
EDITORIAL 


WILHELM DANCA, 
Conciliul al II-lea din Vatican, izvor de reînnoire ...........0000005 13 


Autorul editorialului afirmă că, in tara noastră, receptarea spiritului de rein- 
noire şi aplicarea normelor liturgico-pastorale de la Conciliul al II-lea din Vatican 
au fost distorsionate de condiţiile socio-politice nefavorabile în care trăiau 
credincioşii şi păstorii Bisericii noastre în perioada desfăşurării lucrărilor 
conciliului. Documentele conciliare sunt şi astăzi un izvor de reînnoire, dar 
izvorul nu e îndeajuns de cunoscut, folosit şi frecventat. Învățătura Conciliului 
al II-lea din Vatican este un medicament bun pentru îndepărtarea ereziilor şi 
ispitelor actuale, cum ar fi erezia acțiunii şi ispita lucrurilor. De asemenea, 
editorialul susține ideea că, astăzi, Conciliul al II-lea din Vatican poate să 
devină ,,operational”, dacă păstorii şi credincioşii, „împreună” — aceasta este 
logica conciliului — pătrund mai adânc în mentalitatea conciliară. 


COMUNICĂRI 


ÎPS IOAN ROBU, 
De ieri până astăzi la noi: Conciliul al Il-lea din Vatican ............ 18 


Articolul este o mărturie personală a arhiepiscopului de Bucuresti, IPS Ioan 
Robu, care îşi aminteşte de faptul că, până în 1990, s-a simțit şi la noi ceva, 
dar putin, din suflul nou al conciliului, care răscolea Biserica universală. Tradu- 
cerea şi publicarea documentelor a fost posibilă doar după 25 de ani de la 
încheierea lucrărilor conciliului (1990). Pentru vremea respectivă, conciliul a 
sosit ca o scrisoare mult întârziată, descoperită şi citită cu greu şi, în general 
fără entuziasm. Totuşi, în ţara noastră nu am avut o aplicare exagerată a 
reformei liturgice. Astăzi, chiar dacă mai sunt multe de făcut, suflul conci- 
liului este prezent în Biserica noastră locală. Generatiile noi de preoți şi credin- 
cioşi nu percep documentele conciliare ca pe o scrisoare întârziată, ci ca un 
apel proaspăt la responsabilitate şi fidelitate față de Biserică. 


PS PETRU GHERGHEL, 
Descoperirea Conciliului al II-lea din Vatican .......... 00.0 cece eee 21 


Articolul începe cu o pledoarie pentru Biserică, care merge înainte, îşi urmează 
calea, în ciuda amenințărilor şi încercărilor ce se abat asupra ei. Apoi se prezintă 
rolul conciliilor, păstrarea adevărului mântuitor nealterat, şi se formulează 
câteva întrebări despre Conciliul al II-lea din Vatican in lumina situaţiei 
anormale în care se afla Biserica noastră locală: fără episcop pentru multă 
vreme şi separată vizibil de Sfântul Părinte pentru multi ani. Cu toate 
acestea, Biserica noastră a aparținut ontologic la realitatea Bisericii însăşi. 
Conţinutul central al articolului aruncă o privire rapidă asupra Romei, unde 
avea loc conciliul, şi asupra Iaşului, unde se căuta răspândirea informaţiilor 
despre conciliu: cartea lui B. Haring, Vatican al II-lea pentru toți, şi preotul 
tipograf Ioan Ciuraru au avut un rol semnificativ în această lucrare de cunoas- 
tere a documentelor conciliare. In final, autorul articolului se întreabă: ce am 
făcut noi din viața creştină, acum, la 40 de ani de la convocarea conciliului? 

PS AUREL PERCA, 
Teologia morală între vechi şi NOU ........ cece 27 


Acest articol susține o idee de fond, şi anume că, în domeniul vieţii morale, a 
existat mereu o tendință de trecere de la „vechi” la „nou”. În consecință, 
articolul ilustrează cum a avut loc trecerea de la morala cauzistică la morala 
inspirată din învăţătura Conciliului al II-lea din Vatican. Sunt prezentate în 
continuare primele începuturi de reînnoire, prin care se căuta un nou model 
de teologie morală. Oricum, trecerea de la „vechi” la „nou” s-a făcut lent. 
După ce se prezintă „teologia morală” în desfăşurarea conciliului şi după termi- 
narea lucrărilor conciliului, articolul prezintă pe scurt dimensiunile 
caracteristice ale noului model de teologie morală, şi anume dimensiunea 
personalistă şi cea comunitară. In final, este analizată situaţia de reînnoire a 
teologiei morale în Seminarul din Iaşi, paşii grei care s-au făcut de la mentali- 
tatea unor manuale cu un pronunțat caracter individualist, psihologic şi 
juridic la mentalitatea unor manuale ce pun în evidență perspectiva biblică, 
istorică şi eclezială a moralei. 


VLADIMIR PETERCĂ, 
Reflecţii asupra Conciliului al II-lea din Vatican .........0.000 0000s 36 


Articolul susține că toate greutăţile pe care le-au întâmpinat atât părinţii 
conciliari, cât şi păstorii şi credincioşii în a pătrunde şi aplica normele şi 
învățătura Conciliului al II-lea din Vatican au fost spre binele Bisericii. În 
acest sens, autorul articolului îşi aminteşte de munca de laborator pe care au 
desfăşurat-o preoţii din generația 1968 în a pregăti cântul bisericesc şi o dă ca 
exemplu de lucrare benefică pentru viața Bisericii. Dar amintirile despre 
conciliu sunt legate de patru personalităţi pe care le evocă: papa Paul al VI- 
lea, teologul K. Rahner, cardinalul König şi episcopul R. Lettmann, acesta din 
urmă fiind secretarul cardinalului Dâpfner, un personaj important în 
elaborarea temelor sociale de la conciliu. În final, autorul se întreabă dacă 
aşteptările conciliului au fost împlinite şi, pentru a ajunge la aşa ceva, susține 
că e necesară o convertire permanentă a Bisericii la spiritul conciliar. 


EDUARD FERENT, 
Un nou suflu în teologia dogmatică ........... cnc... 41 


Autorul articolului spune că, pe când Ioan al XXIII-lea deschidea Conciliul al 
II-lea din Vatican, la 11 octombrie 1962, avea aproape un an de preoție. De 
aceea, poate spune că gi-a trăit preoția în lumina conciliului în condițiile 
ecleziale şi sociale ale unei țări comuniste ostile Bisericii Catolice gi, in 
consecință, conciliului. Conferința este o mărturie despre condițiile în care, în 
calitate de preot catolic si de profesor de teologie, începând de la 1 ianuarie 
1962, a cunoscut şi aplicat învățătura Conciliului al II-lea din Vatican în 
timpul ministeriului său sacerdotal. Mărturia cuprinde trei momente: primul 
se referă la perioada de la noi imediat premergătoare conciliului; al doilea se 
raportează la perioada anilor 1967-1975, adică la anii aplicării conciliului în 
contextul nostru eclezial; ultimul moment priveşte perioada postconciliară 
dintre anii 1975-2003. 

CLAUDIU DUMEA, 
Aplicarea reformei liturgice 6.0... eects 49 


Expunerea are ca temă implementarea (termen preluat din limbajul de lemn 
al politicienilor) reformei liturgice la noi. Reformă, un alt cuvânt discreditat 
de politicieni. Când spune „la noi”, autorul se referă la Diecezele de Iaşi şi de 
Bucureşti. Nu este vorba de o expunere ştiinţifică, sistematică, documentată 
istoric, exhaustivă, ci de nişte amintiri personale, fragmentare, din anii ’70-’80. 


MONS. ANTON LUCACI, 
Adieri conciliare peste Cortină .........c eee 60 


Autorul articolului răspunde invitatiei de a prezenta o temă de drept bise- 
ricesc sau de a da o mărturie „personală” legată de Conciliul al II-lea din Vatican, 
optând pentru cea de-a doua variantă cu o premisă relativ la prima. Astfel, 
este cunoscut faptul că revizuirea legilor bisericeşti, anunțată în mod public 
de papa loan al XXIII-lea odată cu decizia convocării conciliului ecumenic, 
urma să traducă în norme disciplinare opera conciliară. Reforma legislaţiei 
canonice s-a concretizat în urmă cu 20 de ani, prin promulgarea noului Cod de 
drept canonic. Autorul aminteşte că, în timpul studiilor sale la Roma, reforma 
dreptului „plutea în aer, departe, în largul mării” şi subliniază existența în 
acea perioadă post-conciliară a unei atitudini, destul de difuză, ostilă drep- 
tului bisericesc. „Acea febră de care suferea trupul Bisericii a trecut”: este 
constatarea celor aproximativ 450 de canonişti, cu ocazia comemorării solemne 
a două decenii de la promulgarea noului Cod de drept canonic (24.01.1983). 

Adierile conciliare peste Cortină până la noi pot fi ilustrate prin episodul 
lui Ilie, din 1Rg 19,11-12: „Domnul nu este în vijelie, cutremur, foc, ci în 
adiere de vânt lin”. Deşi nu a avut un contact direct cu Conciliul al II-lea din 
Vatican, adierea Duhului Sfânt a ajuns şi în Biserica noastră, fiind scutită 
poate de vijelia, de cutremurul, de focul care s-au abătut în unele sectoare din 
Bisericile din lumea liberă. 


FRANCISCA BĂLTĂCEANU, 
Traducerea documentelor Conciliului al II-lea din Vatican 
îns lumba-română: en e acte sia a aaa A ae aa OE AERA A WOES Bok 64 


In articol se arată că s-a realizat, aşa cum s-a putut în condiţiile de atunci, o 
primă traducere, în lumea catolică din Moldova, traducere care a circulat dacti- 
lografiată, în cerc foarte restrâns, probabil doar la Seminar şi la unii preoți. 
Odată cu venirea IPS loan Robu la conducerea Arhidiecezei de Bucureşti, s-au 
deschis şi aici noi posibilităţi de lucru. In 1987, el a iniţiat şi a încredinţat unei 
echipe de la arhiepiscopie realizarea unei forme publicate a traducerii, care să 
îmbine corectitudinea cu accesibilitatea. La început era vorba de o revizuire a 
traducerii existente deja; după puțină vreme, s-a constat că procedeul ar fi 
implicat o muncă imensă, cu rezultate aproximative. De acord cu Preasfinţitul, 
s-a luat hotrărîrea de a face o nouă traducere, ținând seama, evident, ori de 
câte ori era util, de ceea ce se lucrase deja. 


ANTON DANCĂ, 
Vocatia la preoție şi la viata consacrată .........c eee 67 


Articolul-mărturie arată faptul că autorul nu a avut prea multe informații 
despre Conciliul al II-lea din Vatican, dar a sperat într-o schimbare mai bună 

şi în viata Bisericii din Dieceza de laşi, încercată atât de greu, începând mai 
ales cu anul 1948, când au fost desființate seminariile şi mănăstirile. Multi 
tineri, care mai aveau un pas până la atingerea idealului sacerdotal, şi multe 
persoane aspirante la viata consacrată, ba chiar şi cele care aveau voturile 
puse pe viaţă, au trebuit să se întoarcă în familiile lor, şi aşa destul de împo- 
vărate, fiindcă rănile războiului încă nu se cicatrizaseră. Unii tineri, văzând 
vitregia timpurilor, s-au înscris la alte şcoli, dacă li s-a permis, iar alții au 
intrat în viața de familie. 

Pe atunci, ca de altfel şi azi, oamenii nu erau obişnuiţi să vadă cum 
„Dumnezeu scrie drept pe rânduri strâmbe”. Persoanele consacrate se adunau 
în biserică pentru ore în şir de adoratie, adunau bani ca să plătească Liturghii 
pentru timpuri mai bune, se îngrijeau de împodobirea altarelor cu flori, in a- 
şi oferi serviciile la parohie ori de câte ori era necesar aportul lor etc. Încetul 
cu încetul, văzând exemplul lor, alte tinere se apropiau cu sfială spre a le cere 
câte o îndrumare spirituală, simțind în suflet că şi ele ar putea să-l slujească 
pe Isus în viata consacrată. Autorul este de părere că multi tineri îşi datorează 
chemarea lor rugăciunilor şi jertfelor acestor persoane alungate din mănăstiri. 

second refers to the period of 1967-1975, namely, the years of the Council’s 

Lord, but the Lord was not in the wind; and after the wind an earthquake, but 
the Lord was not in the earthquake; and after the earthquake a fire, but the 
Lord was not in the fire; and after the fire a still small voice”. Although he 

translation, taking into account, obviously, anytime it was useful, what was 
already written. 

EDITORIAL 


CONCILIULUI AL II-LEA DIN VATICAN, 
IZVOR DE REINNOIRE 


Wilhelm DANCĂ 
Institutul Teologic Romano-Catolic din laşi 


In 11 octombrie 2002, s-au împlinit patruzeci de ani de la deschi- 
derea Conciliului al II-lea din Vatican. Pentru noi — credincioşi laici, 
persoane consacrate, seminarişti şi preoți —, această aniversare este un 
prilej potrivit de aducere aminte a modului în care a fost receptat suflul 
conciliar în România (în special în Arhidieceza de Bucureşti şi Dieceza 
de Iasi), fiindcă astăzi, ca Biserică, suntem în parte rezultatul unor 
opțiuni pastorale din trecutul recent. De la bun început trebuie spus 
că, la noi, receptarea şi, apoi, raportarea la conciliu nu s-au desfăşurat 
în mod normal, cauzele distorsionărilor fiind diferite totuşi de cele pe 
care le-a întâmpinat Biserica din Vest. După cum se ştie, în vremea 
convocării şi desfăşurării lucrărilor conciliului, orânduirea social-politică 
a țării noastre nu era favorabilă schimbului liber de idei, cărți, infor- 
matii, experiențe ecleziale, după cum nu era nici pentru circulația 
liberă a persoanelor dintr-o parte în alta a Europei. De aceea, în privința 
cunoaşterii şi adoptării normelor concilare de la Vatican al II-lea in 
Biserica locală de Bucureşti şi de Iaşi s-a făcut cât s-a putut, în condiţii, 
cum spuneam, nefavorabile, ceea ce a pus în lumină prin contrast 
pasiunea până la jertfirea totală de sine a unor preoți destoinici pentru 
binele poporului lui Dumnezeu. Despre aceste încercări de raportare la 
conciliu şi despre păstorii sufleteşti din acele timpuri vorbesc paginile 
de față ale revistei „Dialog teologic”, care adună câteva mărturii de la 
episcopii şi preoții în vârstă ce au trăit pe viu anii când aveau loc lucră- 
rile Conciliului al II-lea din Vatican si au fost printre primii ce au 
căutat să pună în aplicare normele liturgice şi pastorale promulgate de 
conciliu. Şi pe această cale, un gând de mulțumire adresat tuturor 
acelora care, în Biserica noastră, au avut de suferit „din cauza” sau 
„pentru cauza” conciliului. 

O idee sau o părere comună traversează comunicările şi mărturiile 
pe care le prezentăm în continuare: deşi au trecut ani buni de la termi- 
narea lucrărilor (37 de ani), Conciliul al II-lea din Vatican este un izvor de 
reînnoire care, din păcate, nu e îndeajuns de cunoscut, trăit şi frecventat. 

De la martorii oculari ce au trăit dincolo de Cortina de Fier aflăm 
că, în perioada imediat următoare conciliului, bucuria reînnoirii conci- 
liare a trecut, iar Biserica din Europa de Vest a intrat ca într-un fel de 
Vinere Sfântă prelungită. „Incepea Vinerea Sfântă”, spune cardinalul 
Suenens, „acesta era timpul morţii lui Dumnezeu, al negării lui Isus ca 

Fiu unic al lui Dumnezeu, al contestarii Bisericii ca sacrament de man- 
tuire. In acelaşi timp, valul de imoralitate, asemenea unei revărsări de 
ape, inunda lumea; mass-media incurajau decadenta morală gravă, la 
care societatea permisivă nu reacționa în nici un fel, având şi compli- 
citatea tăcută a multor creştini a căror grijă primordială era aceea de a 
se arăta intelegatori. 

In fiecare Biserică locală au apărut greutăţile. Cu inima strânsă, am 
văzut cum au plecat din Biserică multi preoți, călugări şi călugărițe. Cu 
multi dintre ei, întâlnirile de rămas bun au fost deosebit de dureroase. 
Aceste despartiri fac rău şi lasă urme de moarte. 

Dar mai erau şi alte motive de tristeţe: de la terminarea conciliului, 
trăirea religioasă scădea constant şi peste tot; numărul chemărilor 
scădea în mod tulburător; noviciatele şi seminariile se închideau; părinții 
creştini vedeau cum fiii lor ajunşi la maturitate părăseau Biserica; 
căminele nu mai erau încălzite de rugăciunea în comun; creştinii erau 
derutati de evoluţia conciliara; se accentua polarizarea între tendințe”. 
Iar ceva mai departe, cardinalul Suenens adaugă: „credința mă asigură 
că Dumnezeu este prezent printre noi până la sfârşitul lumii, şi că el 
este mai aproape ca niciodată când întunericul Golgotei îl ascunde de 
ochii noştri”. 

Ştirile contrastante care veneau din Vest în legătură cu reînnoirea 
coniciliară îi făceau pe păstorii noştri să fie extrem de prudenti. Totuşi, 
timpurile respective nu au fost scutite de neajunsuri şi exagerări. Vrem 
să ne amintim de ele, pentru că: 

1) fac parte din istoria Bisericii noastre locale şi explică într-un fel 
opţiunile pastorale de astăzi; 

2) ne oferă ocazia de a reveni asupra documentelor elaborate de 
părinţii conciliari, invitându-ne să pătrundem mai adânc în spiritul şi 
mentalitatea lor. 

Papa Paul al VI-lea repeta deseori că mentalitatea conciliului nu a 
atins decât o mică parte dintre membrii Bisericii. Acelaşi lucru îl spune 
şi papa Ioan Paul al II-lea în zilele noastre. In ce priveşte mentalitatea 
conciliară de la noi, putem spune că se face trecerea de la iarnă la 
primăvară, când lumina zilei se măreşte. Într-adevăr, suntem liberi să 
punem în practică normele şi spiritul conciliului. Avem această 
posibilitate, deşi, în practică, nu-i chiar aşa de simplu! 

Din păcate, există o anume rezistență pasivă la documentele conci- 
liului atât din partea preoţilor (teologia conciliară ar fi prea abstractă, 
prea înaltă), cât şi din partea laicilor (care le ignoră aproape total). 
Această rezistență are mai multe cauze, cea mai importantă fiind 
necunoaşterea documentelor. De asemenea, se poate medita asupra 
faptului că nu s-a făcut destul efort pentru a traduce orientările con- 
ciliului într-un limbaj mai simplu, pe înțelesul tuturor. Deseori invata- 
tura conciliului a rămas un bun descoperit doar de o mână de credincioşi 


1 L.J. SUENENS, Une nouvelle Pentecéte?, Desclée de Brouwer, Paris 1974, 251-252; 254. 

intelectuali. Reînnoirea conciliară nu a pătruns în mentalitaea între- 
gului popor al lui Dumnezeu, ci a rămas la nivelul unui grup restrâns 
de preoţi şi credincioşi. 

Nu trebuie uitat faptul că acest conciliu este o datorie care trebuie 
îndeplinită. Conciliul a definit condiţiile necesare pentru ca Biserica 
să-şi ducă la bun sfârşit misiunea ei de astăzi, iar această lucrare nu se 
face în câteva luni sau în câţiva ani. Este vorba de o muncă zilnică şi 
neîntreruptă. 

In consecință, este necesară asimilarea conciliului de către toți 
membrii Bisericii. Este necesar ca spiritul conciliar să pătrundă menta- 
litatea noastră, fiindcă el este Cuvântul lui Dumnezeu pentru timpu- 
rile de astăzi. Deci, mai întâi trebuie să intre în mentalitatea noastră, 
apoi va intra şi în alegerile noastre existențiale. Numai în felul acesta 
Conciliul al II-lea din Vatican va fi „operațional”?. 

Să amintim faptul că, pentru a nu rămâne literă moartă, Conciliul 
Tridentin a avut nevoie de patru sute de ani, timp în care a fost 
asimilat de clerici, fiindcă acel conciliu era consacrat în chip deosebit 
problemelor cu care se confrunta clerul. Multi papi — Pius al IV-lea, 
sfântul Pius al V-lea, Grigore al XIII-lea - şi sfinți - Carol Boromeu, 
Petru Canisius, Robert Bellarmin - au depus eforturi mari pentru a 
răspândi, traduce, explica decretele conciliare, pentru a înființa seminarii, 
a reforma clerul şi a promova formarea sa permanentă. Ceea ce se 
numeşte Catehismul Conciliului Tridentin sau Catehismul Roman a 
fost scris pentru parohi, ca antidot la Catehismul Mare al lui Luther. 
Astfel, pentru a deveni operațional, Conciliul Tridentin a trebuit să fie 
asimilat de clerici. Şi aşa a fost. Dar au fost necesari zeci şi sute de ani 
de muncă permanentă. 

Tot la fel, pentru a deveni operational, Conciliul al II-lea din Vatican, 
„conciliul poporului lui Dumnezeu” trebuie să fie asimilat de poporul 
lui Dumnezeu, laici şi preoți, împreună. Aceasta este logica lui. Trebuie 
să fie asimilat de cei cărora le este dedicat, în primul rând. Trebuie 
asimilat de noi. Dacă nu, zădărnicim harul timpului de față. După 37 
de ani de la terminarea lucrărilor conciliului şi după 12 ani de libertate 
pentru Biserica Catolică din România, nu este prea târziu să începem 
(să reluăm?) - preoți şi laici împreună - lectura sistematică, fragment 
cu fragment, a documentelor conciliului pentru a-i înțelege spiritul şi 
pentru a-l pune apoi în practică. Am auzit că undeva la Timişoara, într-o 
parohie greco-catolică, se întâmplă lucrul acesta. Asemenea inițiative 
trebuie încurajte şi răspândite peste tot. 

Conciliul al II-lea din Vatican s-a născut din tradiția Bisericii. Din 
Faptele Apostolilor (cap. 15) aflăm că tradiția apostolică a prevăzut ca, 
în caz de conflict sau de probleme grave, creştinii să recurgă la soluţiile 
pe care le va da un conciliu. Convertirea păgânilor la creştinism şi 
dispensarea lor de riturile iudaice a fost problema primului Conciliu de 


2 Cf. TH. REY-MERMET, Croire, III, Dorguet-Ardandt, Limoges 1979, 3-23. 

la Ierusalim, prezidat de sfantul Petru, dar provocat cumva de lucrarea 
apostolică a sfinților Paul şi Barnaba. In cele din urmă, „Biserica 
întreagă” cade de acord asupra unor probleme pastorale, iar în final se 
spune: „Duhul Sfânt şi noi am hotarit să nu vi se pună nici o povara...”. 
Deci, în tradiţia creştină a Bisericii zidită pe credința sfântului apostol 
Petru se face conciliu. h 

Şi concilii s-au făcut. In douăzeci de secole de viață creştină a 
Bisericii au fost douăzeci de concilii ecumenice, adică generale, pentru 
că aceste adunări periodice ale tuturor episcopilor catolici constituie o 
funcție vitală a Poporului lui Dumnezeu. După primul Conciliu de la 
Ierusalim, au trecut trei secole până la Conciliul de la Niceea; tot atât 
a trecut de la Conciliul Tridentin (1563) până la Conciliul I din Vatican 
(1869), care a fost întrerupt dupa opt luni de către Bismark si Gari- 
baldi. Papa Pius al XI-lea a încercat să reia lucrările acestui conciliu 
neterminat în 1923, la fel şi papa Pius al XII-lea în 1948, dar fără 
succes. 

In 25 ianuarie 1959, la sfarsitul săptămânii mondiale de rugăciuni 
pentru unitatea creştinilor, în bazilica „San Paolo fuori le mura”, papa 
Ioan al XXIII-lea anunță în public intenția de a convoca un sinod diecezan 
pentru Roma si un conciliu ecumenic pentru Biserica universală. Cei 
18 cardinali prezenți la ceremonie au rămas muti nestiind ce să creadă 
în acel moment. Totusi, mai târziu îl vor ajuta pe Ioan al XXIII-lea in 
munca de pregătire şi desfăşurare a conciliului. După terminarea consul- 
tărilor, care au început in 17 mai 1959 (de Rusalii), papa numeşte, un 
an mai târziu (5 iunie 1960), douăsprezece comisii si trei secretariate 
pentru redactarea schemelor de lucru. In ziua de Crăciun 1961, publică 
bula de deschidere a conciliului în 1962 şi, într-adevăr, la 11 octombrie 
1962, în bazilica „Sfântul Petru”, Biserica Catolică celebrează cu mare 
solemnitate deschiderea celui de-al XXI-lea conciliu general. 

Conciliul va dura până la 8 decembrie 1965, si se va desfasura în 
patru perioade numite „sesiuni”. De la noi a participat Mons. Petru 
Pleşca în calitate de peritus, dar numai la sesiunea a III-a si a IV-a’. 
Prima reuniune generală a avut loc în 13 octombrie 1962, la care au 
fost prezenți circa 2300 de părinți conciliari. Pe parcursul celor trei ani 
(1962-1965), Conciliul al II-lea din Vatican a produs 16 documente: 
patru constituții — Dei Verbum, Sacrosanctum concilium, Lumen gen- 
tium, Gaudium et spes; nouă decrete - Ad gentes, Christus Dominus, 
Presbyterorum ordinis, Optatam totius, Apostolicam actuositatem, Per- 
fectae caritatis, Unitatis redintegratio, Orientalium Ecclesiarum, Inter 
mirifica; 3 declarații - Gravissimum educationis, Nostra aetate, 
Dignitatis humanae. 

»Constitutia” este un document dogmatic cu valoare doctrinală per- 
manentă; „decretul” este un ansamblu de hotărîri cu caracter practic, 
pastoral, disciplinar; „declarația” oferă orientări, adică direcții de reflec- 
tie şi de comportament pentru lumea de astăzi. 


3 Cf. „File de arhivă” din prezentul număr al revistei. 

Aceste şaisprezece documente de la Vatican al II-lea au fost schema- 
tizate, discutate, amendate, nuantate şi votate in final de aproape toți 
cei 2300 de părinţi conciliari. De aceea, trebuie ştiut că documentele nu 
au fost redactate după regulile compoziţiei literare şi, deci, conțin 
pasaje greu de pătruns la prima lectură. In ciuda acestor aspecte, ele 
pot fi exploatate ca o carieră, ca un filon de aur, pentru că „Duhul Sfânt 
şi noi am hotărât să...” este prezent în fiecare pagină a Conciliului al 
II-lea din Vatican. 

Acelaşi Duh Sfânt să întărească Biserica din timpurile noastre, care 
este ispitita de noi forme de pelagianism (ispita lucrurilor, ispita actiu- 
nii etc.), pe un fond generalizat de nelinişte şi teamă, documentele 
conciliare confirmă credința că „suntem ceea ce suntem prin harul lui 
Dumnezeu”. De aceea, să ne lăsăm conduşi de Duhul conciliului, 
pentru a putea trăi spiritul şi mentalitatea lui. 


COMUNICARI 


DE IERI PANA ASTAZI, LA NOI: 
CONCILIUL AL II-LEA DIN VATICAN 


IPS Ioan ROBU 
arhiepiscop si mitropolit de Bucuresti 


1. In 1968, când am terminat Seminarul din Iasi, nu auzisem mai 
nimic despre Conciliul al II-lea din Vatican, deşi trecuseră câțiva ani de 
la încheierea lui. Citisem, ce-i drept, o carte despre conciliu, Vatican 
deux pour tous (Conciliul al II-lea din Vatican pentru toți), de Bernard 
Haring. Seminarul era izolat, ca toată tara de altfel, şi veştile despre 
conciliu veneau puţine, pe calea radioului, şi, apoi, şi mai puține soseau 
la noi, studenţii şi elevii din Iaşi; câte un profesor ne mai spunea câte 
ceva. Biserica deschisese o fereastră largă pentru aggiornamento, dar 
noi eram prea departe, după un zid, ca să simțim şi noi ceva din suflul 
nou care răscolea Biserica. Astfel, înainte de hirotonirea preoțească, 
am învățat ambele forme de celebrare a sfintei Liturgii, pre şi post 
conciliară. Tot din 1968, unii parohi, pe cont propriu, au început să aplice 
reforma liturgică şi să celebreze sacramentele, dar mai întâi sfânta 
Liturghie în limba română, conform noului ritual. 

In a doua jumătate a anului 1971 au început să se trimită de la Bucu- 
reşti (se formase între timp o comisie liturgică împreună cu câțiva 
preoți din Dieceza de laşi) textele ciclostilate care trebuiau folosite la 
celebrarea Liturghiilor în Diecezele de Iaşi şi Bucureşti. Erau nişte 
hârtii urâte, chiar dacă albastrul e frumos; uneori abia puteau fi citite; 
unii preoți în vârstă spuneau că mai bine era înainte de conciliu, în 
latineşte... Până să avem cărţile liturgice a trecut multă vreme; şi mai 
mult a trecut până la traducerea conciliului. 

In 1990, deci la 25 de ani de la încheierea conciliului, am tradus şi 
publicat şi noi documentele. Aş spune, pentru vremea respectivă, că la 
noi conciliul a sosit ca o scrisoare mult întârziată, rătăcită undeva şi, 
în sfârşit, descoperită şi citită anevoie şi, în general, fără entuziasm. 

Până am plecat la Roma, în 1973, citisem deja actele conciliului; nu 
cred că am înțeles multe, mai ales că în jurul meu nu vedeam mai nimic 
mişcat de conciliu în gândirea noastră şi în jurul nostru. Şi totuşi, nu 
voi uita niciodată cum un paroh, ca să-i convingă pe credincioşi să 
renunțe la placutele prinse pe băncile bisericii (cu numele familiei), 
care indicau dreptul lor exclusiv să ocupe la slujbe acele locuri, spunea: 
„Conciliul al II-lea din Vatican a hotărât pentru toate bisericile — artico- 
lul 32: vor fi eliminate toate placutele de pe băncile din biserică; oricine 
se aşază în bancă unde vrea şi dacă mai găseşte loc”. „Vă rog să vă 
conformati...”, adăuga autoritar parohul. Şi, ca să nu credem că nu 

exista o idee clara privind importanta conciliului, cineva din biserica, 
dupa ce a ascultat indemnul parohului ,,citand” din conciliu, a spus: 
„Nu cred că s-a ocupat conciliul de placutele din biserici...”. 


2. Bucuria, entuziasmul pentru conciliu le-am trăit mai întâi la Roma, 
şi cumva chiar mândru că Biserica noastră Catolică şi-a făcut timp 
pentru reînnoire; şi-a adunat episcopii din lumea întreagă — ca pentru 
un examen de conştiinţă şi analiză a propriei vieți - să răspundă la 
provocările prezentului şi să le scruteze pe cele ale viitorului, pentru a- 
şi împlini cu fidelitate misiunea de mamă şi învățătoare. 

Nu-mi amintesc ca la Roma să fi avut cel puţin un curs fără trimiteri 
la documentele conciliului. Profesorii de la „Academia Alfonsiană” 
adoptaseră de câţiva ani buni limbajul conciliului pentru tratarea pro- 
blemelor de ordin moral. Imi amintesc de un curs pe care l-am îndrăgit 
mult: Morala evanghelizării şi evanghelizarea Moralei. Ceea ce am 
sesizat de la bun început era acest lucru: în locul cunoscutelor referințe 
la Codul de drept canonic, erau nenumărate trimiteri la Scriptură, 
tradiție şi la actele conciliului. Conciliul a adus o atmosferă, un suflu 
nou în teologie, atât prin documentele sale, cât şi prin toate comen- 
tariile publicate despre aceste documente, o literatură nouă teologică, 
nume noi de teologi în diferite discipline bisericeşti, o puzderie de 
reviste, toate purtătoare şi amplificatoare ale vocii conciliului. 

Lumea şcolilor teologice cunoştea acest suflu nou din biserică, dar 
în mulțimea credincioşilor, cele ale conciliului, şi aceasta o spun nu 
numai despre credincioşii noştri din România, rămâneau încă necunos- 
cute. De reforma liturgică au luat act îndată credincioşii; şi nu rareori 
cu uimire şi surprindere. Imi aduc aminte de o comparație care cred că- 
i aparține lui Bernard Haring. Biserica, înainte de conciliu, se asemăna 
cu o grădină în care plantele evlaviilor crescuseră întratât, încât nu 
mai lăsau să se vadă sacramentele Bisericii, în special Euharistia. Dacă 
şi această comparație şchioapătă, asemenea altora, şi mai mult au 
şchiopătat cei care în zelul aplicării reformelor liturgice au eliminat, în 
multe parti, aproape total diferitele forme de evlavie; au scos din 
biserici atmosfera caldă a exerciţiilor de pietate. 


3. Ca profesor la Iaşi, începând din 1977, am încercat să fiu şi eu ca şi 
ceilalți profesori, purtător al spiritului conciliului, după ce am trecut 
prin experiența romană şi după ce am mai văzut prin Europa diferite 
urme ale aplicării conciliului. Suferinta începea când mă întrebam ce 
bibliografie să cer, sau dacă să o cer studenţilor, pentru că biblioteca 
Seminarului era cum era. Documentele conciliului erau netraduse; de 
unde comentarii şi reviste şi scrieri ale noilor teologi? Din biblioteca 
personală mai dădeam unele cărți, dar ajungeau acestea la câteva clase 
de studenţi? Mai apoi însă au trecut anii şi lucrurile s-au schimbat în 
bine, cu o bibliotecă ce poate rivaliza cu cele ale altor seminarii. Ca 
trecerea să nu fie bruscă, şi ca vechile manuale să nu fie uitate, ca rigu- 
rozitatea şi precizia din clasicii de specialitate să treacă prin cunoas- 
tere şi la studenții de pe atunci, le mai ceream uneori să mai citească 

şi din Noldin, in limba latină. Si uitam acum să precizez un lucru la 
care tineam: cazuistica vechilor cărți dezvoltă imaginaţia şi oferă, in 
acelaşi timp, repere de soluționare a unor situaţii foarte aparte, când 
te afli în confesional, în funcție de confesor. Şi aşa îl mai recomandam 
şi pe cel amintit mai sus. 


4. Dacă la noi s-au făcut mai târziu cunoscute documentele conciliului, 
cel putin cu atât ne putem mângâia, că nu am asistat, de exemplu, la o 
aplicare exagerată a reformei liturgice; bisericile n-au fost golite de icoane 
şi statui, la noi evlaviile tradiționale au supravieţuit şi au mers mai 
departe peste timp, îmbinându-se bine cu programele sfintelor Liturghii, 
care şi ele au căldura lor prin cântecele şi participarea credincioşilor. 

Imi amintesc cu neplăcere de nedumerirea unui preot străin care 
ne-a întrebat ce rugăciune am făcut la sfârşitul Liturghiei. A trebuit 
să-i explic că era rugăciunea Ingerul Domnului... pe care, oricum, chiar 
dacă era în limba română, trebuia s-o identifice în mod normal. 

Prin orele de cateheză, conferințe şi predarea religiei în şcoli, prin 
cărțile şi revistele noastre, continuă creşterea cunoaşterii acestui Sacro- 
sanctum concilium, privire senină şi iubitoare spre Dumnezeu, spre 
om, Biserică şi lume, care te fac să te simţi viu în trupul lui Cristos viu, 
care este Biserica, una, sfântă, catolică şi apostolică. 

Şi sigur că ne mai rămân multe de făcut pentru a răspândi şi trăi 
spiritul Conciliului al II-lea din Vatican, chiar acum când unii au ajuns 
deja cu gândul la convocarea unui nou conciliu. 

Astăzi, chiar dacă ne aflăm la multi ani distanţă fata de încheierea 
Conciliului al II-lea din Vatican, cred că suflul acestuia este prezent in 
Biserica noastră locală şi, în acelaşi timp, universală; cred că gene- 
rațiile noi de preoți şi credincioşi nu-i percep documentele ca pe o sceri- 
soare întârziată, ci ca pe un apel mereu proaspăt la răspundere şi 
fidelitate față de Templul Duhului Sfânt, care este Biserica, locuirea lui 
Dumnezeu cu oamenii; cred că noua stare de veghere pe care a adus-o 
conciliul în Biserică dăinuie şi va dăinui încă. 


DESCOPERIREA 
CONCILIULUI AL II-LEA DIN VATICAN 


PS Petru GHERGHEL 
episcop de Iasi 


Biserica isi urmeaza calea: 
merge înainte - înaintează în larg 


Fiind un organism viu, Biserica, trupul mistic al lui Cristos, se 
bucură de o creştere continuă, aşa cum un trup omenesc se dezvoltă 
treptat, urmând acel program genetic pe care oamenii, în general, nu-l 
cunosc, dar îl experimentează zi de zi. Sunt clipe în viața omului când 
toate merg bine şi progresul este vizibil, sunt însă momente grele, de 
cumpănă, când viata fie stagnează, fie înaintează cu greutate. 

Pentru BisericA, în general, acest drum, odată început, continuă să 
crească şi să se maturizeze după programul stabilit de divinul înte- 
meietor. Spre deosebire de realitatea trupului fizic, care are o limită şi 
moare, trupul mistic al Bisericii are o destinaţie veşnică, căci, o dată 
început, el nu mai moare, moartea nu mai are nici o putere asupra lui, 
aşa cum ştim că s-a întâmplat cu Cristos, capul acestui trup, care, o 
dată înviat din morți, nu mai moare, ci este veşnic viu. Ne bucurăm să 
descoperim şi să experimentăm acest adevăr împreună cu sfântul Paul 
şi cu primii creştini, prezenți în Roma: 

Aşadar, am fost înmormântați împreună cu el prin botez în moartea lui 

pentru ca, după cum Cristos a înviat din morți prin gloria Tatălui, la fel şi 

noi să umblăm într-o viață nouă. Căci dacă am fost împreună saditi într-o 
moarte asemănătoare cu a lui, la fel vom fi în înviere, ştiind bine că omul 
nostru cel vechi a fost răstignit împreună cu el, pentru ca trupul păcatului 

să fie nimicit, aşa încât să nu mai fim sclavii păcatului, fiindcă cel care a 

murit a fost eliberat de păcat. 

Dar dacă am murit împreună cu Cristos, credem că vom şi trăi împreună 

cu el, ştiind că Cristos cel înviat din morți nu mai moare, moartea nu mai 

are nici o putere asupra lui (Rom 6,3-9). 


Noi, prin botez, am intrat în această realitate a trupului mistic al lui 
Cristos, în Biserică, şi credem că vom avea soarta lui, o viata fără de 
sfârşit. Asigurarea dată de însuşi Isus Cristos, când l-a ales pe Petru să 
fie în fruntea apostolilor şi piatra pe care să fie clădită Biserica, nu mai 
are nevoie de alte argumente: „Tu esti Petru şi pe această piatră voi 
zidi Biserica mea şi porţile iadului nu o vor birui” (Mt 16,18). 

Chiar dacă greutăţile curg, valurile cresc sau furtunile se intetesc şi 
se năpustesc asupra ei, chiar dacă întunericul nopții, a încercărilor, o 
fac să sufere, ea este opera lui Cristos şi rămâne până în veşnicie, unde 
toate se vor desăvârşi în Cristos şi vor fi încredințate Tatălui, ca Dum- 
nezeu să fie totul în toți (cf. 1Cor 15,24-28). 

Rolul conciliilor 


Noi stim că Mântuitorul, întemeind Biserica, i-a trimis pe cei doi- 
sprezece apostoli şi pe ceilalți ucenici, şi ei, intariti şi luminati de 
Duhul Sfânt care a coborât în ziua de Rusalii, pornesc în toată lumea 
să vestească evanghelia până la marginile pământului, şi astfel, să 
semene peste tot cuvântul lui Dumnezeu. Acest cuvânt al lui Dum- 
nezeu nu a fost primit peste tot la fel şi nu a incoltit la fel în toate inimile, 
întrucât şi popoarele, şi persoanele la care a ajuns au fost diferite. 

Cu toţii ştim că, atunci când vorbim despre credință, avem doi 
factori, elementul uman şi cel divin. Dacă elementul divin e mereu 
identic, neschimbător, elementul uman este diferit de la om la om, de 
la popor la popor, e capabil de greşeli, de diverse manifestări, chiar şi 
contrare, şi poate cu adevărat lăsa loc la apariția buruienilor, la creşterea 
neghinei, cum ştim că s-a întâmplat atunci când diavolul a aruncat 
neghina în lanul de grâu (cf. Mt 13,25). 

Pentru păstrarea adevărului nealterat, apostolii ne-au lăsat exem- 
plul lor, stabilind crezul apostolic împreună, cum ştim deja din Faptele 
Apostolilor şi din scrierile sfântului Apostol Paul (cf. Fap 6,2). 

Acelaşi lucru urma să se întâmple în continuare în Biserică. Şi aşa 
s-a întâmplat cu primele sinoade ecumenice, începând cu cel din Niceea 
(325), din Asia Mică, pentru combaterea arianismului, continuând apoi 
cu Conciliul I din Constantinopol (381), Conciliul din Efes (431), Conciliul 
din Calcedon (451), Conciliul al II-lea din Constantinopol (533), Con- 
ciliul al III-lea din Constantinopol (681), Conciliul al II-lea din Niceea 
(787), Conciliul al IV-lea din Constantinopol (869-870), şi apoi cu cele 
din Biserica apuseană: Conciliul I din Lateran (1123), Conciliul al II-lea 
din Lateran (1139), Conciliul al III-lea din Lateran (1179), Conciliul al 
IV-lea din Lateran (1215), Conciliul I din Lyon (1245), Conciliul al II-lea 
din Lyon (1274), Conciliul din Vienne (1311-1312), Conciliul din Con- 
stanz (1414-1418), Conciliul din Florenţa (1439-1444), Conciliul al V-lea 
din Lateran (1512-1517), Conciliul Tridentin (1545-1563), Conciliul I 
din Vatican I (1870), Conciliul al II-lea din Vatican (1962-1965). 

Zilele pe care le trăim ne fac contemporani cu marele eveniment al 
Bisericii din ultimele decenii ale celui de-al doilea mileniu şi ne aflăm 
din plin sub influenţa lui benefică ce a răspândit-o în lume: Conciliul 
ecumenic al II-lea din Vatican. 


Întrebări actuale 


Am procedat la această scurtă pledoarie pentru a mă întoarce la 
subiectul nostru, la realitatea Bisericii noastre locale, în raport cu 
Biserica universală de care este strâns legată şi de la care primeşte 
forța şi seva, pentru că izvorul vieţii ei este Cristos, capul ce a orânduit 
ca poporul cel nou să fie clădit şi structurat pe fundamentul apostolilor, 
construcţie care îl are ca piatră de temelie pe însuşi Domnul nostru 
venit pe pământ. 

In ultimii ani, noi, ca Biserică locală, am avut o situaţie de două ori 
anormală. Mai întâi o perioadă lungă nu am avut episcop, şi apoi am 
fost separați fizic şi vizibil de capul văzut al Bisericii, Sfântul Părinte 
papa, pentru multi ani. Un lucru sigur nu a putut fi anulat, de nici o 
forță pământească, apartenența noastră ontologică la însăşi realitatea 
Bisericii. Am aparținut la Biserica universală şi ne-am bucurat chiar 
dacă nu am putut vedea cu ochi pământeşti această realitate şi nu ne-am 
putut bucura din plin de această binecuvântată comuniune spirituală. 
Suntem totuşi beneficiarii lucrării Duhului Sfânt care trece peste grani- 
tele şi limitele umane şi ne luminează şi pe noi, fiii acestei Biserici locale. 

La acest moment retrospectiv, când nu se împlinesc nici 41 de ani de 
la începutul şi terminarea Conciliului al II-lea din Vatican (1962-1965), 
ne întoarcem totuşi în timp să marcăm acest eveniment istoric din 
viata Bisericii şi acest adevărat dar pentru Biserică şi omenire. 


Cum de a fost posibil? 


Voi încerca să prezint doar câteva realități şi, între ele, trei perso- 
nalitati. 

a) Mai întâi, conciliul a fost si va rămâne un adevărat kairos, 
datorită harului special oferit Bisericii sale de Intemeietorul ei: „Iată, 
eu sunt cu voi în toate zilele, până la sfârşitul lumii” (Mt 28,20). 

b) Apoi, datorită lucrării miraculoase a Duhului Sfânt care a aşteptat 
atâta timp şi a intervenit în istorie prin marea figură a unui papă (pen- 
tru unii de tranziţie), loan al XXIII-lea. De fapt, este o adevărată surpriză 
a lui Dumnezeu pentru întreaga omenire şi, desigur, pentru Biserică. 
Marele Yves Congar vorbea despre Ioan al XXIII-lea ca un „dar uriaş” 
făcut de Dumnezeu Bisericii din zilele noastre. Ajuns papă în anul 
1958, la mai puţin de un an (la 25 ianuarie 1959), face cunoscută lumii 
intenția de a convoca un conciliu ecumenic. Toţi au rămas surprinşi. 
Până şi cardinalii şi-au arătat şovăiala. Din cei 74 care au fost consul- 
taţi, au răspuns doar 25 la apelul papei, şi din cei 25, doar 7 au venit 
cu propuneri concrete. Filmul care a fost prezentat după beatificarea 
sa este grăitor: rămăsese aproape singur, nimeni şi nimic nu a putut să-i 
şteargă din minte înflăcărarea pentru convocarea conciliului. 


Ce voia acest papă, „aproape trecut”, prin conciliu? 


Dorea să aşeze adevărurile de credinţă într-o lumină nouă, aşa încât 
ele să răspundă la problemele societăţii de azi, la problemele şi reali- 
tatile omului modern. Celelalte probleme - unirea în credință, reformele 
liturgice, a structurilor bisericeşti — s-au adăugat rând pe rând. 

A dorit un aggiornamento pentru întreaga Biserică şi pentru mem- 
brii ei. E 

Gândul pe care l-a avut i-a cuprins întreaga viata şi operă. Incet-incet, 
colaboratorii săi şi majoritatea episcopilor s-au deschis pentru o ase- 
menea aventură. O putem numi o adevărată aventură spirituală care a 
cuprins apoi întreaga Biserică si întreaga societate. 

Sesiunea I a conciliului s-a deschis la 11 octombrie 1962, cu pre- 
zenta a 2540 de parinti din cei 2908 invitati. La 8 decembrie 1962, 
parintii conciliari au plecat acasa edificati de problemele ce stau in fata 
întregii Biserici, fără nici o decizie. 

La 3 iunie 1963, loan al XXIII-lea moare, cutremurând din temelii 
întreaga Biserică şi societate. 


Ce va fi acum? 


Unii credeau că totul s-a terminat. Alții sperau într-o schimbare, 
într-o întoarcere la cele dinainte, alții aşteptau noi surprize din partea 
lui Dumnezeu. 

Temerile şi aşteptările unora s-au spulberat când a fost ales Giova- 
nni Battista Montini, care nu numai că nu a întrerupt conciliul, ci l-a 
continuat, cu o nouă şi deosebită insufletire şi profunzime. 

Din nou a intervenit Duhul Sfânt, alegând un om sfânt, integru, 
profund şi dedicat Bisericii până la cea din urmă fibră a sufletului. 

Sub îndrumarea sa, conciliul a continuat cu sesiunea a Il-a 
(29.09.1963 — 4.12.1963), apoi cu sesiunea a III-a (14.09.1964 — 21.11.1964), 
şi sesiunea a IV-a (14.09.1965 - 8.12.1965). 

Munca depusă în aceste trei sesiuni a fost încununată de succes, pentru 
că s-au promulgat 16 documente: 4 constituții, 9 decrete şi 3 declarații. 

Cu aceasta, conciliul a putut fi considerat ca o adevărată manifes- 
tare a lui Dumnezeu, o epifanie — Hoc signum magni regis est —, deve- 
nind astfel evanghelia timpului nostru. 


De la Roma la Iasi 


La un asemenea eveniment, Biserica noastră locală a participat in 
patru moduri. 

Mai întâi a ştiut, a luat act, a tăcut şi a aşteptat. 

Apoi a avut un martor, observator şi participant la ultima parte, în 
persoana episcopului Petru Pleşca (consacrat în 1965), care ne-a infor- 
mat despre eveniment şi apoi a adoptat un timp de temporizare şi 
aşteptare. 

In cel de-al treilea rând, printr-o angajare, aş numi-o de pionierat, 
în a cunoaşte şi a aplica normele Conciliului al II-lea din Vatican din 
partea unor lideri spirituali — preoţi profesori —, oprindu-mă in special 
asupra unuia, pe care îl voi numi mai jos. 

In al patrulea rând, încă înainte de schimbările politice din România, 
prin aplicarea unor norme în domeniul liturgiei, a teologiei dogmatice 
şi morale şi a predării Sfintei Scripturi în cadrul învățământului 
teologic. 

In ultimul rând, publicarea şi popularizarea documentelor conci- 
liului prin introducerea lor mai întâi pentru uz intern, în Seminar şi 
prin unele biserici, şi apoi prin publicarea lor, în formă provizorie, sub 
coordonarea Arhiepiscopiei Romano-Catolice de Bucureşti, în noiem- 
brie 1990. 

Din aceste note prezentate referitoare la noi, vreau să acord câteva 
rânduri unui nume pe care cred că aş putea să-l compar cu mari perso- 
nalitati ale Bisericii universale (cu Maximilian Kolbe), pentru că nu 
numai că a auzit, a iubit conciliul, dar s-a oferit să-l facă cunoscut, cu 
mari riscuri, atât din partea autorităţilor laice, cât şi din partea auto- 
ritatii bisericeşti. Despre el probabil vor mai trebui scrise multe, şi pe 
frontispiciul editurilor noastre, fie la Iaşi, fie la Bucureşti, ar trebui să-i 
dăltuim numele: Ioan Ciuraru - părinte spiritual şi tipograf. 

La pierderea lui pentru această lume, am dorit să încadrez persoana 
şi opera sa în aceste cuvinte: Fuit sacerdos victimae suae, et victima 
sacerdotii sui — în traducere largă A fost preotul victimei sale şi victima 
preoţiei sale. 

Nu exagerez spunând că pentru noi a fost un fenomen pe care multi 
nu l-au înțeles, iar noi nu puteam ţine pasul după el. Era de o trăire 
impresionantă, de o încăpățânare cu totul specială în a face bine, în a 
scrie, multiplica şi publica tot ce era posibil, de la foi volante, la cursuri, 
calendare, şi cărți. Era un neliniștit şi nedormit multiplicator şi tipo- 
graf în Seminar, în condiţii de clandestinitate şi apoi la Bucureşti şi 
Buzău, sub acoperirea cvasi-oficială a Arhiepiscopiei, a Mons. Augustin, 
care, de fapt, nu ştia şi nu trebuia să ştie totul despre activitatea 
publicistică a centrului de multiplicare de la Buzău. 

Acum, când avem atâtea edituri, tipografii, centre de difuzare a docu- 
mentelor, cărților şi a materialelor, ne vine destul de greu să ne întoarcem 
la acele timpuri. Să le evocăm pentru că ele au fost şi rămân atât de 
frumoase şi valoroase. Trebuie să-i facem nu una, ci multe statui, 
acestui părinte tipograf, I. Ciuraru. 


Conciliul al II-lea din Vatican pentru toţi 


Intenţia organizatorilor de a oferi pentru Conciliul al II-lea din 
Vatican o retrospectivă văzută şi de cei care au trăit acele clipe ale con- 
ciliului, ce se desfăşura undeva departe, într-o lume liberă cu care noi 
nu aveam legături, mi se pare deosebit de benefică. Ne putem verifica 
pe noi înşine în lumina marelui mister al Bisericii şi putem descoperi 
modul cum Dumnezeu ştie să facă surprize pentru poporul său. 

Trăiam şi participam la viaţa şi activitatea Bisericii fără să realizăm 
acest fapt. Am beneficiat de contribuţia întregii Biserici pe căi nebănuite, 
trecând peste bariere, peste opreliştea impusă de regim, pe undele radio- 
ului, a unor cărți apărute prin minune între noi şi, desigur, prin lucrarea 
tainică a Duhului Sfânt. 

Ca preoţi şi, mai târziu, ca profesori, întorşi în Seminar pentru for- 
marea viitorilor apostoli, noi înşine lipsiţi de tezaurul conciliului, cu greu 
am putut beneficia şi transmite noile linii formative. Am putea spune 
că eram cumva rupti de documentele bisericeşti şi, într-un fel, vaduviti 
de informaţiile şi datele noi din domeniile vieţii intelectuale şi spirituale. 

Intr-un astfel de context, apariția cărții Conciliul al II-lea din Vatican 
pentru toți ni s-a părut ca o mană cerească, chiar ca o mică revoluţie. 

Era o întâlnire mai pe larg şi mai pe înțelesul nostru cu marile pro- 
bleme frământate în conciliu şi stabilite ca o nouă formă de viata pentru 
fiecare membru al Bisericii. 

Această lucrare, datorată în exclusivitate pr. loan Ciuraru, ni s-a 
părut epocală; o lucrare de referință pentru orice profesor, preot şi semi- 
narist. Răspândirea ei printre noi a fost clandestină, fără nici un aviz 
şi chiar fără binecuvântarea oficială bisericească. Era material pentru 
uzul intern şi pe răspundere proprie. 

Retin şi astăzi ecoul acestei lucrări printre noi şi teama ca nu cumva 
să fie descoperită de cineva din aparatul de control. Dacă vă uitaţi bine, 
n-a fost trecut nici autorul, nici data traducerii şi multiplicării. 

Această lucrare apărută imediat după conciliu sub semnătura unui 
mare teolog, Bernard Hăring, şi tradusă la noi după 10 ani (1975) de la 
încheierea conciliului, a marcat un moment de cotitură pentru faptul 
că, din acest moment, au început să apară în Seminar şi alte traduceri, 
bineînțeles, în exemplare multiplicate la maşină, iar în ţară, la nivel 
central, s-a trecut la traducerile misalului şi a ritualurilor de către o 
comisie mixtă stabilită de către ierarhii din Bucureşti şi laşi. 


Concluzie 


Cred că retrăirea experiențelor din acele momente ale Bisericii univer- 
sale şi, mai ales, ale Bisericii noastre locale, ne face să constatăm că 
Biserica lui Cristos e vie, e dinamică şi mereu se reînnoieşte. 

Straduinta de a pătrunde în conţinutul profund al conciliului, lupta 
de a-l aplica în toate sectoarele vieţii bisericeşti, tensiunile care le-a 
generat dorința de a fi cât mai prompti în aplicarea normelor liturgice, 
mai ales, introducerea limbii materne în celebrarea Sfintei Liturghii şi 
a sacramentelor, ne fac astăzi să admirăm lucrarea Duhului Sfânt, care 
nu se lasă întrecut în descoperirea căilor de aplicare a inspiratiilor sale 
şi de propovăduire a mesajului evanghelic, la toate popoarele şi în toate 
timpurile. 

Astăzi, putem spune că tezaurul conciliului s-a deschis înaintea 
ochilor noştri şi nu mai suntem împiedicaţi de ordinele politice sau de 
ziduri separatoare de lume, să nu-l aplicăm. 

Rămâne o întrebare: Noi, la 40 de ani, ce-am facut cu viata noastră 
creştină în lumina acestui mare dar făcut de Duhul Sfânt Bisericii lui 
Cristos? 


TEOLOGIA MORALA iNTRE VECHI SI NOU 


PS Aurel PERCA 
episcop auxiliar de Iasi 


1. De la morala cazuistica la morala 
Conciliului al II-lea din Vatican 


Incepând cu jumătatea secolului al XX-lea, situația reflectiei 
teologico-morale este caracterizată de abandonarea progresivă a unui 
mod de înţelegere şi trăire a imperativului moral, care a fost dominant 
în Biserică pentru mai mult de trei secole. Ne referim la morala cazu- 
istică, pe care o vom prezenta pe scurt în geneza şi evoluţia sa, înainte 
de a-i constata dispariţia treptată din orizontul teologic. 

Descrierea acestui tip de teologie morală ne va ajuta să avem o 
viziune mai completă a dezvoltării istorice a moralei creştine şi, mai 
ales, să înțelegem în ce constă această trecere a teologiei morale de la 
„vechi” la „nou”. 

In istoria teologiei morale, perioada post-tridentină ocupă un loc 
important. Inceputul moralei ca disciplină independentă coincide cu 
apariția moralei cazuistice. 

In zorii secolului al XVII-lea, mai precis în anul 1600, apariția 
lucrării Institutiones morales a spaniolului Juan Azor însemnează 
naşterea unui gen literar nou în teologia morală. Desprinsă de acum 
înainte de filozofia vie, de dogmă şi chiar de o teologie morală specu- 
lativă, străină spiritualităţii şi misticii, această Theologia moralis 
practica va fi numită în mod pompos Theologia moralis!. 

Incepând cu această dată şi suplinind uneori Codul de drept canonic, 
teologia morală rămâne fidelă planului şi metodei definite de Ratio 
studiorum din cadrul Colegiului Roman. Pentru prima oară în istoria 
teologiei morale, morala a dobândit o autonomie proprie; ea nu mai 
depindea de alte discipline; studierea virtuților morale, de exemplu, a 
credinței, nu mai pornea , ca, de pildă, în Petru Lombardul, de la între- 
barea ciudată a vechilor scolastici: „Isus Cristos a avut credință ?” 

Morala cazuistică îşi are antecedentele sale istorice în Cărțile peni- 
tentiale şi în Summae per confessores. Trecerea de la această fază la 
noul gen al moralei cazuistice, prezentă in Institutiones morales, repre- 
zinta deja o evoluţie a acestei discipline fata de secolele precedente, 
dictată de spiritul Conciliului Tridentin, mai ales pornind de la admi- 
nistrarea sacramentului penitentei, care cerea declararea exactă a 
păcatelor după număr, specie şi împrejurări, ceea ce a dus la aprofundarea 


1 Cf. L.VEREECKE, Introduzione alla storia della teologia morale, Roma, 1969, 66. 


28 DIALOG TEOLOGIC 11(2003) 


problemelor de teologie morală. Dezvoltarea istorică a moralei cazuis- 
tice, după ce s-a consumat separarea de dogmatică, este cuprinsă între 
secolele XVII-XX, până la Conciliul al II-lea din Vatican (pentru a indica 
un moment determinant). 

Exigenta reînnoirii metodei şi a conţinutului s-a făcut simțită înăun- 
trul şi în afara Bisericii deja din jurul anilor '50. Era deja clar că morala, 
elaborată de Conciliul Tridentin şi după aceea, nu mai făcea față la 
schimbările empirice şi conceptuale ce au intervenit de-a lungul veacu- 
rilor. Pe de altă parte, nu se notau mari semne de schimbare, aşa încât, 
la deschiderea Conciliului al II-lea din Vatican, reflectia morală a ajuns 
nepregătită. Teologii moralişti convocați la conciliu erau puţini, mai 
mult chemaţi într-o perioadă ulterioară pentru elaborarea a ceea ce 
acum este constituția pastorală Gaudium et spes (voi reveni asupra 
acestui moment al conciliului). 

Am voit să amintesc de această perioadă din istoria teologiei morale 
pentru a avea o viziune mai completă a dezvoltării istorice a acestei disci- 
pline şi pentru a vedea că a existat mereu o tendință de trecere de la 
„vechi” la „nou”. 

Morala se califica în mod prevalent, ba chiar în exclusivitate, în a aminti 
„ceea ce nu trebuie făcut”, şi nu „ce trebuie făcut”; teologia morală era 
mai expertă în analiza păcatelor şi a deosebirii lor după gen şi specie, 
mai putin în prezentarea virtuților şi valorilor; mai preocupată de for- 
marea constiintelor în particular şi mai putin a conştiinţei publice (econo- 
mie, cultură, politică, etc.); mai atentă să evalueze actul uman consi- 
derat în sine şi mai putin preocupată de a-l prezenta în contextul vieţii 
personale şi comunitare. 

Teologia morală, care se învăța în seminarii şi universitățile ponti- 
ficale, era aproape în întregime pătrunsă, în toate tratatele sale, de Codul 
de drept canonic şi civil; cu alte cuvinte, se învăța mai mult dreptul 
decât morala, cu rezultatul propunerii unei morale legaliste şi cazuis- 
tice, o morală redusă la un ansamblu de norme şi de precepte pozitive, 
civile şi eclezistice. 

Recunoscând meritul şi importanţa acestui mod de a prezenta proble- 
mele de teologie morală, impuse de contextul istoric al Bisericii, putem 
prezenta schematic următoarele deficiențe’. 

Ruptura moralei de sinteza teologică: nu este vorba de separare ca 
disciplină autonomă, ci de ruptura de izvoarele reale autentice de unde 
trebuie să izvorască angajarea creştinului: ruptura de Sfânta Scriptură, 
ruptura de teologie (cristologie, ecleziologie, teologia sacramentară). 

Legalismul exagerat: morala cazuistică s-a născut şi s-a dezvoltat 
într-un mediu legalist şi acest legalism al moralei cazuistice apare în 
mod special în importanța acordată ,,obligatiei” (datoriei, ascultării etc.); 
în importanţa primită din partea legii pozitive, mai ales a celei bise- 
riceşti; în pozitivismul teologic şi pragmatismul moral (metoda pozi- 
tivă în predarea teologiei). 


2 Cf. M. VIDAL, Manuale di etica teologica, I. Morale fondamentale, Assisi 1994, 130-132. 

Pozitivismul moral practic a dominat şi morala cazuistică: acorda 
un loc important argumentului de autoritate (o citare biblică, un docu- 
ment al magisteriului, părerea unanimă a teologilor moralişti); şi apoi 
marea preocupare pentru deducerea unor principii care trebuiau accep- 
tate în mod indiscutabil, dar nu pentru a da o bază valorilor morale. 

Ruptura de filozofie; morala post-tridentină a suferit din cauza 
lipsei de dialog cu gândirea filozofică din timpul său. In timp ce sfântul 
Toma a construit edificiul său moral într-un dialog continuu cu Aristotel, 
teologii moralişti nu au ţinut cont de curentele ideologice ale epocii lor. 

Legătura excesivă cu practica penitentiala: morala cazuistică, fiind 
debitoare Sumelor pentru confesori , a avut o relaţie directă şi imediată 
cu practica penitentiala. De aceea, manualele de morală cazuistică sunt 
gândite pentru confesori. Această legătură excesivă cu practica peniten- 
taila a dat moralei anumite accente: predilectia pentru determinarea 
păcatelor (cu consecința imediată a unei „morale a limitei sau a mini- 
mului”); insistența asupra cazului concret, cu reducerea la un tip de 
„morală a actelor”; prevalența punctelor practice cu referință imediată 
la practica sacramentului spovezii. 

Istoria teologiei morale a cunoscut diferite modele în intenţia sa de a 
prezenta angajarea etică a creştinilor, dorind, în acelaşi timp, să rămână 
fidelă mesajului evanghelic şi situaţiei schimbătoare a fiecărei epoci. 

In ultima parte a secolului al XX-lea a început definirea unui alt 
model de teologie morală, care intenționa să însumeze originalitatea 
genuină a evangheliei şi adaptarea ei la situaţia omului actual. In lipsa 
unei denumiri acceptate în mod unanim, putem da numele de morală 
reînnoită. 


2. Reînnoirea Conciliului al II-lea din Vatican: 
configurarea unui model nou de teologie morală 


Primele începuturi de reînnoire 


Evenimentul eclezial al Conciliului al II-lea din Vatican marchează 
sfârşitul moralei cazuistice sau post-tridentine şi începutul unei perioade 
noi în istoria teologiei morale. Acest sfârşit a avut nuanțele unei „vic- 
torii” pentru unii şi ale unei „înfrângeri” pentru alţii. Se încheia perioada 
manualelor denumite Institutiones morales şi începutul altei perioade, 
aceea a moralei reînnoite sau a moralei după Conciliul al II-lea din 
Vatican. 

Trecerea de la morala cazuistică la morala reînnoită nu a fost 
uşoară (aşa cum, de altfel, nici acum nu este uşor să armonizăm toată 
învățătura moralei cu spiritul promovat de Conciliul al II-lea Vatican). 
Reînnoirea teologiei morale nu a fost o operă aşa de uşoară, cum au 
crezut mulți teologi şi aşa cum constatăm şi noi în mediul nostru. Este 


3 Cf. PH.DELHAYE, ,,L’utilisation des textes du Vatican II en theologie morale”, în 
Revue Theologique de Louvain 2 (1971) 422. 

si firesc; a implanta o morala de tip nou pe un teren ocupat pentru 
atâta timp de morala cazuistică este destul de greu. 

Trebuie să subliniez faptul că, în ciuda unor centre de studii 
teologice care susțineau reînnoirea în domeniul teologiei morale, în 
ajunul şi chiar în timpul desfăşurării conciliului continuau să apară 
ediții de manuale de morală cazuistică (la noi a ajuns, printre altele, 
manualul lui Van Kohl); şi nu este greu să intuim neîncrederea multora 
fata de reînnoirea acestei discipline. 

Fiind în imposibilitatea de a fi la curent cu aceste tentative de reîn- 
noire, chiar cu documentele conciliului în faza de desfăşurare, în Semi- 
narul nostru s-a continuat predarea teologiei morale după sistemul 
cazuistic, cunoscut fiind manualul lui Noldin în trei volume: De Prin- 
cipiis, De praeceptis, De Sacramentis, şi broşura De castitate. 

Fără a condamna acest sistem de predare a moralei, trebuie să 
recunoaştem meritul lui, fiindcă o mare parte dintre preoții noştri s-a 
format în spiritul moralei cazuistice. De aceea, a existat şi există 
pentru multi revenirea la expresia „morala cazuistica”; este greu să se 
treacă la o formă care cere o capacitate de a lega morala de celelalte 
discipline teologice. Dar odată cu pătrunderea spiritului promovat de 
Conciliul al II-lea din Vatican, s-au făcut simțite şi dorințele de reîn- 
noire şi în contextul seminarului nostru. 

De altfel, trecerea de la „vechi” la „nou” în domeniul teologiei morale 
a fost lentă şi pentru conciliu. 


Teologia morală în desfăşurarea conciliului 


In intenţia conciliului a fost şi abordarea teologiei morale, însă nu 
în faza pe care o cunoaştem din documentele finale, ci în faza inițială. 

Conciliul urma să trateze despre teologia morală într-o schemă 
intitulată De ordine morali, pregătită de un grup de moralişti romani 
de tip conservator. Forma sa urma metodologia de condamnare: 
condamnarea erorilor actuale în domeniul moralei. Această schemă a 
fost respinsă în ansamblul ei şi nu a fost substituită de nici o altă 
schemă care să reunească referintele la reînnoirea teologiei morale. 
Acest fapt explică vicisitudinile la care a fost supusă morala în timpul 
desfăşurării conciliului. Pentru ce motiv? 

Istoria conciliului demonstrează că marile texte adoptate sunt dato- 
rate unor eforturi teologice care le-au precedat. Acesta este cazul litur- 
giei, ecleziologiei, exegezei. Or, mişcarea în favoarea reînnoirii moralei 
a fost relativ exclusă; pe de altă parte, la conciliu au participat puţini 
teologi moralişti; majoritatea episcopilor prezenți erau specialişti în 
exegeză şi dogmatică; alegerea experţilor (periti) i-a exclus aproape în 
totalitate pe teologii moralişti favorabili noilor tendințe. 

A trebuit să mai treacă mult timp până când a venit şi rândul 
moralei, şi aceasta a coincis cu pregătirea schemei pentru constituția 
pastorală Gaudium et spes. Consecințele sunt paradoxal fericite, 
pentru că în acest document se va căuta găsirea unei noi formulări a 

imperativelor credintei in concordanta cu Sfanta Scriptura, dogma, 
altfel spus, cu viata Bisericii, deschizând perspectivele reinnoirii moralei“. 

Trecând în revistă documentele conciliare, ne întrebăm care este 
aportul Conciliului al II-lea din Vatican pentru reînnoirea moralei. 

Răspunsul la această întrebare poate fi diferit, în funcţie de unghiul 
din care evaluăm conciliul. De fapt, sunt răspunsuri divergente; amin- 
tesc două, pe care le consider de mare autoritate. 

Y. Congar, la un congres ţinut în 1967, făcând un fel de bilanț al 
conciliului, afirma deficienta sau lipsa temei morale în Vatican al II-lea; 
după acest teolog, Conciliul al II-lea din Vatican nu se caracterizează ca 
un conciliu de reînnoire a teologiei morale’. 

O altă autoritate, de această dată în domeniul teologiei morale, B. 
Hăring, promotor al reînnoirii teologiei morale încă prin anii '50 cu 
lucrarea Legea lui Cristos, evaluează din punct de vedere pozitiv 
aportul conciliului la reînnoirea moralei; după el, conciliul marchează 
începutul unei noi epoci pentru teologia morală şi crede că fiecare 
document conciliar contribuie la această nouă etapă. Spiritul general al 
conciliului este o atmosferă care acceptă, în cele din urmă, şi chiar cere 
reînnoirea moralei: de exemplu, constituția dogmatică Lumen gentium 
pune perspectiva unei morale mai ecleziale; Dei Verbum plasează la 
baza moralei Sfânta Scriptură; constituția Sacrosanctum concilium 
introduce un ton misteric şi sacramental pentru comportamentul 
creştin; constituția pastorală Gaudium et spes abordează teme concrete 
şi hotărâtoare pentru viata şi comportamentul creştin. 

Există un text conciliar în care, în formă explicită, se vorbeşte despre 
aggiornarea teologiei morale; ne referim la paragraful 16 din decretul 
pentru formarea viitorilor preoți, Optatam totius: „Să se acorde o grijă 
deosebită în perfecționarea teologiei morale, astfel ca expunerea sa 
ştiinţifică, în mare parte întemeiată pe Sfânta Scriptura, să pună în 
lumină vocaţia creştinilor în Cristos” (OT 16). 

Este vorba de un adevărat îndemn, de un votum al conciliului, ca să 
se pună un accent deosebit pe reînnoirea teologiei morale. Această accen- 
tuare era interpretată plecând de la situaţia nefavorabilă în care se afla 
această disciplină. Suntem în fața unui mandat explicit al conciliului 
pentru promovarea reînnoirii moralei. Acest îndemn este „punctul 
culminant al tuturor eforturilor făcute până astăzi pentru reînnoirea 
teologiei morale şi înseamnă, fără îndoială, începutul unei noi epoci”. 

In acest sens, s-au pus în relief trăsăturile pe care conciliul le cere 
pentru morala catolică: caracterul ştiinţific, specificul creştin (contactul 
cu Sfânta Scriptură), orientarea pozitivă şi de perfecțiune (să pună în 
evidență măreţia vocației creştine), caracterul eclezial („al creştinilor 


“Cf. Acta et Documenta Concilio Oecumenica Vaticano II apparando. Serie II. Prae- 
paratoria, III, I, Vatican 1969, 24-53. 

5 Cf. Y. CONGAR, Ecclesia 37 (1976); 2 (1947). 

6B. HARING, „Moraltheologie unterwegs”, în Studia moralia 4 (1966) 8-9. 

7B. HARING, La legge di Cristo, I, Brescia 1972, 76. 

in Cristos”), unificată în caritate şi deschisă fata de lume (obligaţia de 
a aduce roade de caritate pentru viata lumii). 


După Conciliul al II-lea din Vatican 


Reflectia perioadei post-conciliare a căutat să realizeze programul 
de reînnoire, de aggiornare. Conciliul a deschis pentru teologia morală 
trei perspective, care îi conferă o identitate proprie în calitate de ştiinţă 
teologică: 

— perspectiva biblico-teologică: este esențială pentru teologia morală; 
lipsa sau referința insuficientă la Cuvântul lui Dumnezeu este la originea 
crizei moralei tradiționale; 

— dimensiunea istorică: referinţa la istorie este un aspect esenţial al 
eticii creştine; morala creştină este istorică pentru simplul fapt că este 
destinată a fi contemporană cu orice epocă istorică; 

— dimensiunea eclezială: morala creştină se califică în a fi ecleziala 
pentru diferiți factori; comunitatea creştină este locul cunoaşterii adevă- 
rului moral, împotriva oricărei forme individualiste; în plus, dimensi- 
unea eclezială a moralei trebuie să aibă în centru magisteriul ierarhic. 

Bineînțeles că Vatican al II-lea nu a terminat munca de reînnoire a 
teologiei morale; abia acum începe să se intensifice această muncă de 
reînnoire. 

Este dificil să facem un bilanţ al reflectiei teologico-morale poste- 
rioare conciliului din lipsa unei perspective suficiente pentru o analiza 
obiectivă. Totuşi, au fost semnale deosebite marcate de diferite com- 
pendii de studii izolate, dicționare, enciclopedii, opere colective, unde s- 
a încercat şi se încearcă în continuare această muncă de reînnoire. Este 
interesant faptul că enciclica Veritatis spendor (1993) subliniază această 
operă de reînnoire: „Efortul multor teologi susținuți de încurajarea 
conciliului a dat deja roadele sale cu reflecţii interesante şi utile cu 
privire la adevărurile de credinţă de crezut şi de aplicat în viata, prezen- 
tate în formă corespunzătoare sensibilităţii şi interogativelor timpului 
nostru” (VS, 29). 

Totuşi, această enciclică, publicată la o distanţă de 38 de ani de la 
conciliu, conține şi un avertisment determinat de orientările actuale 
ale teologiei morale: edificiul moralei se bazează pe trei concepte: 
adevărul, libertatea şi binele. Enciclica nu face altceva decât explici- 
tează această afirmație prin două mişcări repetate încontinuu: condam- 
narea deviatiilor şi formularea unei orientări corecte pentru viata 
creştină. Enciclica vizează mai ales afirmaţiile teoretice şi practice care 
exaltă libertatea omului, mergând chiar până la o opoziţie față de 
adevăr. In această criză de „libertate” şi de „adevăr” îşi fac simțită 
prezența subiectivismul, individualismul, utilitarismul, scepticismul. 

Propunerea morală a papei Ioan Paul al II-lea este un efort pentru 
menținerea ordinei morale obiective în fața amenințărilor pe care 
cultura actuală de marcă subiectivistă le prezintă, cu tendințe grave ce 
aduc în omenire un „gol moral”. 

Aceasta interventie a enciclicii Veritatis splendor este departe de a 
frâna reînnoirea în curs a teologiei morale. Magisteriul are misiunea de 
a tutela şi veghea la respectarea adevărului revelat. De aceea, această 
enciclică trebuie citită cu responsabilitate fidelă de către creştini şi 
teologi, ea vrea să tempereze exagerările şi, în acelaşi timp, să reînvi- 
oreze orientarea sănătoasă a moralei în spiritul cerut de conciliu®. 


3. Liniile caracteristice ale noului model de teologie morală 


Vreau să indic pe scurt câteva dintre liniile caracteristice ale teolo- 
giei morale, prezentată în spiritul voit de Conciliul al II-lea Vatican: 

Morala cazuistică vedea aplicarea legii la diferite cazuri şi împre- 
jurări; noul model de morală situează persoana în centrul sistemului 
etic. Omul este „subiectul” moralei şi omul este obiectul evaluării etice. 
Această configurare personalistă a moralei concordă cu viziunea biblică 
şi cu mentalitatea omului de astăzi. Pentru Biblie, comportamentul 
moral are loc în raportul interpersonal; este persoana (omul) care 
acționează în dialog cu altă persoană (Dumnezeu). Conciliul al II-lea 
din Vatican a făcut proprie această orientare şi a aplicat-o la morala 
conjugală (cf. GS 51). 

Pornind de la orientarea personalistă a moralei, dobândesc o 
importanță deosebită categoriile etice de opțiune fundamentală şi de 
atitudine în fata hegemoniei actelor din morala cazuistică. Studiile 
asupra opțiunii fundamentale au pus în evidență importanța cate- 
gorică a acestei structuri antropologice pentru a exprima responsa- 
bilitatea morală. 

Teologia post-tridentină a suferit un proces de „închidere” într-un 
ghetou; totul era limitat la viața eclezială. Morala actuală vrea să 
trăiască într-o viata de dialog, de deschidere, de convietuire. Acest 
dialog se realizează la diferite nivele: 

a) Dialog cu întregul complex al ştiinţelor teologice: teologia morală, 
deşi îşi păstrează independența ca disciplină, trebuie să fie în dialog cu 
exegeza, istoria Bisericii, teologia sistematică şi cu celelalte discipline 
ale ştiinţelor teologice: sociologia, psihologia, alte sisteme morale 
necatolice. Morala actuală caută să răspundă exigențelor unei omeniri 
pe cale de secularizare. Teologia morală trebuie să dea o nouă semni- 
ficatie problemelor de bază ale eticii creştine: ce înseamnă voința lui 
Dumnezeu, pe ce se bazează morala creştină; care este relaţia între 
credință şi Cristos şi comportamentul moral al creştinului; care sunt 
modurile şi căile de intervenţie ale Bisericii în problemele acestei lumi. 

b) Pentru multe motive, teologia morală post-tridentină s-a menti- 
nut pe planul eticii individuale. Morala actuală caută să depăşească 
această viziune individualistă: „Transformările profunde şi rapide ale 
lucrurilor cer cu insistență ca nimeni să nu rămână în inerția sa şi să 


8 Cf. M.VIDAL, La proposta morale di Giovanni Paolo II. Commentario teologico- 
morale della encicilica Veritatis splendor, Bologna 1994. 

fie indulgent cu o etica pur individualista”(GS 30). Este practic vorba 
de o deprivatizare a teologiei morale care corespunde acestei tendinte 
prezente în tot domeniul teologiei în general. Plecând de la aceasta 
perspectivă, morala reînnoită trebuie să aibă: 

— o tonalitate mai comunitară (cf. GS 30); 

— capacitatea de a rezolva problemele morale cu o nouă orientare 
mai comunitară şi socială (cf. LG 1) [în fata dispretului fata de legile şi 
normele sociale, evaziunea sub toate formele, normele de igienă şi 
circulație, problema datoriilor față de societate etc.]; 

- deschiderea fata de problemele noi, în raport cu viata socială şi 
comunitară. 


4. Situaţia reînnoirii moralei în Seminarul din laşi 


Cum s-a produs această trecere de la „vechi” la „nou” în Seminarul 
din laşi? 

Trebuie spus că documentele conciliului au pătruns destul de târziu 
la noi. Şi deşi aveam documentele la un moment dat, nu era o legătură 
cu reflectia teologică pe plan international, pentru a vedea cum se pun 
in practica diferitele directive la conciliului. De aceea, pentru mult 
timp, în Seminarul nostru s-a mers încă pe linia tradițională, pana 
când s-au întors primii preoți care au studiat la Roma. Şi aceasta se 
întâmpla la o diferență de 15 ani de la începerea conciliului. Preasfin- 
titul loan Robu a fost primul care, studiind teologia morală la Roma, a 
adus prima adiere de schimbare în metoda prezentării şi predării 
teologiei morale în lumina conciliului. Nu a fost uşor, deoarece lipsea 
literatura de specialitate, nu existau studii sistematice propriu-zise, ca, 
de altfel, la toate disciplinele teologice; a fost destul de grea trecerea de 
la Noldin, autorul după care au studiat multe generaţii de preoți în 
acest Seminar, la noua formă de prezentare a teologiei morale, multi 
spuneau „după B. Hăring”, deşi nu s-a predat niciodată după manua- 
lele acestui autor. 

Primele încercări au fost lucrările monografice cu care s-au acoperit 
problemele rămase descoperite din vechiul manual: problema căsăto- 
riei, a virtuţilor teologale şi cardinale, a spovezii. 

Se simțea totuşi nevoia unui manual care să prezinte toate proble- 
mele de morală, asemenea vechilor manuale. Prima încercare a fost 
traducerea şi fixarea ca manual de bază pentru Teologia morală a celor 
trei volume ale lui A. Günther — Chemare şi răspuns. 

Intre timp au apărut şi alte încercări de manuale elaborate în 
spiritul Conciliului al II-lea Vatican - cu limite şi uneori exagerări — şi 
pe baza lor s-a încercat alcătuirea tratatelor unitare de morală, care să 
acopere toată aria de probleme, cerută şi de Ratio studiorum. 

S-a reuşit să se facă un salt de la „vechi” la „nou”? 

Intr-o logică de continuitate (discontinuitate), Conciliul al II-lea din 
Vatican încheie o tradiţie şi deschide alta; încheie tradiția aşa-zisă a 
moralei manualelor, care, din secolul al XVI-lea, a ajuns fără întreru- 
pere în timpurile noastre. 

Ca urmare a interventiei conciliului, incetul cu incetul, teologia 
morală ca disciplină teologică s-a reînnoit profund. Trebuie sa recu- 
noaştem că este meritul multor teologi moralişti care s-au angajat să 
prezinte o morală mai corespunzătoare sensibilităţii şi întrebărilor oame- 
nilor din timpurile noastre; o morală categoric teologică, o morală a 
credinței şi în acelaşi timp a rațiunii. Noi vorbim la distanță de 40 de 
ani de la Conciliul al II-lea din Vatican. Intre timp, în seminarii şi în 
universităţile pontificale şi în şcolile de formare teologică, manualele 
tradiționale au dispărut, găsim manuale noi, care sunt rodul muncii şi 
angajării unor teologi moralişti care au luat în serios recomandarea 
Conciliului al II-lea din Vatican, care cerea o expunere mai teologică a 
moralei, astfel încât să răspundă, pe baza evangheliei, la problema 
etică a timpurilor noastre. 


REFLECTII 
ASUPRA CONCILIULUI AL II-LEA DIN VATICAN 


Vladimir PETERCĂ 
Institutul Teologic „Sf. Tereza” din Bucureşti 


1. Era totul spre binele Bisericii 


Fac parte din generația 1968, iar conciliul a marcat şi nu a marcat 
formarea noastră teologică. Totuşi, trebuia să trăim din plin această 
primăvară cu Biserica noastră: Conciliul al Il-lea din Vatican. Am 
studiat teologia în plin conciliu şi era firesc, cu mintea şi forțele 
noastre tinereşti, să insotim de departe şi să studiem fazele mai 
importante din conciliu. În timp ce la Vatican se petreceau lucruri de-a 
dreptul minunate, iar Biserica însăşi respira din plin aerul proaspăt şi 
înnoitor al primăverii sale peste noi, peste Seminarul din Iasi, peste 
formaţia noastră teologică domnea mai departe iarna înzăpezită şi 
geroasă impusă de nişte oameni care nu aveau curajul sau cărora le 
era, pur şi simplu, frică de adevărul răscolitor al teologiei. Putem 
spune că, în formaţia noastră, am fost contemporani cu conciliul, 
desfăşurat între anii 1962-1965. Şi totuşi, am fost aşa de departe de 
sursa de lumină şi speranță pe care o simțeam că se abate şi asupra 
noastră, adiind de undeva de departe. In acele vremuri grele, mi-aduc 
bine aminte, am primit în două exemplare documentele Conciliului al 
II-lea din Vatican, un exemplar l-am dăruit unui coleg care, din păcate, 
nu mai este printre noi, s-a stins în urma unui accident îngrozitor, iar 
al doilea exemplar mi-a rămas mie şi, din acea zi, l-am ținut alături de 
Sfânta Scriptură. Citeam pagini întregi din documentele conciliare, 
fiind de fiecare dată surprins de prospetimea limbajului, care nu 
spunea lucruri noi, dar am înţeles atunci că maniera şi felul cum erau 
afirmate de către conciliu acele lucruri era de-a dreptul minunată şi că 
în curând avea să se schimbe fata Bisericii. 

Imi amintesc şi acum cum noi, o grupă de tineri profesori de la 
Institutul nostru din laşi, ne străduiam printre mii de dificultăţi să 
celebrăm Liturghia pentru prima dată în limba română. Era o adevă- 
rată muncă de laborator, în care fiecare participant venea cu propuneri 
noi sau prezenta soluţii. De fapt, nici nu realizam atunci că ceea ce 
făceam în acele clipe, de fapt, era istorie. Şi noi, ca şi părinţii de la 
Conciliul al II-lea din Vatican, ne-am izbit de lucruri practice, bunăoară 
cum e mai bine să stea preotul la altar, cu fata la popor sau să stea ca 
mai înainte? Azi ne pare ca ceva de mult depăşit, în schimb noi atunci 
cântăream orice gest şi orice cuvânt. Mi-amintesc cum, cu talentul pe 
care credeam că-l am, am contribuit modest la cântul liturgic. Pentru 

noi, pe atunci era mai important, astazi problema este de mult depasita, 
anume dacă şi cum trebuie săvârşite Liturghiile cântate (de exemplu, 
arhiepiscopul Peter Erdö, cu prilejul înscăunării sale recente în bazilica 
din Esztergom, a celebrat ceea ce noi numim o „misă citită”). Ba, mai 
mult, am compus o serie de melodii de psalmi, de antifoane şi de cântări 
liturgice, care de mult au intrat în memoria credincioşilor noştri. De 
fapt, aceasta a fost o pietricică la marile transformări de limbă şi 
gesturi liturgice, care făceau parte dintr-un plan mai mult general, ce 
avea să se numească reforma conciliară. 


2. Amintiri despre conciliu 


Conciliu înseamnă în egală măsură şi o întâlnire cu trecutul, adică 
cu oamenii conciliului. Ei i-au dat viata şi prin ideile lor şi-au înscris 
adânc numele în conştiinţa noastră. Este vorba despre papa Paul al 
VI-lea, profesorul Karl Rahner, cardinalul Konig şi, ultimul, dar nu în 
cele din urmă, episcopul de Münster, Reinhard Lettmann, care, pe 
atunci ca tânăr preot, era secretarul personal al cardinalului Hopfner. 

Dar să spun cum i-am întâlnit pe toţi aceştia? Eram student la 
„Propaganda Fide”, când, într-o zi, rectorul de atunci, azi episcopul 
Ronchi, de care îmi amintesc cu mult respect şi recunoştinţă, ne anunța 
venirea Sfântului Părinte la Colegiu. Era un eveniment istoric, pe care 
l-am înțeles mult mai târziu. Pe atunci papa nu obişnuia să părăsească 
Vaticanul decât în condiţii şi pentru motive cu totul speciale. Era la 
numai câţiva ani după încheierea conciliului, când reforma începea să 
prindă rădăcini sau, în alte parti, să dea chiar primele roade. Trebuie 
spus că partea a doua a conciliului se datorează lui, el a dorit cu tot 
dinadinsul să continue opera înaintaşului său, papa loan al XXIII-lea. 
Era un papă cu adevărat ascet, parcă era copiat dintr-o frescă bizantină. 
Era un bun cunoscător al teologiei catolice, dar, în acelaşi timp, şi un 
subtil cunoscător al realitatilor politice internationale ale anilor şapte- 
zeci. S-a angajat cu trup şi suflet să ducă la bun sfârşit conciliul ecume- 
nic din Vatican, care s-a încheiat în anul de graţie 1965. Imi amintesc 
cum, în cuvântul de salut pe care Sfântul Părinte ni l-a adresat cu acel 
prilej, a subliniat încă o dată importanţa conciliului şi datoria noastră, 
a studenţilor de la „Propaganda Fide” adunaţi acolo din toată lumea, 
de a-l traduce în viata. Colegiul nostru fiind pepiniera de mâine a 
Bisericii, constituiam speranţele ei. 

Un al doilea caz. De data aceasta mă aflam la Innsbruck, oraşul 
unde a activat ca profesor renumitul Karl Rahner. Nu mai era in viata, 
dar sufletul său generos şi simplu continua să vorbească peste timp. El 
a fost unul dintre artizanii Conciliului al II-lea din Vatican, un deschi- 
zător de drumuri pentru timpurile noastre moderne. Populaţia Innsbrü- 
ckului i-a cinstit memoria denumind o piaţă a oraşului cu numele său, 
iar Facultatea de Teologie şi-a legat pentru totdeauna numele de renu- 
mele său. In partea a doua a intervenţiei mele, voi aduce mai multe 
informaţii dintr-o broşură apărută la München, în care profesorul Rahner 

scrie un articol intitulat „Was würde erreicht?”. Profesorul scria aceste 
cuvinte exact la un an după încheierea conciliului. Cred că astăzi, după 
mai bine de treizeci şi cinci de ani de la terminarea conciliului, între- 
barea profesorului Rahner este mai mult decât justificată. 

Aş prefera să mă refer mai întâi la episcopul Reihnard Lettmann. El 
a fost secretarul personal al cardinalului Hopfner, mai întâi profesor şi 
episcop la Minster, după aceea cardinal la Köln. A reuşit să înveţe sa 
stenografieze în limba latină pentru că trebuia să desfăşoare un volum 
imens de lucru. Pe atunci era tânăr şi doritor să facă ceva, iar ideea 
cardinalului Hâpfner a dovedit a fi salvatoare. Mijloacele moderne de 
transcris şi copiat nu fuseseră încă descoperite, aşa că era constrâns să 
lucreze cu mijloacele clasice, ceea ce îi îngreuna mult munca. „Am 
făcut totul cu dragă inimă”, îmi mărturisea el mult mai târziu într-o 
discuţie, „mai ales, am făcut această muncă cu entuziasm tineresc, pen- 
tru că ştiam că pun şi eu o cărămidă la mareata operă care se numeşte 
Biserica Catolică”. 

Al patrulea personaj este un martor al conciliului în toate fazele 
sale. Este vorba de cardinalul Kânig, pe atunci cardinal de Viena (astăzi 
bucurându-se de pensionarea tihnită şi meritată). A fost un om al Bise- 
ricii, cu clarviziunea istoriei şi cu multe merite în politica pasilor mărunți 
pentru mulți de după Cortina de Fier. Era toamna anului 1985, mă 
aflam la Viena ca invitat la „Collogium Biblicum”, organizat de Univer- 
sitatea de Stat din Viena, şi la care participau multi profesori din țările 
est-europene. Intr-o seară l-am avut ca oaspete al nostru tocmai pe 
cardinalul Kânig, care urma să conferentieze pe următoarea temă: 
„Amintiri despre conciliu”. Toți l-am ascultat cu atenţie, am luat notițe 
şi i-am pus întrebări. Ne vorbea ca unul care a trăit primul aceste 
evenimente formidabile din viaţa Bisericii. Îşi amintea detalii, ne relata 
despre mişcările din culise, despre poziţiile diferiților părinți conciliari. 
In primul rând, şi acest lucru este deosebit de important pentru Biserică, 
puterea laică nu a avut absolut nici o influență asupra conciliului. 

Papa loan al XXIII-lea simțea nevoia unui conciliu, timpurile erau 
mature, iar Biserica trebuia să se pregătească pentru o nouă etapă a 
misiunii sale. Ne-a relatat atunci faptul devenit istoric, cum papa loan 
al XXIII-lea, voind să explice de ce era nevoie de conciliu, a deschis larg 
geamul apartamentului său şi, printr-un gest profetic, a pronunțat urmă- 
toarele cuvinte: „Biserica are nevoie de aer proaspăt, care să vină din 
afară, are nevoie de mult aer proaspăt”. 

Din nevoia de a se acomoda, deci de a se aggiorna la timpurile noastre 
moderne, de a se despuia de tot ceea ce era depăşit, de tot ceea ce însemna 
praf şi nu mai corespundea timpurilor pe care le trăim. Conciliul a 
început cu ceea ce era mai uşor sau mai nevinovat, cu constituția 
despre liturgie, sau cum se numeşte oficial, Sacrosantum concilium, ca 
să ajungă la ultima constituţie, cea mai complicată şi cu implicaţii 
nebănuite pentru Biserică, cea pastorală privind Biserica noastră în 
lumea contemporană, numită Guadium et spes. Cardinalul König ne-a 
vorbit despre entuziasmul părinţilor conciliari, despre dăruirea fiecăruia, 

dar, mai ales, a consilierilor conciliului, care desfăşurau o munca isto- 
vitoare de laborator. Conciliul nu a venit cu declaratii noi in ceea ce 
priveşte un adevăr sau altul al religiei catolice, aşa cum o făcuseră 
celelalte concilii ecumenice, Conciliul al II-lea din Vatican a adus, în 
schimb, un nou mod de gândire şi apreciere a fenomenului religios, un 
nou mod de a pune problemele, pe care viata le ridică în fiecare zi, un 
alt mod mai deschis şi mai firesc de a vedea relaţiile Bisericii Catolice 
cu alte religii etc. Cu alte cuvinte, un mod mai apropiat de realitate, 
deci un mod mai luminat de a acționa şi de a fi în toate domeniile, care 
să corespundă misiunii Bisericii pentru mileniul al III-lea. Este o 
trăsătură esenţială a Bisericii lui Cristos, aceea de a avea în sine puterea 
de a renaşte şi a-şi continua drumul nestingherit. De fapt, drumul 
Bisericii este şi drumul omului. 


3. Au fost aşteptările conciliare implinite? 


Aş afirma că, de data aceasta, dificultatea principală nu a fost atât 
conciliul, cât, mai mult, cunoaşterea şi aplicarea lui. De aceea, se poate 
spune că munca propriu-zisă a început după conciliu. 

Aş face o comparaţie, atât cât îmi este permis să o fac, cu începu- 
turile celei de-a IV-a Evanghelii. Rabinii spuneau că, atunci când va 
veni Mesia, se va statornici în lume o adevărată atmosferă de sărbă- 
toare, adică de nuntă. Mesia, ca un trimis al păcii, va găsi poporul în 
sărbătoare şi, deci, bine dispus, asemenea nuntaşilor. Este cazul prezenţei 
lui Isus, însoţit de Maria şi de grupul discipolilor în cea de-a treia zi, 
cum menționează evanghelistul, la nunta din Cana Galileii. 

Tot aşa a fost şi pentru Biserică, a fost timpul de cunoaştere şi apli- 
care a dispozițiilor conciliare. O mare aşteptare s-a răsfrânt din conciliu, 
care priveşte raportul nou, aş spune, schimbat, al creştinilor între ei, 
pe de o parte, iar pe de altă parte, este raportul bisericilor creştine 
între ele. E o întrebare cu adevărat provocatoare: Sunt creştinii mai 
aproape între ei, aşa cum reiese din constituția dogmatică Lumen gen- 
tium sau din decretul despre ecumenism Unitatis redintegratio? 

Totuşi, trebuie să spunem, ca profesorul Karl Rahner, că întâm- 
pinăm cu recunoştinţă harul lui Dumenezeu, că acest conciliu a rezolvat 
multe dintre probleme, mai mult chiar decât sperau susținătorii cei 
mai aprinşi sau cei mai buni prieteni ai conciliului. Chiar şi la o vedere 
fugitivă asupra temelor dezbătute în conciliu, este îndeajuns să consta- 
tăm că acest conciliu, în raport cu celelalte 20 de concilii ecumenice de 
până acum, poate fi comparat doar cu Conciliul Tridentin. Într-adevăr, 
întreaga muncă a conciliului a fost concentrată asupra Bisericii insesi, 
pe care părinţii conciliari o voiau pregătită pentru o nouă etapă din 
drumul ei. Rezultatele conciliului ar putea fi rezumate în trei puncte: 

a) Viziunea fundamentală a Bisericii în constituția dogmatică Lumen 
gentium. 

b) Viaţa internă a Bisericii văzută în misiunea ei teologică, juridică 
şi pastoral-teologică: 

— misiunea Bisericii de a sfinţi, in constituția despre liturgie Sacro- 
santum concilium, 

- misiunea Bisericii de a păstori, în decretul Christus Dominus şi 
decretul privind mijloacele de comunicare în masă Inter mirifica; 

- misiunea Bisericii de a învăţa, în constituția dogmatică Dei Verbum 
şi declarația despre educaţia creştină Gravissimum educationis; 

- alte decrete: despre formarea preoților (Optatam totius), despre 
viata călugărească (Perfectae caritatis), precum şi despre apostolatul 
laicilor (Apostolicam actuositatem). 

c) Misiunea Bisericii in exterior: 

—raportul ei cu creştinii necatolici, in decretul despre ecumenism 
(Unitatis redintegratio) şi decretul despre Bisericile orientale catolice 
(Orietalium ecclesiarum); 

- raportul e cu religiile necatolice, inclusiv evrei, în decretul Ad gentes 
şi în decretul Nostra aetate; 

- raportul ei cu situaţia lumii contemporane, în constituția pastorală 
Gaudium et spes; 

- raportul ei în declarația privind libertatea religioasă Dignitatis 
humanae. 

Din acest sumar tablou al tematicilor conciliare se poate spune că 
Biserica şi-a pus cu adevărat toate întrebările cu care este ea con- 
fruntată astăzi, dând un răspuns sincer şi unitar. Biserica vorbeşte, 
desigur, în primul rând, către ea însăşi, dar ea se gândeşte, în acelaşi 
timp, şi cum să-l slujească mai bine pe Dumnezeu, pe om, lumea de azi 
şi viitorul ei. Acest conciliu a fost primul dintre toate conciliile ecume- 
nice care poate fi definit un conciliu al liturgiei, un conciliu al misiunii 
Bisericii, un conciliu al dialogului cu lumea, un conciliu al ecumenis- 
mului. In felul acesta, conciliul şi-a îndeplinit misiunea pe care noi toți 
o avem înaintea ochilor, o purtăm pe umerii noştri. De aceea, orice 
progres, orice înnoire a Bisericii este sădită în îndoielile şi în experiența 
strădaniilor membrilor ei. 

Noi toţi suntem doar orchestrantii simfoniei neterminate, care este 
conciliul şi pe care suntem chemaţi să- l aprofundăm, să-l aplicăm şi să-l 
trăim mereu ca într-o repetiție generală. Conciliul nu s-a terminat, el 
continuă în inimile noastre, căci convertirea trebuie să înceapă şi să se 
termine în interiorul nostru, cum spunea apostolul Paul: „lar acum 
rămân acestea trei: credința, speranța şi iubirea. Dar mai mare decât 
toate acestea este iubirea” (1Cor 13,13). Este vorba despre iubirea de 
adevăr, despre iubirea fata de conciliu, despre iubirea fata de Biserică. 
Iubim noi cu adevărat adevărul? 

Succesul sau insuccesul nostru ca apostoli ai Bisericii, aici şi acum, 
care, desigur, înflăcărează inimile şi faptele noastre, stă în dragostea 
fata de hotărârile conciliului, în modul cum ne convertim zi de zi, in 
modul în care ştim să punem în practică hotărârile conciliului, iarăşi 
şi iarăşi. 

Termin cu aceste cuvinte spuse de teologul O. Cullmann: „Nu inabusiti 
Duhul Sfânt, căci noi trebuie să ne reînnoim continuu prin puterea lui!”. 


UN NOU SUFLU IN TEOLOGIA DOGMATICA 


Eduard FERENT 
Institutul Teologic Romano-Catolic din Iasi 


Atunci când Ioan al XXIII-lea deschidea Conciliul al II-lea din Vatican, 
la 11 octombrie 1962, aveam aproape un an de preoție. De aceea, pot 
spune că mi-am trăit preoţia în lumina conciliului în condiţiile ecleziale 
şi sociale ale unei țări comuniste ostile Bisericii Catolice şi, de aceea, 
conciliului. In conferința de fata doresc să dau, pur şi simplu, o măr- 
turie despre condițiile în care, în calitate de preot catolic şi de profesor 
de teologie, începând de la 1 ianuarie 1962, am cunoscut şi aplicat învă- 
tatura Conciliului Vatican al II-lea în timpul ministeriului meu sacer- 
dotal. Mărturia cuprinde trei momente: primul se referă la perioada de 
la noi imediat premergătoare conciliului; al doilea se raportează la 
perioada anilor 1967-1975, adică la anii aplicării conciliului în contextul 
nostru eclezial; ultimul moment priveşte perioada postconciliara 
dintre anii 1975-2003. 


1. Contextul social şi eclezial local 
din perioada imediat premergătoare conciliului 


La 9 octombrie 1958, fiind în Seminar, dimineaţa la ora şase, în mod 
neobişnuit, l-am văzut pe părintele Anton Trifas, rectorul Institutului 
Teologic, intrând cu o cotă albă şi cu stolă neagră în capelă. Urcându-se 
la altar, ne-a anunţat trecerea la cele veşnice a papei Pius al XII-lea. A 
fost un moment cutremurător, un eveniment care s-a răspândit pretu- 
tindeni pe calea radioului. Ne-a îndemnat să ne rugăm pentru odihna 
Sfântului Părinte Pius al XII-lea şi pentru Biserică. Ne-a vorbit succint 
despre valoarea teologică a magisteriului său desfăşurat timp de nouă- 
sprezece ani la cârma Bisericii (2.031.1939 - 9.10.1958) şi despre grija 
sa părintească față de Biserica noastră locală. De fapt, în acele condiţii 
de prigoană pentru Biserică, la 27 martie 1952, la un an după moartea 
episcopului martir Anton Durcovici (10.12.1951), trimisese episcopa- 
tului catolic şi credincioşilor catolici din România scrisoarea apostolică 
Veritatem facientesl. 

La 28 octombrie 1958 a fost ales papă Angelo Giuseppe Roncali, la 
vârsta de 77 de ani (s-a născut la 25 noiembrie 1881), pe atunci patriarh 
de Venetia. Nu auzisem de el, dar după vârstă intelegeam că va fi un 
papă de tranziție, desigur, dar şi renovator. 

Primul gest pe care l-a făcut ca papă, spre deosebire de Pius al XII-lea, 
a fost ieşirea din Vatican, pelerinajul cu trenul la Loreto, vizitele 


1 Cf. Documentation Catholique, 20.04.1952. 

deținuților din închisorile romane şi ale bolnavilor, netinand cont de 
regulile şi de formalitatile din Vatican. Al doilea, cel mai surprinzător, 
fără să tina cont de opinia contrară a Curiei, a fost primirea in audi- 
enta a familiei lui Hruşciov, primul secretar al Partidului Comunist al 
URSS-ului de atunci, fapt pentru care, în timpul pontificatului lui Pius 
al XII-lea, riscai excomunicarea. Primirea familiei lui Hruşciov de către 
papă a avut un mare răsunet în blocul comunist şi, desigur, la Bucureşti. 

Ecoul cel mai mare în lume l-au avut însă enciclicele sale, Mater et 
magistra (15.05.1961) şi Pacem in terris (11.04.1963). In timp ce Occi- 
dentul le studia şi le traducea în limbile de circulație europeană, la noi 
cenzura comunistă interzicea până şi intrarea lor în tara. 

In acei ani, imediat după apariţia lor, spre surprinderea sa, părintele 
rector Gaşpar Bachmeier a primit un telefon de la împuternicitul culte- 
lor de atunci, Dumitru Andronic, care-l anunța că o reprezentanta a amba- 
sadei Austriei va vizita Seminarul, şi că va trebui s-o primească oficial. 

Lucru nemaiauzit până atunci. Orice întâlnire cu persoanele străine 
era strict interzisă. Când am văzut maşina ambasadorului Austriei cu 
steagul respectiv arborat pe capotă intrând pe aleea Seminarului, 
aveam toți emoții, fiind nedumeriti de o astfel de vizită protocolara. 

Părintele Bachmeier i-a primit în cancelarie, luându-mă şi pe mine 
la acea întâlnire. După unele întrebări obişnuite, şeful delegaţiei austri- 
ace l-a întrebat pe părintele rector: 

— Ati auzit de enciclica Mater et magistra? 

— Da, am auzit, a răspuns părintele Bachmeier. 

— Ati citit-o? Aici, rectorul a zâmbit diplomatic şi a răspuns un „da” sec. 

— Cum, unde? a reluat ambasadorul. 

— Da, am citit-o la cimitirul „Eternitatea”, pe crucea unei credincioase 
înmormântate de curând. Pe ea erau scrise de către fiul răposatei, un 
sculptor, aceste cuvinte: „Mama mi-a fost în viață mater et magistra”. 

— Atâta tot? 

— Atât, textul enciclicelor îl aşteptăm să sosească şi pe la noi... 

Din acest fapt vă puteţi da seama de ce condiţii dispuneam pentru a 
putea ajunge la cunoaşterea actelor magisteriului Bisericii. Punerea lor 
în practică era şi mai grea. 

După 25 ianuarie 1959, adică după convocarea Conciliului al II-lea 
din Vatican de către loan al XXIII-lea, la Mons. Petru Pleşca, ordinariu 
de Iasi, au ajuns unele întrebări trimise de comisia de pregătire a conci- 
liului, la care trebuia să răspundă. Imi amintesc că ele se refereau tocmai 
la acele schemata propuse de cardinalul Alfred Ottaviani, preşedintele 
Sfântului Oficiu, în aula conciliară, pentru a fi aprobate. Mult mai 
târziu am aflat că toate fuseseră respinse în bloc de părinţii conciliari, 
întrucât reflectau cunoscutele theses ale manualelor scolastice, fara să 
tina cont de situaţia de fapt a Bisericii”. 


2 Cf. DS, 3930-3953; 3955-3997. 
3 Cf. J. RATZINGER, Rapporto sulla fede, Pauline, Torino 1985, 39. 

La conciliu, Biserica noastră locală n-a avut nici un reprezentant, 
nici din ierarhie, nici din rândul clerului sau al laicilor. Unicul invitat 
cu drept de vot a fost episcopul Marton Aron de la Alba Iulia, dar având 
domiciliu obligatoriu după ieşirea din închisoare, nu i s-a permis să 
participe. 

Conciliul s-a încheiat la 8 decembrie 1965. Tot ceea ce puteam afla 
despre documentele conciliare auzeam doar de la postul de radio „Europa 
Liberă”, şi acela bruiat peste măsură. 

Astfel informaţi, unii preoți au început să aplice şi la noi unele 
reforme liturgice, ca, de exemplu, altarul cu fata spre popor şi citirea 
evangheliei în limba română. Atitudinea lor a fost considerată de ierar- 
hia de atunci pripită, dacă nu chiar „protestantă”. Cazul s-a petrecut 
în Parohia Romano-Catolică Hălăuceşti, paroh fiind părintele Iacob 
Ferent. Oricum, nu toţi preoţii au înțeles modul „lent” în care, chiar in 
afara diecezei noastre, Biserica a trecut la aplicarea normelor stabilite 
de conciliu. Acest lucru s-a desfăşurat lent, din cauza dificultăților reale 
de a schimba modul de a gândi şi de a acționa, mod înrădăcinat adânc 
în situații şi deprinderi vechi de veacuri. 

Primul document care mi-a sosit în luna octombrie 1967 de la Paris 
a fost constituţia Lumen gentium, în limba latină şi franceză. Ca pro- 
fesor de dogmatică, am început s-o citesc. La 9 decembrie o terminasem, 
predând şi studenților de atunci unele teme din ea. 

Vă mărturisesc că am întâmpinat multe greutăți citind-o. Dificul- 
tatile nu erau de ordin lingvistic, ci de conținut. Până atunci şi după 
aceea, până în 1974, am predat dogmatica în latineşte, urmându-l pe 
Tanquerey*. Cele cinci volume de dogmatică ale lui Tanquerey erau un 
adevărat patrimoniu doctrinar, dar metoda folosită de el era cea scolas- 
tică, accentul fiind mai mult defensiv decât pozitiv. 

Conciliul al II-lea din Vatican, aşezând atât constitutiile, cât şi cele- 
lalte documente în „economia istoriei mântuirii”, urmând astfel perspec- 
tiva sfinţilor părinţi ai Bisericii, a deschis o nouă perspectivă în cercetarea 
teologică, o nouă metodă de a preda teologia dogmatică, în care noi, cei 
de la laşi, nu eram încă destul de inițiați. Ne multumeam cu transmi- 
terea depozitului credinței şi cu condamnarea cât mai amănunțită a 
erorilor şi chiar a tendințelor acelei theologie nouvelle, care apăruse in 
rândul clerului francez, mai ales. Eram, altfel spus, şi din cauza atacu- 
rilor şi a prigoanei comuniste, în stare defensivă, de autoapărare. Aceasta 
a fost situația informaţională şi a predării teologiei dogmatice la noi în 
perioada anilor 1958-1967. 


2. Perioada aplicării Conciliului al II-lea din Vatican la noi 
între anii 1967-1975 


După anul 1967, situaţia socială şi eclezială de la noi a început să se 
amelioreze întrucâtva. In 1964, Nicolae Ceauşescu, primul secretar al 


4 Cf. A. TANQUEREY, Synopsis theologiae Dogmaticae, Desclée, Paris 1933. 

Partidului Comunist Român, a emis un decret prin care i-a eliberat din 
închisori pe toți deținuții politici. Atunci am cunoscut unii preoți ieşiţi 
din închisorile comuniste, pe părintele Asaftei Andrei (1970), fostul 
prefect al Seminarului, pe părintele W. Clofanda, parohul de Botoşani, 
pe părintele Ioan Mărtinaş, paroh de Gherăeşti, iar din Arhidieceza de 
Bucuresti, pe episcopul Schubert, Mons. Menges şi alții. 

In această situaţie de o oarecare destindere, deşi controlată amă- 
nuntit, am primit in particular, unul sau altul dintre profesori, noi cărți 
de teologie, inclusiv documentele conciliare. La dogmatică am început 
să-mi lărgesc orizontul. La 1 martie 1974, am primit două cărți de la 
un preot francez, părintele Bremont, şi anume: OTTO SEMMERLOTH, 
S.J., L’Eglise,sacrement de la rédemption, Saint-Paul, Paris 1963, si 
aceea a lui ADRIEN GREA, L'Eglise et sa divine constitution, Caster- 
mann, Tournai 1965. Cu ajutorul acestor autori, am inceput sa inteleg 
mai bine documentele conciliare, deşi cărțile lor fuseseră scrise înaintea 
conciliului. Oricum, parcă deveneam mai sigur pe situație şi mai dornic 
de a pătrunde noua perspectivă teologică a conciliului. 

In contextul social dificil al acelor ani, providenta ne-a pregătit un 
dar pe care, personal, îl consider deosebit de important. Despre ce dar 
e vorba? Imi amintesc că, prin 1972, mai ales în Muntenia, avuseseră 
loc nişte inundaţii devastatoare. Multe localităţi şi instituţii fuseseră 
inundate de ape. Ca gest de omenie, Caritas-ul german, prin distinsul 
prelat Mons. Bayer, a trimis statului român, ca ajutor, două microbuze 
Volkswagen, dotate cu aparatele necesare pentru distilarea apei şi cu 
alte funcționalități. Profitând de ocazie, în calitate de rector al Institu- 
tului Teologic Romano-Catolic din laşi, am înaintat o nouă cerere, 
alăturând-o altora de acest gen, prin care ceream Departamentului 
Cultelor aprobarea de a trimite cinci preoți la Roma pentru a studia 
teologia. După multe opoziții, intimidări şi examene, în anul 1973 am 
reuşit ca, din cei şase preoți candidați, care au susținut examenele 
prescrise de Departamentul Cultelor în fața comisiei de examinare 
constituite ad hoc, să trimitem trei, şi anume: părintele Anton Lucaci, 
părintele Ioan Robu (astăzi arhiepiscop de Bucuresti), şi părintele Vladi- 
mir Petercă. După doi ani au mai plecat doi: părintele Alois Fechet şi 
subsemnatul. Acesta a fost, după părerea mea, momentul providential 
de a putea veni în contact direct cu cei ce participaseră la conciliu, un 
moment istoric care ne-a permis ca, după o întrerupere de peste treizeci 
şi doi de ani, să reluăm contactul direct cu teologia romană. 


3. Perioada anilor 1975 - 2003 


Adevărata teologie a Conciliului al II-lea din Vatican mi-am însuşit- 
o la Roma în anii de specializare teologică. Acolo am avut darul de a 
audia profesori de teologie care participaseră ca experți în cadrul subco- 
misiilor teologice ale conciliului ori au făcut parte din rândul teologilor 
atat de mult căutaţi de episcopii sinodali în timpul conciliului. 

Ii amintesc cu venerație şi recunoştinţă de Mons. Giovanni Vodopivec, 
decanul Facultăţii de Teologie a Universității Urbaniana, moderatorul 


UN NOU SUFLU IN TEOLOGIA DOGMATICA 45 


principal al tezei mele de doctorat; de Don Burkhard Neunheuser 
(O.S.B.), profesor de teologie dogmatică la Institutul Pontifical de Litur- 
gie din Roma şi la Urbaniana; de Don Cipriano Vagaggini (O.S.B.), 
rector si profesor de teologie liturgică la Sant’ Anselmo; de Don Salvatore 
Marsili (O.S.B.), profesor de teologie liturgică la Institutul de Liturgie 
şi la Gregoriana; de Don Jean Gribomont (O.8.B.), profesor de teologie 
patristică la Urbaniana, colaborator activ la Sources Chretiennes; de 
Don Adrien Nocent (O.S.B.), profesor la Institutul Liturgic din Roma 
şi la Urbaniana; de Joao Saraiva Martins, rectorul Universităţii Urba- 
niana, profesor de teologie sacramentală (astăzi cardinal); de Acchile 
M. Triacca (S.D.B.), profesor la Institutul Pontifical Liturgic şi la Grego- 
riana; de părintele Louis Ligier (S.J.), profesor de teologie la Grego- 
riana şi la Sant’Anselmo; de părintele Mario Erbetta, profesor de limbi 
orientale la Urbaniana; de Tommaso Federici, profesor de teologie 
biblică la Institutul Pontifical Liturgic şi la Urbaniana etc. 

La aceşti teologi romani de excepţie trebuie să îi adaug pe părintele 
Yves Congar (O.P), pe care l-am consultat special la Paris (Le Saulchoir), 
în privinţa tezei mele despre „Misterul Bisericii locale”, ca şi pe părin- 
tele Karl Rahner (S.J.), pe care l-am audiat la Universitatea Urbaniana 
din Roma. Lor le datorez faptul de a fi putut aprofunda teologia în 
lumina Conciliului al II-lea din Vatican, îndeosebi constitutiile dogmatice 
şi decretul Unitatis redintegratio. 

In 1979, în luna octombrie, m-am întors la laşi, unde mi-am reluat 
catedra de dogmatică, predând simultan şi liturgia, în care eram licențiat 
la Sant'Anselmo din Roma. 

Primul contact cu studenţii din anii 1979-1980 a fost deosebit de 
plăcut şi de incurajator. Studenţii, orientati deja în perspectiva conciliului 
de actualul arhiepiscop loan Robu, care se întorsese de la Roma cu un 
an mai înainte, erau insetati de teologie. Atunci s-au „deschis noi dru- 
muri”, revista lor internă o dovedea, iar cursurile de teologie au început 
să apară progresiv. 

Referindu-mă la doctrina sacră conciliară, pot da mărturie că, în 
general, profesorii din Institutul nostru şi-au dat fiecare aportul pentru 
a o transmite studenților. Ca profesor de sistematică, conştient fiind că 
realizările esenţiale ale conciliului sunt cele conținute în cele patru 
constituţii, am să mă refer putin la ele. Prezentarea lor metodică am 
făcut-o în diferitele tratate apărute la diverse edituri. 

Din Lumen gentium reiese că Biserica şi-a însuşit în cadrul conci- 
liului o mai clara conştiinţă despre identitatea ei cea mai profundă, 
adică aceea de a fi „un mister”, realizarea istorică a planului mântuirii 
lui Dumnezeu-Treime pentru toți oamenii; aceea de a fi ca un sacra- 
ment al tainicei comuniuni cu Dumnezeu şi al unității neamului ome- 
nesc’; aceea de a fi pe pământ germenul şi începutul împărăției lui 
Dumnezeu; aceea de a fi trupul lui Cristos vivificat de Duhul Sfânt, ca 


5 Cf. LG 1; 5: EncVat 1/284; 289. 

şi poporul lui Dumnezeu, poporul noii alianţe, în slujba căruia Cristos 
a instituit o ierarhie formată din romanul pontif şi episcopi. In acest 
popor, laicii înşişi au misiunea lor nobilă pe care o desfăşoară in comu- 
niune cu păstorii oranduiti de Duhul Sfânt pentru a conduce credincioşii 
la mântuire. 

Din Dei Verbum reiese că centrul vieţii Bisericii şi sufletul întregii 
teologii stă în Sfintele Scripturi ale Vechiului şi Noului Testament, în 
care Dumnezeu s-a autorelevat. Revelația aceasta şi-a găsit plinătatea 
în Isus Cristos. Ea este transmisă poporului lui Dumnezeu de către sfin- 
tii apostoli şi de succesorii lor, episcopii, iar credincioşii trebuie s-o pri- 
measca cu credință, dându-şi obsequium plenum mentis ac voluntatis’ 
cuvântului lui Dumnezeu. Scriptura, tradiția şi magisterul Bisericii sunt 
astfel unite încât nu pot dăinui independentă. Scriptura şi tradiția 
constituie regula fidei, norma credinței Bisericii şi sufletul teologiei’. 

Cât priveşte constituția Sacrosanctum concilium despre sacra liturgie, 
am tratat special în cele două volume intitulate Anamnesis şi Euharis- 
tia, sacramentul sacrificiului lui Cristos, ca şi în Teologia fundamentală 
a sacramentelor. In ele arăt că liturgia este exercițiul preoţiei lui Cristos, 
în care, prin intermediul semnelor sensibile, este oferit Tatălui însuşi 
cultul pe care i l-a adus Fiul său, înfăptuind simultan sfințirea omului”. 

In această constituţie s-au pus bazele reformei liturgice care avea să 
fie actualizată după conciliu, reformă ce urmărea participarea activă şi 
rodnică a credincioşilor la actele liturgice". In liturgie, de maximă 
importanţă este Sfânta Scriptură. Prin distribuirea textelor sacre în cei 
trei ani liturgici, conciliul are meritul de a fi compus cel mai bogat 
lectionar din toate liturgiile creştine. 

Constitutia Gaudium et spes am prezentat-o in tratatul despre Dum- 
nezeu unic în fiinţă şi intreit in persoane, ca şi in Escatologia creştină, 
iar partea socială a ei am prezentat-o în lucrarea Doctrina socială a 
Bisericii Catolice şi în revista Verbum , 7-12 (15.05.1991), 92-105. In ele 
am arătat că specificul acestei constituţii este deschiderea Bisericii 
spre lumea contemporană şi implicarea ei într-un dialog cu lumea 
modernă în continuă evoluţie. Temele dialogului sunt: actuala evoluţie 
a lumii, rolul şi îndatoririle omului în univers, sensul eforturilor indi- 
viduale şi colective, scopul creaţiei şi al omului, misterul suferinței şi al 
morții, problema ateismului etc. In toate aceste probleme care 
neliniştesc inima omului, Biserica voieşte să-l ajute, răspunzând la cele 
mai profunde întrebări ale sale, în lumina revelaţiei!?. Conciliul accen- 
tuează că misterul omului se clarifică numai în misterul lui Cristos: 


6 LG 30-38: EncVat 1/361-386. 

DV 5: EncVat 1/877. 

8 DV 10: EncVat 1/888. 

? DV 21; 24: EncVat 1/904; 907. 

10 SC 7: EncVat 1/11. 

H SC 11: EncVat 1/18. 

2 Cf. GS 10: EncVat 1/1350-1351; GS 22: EncVat 1/1390. 

Reapse nonnisi in mysterio Verbi incarnati mysterium hominis clarescit”. 
Cristos este centrul si sfârgitul istoriei umane: „Biserica crede, de ase- 
menea, că în Domnul si Invatatorul ei se găseşte cheia, centrul gi sfar- 
situl întregii istorii umane”"*. 

O prezentare aparte a conciliului am făcut-o în Mariologie. Acolo am 
prezentat si desfăşurarea lucrărilor din aula conciliară, indicând si difi- 
cultatile întâlnite de părinții sinodali în prezentarea misterului sfintei 
Fecioare Maria. După indicarea celor două curente teologice în câmpul 
mariologiei, am analizat tot capitolul al VIII-lea al constituției Lumen 
gentium. Cu alte cuvinte, teologia dogmatică din Seminarul nostru 
urmează cu fidelitate magisteriul Conciliului al II-lea din Vatican. 


Concluzie 


In concluzie, ne întrebăm: Ce este Conciliul al II-lea din Vatican 
pentru noi? Conciliul al II-lea din Vatican este un mare dar al Preasfin- 
tei Treimi făcut Bisericii, deoarece aceasta a iesit din conciliu reînnoită 
în cultul său, în instituțiile sale şi în modul său de a se prezenta ina- 
intea altor religii si a lumii întregi. E necesar să ne raportăm mereu la 
el, deoarece acest conciliu a devenit o sfidare pentru Biserică şi pentru 
lume. Trebuie să-l facem cunoscut toți, metodic, să-l interpretăm în 
mod adecvat, apărându-l de interpretările tendentioase. Demne de 
urmat sunt şi din acest punct de vedere enciclica lui Ioan Paul al II-lea 
Fides et ratio (14.09.1998) si declarația Dominus Iesus (6.08.2000) a 
Congregatiei pentru Doctrina Credintei. Din accentele acestor doua 
documente magisteriale reiese că multi catolici de astăzi nu cunosc 
încă şi nu apreciază la justa lor valoare documentele conciliare. 

Conciliul al II-lea din Vatican este „Marele Catehism al mileniului al 
treilea”, deoarece a trasat pentru Biserică drumurile ce vor trebui 
neapărat urmate în anii ce vor veni. Asemenea Sfântului Părinte actual, 
văd în conciliul ca atare „seminarul Duhului Sfânt”!5. Cele spuse de 
părinţii sinodali sub asistenţa activă a Duhului Sfânt la conciliu repre- 
zintă o nouă şi mai profundă pătrundere a planului mântuirii, a miste- 
rului etern şi, totodată, o marcare clară a drumului de urmat de către 
cei care au primit misiunea de a face cunoscut acest mister lumii contem- 
porane. Conciliul este de mare actualitate, deoarece noua evanghelizare 
a lumii îşi are originea în documentele sale. Vatican al II-lea va continua, 
de aceea, multă vreme să fie o provocare pentru toate Bisericile şi un 
program pentru fiecare dintre noi’, 

Fiecare slujitor al evangheliei şi fiecare credincios trebuie să-i mul- 
tumeasca Duhului Sfânt pentru darul conciliului şi să se simtă constant 


BGS 10: EncVat 1/1385. 

4GS 10: EncVat 1/1351. 

15Cf. IOAN PAUL AL II-LEA, Varcare la sogila della speranza, Arnoldo Mondadori, 
Milano 1994, 173. Cf. şi trad. română, Să trecem pragul speranţei, tr. Sorin Marculescu, 
Humanitas, Bucuresti 1995, 195. 

16TOAN PAUL AL II-LEA, Varcare la sogila della speranza, 200. 


48 DIALOG TEOLOGIC 11(2003) 


îndatorat lui, „revenind deseori la textele autentice ale conciliului 
autentic”!’. 

In sfârşit, un aspect kerigmatic. Orice conciliu, pentru a da roade, 
trebuie să fie urmat de un val puternic de sfințenie. Aşa a fost după 
Conciliul Tridentin, care, tocmai datorită sfinților ce au apărut după el, 
şi-a atins scopul de adevărată reformă. Mântuirea pentru Biserică vine 
din interior, dar aceasta nu înseamnă nicidecum că vine din decretele 
ierarhiei. Va depinde de toți catolicii, de noi, cei de fata, chemați să-i 
dăm viata, dacă Conciliul al II-lea din Vatican şi documentele sale vor 
fi considerate o perioadă luminoasă şi pentru istoria Bisericii noastre 
locale. Biserica nu are nevoie de reformatori, de gospodari, de functio- 
nari şi de organizatori, ci de noi sfinți. Aceştia au început întotdeauna 
reforma, reînnoindu-se pe ei înşişi în Cristos. 


J, RATZINGER, Rapporto sulla fede, 29; 32. 


APLICAREA REFORMEI LITURGICE 


Claudiu DUMEA 
Institutul Teologic Romano-Catolic din laşi 


Expunerea mea are ca temă implementarea — ca să folosesc un termen 
preluat din limbajul de lemn al politicienilor — reformei liturgice la noi. 
Reformă, un alt cuvânt discreditat de politicieni. Când spun „la noi” 
mă refer la Diecezele de Iaşi şi de Bucureşti. Nu va fi o expunere ştiin- 
tifica, sistematică, documentată istoric, exhaustivă, ci nişte amintiri 
personale, fragmentare, din anii '70-'80, adică de acum 25-30 de ani în 
urmă, când puţini dintre cei care mă ascultă erau veniți pe lume. 

Am făcut studiile de teologie exact în anii când se desfăşura 
Conciliul al II-lea din Vatican. Când am fost hirotonit preot în '66, adică 
la un an după terminarea conciliului, ştiam despre conciliu un singur 
lucru: că a existat şi nimic mai mult. Nu ştiam nici măcar de numele 
constituţiei liturgice Sacrosanctum concilium. Şi nici alții - mă refer la 
cler — nu cred că ştiau mai mult decât mine. Erau timpuri de teroare 
comunistă, de izolare totală: nu erau posibile legăturile cu Roma, ieşirea 
în Occident era extrem de dificilă, informaţii din afară aproape impo- 
sibil de pătruns la noi prin Cortina de Fier; cărți religioase era interzis 
să se introducă în tara. Controlul la vamă era sever şi, dacă erau găsite, 
se confiscau. Erau patru categorii de obiecte interzise să se introducă 
în tara: armament, pornografie, droguri, cărți şi obiecte religioase. De 
fapt, acestea din urmă făceau parte din a treia categorie, aceea a drogu- 
rilor. Ştim cum defineau marxistii religia: opiul poporului. 

Dar anumite fisuri s-au produs în Cortina de Fier: se mai auzea câte 
ceva la „Radio Europa Liberă”, mai venea câte un preot sau câte o 
maică din Occident, sau mai reuşea câte un preot care avea rude în străi- 
nătate să plece, reuşind astfel să introducă câte o carte şi, mai ales, să 
povestească ce se întâmplă în țările libere în domeniul liturgiei şi cum 
se punea în practică reforma liturgică voită de Conciliul al II-lea din 
Vatican. Un preot franciscan încă în viata, părintele Hans Proschinger, 
paroh de Suceava la vremea aceea, fiind de origine germană, şi având 
în Germania familia, avea posibilitatea să meargă din când în când la 
rude. El a devenit pionierul şi marele promotor al introducerii reformei 
liturgice la noi în dieceză. Nu a adus cărți, dar vedea cu ochiul, vedea 
ce se făcea acolo în Germania, şi încerca să facă şi el în Biserica lui, la 
Suceava, ce văzuse la nemți, făcând mare propagandă liturgică printre 
preoţi, el fiind marele şi, practic, singurul expert în materie. Primul 
lucru pe care l-a făcut, de-a dreptul revoluționar şi şocant pentru toată 
lumea, a fost că a făcut un nou altar în biserica lui şi a început să 
celebreze Liturghia cu fața la popor; motiv suficient ca episcopul de 

atunci să-l ameninte cu excomunicarea. Şi dintr-o dată se întâmplă un 
fenomen neaşteptat: toţi preoţii au fost cuprinşi de microbul şi de pasi- 
unea pentru liturgie. S-au creat două tabere: unii, cei tineri, fanatici 
adepţi ai reformei liturgice; s-a declanşat imediat sistemul de imuni- 
tate: bătrânii, fanatici adversari ai reformei liturgice. La toate mesele 
festive ale preoţilor nu se discuta decât liturgie. Discuţiile începeau 
deja după primul pahar. Discuţii furtunoase, pasionate, şi cine striga 
mai tare, acela avea dreptate; în realitate, strigau toţi şi nu asculta 
nimeni. Discuţii, interpretări după ureche ale liturgiei, bazate pe zvonuri, 
pe imaginație; toţi îşi dădeau cu părerea, toți erau experți; de fapt, toți 
erau un fel de ignoranti în materie. Singurul argument al tinerilor pro- 
gresişti era faptul că erau tineri, ei având misiunea să ducă Biserica 
înainte; singurul argument al vârstnicilor conservatori era faptul că 
erau vârstnici şi aveau experiența vieţii. Ca atare, lor le revenea misi- 
unea de a salva Biserica de la prăpastia în care o aruncau tinerii impru- 
denti şi lipsiţi de experienţă. „Liturghia în limba română? — se întrebau 
ingroziti — „Doamne, fereşte! Pierim, ne inghit ortodocşii!”. 

Semnul, criteriul cel mai clar al apartenenţei la o tabără sau alta era 
poziţia altarului sau, mai exact a preotului la Liturghie: Liturghie cu 
fata la popor — progresist, reformator; Liturghie cu spatele la popor — 
conservator, antireformist. Nimeni nu-şi dădea seama cât era de fals 
acest criteriu de departajare. E adevărat, constituţia liturgică vorbeşte 
de altarul cu fața la popor; dar e mai curând o recomandare decât o 
obligaţie strictă. Dimpotrivă, în unele situaţii, de pildă, dacă este monu- 
ment de artă, altarul nu poate fi atins. Exact când semna constituția 
liturgică, în 1963, papa Paul al VI-lea a dispus restaurarea capelei private 
din Vatican. Altarul a rămas nemişcat, lipit de perete. Şi în prezent, 
actualul papă celebrează liturgia euharistică cu spatele la popor. Cu 
spatele la popor, sau cu fața la popor, Liturghia e la fel de corectă. E 
interesant de remarcat ca Instititutio Generalis Missalis Romani, in 
ultima ei redactare (ediţia a III-a), în mai multe rânduri, de pildă, la 
„Rugaţi-vă, fraților”, la arătarea ostiei cu cuvintele „lată Mielul lui 
Dumnezeu”, notează: „Preotul, întors cu fata la popor...”, ceea ce presu- 
pune că celebrează cu spatele la popor. 

Şi aşa s-a trecut la punerea în practică a reformei liturgice sau, mai 
exact, a ceea ce fiecare îşi imagina că este reformă liturgică. Totul s-a 
petrecut într-o manieră dezorganizată, haotică, fiecare preot proce- 
dând după ureche, cum credea de cuviinţă, într-o atmosferă de confuzie, 
de ignoranță, de incertitudine. Unii celebrau cu spatele la popor, alții 
cu fața; când au apărut apoi textele liturgice în limba română, unii 
celebrau în limba română după texte lipsite de aprobările necesare, 
alții în limba latină după misalul vechi, tridentin. Nu m-aş mira să mai 
fie şi astăzi vreun preot care să dea dezlegare la spovadă după formula 
tridentină sau să celebreze botezul copiilor în limba latină, după 
vechiul ritual. După o înverşunată opoziţie la introducerea limbii 
poporului în liturgie, ne-am trezit în cele din urmă la extrema opusă; 
izgonirea completă a limbii latine, deşi constituţia liturgică, la numărul 

36, spune ca uzul limbii latine va fi pastrat in riturile latine; atata doar 
că se poate acorda un loc mai larg limbii poporului. Aceeaşi soartă a 
avut-o cântul gregorian, deşi constituţia liturgică spune la numărul 
116: „Biserica recunoaşte cântul gregorian ca fiind propriu liturgiei 
romane; de aceea, în acţiunile liturgice, în condiţii egale, el trebuie să 
ocupe primul loc”. Practic, nu mai ocupă nici un loc. 

Un fenomen curios şi inexplicabil a fost demolarea şi înlăturarea 
grilajului sau gardutului care in toate bisericile despartea prezbiteriul 
de restul bisericii, gardut cunoscut de toată lumea cu numele de „banca 
de împărtăşanie”, fiindcă acolo credincioşii primeau în genunchi sfânta 
Impărtăşanie; unele erau foarte frumoase, din marmură, lucrate 
artistic. Păcat că s-au prăpădit! Toată lumea era convinsă că aceasta 
era voința conciliului şi, ca atare, s-a trecut cu frenezie la treabă. E 
adevărat că normele liturgice prevăd marcarea prezbiteriului într-un 
mod oarecare. lar modul cel mai bun era tocmai acel gardut. El există 
deja în bazilica civilă romană preluată de creştinism ca edificiu de cult. Şi 
a dispărut după aproape două mii de ani, în numele reformei liturgice. 

Acest mod de a proceda, diferit de la parohie la parohie, a fost un 
motiv întemeiat de perplexitate şi de scandal pentru poporul creştin. 
Să vă povestesc un caz concret. Eram paroh la Bălțați, aproape de Iasi. 
Era în 1975 sau în 1976. De acum ici, colo, se introdusese în unele 
biserici altarul cu fata la popor. Cum aveam în biserică un altar rudi- 
mentar din scândură, m-am hotărât să fac un altar nou, cu fața la 
popor, şi cu această ocazie să inalt si prezbiteriul care era la acelaşi 
nivel cu restul bisericii. Mi-am ridicat parohia în cap. Enoriaşii mei 
trimiteau scrisoare după scrisoare la episcop, cu semnături, să mă mute 
de urgenţă. Şi, ca să fie mai convingători, au pus pe seama mea în acele 
scrisori toate păcatele şi fărădelegile împotriva cărora preoții, în decur- 
sul timpului, vorbiseră la predică şi de care ei îşi aminteau. De altfel, 
se inspirau chiar din predicile pe care le auziseră de la mine. Cum 
foloseam des pilde luate din lumea animalelor, mă reclamau la episcop 
că la predică îi făceam tot timpul animale: porci, boi, măgari ş.a.m.d. 
Le explicam — eram de acum în posesia unor cărți de liturgie — că ce 
făceam era corect, conform cu voinţa şi legile Bisericii. Dar ei aveau un 
argument zdrobitor. Imi ziceau: „Dar la laşi unde sunt preoții cei 
deştepţi, de ce nu s-a schimbat altarul?”. De fapt, bunii credincioşi ştiau 
ei ce ştiau despre păstorul lor. Văzându-mă mereu cu cartea în mână, 
au ajuns la concluzia că în seminar am fost foarte slab la carte. Profe- 
sorii m-au trecut din milă la examene. Episcopul m-a hirotonit preot, 
dar cu o condiție: să studiez şi, după sfințire, să-mi completez 
cunoştinţele teologice. Dar a dat Dumnezeu că după un an sau doi s-a 
schimbat altarul şi la catedrala din Iaşi. De fapt, nu s-a schimbat, ci s-a 
aşezat un al doilea altar în fața celui vechi, ca să se poată celebra cu 
fata la popor. Aveam acum posibilitatea să ma reabilitez în fata 
credincioşilor mei, să le spun: „Vedeţi? Nu numai la Iasi sunt preoți 
deştepţi”. Dar nu le-am zis nimic. Insă de bucurat în inima mea, 
trebuie să recunosc că m-am bucurat. 

Din partea autoritatii bisericesti, la nivel de episcopie, nu s-a luat 
nici o poziţie oficială, nu s-a dat nici o îndrumare, nici o directivă, nici 
o informare, nici un instructaj, nici pentru cler, nici pentru popor, nu a 
existat nici un control. Se ştia că şi în Occident, în ceea ce priveşte 
introducerea noii liturgii, erau probleme grave: multă derută, multă 
dezordine, multe abuzuri, multe interpretări greşite ale directivelor 
Bisericii: în numele deschiderii şi liberatii conciliare, multi o luaseră 
razna. Adresându-se Consiliului pentru aplicarea constituţiei liturgice, 
papa Paul al VI-lea, la 15 aprilie 1967, spunea: 


Sunt motive de durere şi nelinişte episoadele de indisciplină care în diferite 
regiuni se răspândesc în manifestările de cult comunitar şi care iau adesea 
forme voit arbitrare, uneori abătându-se total de la normele în vigoare ale 
Bisericii, provocând bunilor credincioşi tulburări grave şi având motivări 
inadmisibile, periculoase pentru pacea şi ordinea Bisericii, răspândind 
scandal. Adresăm clerului şi tuturor credincioşilor îndemnul să nu se lase 
sedusi de veleitatea unor experimente dictate de capricii, ci să caute mai 
curând să desăvârşească şi să împlinească riturile prescrise de Biserică. 


Iar un an mai târziu, la 14 octombrie 1968, papa spunea: 


Vorbindu-vă despre normele care trebuie să călăuzească activitatea 
voastră, nu putem trece sub tăcere unele tendințe care se manifestă în 
diferite parti ale Bisericii şi care sunt pentru noi motiv de mare nelinişte şi 
durere. Ne referim, mai presus de toate, la o mentalitate ce s-a format la 
multi care primesc cu neplăcere tot ce vine de la autoritatea bisericească şi 
este poruncit în mod ligitim. De aceea, se întâmplă că, în materie de litur- 
gie, înseşi Conferințele episcopale procedează pe cont propriu în afara 
limitelor juste. Se întâmplă să se procedeze în mod arbitrar la experimente 
şi să se introducă rituri în contradicție deschisă cu normele stabilite de 
Biserică. Toată lumea îşi dă seama că un asemenea mod de a acționa nu 
numai că răneşte grav conştiinţa credincioşilor, dar dăunează însăşi punerii 
în practică ordonate a reformei liturgice, care reclamă de la toți prudenţă, 
vigilenta şi, mai presus de toate, disciplină. 


„Dumnezeu”, atrăgea mereu atenția papa, citând cuvintele apos- 
tolului (1Cor 14,33), „nu este un Dumnezeu al dezordinii, ci al păcii”. 
Preoţii noştri, care nu aveau apucături anarhice şi ştiau ce înseamnă 
disciplina şi ascultarea fata de Biserică, trăiau adevărate drame interi- 
oare, căci se întrebau: ceea ce importăm noi de la nemți şi de la fran- 
cezi, trăgând cu ochiul şi cu urechea la ce fac ei, e reformă liturgică voită 
de Biserică sau nişte abuzuri din acelea condamnate de papa, pe care 
noi le importăm? 

Dar era ceva şi mai grav care provoca neliniște, incertitudine, 
îndoială în constiintele preoţilor. Se cunoştea motivul tăcerii absolute 
şi a atitudinii, aş zice de dezaprobare, din partea autorităţilor 
bisericeşti locale față de cei care luau vreo inițiativă în domeniul 
liturgiei. Consilierii îl convinseseră pe episcopul de atunci că reforma 
liturgică şi, în general, Conciliul al II-lea din Vatican, era mai mult 
lucrarea masoneriei decât a Duhului Sfânt. De fapt, deceniul în care ne 

aflam - anii ’70 -’80 — a fost o perioadă de mari tulburări şi nelinişti in 
întreaga Biserică. 

In 1976, a apărut în ziarul italian Panorama celebra listă a lui Mino 
Pecorelli; sustrasă din arhivele lojii masonice „Marele Orient al Italiei”, 
unde figurau nume ale prelatilor de cel mai înalt rang, care avuseseră 
un rol hotărâtor în desfăşurarea conciliului, cu data înscrierii in maso- 
nerie, cu numărul matricol şi cu monograma fiecăruia. 

In comentariul care însoțea lista se spunea, printre altele, că „Biserica 
ar fi în mâinile masonilor... că ei ar fi împins Conciliul al II-lea din 
Vatican pe calea reformelor”. Printre numele care figurau pe acea listă 
neagră se aflau: cardinalii Jean Villot şi Agostino Casaroli, secretari de 
stat; Ugo Poletti, vicarul Romei; Joseph Suenens; Sebastiano Baggio, 
prefectul Congregaţiei pentru Episcopi, care, se spunea, ar fi umplut 
Biserica cu episcopi nevrednici, masoni sau cu idei masonice; Mons. 
Pasquale Macchi, secretarul personal al lui Paul al VI-lea; episcopul 
Annibale Bugnini, preşedinte al Consiliului pentru punerea în aplicare 
a constituţiei liturgice şi secretar al Congregaţiei pentru Cultul Divin; 
episcopul Paulus Marcinkus, preşedintele Institutului pentru Operele 
Religioase, ministrul finanțelor în Vatican etc. Cât adevăr era în lista 
aceea? Nu era exclus ca însăşi masoneria să fi pus la cale o diversiune 
spre a crea confuzie şi tulburare în Biserică. Dar o mulțime de eveni- 
mente misterioase care se petreceau păreau să confirme autenticitatea 
listei. Destituirea neaşteptată şi fără nici o explicaţie a episcopului 
Annibale Begnini, în iulie 1975, de către papa Paul al VI-lea din funcții 
decisive pentru soarta reformei liturgice şi trimiterea lui departe de 
Roma, ca pro-nuntiu apostolic la Teheran (Iran), duceau la ideea că 
apartenența lui la masonerie era reală; devenind de notorietate publică, 
papa ar fi fost obligat să ia această măsură. Apoi generalul de cara- 
binieri Enrico Mino, căruia Paul al VI-lea îi cere să facă investigaţii în 
cazul prelatilor din lista amintită, moare în 1977 în condiții suspecte, 
prabusindu-se cu elicopterul. Papa Ioan Paul I, decis să facă ordine în 
Vatican şi să stârpească masoneria clericală, moare în 1978 pe neaştep- 
tate, după numai 33 de zile de pontificat, dând naştere la bănuiala că 
moartea lui ar fi fost pusă la cale. In anul următor, Mino Pecorelli, 
membru al lojii masonice „P2”, moare şi el împuşcat cu câteva gloanțe 
de pistol în cap. Aşadar, destul de sumbră atmosfera în care s-a 
înfăptuit reforma liturgică la noi, şi nu numai la noi. 

Prima carte liturgică revizuită după normele Conciliului al II-lea 
din Vatican şi publicată de Sfântul Scaun a fost Calendarul Roman, în 
1969. In anul următor apar Liturghierul şi Lectionarul, după un an, 
Liturgia orelor, în anii următori, rând pe rând, ritualurile sacramen- 
telor, iar ultimele cărți au fost publicate nu foarte departe în timp de 
perioada în care ne aflăm. 

Traducerea şi publicarea Liturghierului, a Lectionarului şi a ritua- 
lurilor s-a făcut în limba română relativ îndată după publicarea lor în 
limba latină (cu excepția Ritualului inițierii adulților, care încă nu a 
apărut). Iniţiativa a venit din partea Arhidiecezei de Bucureşti, condusă 

la vremea aceea de Mons. Francisc Augustin, dar truditorii au fost, 
aproape fără excepţie, din Moldova. Cum au putut pătrunde cărțile 
liturgice latine de la Roma la noi în condiţiile pe care le cunoaştem? E 
un mister pe care părintele Ioan Ciuraru, sufletul înfăptuirii reformei 
liturgice la noi, l-a dus cu el în mormânt. E de presupus totuşi că mons. 
Augustin, care avea o oarecare trecere la autoritățile politice, a avut o 
contribuţie însemnată. Detin un calendar roman in limba latină, care 
poartă semnătura Monseniorului Augustin, şi e menţionat anul 1969 
sub semnătură, de unde rezultă că el a intrat în posesia primei cărți 
liturgice reformate după conciliu, chiar în anul în care a apărut. 

S-a început cu traducerea şi cu multiplicarea lecturilor de la Litur- 
ghie. Doi vicari de la catedrala din Bucureşti, părintele Sociu Ilie şi 
Ţurcanu Petru, şi alti vicari care s-au mai perindat, se ocupau de pro- 
blema aceasta. Se multiplicau treptat textele pentru câteva Liturghii şi 
erau trimise periodic prin poştă la toate parohiile din ambele dieceze. 
Calitatea scrisului era slabă; literele erau scrise cu cerneală violetă, 
adesea scrisul era şters, textul era greu de citit. Era incomod de mers 
de fiecare dată cu foile la iturghie, le mai încurcai. Apăreau uneori 
situațiile penibile, cum a fost cazul unui preot bătrân pensionar, stângaci 
şi neajutorat, care, în momentul când a început să citească prima lec- 
tură — pe vremea aceea celebrantul era întotdeauna şi lector —, s-a 
trezit cu foile căzându-i de pe pupitru şi imprastiindu- -se pe jos. Atunci 
a rostit, fără să-şi dea seama că e cu gura in microfon şi că il aude toată 
lumea, cea mai teribilă iaculatorie care s-a auzit vreodată în biserică: 
„La dracu’!”. 

Dar după scurtă vreme s-a înjghebat o echipă de preoți, care s-a 
numit „comisie liturgică”, pe care Mons. Augustin i-a încurajat, i-a 
invitat la arhiepiscopie pentru a face o muncă sistematică de traducere 
a textelor biblice din Lectionar. Nu ştiu cum s-a înfiripat această echipă 
de preoți inimoşi, interesaţi de viata liturgică, dispuşi să facă o munca 
deloc uşoară, şi chiar deloc plătită, cunoscuţi ca fiind dintre cei mai 
citiți şi, deci, buni cunoscători ai limbii latine şi ai limbii române. 
Probabil că s-au asociat spontan, din proprie inițiativă, şi mă îndoiesc 
că ar fi avut vreo numire oficială. In tot cazul, eu, care am fost atras 
prin absorbție în această comisie liturgică, sigur n-am avut nici o 
numire, nici oficială, nici neoficială. In tot cazul, nu m-am simțit 
niciodată un intrus. Era un grup bine sudat, în care domnea spiritul de 
prietenie, de armonie, de perfectă înțelegere şi de muncă în echipă. O 
prietenie ce a durat până la moarte; până la moartea celor care au 
murit; şi au murit mai toţi. Ne intruneam periodic la Bucuresti, la 
arhiepiscopie, de fiecare dată stând şi muncind, analizând şi învârtind 
pe tote părțile fiecare frază, fiecare cuvânt. Mons. Augustin ne trata cu 
multă atenţie şi cu multă simpatie. Un lucru remarcabil şi surprin- 
zător: stătea la masă cu noi, el, care întotdeauna stătuse singur la masă; 
preoţii de la catedrală luau masa aparte. 

Gurile rele spuneau că inițiativa aceasta în materie de liturgie o 
luase din spirit de rivalitate, ca să-l pună în umbră pe colegul de la Iaşi, 

care, mergând într-o călătorie privată la Roma în 1965, a avut şansa de 
invidiat de a se întoarce acasă consacrat episcop. E posibil să fi fost 
numai vorbe de clacă. Cine poate cunoaşte ce este în inima omului? Deşi, 
cine ştie? Securitatea ştia să exploateze rivalități existente, şi, dacă nu 
existau, ştiau să le provoace, conform principiului: Divide et impera! 

Cel mai venerabil dintre membrii aşa-zisei comisii liturgice era 
părintele Costică Hausner, singurul din Dieceza de Bucureşti (paroh de 
Constanta), spirit subțire, bun cunoscător al limbii române şi al altor 
multor limbi străine, având gesturi artistice şi poetice fine. A publicat 
acum câţiva ani în urmă, la Editura „Presa Bună”, un volum de versuri 
frumoase. Cu umorul său şi cu felul lui de a fi, mai însenina atmosfera 
de lucru, care era destul de monotonă, apăsătoare şi obositoare. 

Un alt membru al echipei era părintele Ştefan Tătaru, franciscan, 
paroh de Focşani, care ne bucura, întrucât venea de fiecare dată cu geanta 
plină cu mere frumoase, procurate de la cunoscutul „Gostat” din Foc- 
şani. Era nu numai un bun cunoscător, dar chiar un profesionist al 
limbii române, întrucât avea facultatea de filologie. Era prolific la 
vorbă şi se exprima cu încetinitorul, dar nu bătea câmpii. La fiecare 
cuvânt din text era în stare să ne ţină o lecţie de filologie. Deşi din 
Moldova, era de rit greco-catolic şi lucrase ca preot în Ardeal înainte de 
a-l băga la puşcărie comuniştii. In ultima parte a vieţii s-a retras la 
greco-catolici, la Oradea, unde a şi murit. Avea tendința de bizantini- 
zare, adică de a introduce în traducere cuvinte şi expresii cu iz ortodox. 

Părintele Iosif Simon, franciscan, paroh la vremea aceea la Mărgineni, 
dacă nu mă înşală memoria, nu era as sub aspectul cunoaşterii limbii 
române, în schimb, avea multă buna-cuviinta, mult bun-simt, multă 
răbdare şi o formidabilă putere de muncă. 

Părintele Eugen Blajut, senior, tot franciscan, paroh de Traian 
(Roman), actualmente la conventul din Galaţi, era şi este cunoscut ca 
un pasionat cititor de literatură, filosofie şi teologie; ştia să tina echi- 
librul atunci când în traducere apărea tendinţa de a folosi cuvinte şi 
expresii care nu erau cele mai potrivite. 

Părintele Ioan Simon, paroh pe atunci la Coman (Bacău), având şi 
el simțul limbii române, fiind bun muzician, a contribuit mult la muzica- 
litatea frazei şi la sincronizarea accentului fonic cu accentul muzical, 
lucru extrem de important, mai ales la cântarea Prefetelor Liturghiei. 

Dar omul devotat trup şi suflet Liturghiei a fost părintele Ioan 
Ciuraru, pe nedrept înmormântat în uitare, mai înainte chiar ca trupul 
să-i fie înmormântat în 1996 în cimitirul din satul său natal, Valea 
Mică (Bacău). In ziua înmormântării, la întoarcerea de la cimitir, mă 
aştepta părintele Iosif Simon, care, bolnav de acum şi sfârşit de puteri, 
se tinea cu mâinile de balustrada de la intrarea în biserică. Mi-a zis cu 
adâncă mâhnire în glas: „Părinte, au fost la înmormântare amândoi 
episcopii, şi cel de Bucureşti, şi cel de Iaşi, amândoi au vorbit, dar nici 
unul nu a spus un cuvânt despre munca extraordinară şi despre meri- 
tele pe care le-a avut părintele Ciuraru în liturgie”. I-am răspuns: 
„Părinte, îmi pare rău, dar n-aveţi nici un motiv de supărare. In 

normele introductive ale Ritualului înmormântării se recomandă la 
înmormântare o scurtă omilie, dar excluso quovis genere laudationis 
funebris, evitându-se orice soi de elogiu funebru. Episcopii cunosc 
legile liturgice, le pun în practică, şi bine fac”. „Bine, bine”, zice, „dar 
trebuie să facem ceva ca să se recunoască meritele mari pe care le-a 
avut omul acesta în biserică. Ce ar fi să cerem să fie numit «Monsenior» 
post-mortem?”. „Părinte, zic, n-are rost. Nu-i mai serveşte la nimic. 
Lasati-i pe alții care sunt în viata să se bucure de titluri şi de brâie 
roşii. Lui îi este deajuns răsplata pe care o primeşte de la Dumnezeu”. 

Părintele Ciuraru era un sufletist, un visător, un idealist, un luptă- 
tor curajos, un om dăruit sută la sută slujirii Bisericii, plin de proiecte 
în toate domeniile. Un preot în vârstă i-a prezis şi cauza morţii: intoxicat 
cu proiecte. Ca fizionomie şi ca structură sufletească, părintele Ciuraru 
se asemăna foarte mult cu Don Quijote de la Mancha. Ştiind că nu se 
supără, îmi era coleg, îi atribuiam adesea titlul de nobleţe al eroului lui 
Cervantes: „cavalerul tristei figuri”. Nu o dată mi-a fost dat să aud din 
gura unor confrati că e nebun, că luptă cu morile de vant. Şi poate ca 
era. Dar un nebun, un visător, un idealist, un Don Quijote din aceia de 
care lumea şi, mai ales, Biserica are mare nevoie. Dacă n-ar fi existat 
nebuni care să viseze că pot zbura ca păsările în văzduh, că pot înota 
ca peştii în mare, că pot alerga mai repede decât căprioarele, noi n-am 
avea astăzi nici avioane, nici submarine, nici automobile. Dacă n-ar fi 
fost părintele Ciuraru, multe lucruri, considerate imposibile pe vremea 
comunismului de către oamenii cuminţi, prudenti şi cu capul pe umeri, 
nu ar exista astăzi. De asemenea, când cenzura comunistă era cumplită, 
când orice maşină de scris era înregistrată şi supravegheată de Securi- 
tate, când orice pagină multiplicată sau tipărită trebuia să aibă aprobarea 
acelei anexe a Securităţii care se numea Departamentul cultelor, părin- 
tele Ciuraru a reuşit să procure, numai el ştia de unde şi cum, nu numai 
multiplicatoare, dar chiar o tipografie care funcționează şi astăzi la 
Buzău; a multiplicat, a tipărit şi a răspândit în toată țara mii, zeci de 
mii de cărți religioase, catehisme, cărți de rugăciuni, cu aprobările de 
rigoare şi, mai ales, fără ele. 

Era bătăios, se lua de piept cu oricine şi, când era cazul, dacă slava 
lui Dumnezeu şi mântuirea sufletelor o cereau, ştia să folosească şi 
pumnii. li plăcea să spună: „Oameni şi preoți bătuţi de securişti s-au 
văzut, dar securişti bătuți de un preot nu s-au văzut”. El bătuse unul. 
In primii ani de seminar suferise o operaţie foarte grea: i s-a extirpat 
un plămân. Medicii i-au mai dat numai câțiva ani de viata. Ştiind că are 
puţin de trăit, a încercat să dea Bisericii tot ce poate în aceşti puţini 
ani, fără să se crute, iar Securitatea şi-o fi zis: „Nu ne mai punem 
mintea cu el, că şi aşa e condamnat la moarte”. Numai că Dumnezeu, 
care nu prea ţine cont de calculele şi pronosticurile medicilor, la anii 
puţini pe care i-au dat medicii, i-a mai dat acolo un supliment de viata de 
vreo 30-40 de ani. A fost un revoluţionar în sensul bun al cuvântului, 
evident, în '89 nu şi-a scos certificat de revoluţionar, cum au făcut 
atâtea slugi ale Securității pozând în victime ale prigoanei comuniste. 

După o perioadă destul de scurtă de timp, la Arhiepiscopia de Bucu- 
reşti, zelul liturgic s-a epuizat. In continuare, cârma a luat-o în mâinile 
sale părintele Ciuraru. (Intre timp, părintele Costică Hausner, singur 
fiind la parohia Constanţa, şi la o distanță mare, a încetat colaborarea. 
La fel părintele Ştefan Tătaru. Ba el chiar s-a supărat pe colegii care 
mai rămăseseră din echipa liturgică, lucru ce s-a văzut cu ocazia 
revizuirii colecției de cântece bisericeşti, care s-a făcut tot la inițiativa 
părintelui Ciuraru). Atunci a publicat scrisoarea deschisă, adresată tutu- 
ror celor care vor s-o citească, unde critica necruţător şi cu expresii ce 
au rămas de pomină, „pentacomisia liturgică”; o critica nu numai pentru 
noua colecție de cântece, dar şi pentru „limbajul jurnalistic” folosit in 
traducerea textelor biblice ale Lectionarului, limbaj cu totul diferit de 
cel pravoslavonic de care el era împătimit. In ceea ce priveşte noua 
colecție de cântece, cam avea dreptate. Poezia nu e ca proza. Poezia are 
nevoie de o lungă perioadă de gestație, de reflecţie şi, mai ales, de oameni 
înzestrați de Dumenezu cu har poetic. 

Făcută în grabă şi de oameni care nu prea aveau vână poetică, nu a 
ieşit mare lucru sub aspect literar. Personal, după câteva şedinţe de 
lucru, m-am retras de la această inițiativă. 

Cel care a adunat de peste tot cântecele din colecţie a fost părintele 
Iosif Simon. Criteriile de clasificare a cântecelor prezentau un mare 
neajuns. Unul dintre capitole este intitulat „Cântări la Liturghie” cu 
subdiviziunile sale: la Confiteor, la Gloria, la Psalmul responsorial, la 
Credo, la Sanctus, la Agnus Dei. S-au pus aici cântecele pe care la 
Liturghia dinainte de conciliu le cântau dascălul şi poporul, în timp ce 
celebrantul rostea cu voce joasă textele în limba latină prevăzute în 
misal la părțile respective. Conform noii reforme liturgice, textele acestor 
parti trebuie recitate sau cântate de către preot şi popor aşa cum sunt 
ele în misal, nu pot fi înlocuite cu alte texte luate din colecţia de cântări 
aprobată de Conferința Episcopală. In practică, totuşi, ele sunt înlocu- 
ite, cu justificarea: figurează în colecția de cântece, la Confiteor, la 
Gloria ş.a.m.d. Mai mult, in special în timpul Crăciunului şi Pastelui, 
ne este dat să constatăm că textele Liturghiei amintite mai sus, care nu 
pot fi înlocuite, sunt înlocuite în întregime cu colinde sau cântări de 
înviere. 

In continuare, întrucât membrii echipei erau toţi din Moldova, toată 
munca de traducere a cărților liturgice s-a făcut în Moldova, mai exact, 
ne intruneam, prin rotație, la seminar, unde părintele Ciuraru era 
profesor, la Coman, unde era paroh părintele Ioan Simon, şi la Bălțați, 
unde eram eu paroh, până în '77. Intre timp, părintele Ciuraru a cerut 
să meargă paroh la Buzău, în Dieceza de Bucureşti, unde şi-a instalat 
multiplicatoarele şi apoi tipografia. Era un punct strategic foarte potrivit. 
Era aproape de granița dintre cele două dieceze: aproape de Moldova, 
unde îşi avea colaboratorii, şi totodată de Bucureşti, de unde cărțile 
liturgice traduse erau expediate în ambele dieceze. Se ştia că la vremea 
aceea Episcopia de Iasi era subordonată economic şi financiar Arhie- 
piscopiei de Bucureşti. Părintele Iosif Simon şi părintele Eugen Blajut 

au rămas colaboratori devotati, dar, în principal, munca a rămas pe 
umerii celorlalți trei membri ai fostei pentacomisii, aşa cum fusese ea 
botezată de părintele Tătaru. Fără a cădea în victimism, trebuie să 
spun că a fost o munca de ocnas. Sacrificam vacantele de Paşti şi de 
Crăciun şi o parte dintre vacantele de vară. Munceam împreună o 
săptămână, două, fără întrerupere, de dimineața până seara, în general, 
câte zece ore pe zi, lipiti de scaun, moşind fiecare propoziţie, fiecare 
cuvânt. Simteam uneori că ne explodează creierii. Mai ales bătaie de 
cap ne dădeau documentele şi normele introductive ale ritualurilor, 
care au o limbă latină foarte complicată şi încâlcită. Nu prea aveam 
traduceri paralele moderne de care să ne ajutăm şi, ca atare, nu eram 
întotdeauna siguri dacă traducerea era sută la sută fidelă. Pentru toată 
munca aceasta nu a existat absolut nici o subvenție, nici o recompensă: 
nici pentru deplasări, nici pentru materiale, nici pentru publicare: 
totul s-a făcut cu muncă patriotică. Nici nu ştiam la vremea aceea că 
există un document al Bisericii care prevedea ca lucrătorii liturgici să 
fie plătiţi pentru munca lor. In ’74 am rămas surprins când am primit 
de la Arhiepiscopia de Bucuresti o adresă — eram paroh la Bălțați - prin 
care mi se comunica: „Am debitat contul dumneavoastră cu suma de 
40 lei reprezentând costul a două ritualuri Botezul copiilor”. Lumea 
era destul de importantă la valoarea banilor de atunci. Mi-am exprimat 
surpinderea: chiar eu tradusesem acest ritual. Auzind probabil de 
surprinderea mea, la puțină vreme am primit un exemplar cu urmă- 
toarea dedicație din partea Monseniorului Augustin: „Sfinţiei sale, 
părintele Claudiu Dumea, în semn de apreciere şi mulțumire pentru 
contribuţia la această lucrare”. Acelaşi omagiul l-au primit şi ceilalți. A 
fost singurul gest de recunoştinţă pe care l-am primit. In schimb, 
criticile curgeau cu nemiluita, legate fiind de calitatea traducerilor. Mai 
ales la mesele festive, cum am mai amintit, nu se mai discuta altceva. 
Eram cei dintâi convinşi că nu facem un lucru perfect, că traducerile 
pot fi îmbunătăţite, că putem greşi. Dar ne-am luat riscul de a greşi şi 
am acceptat situația deloc plăcută de a fi criticati, cunoscând vorba 
cardinalului Mercier: „Numai cine nu face nimic nu greşeşte, dar, în 
acest caz, viața omului este un faliment”. La toate criticile, părintele 
Ciuraru avea o singură replică: „Faceţi voi ceva mai bun şi chiar mâine 
tipăresc”. Şi nu s-a găsit nimeni care să facă ceva mai bun. Dovadă că 
acum, când, după treizeci de ani, se pune problema tipăririi ritualu- 
rilor, aceleaşi texte se tipăresc. Odată, la o adunare a preoților la Iaşi, 
m-am ridicat şi i-am rugat foarte insistent pe confrati să pună în scris 
toate observaţiile şi sugestiile cu privire la traducerile pe care le făceam 
şi să le trimită prin poştă la adresa parohiei Bălțați, unde mă aflam 
atunci. Până în prezent nu am primit nici o scrisoare. Incă mai aştept. 
Pe lângă neplăcerile de genul acesta, care nu erau de natură să ne 
stimuleze entuziasmul, mai era o problemă de conştiinţă foarte gravă, 
care ne frământa. Ştiam bine că traducerea cărților liturgice tine de 
competența Conferinței Episcopale care, după ce le aprobă, trebuie să 
ceară şi aprobarea Sfântului Scaun, iar după ce primesc aprobarea 

Sfântului Scaun, pot fi folosite. Care conferință episcopală? Cu Sfântul 
Scaun nu erau legături diplomatice. Nu săvârşeam un grav abuz 
punând în circulaţie cărți liturgice imediat după ce le traduceam, fără 
nici o aprobare şi nici o acoperire legală? La vremea aceea venea din 
când in când la noi Monseniorul Luigi Poggi, nunțiu itinerant, repre- 
zentant al Sfântului Scaun în țările din Est. Ulterior a ajuns cardinal. 
Cu ocazia unei vizite, părintele Ciuraru i-a expus problema, între- 
bandu-l: „Ce e de facut?”. El ar fi răspuns: „Mergeţi înainte aşa”. Cu 
asta nu intram în legalitate, dar oricum eram mai linistiti în conştiinţă. 

Prin anii '80, această comisie liturgică a dispărut aşa cum apăruse: 
n-a infiintat-o nimeni, n-a desfiintat-o nimeni; s-a dizolvat singură. 
Părintele loan Simon a plecat în Germania, eu am plecat în străinătate 
la studii, părintele Ciuraru, vrednicul hidalgo, s-a avântat spre noi 
aventuri apostolice, deşi sănătatea îi dădea semne de şubrezire: intoxi- 
carea cu proiecte îşi făcea efectul. Principalele cărți liturgice publicate 
de Sfântul Scaun până la perioada respectivă — cu excepţia Liturgiei 
orelor — erau traduse în limba română şi puse în circulație. 

Aceste frânturi de amintiri sunt destinate generației tinere, ca să 
aibă prezent în memorie trecutul, căci s-a spus, pe bună dreptate, că 
cine uită trecutul este condamnat să repete greşelile trecutului. 


ADIERI CONCILIARE PESTE CORTINA 


Mons. Anton LUCACI 
„Radio Vatican” (Italia) 


Din Roma, tuturor participantilor la Dies academicus organizat in 
neuitata „Alma Mater” din Iasi, un salut cordial în termeni conciliari: 
o cunoaştere cât mai profundă a lui Cristos, lumen gentium şi optimismul 
constituției Gaudium et spes în Biserica şi lumea contemporană! 

Răspund bucuros invitatiei părintelui rector, care mi-a cerut să aleg 
între prezentarea unei teme de drept bisericesc şi aducerea unei mărtu- 
rii „personale” legate de Conciliul al II-lea din Vatican. Am optat pentru 
cea de-a doua variantă, cu o premisă relativă la prima. 

Referitor la Codul de drept canonic, este cunoscut faptul că revizuirea 
legilor bisericeşti, anunțată în mod public de papa Ioan al XXIII-lea, o 
dată cu decizia convocării conciliului ecumenic, urma să traducă în 
norme disciplinare opera conciliară. Reforma legislaţiei canonice s-a 
concretizat în urmă cu 20 de ani, prin promulgarea noului Cod de drept 
canonic. Amintesc doar că, în timpul studiilor mele la Roma, reforma 
dreptului „plutea în aer departe în largul mării”. O comisie interna- 
tionala de specialişti discuta la nesfârşit despre un preambul al Codului, 
un gen de constituţie, numit LEF — Lex Ecclesiae Fundamentalis, proiect 
care ulterior a naufragiat. 

Subliniez existența în acea perioadă post-conciliara a unei atitudini, 
destul de difuză, ostilă dreptului bisericesc. Contrapunerea dialectică 
dintre „Biserica profetică” şi „Biserica juridică”, dintre „carismă” şi 
„instituție”, devenise un loc comun în limbajul unor preoţi şi credin- 
cioşi, inclusiv în universităţile catolice. „Acea febră de care suferea 
trupul Bisericii a trecut”: este constatarea celor aproximativ 450 de 
canonişti, între care şapte decani ai Facultatilor de Drept din Roma, 
exprimată vineri, 24 ianuarie 2003, cu ocazia comemorării solemne a 
două decenii de la promulgarea noului Cod de drept canonic. 


Perioada conciliara şi imediat post-conciliara 
în Biserica noastră 


Intrat în Seminar în 1958, am aflat prin părintele Anton Despinescu 
despre moartea papei Pius al XII-lea şi alegerea în octombrie a 
patriarhului de Venetia, viitorul Ioan al XXIII-lea. Nu îmi amintesc 
bine, dacă la alegerea sau moartea pontifului, seminariştii, elevi şi 
studenți, am fost chemaţi la uşa camerei aceluiaşi părinte Despinescu 
pentru a auzi câteva secvențe despre eveniment, transmise de un post 
de radio străin. Tot părinţii profesori ne-au informat despre convocarea 

Conciliului al II-lea din Vatican, fapt care nouă nu ne spunea mare 
lucru. Erau mai grăitoare gesturile şi cuvintele noului papa: vizitarea 
închisorii „Regina coeli” din Roma, faptul că a acceptat să pozeze pentru 
modelarea propriului bust, că vizita bolnavii din spitale, că i-a primit 
în audiență in Vatican pe fiica şi pe ginerele lui Hruşciov, căruia, 
dându-i binecuvântarea, l-ar fi asigurat spunându-i că, „dacă nu-i face 
bine, oricum nu-i strică”. Sunt fapte cu rezonanță deosebită în mintea 
şi inima fiecăruia: Quidquid recipitur ad modum recipientis recipitur, 
învaţă „Doctor angelicus”. 

Fireşte, în acele vremuri de strictă supraveghere a preoţilor, conciliul 
nu putea fi în centrul intereselor unui seminarist. Imi amintesc bine 
cum, în momentele libere, pe timpul ploios, ne plimbam în mici grupuri 
pe lângă zidurile seminarului, vorbind între noi despre cine şi câţi 
preoți au mai fost arestaţi. De altfel, întors vara în vacanță, parohul 
mi-a vorbit într-o zi despre situația din dieceză şi „m-a încurajat”, 
spunându-mi deschis: „Ai început tu seminarul, dar nu se ştie dacă îl 
vei putea termina!”. Cred că voia să mă sfătuiască să mă gândesc bine 
la ce fac la toamnă. 

Cu toate acestea, rezonanța puternică a pontificatului lui Ioan al 
XXIII-lea nu cunoştea obstacole. Nu putea fi oprită nici de Cortina de 
Fier ce ne despartea de lumea liberă. Din ziarele locale, de la posturile 
străine de radio, mi-am dat seama că lumea respira greu sub calota 
războiului rece, cuprinsă de teama unui nou conflict armat de proporții 
planetare. 

I-am mulțumit lui Dumnezeu împreună cu toată lumea de bunăvo- 
inta pentru intervenţia surprinzătoare a lui Ioan al XXIII-lea pentru 
evitarea declanşării conflictului de proporţii imprevizibile gata să 
izbucnească între Statele Unite şi Uniunea Sovietică, din cauza ampla- 
sării de către sovietici a unui număr considerabil de rachete nucleare 
în Cuba, la mică distanţă de Statele Unite. Era în 1962. La conducerea 
Statelor Unite se afla tânărul J.F. Kennedy, primul preşedinte catolic al 
marii puteri americane. Ecoul discursurilor sale carismatice în favoarea 
populaţiei de culoare reuşea să ajungă şi în Seminar. Consideram că e 
un om în deplină sintonie cu papa. De fapt, în primăvara anului urmă- 
tor avea să apară enciclica Pacem in terris, un alt nume sonor, simplu, 
evanghelic, un document despre care s-a scris şi în revista românească 
de politică externă Lumea, primită şi in Seminar. In acelaşi an, la 22 
noiembrie 1963, părintele Anton Bişoc, prefectul Seminarului, a trecut 
fulger seara prin fiecare clasă, anunțând că preşedintele american a 
fost asasinat de o mână criminală. Am privit îngândurat spre geam. La 
asfintit, pe cerul roşiatic se vedea Ceahlăul. Am mers cu gândul mai 
departe spre Roma, unde conciliul era în plină desfăşurare. 

Aflasem că lumea de pe toate meridianele interpreta în mod spontan 
convocarea conciliului ca un semnal de încredere, ca un act de opti- 
mism capabil să sfideze răul din cursul istoriei prin puterea credinței. 
Incepuseră să pătrundă pe cale orală şi în seminar unele cuvinte şi 
expresii care, deşi nu erau comentate de profesori la cursuri, ne dădeau 

aripi sub aspect spiritual si psihologic. Treptat, ne-au devenit familiare 
expresiile lui Ioan al XXIII-lea referitoare la conciliu sau despre el: „A 
fost un om trimis de Dumnezeu, al cărui nume era loan”; necesitatea 
de „a deschide fereastra pentru a lăsa să intre aer proaspăt în Bise- 
rică”, aggiornamento, „semnele timpului”, „a căuta ceea ce uneşte, şi 
nu ceea ce separă”. Apoi numele enciclicelor sale Mater et magistra, 
Pacem in terris, deşi nu cunoşteam conţinutul, numai pronunțarea titlu- 
lui avea un farmec ce nu se poate descrie. Şi asta nu doar în Seminarul 
de pe Copou. Intrând în cimitirul „Eternitatea”, undeva chiar la intrare, 
pe dreapta, inscripția gravată în acei ani pe o piatră de mormânt 
cuprinde şi cuvintele bine evidențiate „mater et magistra”, semn că 
ecoul pontificatului aceluia care era numit „Il Papa Buono” depăşise 
cadrul Bisericii Catolice. De altfel, atenţiei lumii nu-i scăpa faptul că 
papa pusese conciliul în perspectiva reuniunii tuturor creştinilor, invi- 
tând la conciliu şi observatori necreştini. 

In ciuda regimului de strâmtorare, cred că fiecare seminarist simțea 
lăuntric o bucurie nedesluşită, dar profundă, şi numai gândindu-se că 
în Biserica noastră Catolică se petrec lucruri mari. Personal, încă nu 
ştiam că noi din România facem parte din „Biserica tăcerii”, deoarece 
preoții predicau în biserici pline de credincioşi, iar noi în seminar ne 
vedeam de program. Faptul că doream mai multă libertate îl puneam 
pe seama vârstei, şi nu a necesităţii unei schimbări de regulament. 

Am urmărit cu sufletul la gură agonia îndelungată a papei loan al 
XXIII-lea şi apoi alegerea lui Paul al VI-lea. Cum? Aşteptând nerăbdător 
cursurile profesorilor binevoitori să spună după terminarea lectiei ce se 
mai întâmplă la conciliu. 

Continuarea conciliului de către marele Paul al VI-lea a fost consi- 
derată la noi ca o închidere a orizontului deschis de pontiful „primăverii 
conciliare”. Multe informaţii despre conciliu puteau fi citite în revista 
Ortodoxia. Se spunea: „Dacă Ioan al XXIII-lea a deschis un orizont de 
360 de grade în relaţiile cu «fraţii separați» (o altă expresie pe atunci 
de avangardă), Paul al VI-lea l-a redus la 180 de grade”. In privința 
discuţiilor de la conciliu, multe puteau fi aflate din articole critice publi- 
cate în revista „fraților ortodocşi”. Bineînţeles, studentul catolic retinea 
poziția criticată. 

In anul de după încheierea conciliului, Sfântul Părinte a trimis câte 
o frumoasă lumânare pascală fiecărui episcop. Adunați in sala mare, ne 
perindam pe rând şi am sărutat cu pietate omagiul succesorului lui 
Petru, care trimitea şi celor ce n-au participat la conciliu semnul lui 
Cristos, lumen gentium, lumina Celui Inviat. 

Intre timp, Monseniorul Petru Pleşca a fost la Roma şi consacrat 
episcop. A fost sărbătoarea siguranței că suntem cu papa. 

Mai târziu, după încheierea conciliului, au început să pătrundă în 
Seminar unele reviste franceze; erau reviste vechi din perioada conci- 
liară, dar pentru noi total necunoscute. Atunci am început să cunosc 
denumirea documentelor conciliare. Imi amintesc, printre altele, cât de 

cuprinzator sunau la ureche numele: Unitatis redintegratio, Inter miri- 
fica, Apostolicam actuositatem, Optatam totius. 

Trebuind să mă grăbesc, măresc pasul. 

In 1968, în ultimul semestru de studenție, părintele G. Bachmeier a 
prezentat studenţilor din anul IV toate documentele conciliului. A urmat 
singura carte pe care o aveam mai multi, lucrarea în franceză a marelui 
moralist părintele Bernard Hăring: Vatican deux pour tous. Dacă nu 
mă înşel, eram prima promoție care „studia”, adică lua contact cu docu- 
mentele conciliare. 

Imi amintesc o observaţie referitoare la înnoirile liturgice, făcută 
după ce a terminat de prezentat materialul despre Sacrosanctum conci- 
lium din volumul menționat. Ne spunea să nu ne aruncăm în vânt după 
înnoiri, căci, la urma urmei, ortodoxul care repetă de sute de ori „Doamne, 
miluieşte, Doamne, miluieşte”, şi o face având cugetul curat şi inima 
smerită, ajunge tot acolo. Important este spiritul reformei liturgice. 

După ce am lucrat in pastoratie timp de opt luni de zile ca vicar 
parohial la Barticeşti (unde guri rele spuneau că n-am rămas vicar 
„Nici cât stă pruncul în sânul mamei sale”), am fost chemat la Seminar 
ca prefect de studii şi disciplină şi profesor de limba latină. O perioadă 
extrem de frumoasă, dar cu răspunderi prea mari pe umerii mei în 
contextul respectiv, nu tocmai favorabil. 

Aici m-a prins introducerea reformei liturgice în dieceza noastră. 
Auzisem deja că între părinții conciliari unii erau considerați „conser- 
vatori”, iar alții „progresişti”, şi că fuseseră numiți evanghelic „paralitici” 
şi, respectiv, „epileptici”. Toţi, deci, şi unii, şi alții, aveau nevoie să fie 
vindecati de Isus. 

Acelaşi lucru s-a petrecut în Dieceza de Iasi când a fost vorba de 
introducerea reformei liturgice după 1970. Impărțirea preoţilor în două 
tabere, „paralitici” şi „epileptici”, integrată, cu alte neajunsuri, a creat 
o breşă în unitatea clerului. Cine a câştigat de pe urma acelei sciziuni 
a fost vrăjmaşul, aplicând vechiul adagiu latin: Divide et impera! 

Cred că în acele zile sfântul Iosif, patronul Seminarului şi al diece- 
zei, a avut mult de lucru. 

In concluzie, adierile conciliare peste Cortină până la noi pot fi ilus- 
trate prin episodul lui Ilie din 1Rg 19,11-12: 


A zis Domnul: leşi şi stai pe munte înaintea feței Domnului! Căci iată 
Domnul va trece, şi înaintea lui va fi vijelie. După vijelie va fi cutremur, dar 
Domnul nu va fi în cutremur; 

După cutremur va fi foc, dar nici în foc nu va fi Domnul. Iar după foc, va fi 
adiere de vânt lin, şi acolo va fi Domnul”. 


Deşi nu am avut contact direct cu Conciliul al II-lea din Vatican, 
adierea Duhului Sfânt a ajuns şi în Biserica noastră, fiind scutiți poate 
de vijelia, de cutremurul, de focul care s-au abătut în unele sectoare din 
Bisericile din lumea liberă. 

Mulţumesc pentru răbdare. Tuturor, Gaudium cum pace! 


TRADUCEREA DOCUMENTELOR 
CONCILIULUI AL II-LEA DIN VATICAN 
IN LIMBA ROMANA 


Francisca BALTACEANU 
Institutul Teologic ,,Sf. Tereza” din Bucuresti 


In vremea desfăşurării Conciliului al II-lea din Vatican, străbăteau 
până la noi prea puţine informaţii, multe dintre ele ocazionale, trun- 
chiate, obţinute prin ascultarea clandestină a unui post de radio străin, 
de unde cu greu se distingea ceva printre hârâiturile bruiajului, sau din 
câte o revistă interesată mai mult de „mica bârfă” decât de esența 
fenomenului. Reacţiile în tara erau variate. Ştiu că existau pe atunci 
tineri cărora conciliul, oricât de greu accesibil, le trezea un sentiment, 
fie şi nedesluşit, de bucurie, de libertate, mândria de a aparține acestei 
Biserici. Dintre cei maturi... îmi amintesc de un om de mare spiri- 
tualitate, la care, pe căi ocolite, foarte complicate şi riscante, ajunsese 
un volum cu documentele conciliului: îl tinea cu mult respect deasupra 
şifonierului, într-un loc mai puţin vizibil, dar nu părea a-l fi deschis 
vreodată. Alţii, în schimb, erau conştienţi că nu se mai poate trăi în 
Biserică fără textele de bază ale conciliului. 

In timp s-a realizat, aşa cum s-a putut în condiţiile de atunci, o 
primă traducere, în lumea catolică din Moldova, traducere care a circulat 
dactilografiată, în cerc foarte restrâns, probabil doar la Seminar şi la 
unii preoți. Și 

Odată cu venirea IPS Ioan Robu la conducerea Arhidiecezei de Bucu- 
reşti, s-au deschis şi aici noi posibilităţi de lucru. In 1987, el a iniţiat şi 
a încredințat unei echipe de la arhiepiscopie realizarea unei forme 
publicate a traducerii, care să îmbine corectitudinea cu accesibilitatea. 
La început era vorba de o revizuire a traducerii existente deja; după 
puţină vreme, ne-am dat seama că procedeul ar fi implicat o muncă 
imensă, cu rezultate aproximative. De acord cu Preasfinţitul, am hotărât 
să facem o nouă traducere, ţinând seama, evident, ori de câte ori era 
util, de ceea ce se lucrase deja. 

O primă problemă a fost: din ce limbă pornim traducerea. De vreme 
ce limba oficială a textelor conciliare a fost latina, am decis să pornim 
de la textul latin, folosind, desigur, în subsidiar, şi traducerile în limbi 
de circulaţie de care am putut dispune, mai ales cele în franceză şi 
italiană. (Spre deosebire de conciliu, textul de bază al Catehismului 
Bisericii Catolice a fost, după cum se ştie, cel francez şi, deci, în acest 
caz, el a fost punctul de pornire al traducerii româneşti). Cu această 
ocazie, am putut remarca frumusețea specifică a latinei conciliare, suplă 
şi personală, mai plăcută, cel puţin pentru noi, decât latina de cancelarie. 

O dificultate pe care o întâmpină toți traducătorii din limbi clasice 
în limbi moderne a fost păstrarea frazei originale; am încercat să o facem 
în măsura posibilului, lucru care uneori ni s-a reproşat. Totuşi, am vrut 
ca cititorul român să aibă in fata ceva cât mai aproape de echilibrul 
originalului; şi nu un fel de repovestire cu cuvintele traducătorului: 
fragmentarea excesivă a frazei, sub aparența inteligibilitatii, duce la 
disimularea raportului dintre idei, punând, de exemplu, unele subor- 
donate pe acelaşi plan cu principalele, ceea ce poate avea în final efecte 
regretabile pentru ierarhia adevărurilor. 

O dată realizată o primă formă a traducerii, fiecare document era 
discutat cu Preasfinţitul loan Robu, revăzut de noi, apoi recitit în între- 
gime de el. După terminarea lucrării, Preasfinţitul a mai dat-o să fie 
revăzută şi de alte persoane competente, printre care, de exemplu, 
părintele Vicentiu Pal. 

Problemele pe care le-am întâmpinat au fost de ordin terminologic 
şi stilistic. Traducerea trebuia să se apropie la maximum de precizia 
originalului, dar să fie în spiritul limbii române şi inteligibilă, chiar sub 
aspect ecumenic, în spiritul constituţiei Gaudium et spes: cititorul 
trebuia să ajungă să iubească textele conciliului, nu să găsească în ele 
argumente pentru regretabila idee că apartenenţa la catolicism duce la 
deznaționalizare. 

Trebuia, în acelaşi timp, să se reflecte în limbajul textelor carac- 
teristica lor, atât de semnificativă, a orientării biblice, mai mult decât 
a oricărui alt conciliu din trecut. Ne bucurăm să spunem că multe dintre 
soluţiile bune pe care le-am adoptat îi aparțin arhiepiscopului nostru. 

Numai câteva exemple de probleme de acest fel, pentru a nu abuza 
de atenţia cititorului: 

— Ministerium: o noţiune esenţială pentru a înțelege natura autori- 
tatii în Biserică: „Pildă v-am dat vouă ca, după cum v-am făcut eu, aşa 
să faceţi şi voi”. De aceea, orice aluzie la românescul „ministru” şi „minis- 
ter” ar fi fost nepotrivită. L-am tradus cu perenul lui sens din latină de 
slujire. 

— Ordinaria (potestas): termen tehnic, greu de redat ca atare in 
română, din cauza hilarelor posibile apropieri, involuntare sau mali- 
tioase, de sensul depreciativ, cvasi-injurios, al cuvântului „ordinar” in 
limba noastră. Am pornit de la sensul de bază al etimonului şi am 
tradus prima dată „legat de hirotonire”, iar in a doua ediţie, la judici- 
oasa propunere a părintele Anton Lucaci, „(putere) legată de oficiu”; 
când nu am avut încotro, am recurs la forma, cu sufixul modificat, 
„ordinariu, ordinarie”. 

— Moniales: românescul „moniale” n-ar fi fost imposibil, pentru a 
respecta nuanțele prin care tin să se diferentieze categoriile de per- 
şoane consacrate, chiar dacă ar fi fost greu de înțeles pentru „profani”. 
In combinaţii, însă, rezultatul putea fi terifiant: „mănăstirile de - moni- 
ale”!? Echivalentul exact din monahismul românesc ar fi fost „monahii”: 
dar, pentru că putea părea straniu în lumea catolică, l-am folosit doar 
unde era strict necesar, iar în rest am folosit, globalizator, „maici”. 

Mai complicat a fost cu tipărirea. Eram încă sub regimul comunist, 
când cea mai benignă tipăritură religioasă trebuia să aibă ştampila 
Departamentului Cultelor pe fiecare pagină. Pentru un text atât de 
„subversiv”, Departamentul n-a admis tipărirea decât într-un triaj egal 
cu numărul preoților şi, eventual, al seminaristilor, cu listă şi cu strag- 
nice amenințări dacă ar fi fost găsită cartea la altcineva... Aşteptând 
vremuri mai bune, conciliul a circulat, deci, în formă dactilografiată, în 
câte exemplare vor fi îngăduit mila Domnului şi râvna cititorilor. De 
aceea, nu s-au făcut nici ultimele operațiuni: au rămas netraduse cele 
două note despre obligativitate şi nu erau adăugate semnele diacritice 
pe literele majuscule. 

Imediat după evenimentele din decembrie '89, a apărut posibilitatea 
tipăririi prin oferta făcută de reprezentanții de la „Kirche in Not”, 
veniți la arhiepiscopie. Evident, Preasfinţitul Robu s-a grăbit să le 
incredinteze manuscrisul spre tipărire, căci in vălmăşagul de atunci 
era greu de prevăzut o a doua ocazie. Noi, traducătoarele, ne aflam atunci 
la Buzău pentru tipărirea volumului II din Liturgia orelor, aşa că n- am 
putut face ultimele retuşuri. Din motive care tin de managementul 
intern al fondurilor „Kirche in Not”, tipărirea s-a făcut în Ungaria, la 
Nyiregyhaza, unde două membre ale echipei au trebuit să meargă 
pentru corectură, care n-a fost uşoară, de vreme ce meşterii tipografi 
trebuiseră să culeagă, literă cu literă, un text lung într-o limbă care le 
era necunoscută. Pentru edificarea ascultătorilor, pot aminti că, din 
cauza unor misterioase rânduieli ale Căilor Ferate, drumul celor două 
colege de întoarcere din această localitate foarte apropiată de granița 
românească s-a desfăşurat precum urmează: câteva staţii cu un tren 
local, până la frontieră, unde li s-a spus că pe acolo pot trece numai 
localnicii, date jos din tren într-o haltă fără casă de bilete, urcate în 
primul tren înapoi, amendate pentru că nu avuseseră de unde să 
cumpere bilete pentru „retur”, suite într-un autobuz plin cu persoane 
care păreau să ignore problemele vamale, apoi, parcurgând pe jos alături 
de ei o porțiune de teren pe o minunată noapte de iarnă, la lumina lunii; 
ajunse, în fine, pe teritoriul natal, au mai trebuit să-l străbată la -20°, 
într-un tren cu geamurile sparte. Avatarurile devotamentului eclezial! 
__ Spre bucuria noastră, primul tiraj, remarcabil de mare, s-a epuizat. 
In anul 2000 am pregătit, deci, a doua ediție; am revizuit traducerea, 
ținând seama de observaţiile primite din diferite parti. S-a putut tipări 
la Buzău, în condiţii grafice mai bune. 

Sigur că orice traducere e mereu perfectibilă. Totuşi, aş ilustra modul 
în care a putut fi receptată, printr-un singur exemplu: al soțului unei 
colege, necatolic şi „neîmbisericit”, care, văzând la ea textul conciliu- 
lui, l-a răsfoit şi apoi, spre uluirea ei, nu l-a mai lăsat din mână până 
nu l-a străbătut pe tot, ca orice bun intelectual, cu sublinieri şi fişe... 


VOCATIA LA PREOTIE SI LA VIATA CONSACRATA 


Anton DANCA 
Institutul Teologic Romano-Catolic din Iasi 


Am fost hirotonit preot in anul 1963, când s-a deschis Conciliul 
ecumenic al II-lea din Vatican. Nu am avut prea multe informaţii, dar 
am sperat într-o schimbare mai bună şi în viața Bisericii din Dieceza 
de Iasi, încercată atât de greu, începând mai ales cu anul 1948, când au 
fost desființate seminariile şi mănăstirile. Mulţi tineri, care mai aveau 
un pas până la atingerea idealului sacerdotal, şi multe persoane aspi- 
rante la viata consacrată, ba chiar şi cele care aveau voturile puse pe 
viata, au trebuit să se întoarcă în familiile lor, şi aşa destul de împo- 
vărate, fiindcă rănile războiului încă nu se cicatrizaseră. Unii tineri, 
văzând vitregia timpurilor, s-au înscris la alte şcoli, dacă li s-a permis, 
iar alții au intrat în viata de familie. 

Imi aduc aminte cum, în familie, în prezenţa tatei şi a mamei, erau 
compătimite aceste persoane cărora li se furase idealul. Pe atunci, ca, 
de altfel, şi azi, oamenii nu erau obişnuiţi să vadă cum „Dumnezeu 
scrie drept pe rânduri strâmbe”. Persoanele consacrate din satul meu, 
Adjudeni, în majoritate surori franciscane şi din Congregația 
Notre-Dame, se adunau în biserică pentru ore în şir de adoratie, 
adunau bani pentru a plăti Liturghii pentru timpuri mai bune, se îngri- 
jeau de împodobirea altarelor cu flori, în a-şi oferi serviciile la parohie 
ori de câte ori era necesar aportul lor. Incetul cu încetul, văzând exemplul 
lor, alte tinere se apropiau cu sfială spre a le cere câte o îndrumare 
spirituală, simțind în suflet că şi ele ar putea să-l slujească pe Isus în 
viata consacrată. Cred că multi tineri şi multe tinere îşi datorează 
chemarea lor rugăciunilor şi jertfelor acestor persoane alungate din 
mănăstiri. 

Ajungând preot în anul deschiderii conciliului, am fost repartizat pe 
primul post de vicar la Săbăoani. Aici am întâlnit un număr şi mai 
mare de persoane consacrate, dar şi o ploaie de fete, mai tinere şi mai 
în vârstă, dornice de dăruire lui Dumnezeu. Le-am ajutat cât a fost cu 
putință. Cât priveşte chemările la preoţie, lucrurile au mers cumva mai 
bine, fiindcă deja din anul 1956 funcționa Seminarul diecezan din Iasi. 
Este drept, cu un număr destul de restrâns, fiindcă statul comunist nu 
admitea decât numerus clausus, adică 5-7 candidaţi pe an şi, pentru a 
forma o clasă, trebuia aşteptat patru ani. La examene pentru admitere 
se prezentau multi şi era atât de dureros ca apoi cei mai multi să 
primească instiintarea: „Reuşit fără loc”. In perioada cât am stat la 
Săbăoani s-a dat examen o singură dată. Imi pusesem ochii pe doi 
ministranti, pe care îi voiam in seminar. Pe unul mi l-a furat Securitatea 

chiar înainte de examen; al doilea a reuşit şi am avut satisfacția de a-l 
vedea nu numai preot, ci şi episcop; într-un fel, chiar şi pe un altul din 
filiala Traian. 

Ajungând paroh la Dărmăneşti, aici lucrurile stăteau altfel: sărăcie 
totală, o singură persoană consacrată, dar am oferit casa parohială, din 
când în când, persoanelor consacrate din Săbăoani, pentru a face zile 
de reculegere, cel mai des frecventând-o sora Veronica Antoci cu câteva 
aspirante pentru Congregația Surorilor Sociale. Tot aici mi-a venit un 
tânăr din Săbăoani, Damian Vârgă, să-mi spună că ar dori să meragă 
la seminar şi să-mi dau părerea. De mai multe săptămâni aveam aproape 
zilnic vizita securistului Dolhescu din Bacău, care voia să mă silească 
pe orice cale să dau o declaraţie incriminatoare la adresa părintelui loan 
Mărtinaş. Mă temeam să nu vină chiar în timpul convorbirii cu Vârgă 
Damian şi să-l ancheteze despre rostul vizitei. L-am luat şi ne-am ascuns 
într-o cameră la etaj şi, ca să-i văd seriozitatea intenţiei, i-am descris 
toate necazurile unui preot, inclusiv pericolul ce ne paşte în momentul 
de față. A stat şi m-a ascultat, apoi mi-a zis: „Eu cred că de aceea 
preoția este atât de frumoasă, fiindcă are multe greutăţi de înfruntat”. 
I-am admirat răspunsul şi l-am încurajat. Azi este preot şi lucrează în 
Germania cu mult succes, cu multă dăruire şi cu multă bucurie. 

La Barticeşti am întâlnit o viata spirituală înfloritoare, atât în rândul 
persoanelor consacrate şi a acelora care aspirau la aşa ceva, cât şi a 
tinerilor pentru preoție. Din păcate, nu am avut timp să mă ocup prea 
mult, fiindcă am stat numai zece luni ca paroh. In schimb, am avut o 
mare satisfacție la Iugani, unde am întâlnit persoane consacrate şi 
chemări la preoţie într-un număr impresionant. Având la parohie două 
surori — atât din familie, cât şi din Congregația Notre-Dame - le-am 
oferit asistență spirituală şi posibilitatea de a se întruni în casa paro- 
hială pentru a se încuraja reciproc. Aici am cunoscut-o pe sora Ana Balan, 
un exemplu de dăruire totală în folosul aproapelui. Cunoscând ceva 
medicină, umbla mereu cu geanta cu medicamente într-o mână şi în 
cealaltă cu rozariul. Toată lumea din Iugani şi Tetcani o considera 
„sfântă”. Dacă mi-ar sta în putință, aş declara-o şi eu, fără proces de 
beatificare. 

Fiind apoi paroh la Mărgineni (Bacău), am avut posibilitatea să lucrez 
clandestin pentru surorile oblate asumptioniste, animatoare fiind neobo- 
sita soră a părintelui decan Ştefan Erdeş, Varvara. Ea a inițiat un novi- 
ciat clandestin şi îmi aduc aminte cum, având o casă de reculegere în 
oraş, printre blocuri, numită „Castel”, mergeam să le tin exerciţii 
spirituale, având grijă ca în fiecare zi să merg îmbrăcat altfel, ca să nu 
fiu descoperit de ochii atât de vigilenti ai Securităţii. Dar ceea ce am 
admirat şi mai mult, şi odată m-a emoționat până la lacrimi, a fost 
curajul acelor tinere care îşi riscau nu numai serviciul sau şcoala, ci şi 
libertatea; felul lor de a corespunde printr-o trăire spirituală exem- 
plară cerințelor vieţii consacrate şi jertfele pe care le făceau m-au făcut 
să gândesc la o schimbare in bine a lucrurilor din tara, fiindcă nu se 

poate ca Dumnezeu să nu privească şi spre sutele şi miile de alte tinere 
şi alti tineri dornici de a-şi vedea vocaţia încoronată cu bucuria dăruirii 
totale. 

Când, după evenimentele din decembrie 1989, bucuria chemărilor 
visate înainte a devenit realitate, am dorit să-mi exprim multumirea 
fata de bunul Dumnezeu, oferind o căsuță şi o grădină pentru asump- 
tionistii augustinieni, care au ridicat o mănăstire frumoasă şi atât de 
folositoare nu numai lor, ci şi credincioşilor din împrejurimi. 

Când după douăzeci de ani de la încheierea Conciliului al II-lea din 
Vatican s-a făcut o analiză a rezultatelor şi s-a constatat criza chemărilor 
la preoție şi viața consacrată, s-a emis ipoteza că acesta a fost planul lui 
Dumnezeu ca, prin scăderea chemărilor amintite, să crească impor- 
tanta preoţiei comune a credincioşilor, în conformitate cu documentele 
conciliare. Cred că la noi numai jertfele credincioşilor — laici, preoți şi 
persoane consacrate —, în frunte cu martiriul episcopului Anton Dur- 
covici, a adus explozia chemărilor de azi. 

La Institutul Teologic din Iaşi, unde de zece ani îmi desfăşor acti- 
vitatea de spiritual, am trăit şi trăiesc din plin bucuria vocatiilor 
împlinite. Singurul lucru pe care îl mai doresc este ca toate să meargă 
din bine în mai bine, de aceea, m-am străduit să redau câteva norme, 
extrase atât din documentele Conciliului al II-lea din Vatican, de care 
eu nu am avut parte în primii ani de preoţie, precum şi din cele posteri- 
oare, spre folosul tuturor, dar, mai ales, al acelora care îşi pun în mod 
serios problema chemării la preoţie sau la viața consacrată. 

Cred că nimeni nu se îndoieşte de faptul că primul protagonist al voca- 
tiilor este Dumnezeu care, aşa cum ni-l prezintă Biblia, apare ca „acela 
care cheamă” (cf. Rom 9,11; Gal 5,8; 1Pt 1,15). 

Când analizăm chemarea, ca să ne putem da seama dacă este auten- 
tică sau nu, dacă vine de la Dumnezeu sau este un simplu act personal 
de voinţă, izvorât dintr-un sentiment mai putin sfânt, trebuie să ținem 
seama de următoarele: 

a) Chemarea autentică este un act de alegere izvorât din libera şi 
suverana voință divină. Dumnezeu, din iniţiativă proprie, îşi arată 
iubirea sa fata de om, alegându-l chiar înainte de a se naşte (cf. ler 1,5; 
Gal 1,15) şi călăuzindu-l pe toată perioada existenței sale pământeşti, 
oricare ar fi starea reală a persoanei, materială şi spirituală, şi oricare 
ar fi circumstanţele concrete în care omul, din proprie inițiativă, 
ajunge să-şi găsească drumul pe care îl are de străbătut. Prin urmare, 
înainte de a admite pe cineva la preoţie sau la viața consacrată, trebuie 
examinată familia, fiindcă nu poate să facă pomul rău roade bune (cf. 
Le 6,43). 

b) Chemarea este un act de iubire creativă, personal şi unic. Dum- 
nezeu îl cheamă pe om pe „nume” (Is 43,1), adică îl creează în conformi- 
tate cu planul vieţii pe care l-a facut cu cel chemat. Prin urmare, vocaţia 
nu vine din exterior, ci este înscrisă în fibrele ființei lui, deoarece 
Creatorul este acela care începe un dialog cu fiecare persoană într-un 
mod original, de aşa natură încât fiecare să-i poată răspunde, punând 

în evidență amprenta sa divină toată viata, asemenea cardinalului 
Newman, care spunea: „Eu am fost creat ca să fac sau să fiu ceva 
pentru care nimeni altul nu a fost creat. Putin importa dacă eu sunt 
bogat sau sărac, disprețuit sau stimat de ceilalți oameni. Dumnezeu mă 
cunoaşte şi mă cheamă pe nume. Intr-un fel oarecare, sunt tot atât de 
necesar pe postul meu cât de necesar este un arhanghel pe postul lui”!. 
Prin urmare, examinând chemarea candidatului, trebuie să fie găsit 
imboldul „programatic”, adică acea comunicare tainică a proiectului 
divin care dă orientare existenței celui chemat; trebuie găsit acel 
imbold „pasionant”, care nu-l lasă în pace, îl urmăreşte şi, într-un fel, 
il obsedează; acel imbold care îi transformă viata şi îi inspiră gustul 
virtuților şi al ştiinţelor mântuitoare; imboldul care îl impinge pe cel 
chemat să caute sensul vieţii sale cu toată seriozitatea, fiindcă „vocaţia 
este o realitate vitală care se conştientizează în mod progresiv în 
intimitatea unui dialog dintre Dumnezeul bucuriei, care nu încetează 
să cheme, şi credinciosul care nu încetează să răspundă cu bucurie”?, 
în măsura în care el este conştient de această întâlnire personală cu 
Dumnezeu şi se întăreşte în conştiinţa proprie de necesitatea întâlnirii 
cu frații. Acest dialog îşi are începutul în timp şi se va termina în 
veşnicie (cf. LG 48). 

Deşi chemarea este un dar „universal”, adică nu există om care să 
nu fie prins în planul iubirii lui Dumnezeu (cf. LG 2; AG 2; GS 22), 
totuşi fiecare îşi are specificul chemării personale pentru „postul” său 
în istorie, fiindcă este un dar pentru o misiune prevăzută de Creator, 
adică de a fi o nuanţă aparte, menită să reveleze iubirea sa nemărginită 
în slujirea specifica a fraților (cf. LG 11; AG 2; 5; 36), sau, aşa cum 
spune atât de frumos papa Ioan Paul al II-lea despre viata consacrată, 
că este „epifania iubirii lui Dumnezeu în lume”, fiindcă 


persoanele consacrate, care locuiesc „în însăşi inima Bisericii ca element 
decisiv pentru misiunea ei”, să arate că existența lor este solid înrădă- 
cinată în Cristos, că viața călugărească este „casă şi şcoală de comuniune”, 
că în slujirea lor umilă şi fidelă, pusă în slujba omului, pulsează acea 
„fantezie a caritatii”*, pe care Duhul Sfânt o menţine vie în Biserică. Să nu 
uităm că, în iubirea contemplării, în bucuria de a-i sluji pe ceilalți fraţi, in 
caritatea trăită pentru împărăţia cerurilor, în dedicarea generoasă pentru 
propriul mister, constă forța oricărei propuneri vocationale’. 


Toate cele spuse până acum, Catehismul Bisericii Catolice le rezumă 
astfel: 


1Cf. J. H. NEWMAN, o.c., în Nuovo dizionario di spiritualită, ed. S. de Fiores — T. 
Goffi, Pauline 1985; cf. V. DE BERNARDI (S.J.), Le cento vie, Milano 1966, 9. 

2 La preparazione al sacerdozio ministeriale: orientameni e norme, Pastorali Italiane, 
Roma 1972, 334. 

3TOAN PAUL AL II-LEA, Vita consaecrata, 72; 3. 

“IOAN PAUL AL II-LEA, Vita consaecrata, 50. 

5 IOAN PAUL AL II-LEA, Novo millenio ineunte, 43; 50; 158. 

Sfaturile evanghelice manifesta plinătatea vie a iubirii, care nu se satura 
să dea tot mai mult. Ele îi atestă elanul şi ne solicită promptitudinea 
spirituală. Perfectiunea Legii noi constă esențialmente în preceptele iubirii 
față de Dumnezeu şi de aproapele. Sfaturile arată căi mai directe, mijloace 
mai lesnicioase şi sunt de practicat după vocaţia fiecăruia: (Dumnezeu) nu 
vrea ca fiecare să observe toate sfaturile, ci numai pe acelea care se potri- 
vesc cu diversitatea persoanelor, a timpurilor, a ocaziilor şi a puterilor, 
după cum o cere iubirea. Căci iubirea, ca regină a tuturor virtuţilor, a tutu- 
ror poruncilor, a tuturor sfaturilor, cu alte cuvinte, a tuturor legilor şi a tut- 
uror acțiunilor creştine, le dă tuturor rangul, ordinea, timpul şi valoarea’®. 


Sfântul Părinte papa Ioan Paul al II-lea pune în evidenţă un lucru 
deosebit de important din viața consacrată pentru vocaţia fiecărui 
creştin în parte, acela că „ea revelează natura profundă a fiecărei voca- 
tii creştine la sfințenie şi faptul că întreaga Biserică - mireasă - tinde 
către Cristos, «mirele său unic» [...] Profesiunea sfaturilor evanghelice 
este profund legată de misterele lui Cristos, căci ea are drept misiune 
să facă prezentă, într-un fel, forma de viata pe care a ales-o Cristos, 
arătând că ea este o valoare absolut escatologica”’, de fi în veci ca îngerii 
lui Dumnezeu (cf. Mt 22,30). 

Prin urmare, atât caracterul sacerdotal, cât şi viața consacrată arată 
clar că singurul scop vrednic de luat în seamă în această viață nu 
constă în a se înălța pe sine, ci de a trăi valorile transcendentale, pre- 
cum unirea cu Dumnezeu şi imitarea lui Cristos, de a urma calea pe 
care ne-a arătat-o: arta de a sluji, fiindcă viața conformă cu evanghelia 
este calea transcendentei, fiind o viata conştient aleasă de jertfire pentru 
alții. 

In mesajul său pentru cea de-a XL-a Zi Mondială de Rugăciune 
pentru Vocatii, papa Ioan Paul al II-lea spune: 


Chemarea la slujire este întotdeauna, în mod tainic, vocaţie de a lua parte 
în mod foarte personal, chiar cu efort şi suferință, la ministeriul mântuirii. 
[...] A sluji este o vocaţie cu totul naturală, deoarece ființa umană este în 
mod natural slujitoare, nefiind stăpână a propriei vieţi şi având, la rândul 
său, nevoie de serviciile altuia. [...] Isus ne cheamă să fim ca el, să învăţăm 
de la el arta de a sluji, pentru că numai în slujire ființa umană descoperă 
demnitatea proprie şi a altuia. [...] Adevăratul slujitor este umil, ştie că 
este „inutil” (cf. Le 17,10), nu caută avantaje egoiste, ci se dăruieşte pentru 
ceilalți, experimentând în dăruirea de sine bucuria gratuitatii®. 


Voturile, ca şi caracterul sacerdotal, trebuie să conştientizeze persoana 
umană în fiecare clipă, fiindcă în fiecare clipă ele strigă la urechea 
sufletului: „Tu, omule, nu poți atinge un ideal care să fie mai putin 
decât foarte bun. Nu te poţi opri să dai un randament de viata spiri- 
tuală de 60% când ai capacitatea de a atinge nivelul maxim, de 100%. 


® CBC, 1974; cf. FRANCISC DE SALES, Amour 8, 6. 

TIOAN PAUL AL II-LEA, Vita consaecrata, 29. 

STOAN PAUL AL II-LEA, Mesajul pentru cea de XL-a Zi Mondială de Rugăciune pentru 
Vocatii (11 mai 2003), 2; 4. 


72 DIALOG TEOLOGIC 11(2003) 


Trebuie să atingi acest nivel maxim şi nu să te multumesti cu un ideal 
preoţesc, sau monastic, spălăcit, fiindcă de-ti vei propune mai putin 
decât poți face, nu vei fi fericit niciodată”. 

Acest lucru trebuie spus mult mai accentuat despre preot, el fiind 
chemat să fie „un alt Cristos”, chiar dacă armonia dintre structura 
psihologică a omenescului din el şi chemarea lui Dumnezeu nu-i uşor 
de realizat; totuşi, fiecare trebuie să spună cu apostolul Paul: „Toate le 
pot în cel ce mă întăreşte” (Fil 4,13), chiar dacă trebuie păstrată în vase 
de lut. 

Cercetările făcute în acest domeniu de părintele Rulla (S.J.) dupa 
Conciliul al II-lea din Vatican arată: cu toată bunăvoința celor chemaţi, 
60-80% dintre ei nu reuşesc, sau au mari dificultăți, în a realiza armo- 
nia amintită, 60-80% dintre cei chemaţi, cu toate că acceptă rațional 
— conştient şi responsabil — valorile evanghelice, nu reuşesc să le pună 
în practică 100%, fiindcă natura temperamentală a omului se caută 
mereu pe sine. Însuşi faptul că preotul sau călugărul se considera pe 
sine format constituie o lipsă care trebuie înlăturată, fiindcă ceea ce nu 
se trăieşte cu bucurie, cu entuziasm, nu înseamnă victorie, nu înseamnă 
atingerea unui ideal transcendental inițiat de Dumnezeu. Lipsa de 
trăire cu entuziasm şi bucurie a preoţiei şi a vieții consacrate a dus la 
scăderea accentuată a vocatiilor, printre altele. Inainte de reforma 
liturgică, sfânta Liturghie începea la treptele altarului cu Introibo ad 
altare Dei — „Voi intra la altarul lui Dumnezeu”, la care ministrantul 
răspundea: Ad Deum qui laetificat juventutem meam” — „La Dumnezeul 
care dă bucurie tinereții mele”. Când Dumnezeu mă înveseleşte nu 
numai la celebrarea euharistică, ci şi la Liturgia orelor, la meditație, la 
lectura spirituală, la recitarea Rozariului, la confesional, la patul bolna- 
vilor etc., atunci simt cum intineresc prin cei care mă urmează în vocaţie. 

A trăi valorile evanghelice - la preoție sau călugărie —, in confor- 
mitate cu aşezarea lor logică pe scara valorilor, înseamnă a fi un bun 
preot sau persoană religioasă. Valorile evanghelice nu se depozitează, 
ci se trăiesc cu bucurie, valorificându-le, asemenea talantilor din evan- 
ghelie, în favoarea stăpânului, şi nu pentru sine (cf. Mt 25,15). A creşte 
în chemare înseamnă a transforma valorile cunoscute în valori revela- 
toare’, adică: urcând mereu mai sus spre Dumnezeu - valoarea valori- 
lor de pe cea mai înaltă treaptă — cel cu vocaţie autentică trebuie să îi 
tragă după sine pe toţi cei din urma lui, urcându-i pe scara valorilor. 
Constiinta de a urca mereu şi de a trage după sine este însoțită mereu 
de sentimentul smereniei, constatând cât de greu este urcuşul pentru 
sine şi cât de puţini sunt cei dispuşi să-l urmeze. In acest caz, va privi 
Domnul la smerenia slujitorului (slujitoarei) credincios (credincioase) 
şi-l (o) va coplesi cu harurile sale necesare înaintării, cu bucuria suc- 
cesului. Dar spune Sfântul Părinte papa Ioan Paul al II-lea că numai 


9 A. MANENTI, Vocazione psicologia e grazia (Prospettive di integrazione), Dehoniane, 
Bologna, 25-29. 

dacă viata consacrată îşi menține forța profetică, ea devine in inte- 
riorul unei culturi ferment evanghelic în stare să o purifice şi să o facă 
să evolueze", să se înalțe. Cu atât mai mult va realiza preotul prin 
viata sa. 

Inaltandu-si ruga către Mama lui Isus pentru cei chemaţi la preoţie 
şi la viața consacrată, papa loan Paul al II-lea spune: „Marie, slujitoare 
umilă a Celui Preaînalt, Fiul pe care l-ai născut te-a făcut slujitoarea 
omenirii. [...] Fă-i capabili (pe cei tineri) să primească invitația Fiului 
tău de a face din viata lor un dar total pentru gloria lui Dumnezeu. Fă- 
i să înțeleagă că slujirea lui Dumnezeu îndestulează inima şi că numai 
în slujirea lui Dumnezeu şi a împărăției sale se realizează conform 
planului divin, iar viata devine imn de slavă adus Preasfintei Treimi”. 

Desigur, Biserica ne îndeamnă să ne rugăm toți, conform cerintei lui 
Isus, ca Tatăl să trimită lucrători in secerisul său (cf. Mt 9,38), dar 
arată că, in chip special, preotul, ca păstor al vocatiilor, iar persoanele 
consacrate, ca ideal de spiritualitate, au datoria aceasta, spunând că mai 
ales „în ținuturile în care există mănăstiri, vocaţia acestor comunități 
este de a înlesni împărtăşirea Liturgiei orelor cu credincioşii şi de a-şi 
asigura singurătatea necesară pentru o rugăciune personală mai 
intensă”!?. 


10 Cf. IOAN PAUL AL II-LEA, Vita consacrata, 80. 

HIOAN PAUL AL II-LEA, Mesajul pentru cea de-a XL-a Zi Mondială de Rugăciune 
pentru Vocatii (11 mai 2003), 6. 

12 CBC, 2691; PC 7. 


MARTURII DIN DIECEZA 


Pr. Ioan Sociu, paroh de Nicolae-Balcescu (Bacau) 


În anii de desfăşurare a Conciliului al II-lea din Vatican, tara noastră 
traversa o perioadă deosebit de dificilă din punct de vedere socio-politic: 

- granițele erau închise ermetic. Nu ieşea nimeni din tara, cu excepția 
oamenilor puterii (evreul de la Madrid); 

— mijloacele de comunicaţii erau controlate sever; 

— posturile de radio erau bruiate (pr. Măcincă); 

— televiziunea, la noi, atunci se năştea; 

— telefoanele erau asculate; 

— maşinile de scris erau înregistrate şi folosirea lor necesita apro- 
barea Miliției; 

- societatea era tesuta cu informatori. 

Trăiam perioada colectivizării: nu numai preoții si intelectualii, ci si 
oameni de rând erau timorati, terorizati, arestați, deportați, şi orice 
inițiativă particulară era interpretată drept conspirație. 

Frica pusese stăpânire pe oameni, cărora le era teamă si să discute 
între ei, căci nu se stia cine dintre cei prezenți era informator al 
Securității. 

In această conjunctură politică şi stare de spirit, noi eram rupti total 
de lumea exterioară, neavând posibilitatea de a ne informa despre cele 
ce se intamplau la Vatican, declarat „imperialist” de către regimul dicta- 
torial de la noi. Atât ştiam doar, că la Roma s-au deschis lucrările 
Conciliului al II-lea din Vatican. Unicul episcop catolic liber şi recunoscut 
in tara era Márton Aaron, episcop de Alba Iulia, dar, dupa câte ştiu, 
nici lui nu i s-a permis să se prezinte la conciliu. 

Primul ecleziast român catolic care a reugit să iasă din țară, în anul 
1964, cred, a fost Mons. Francisc Augustin, ordinariu substitut de Bucu- 
reşti. Apoi, cred că în acelaşi an, a reuşit să meargă la Roma si Mons. 
Petru Pleşca, ordinariu substitut de Iaşi, dar nerecunoscut de autori- 
tatile de stat, care desfiintasera Dieceza de Iaşi, considerând-o un fel de 
protopopiat afiliat la Arhidieceza de Bucuresti. In iarna anului următor, 
1965, Mons. Petru Pleşca a ieşit a doua oară şi atunci a fost consacrat 
episcop titular de Voli, dar s-a grăbit să vină repede înapoi. 

Veşti despre cele întâmplate la conciliu nu ne-a adus, cel putin noua, 
preoților prezenţi pe vremea aceea la Iaşi, nu ne-a povestit nimic ce să 
merite ținut minte, şi aceasta, probabil, tot din cauza fricii. 

In anii 1965-1966 am găsit publicate, într-un ziar religios maghiar, 
date privind reformarea postului euharistic; mai târziu am găsit date 
privind introducerea Liturghiei de sâmbătă seara ca primă Liturghie a 
duminicii, cu satisfacerea preceptului duminical. Le-am tradus, i le-am 
arătat Preasfintitului care s-a manifestat mirat de noutate, dar pe 


MARTURII DIN DIECEZA 75 


mine m-a surprins reținerea, dezinteresul chiar față de aceste noutăți 
pe care nu le-a promovat. 

Din cele spuse până acum reiese că prima cauză a pătrunderii lente, 
în dieceza noastră, a reformei liturgice operate de conciliu a fost con- 
junctura politică defavorabilă, iar a doua a fost conservatorismul 
generat şi de necunoasterea în ansamblu a lucrărilor şi documentelor 
conciliului, documente în care se arătau si motivele ce necesitau reforma 
în domeniile respective. 

In anii de după conciliu, granițele țării începeau, de acum, să fie mai 
puțin ermetice, mai permisive, începuse perioada când se mai putea 
ieşi şi se mai putea aduce în tara câte o către documentară, uneori cu 
riscul de a fi confiscată la controlul de la graniță. 

Introducerea reformei liturgice împreună cu limba română în 
liturgie a început efectiv, tot cu paşi mărunți, în anii 1971-1973, în Arhi- 
dieceza de Bucureşti. 

Mons. Augustin, în calitate de ordinariu substitut de Bucureşti, a 
încercat să ia taurul de coarne asistat şi susținut de preoţii, tineri la 
vremea aceea, pe care îi avea în jur. Astfel, a fost constituită o comisie 
liturgică din preoţi mai reprezentativi în arhidieceză, dar cei care au 
lucrat efectiv au fost părintele, la vremea aceea, loan Robu, vicar la 
catedrală, părintele Ilie Sociu, părintele Virgil Chelaru, părintele 
Ţurcanu şi părintele Dâm. Părintele Robu traducea operaţiunile din 
misal, ceilalți preoți culegeau textele lecturilor şi ale psalmilor din 
Biblie, dactilografa le scria la maşină pe matrițe, apoi le multiplicau pe 
un multiplicator rudimentar, pe care l-au numit „cocârlă”. 

De la Bucureşti, aceste texte, astfel chinuite, erau trimise şi în Moldova, 
unde preoţii nu prea ştiau ce să facă cu ele, deoarece nu ni se dăduseră 
nici un fel de explicaţii. Unii preoţi, întrebaţi dacă le-au introdus în 
celebrare, răspundeau că da, le-au introdus, dar în sertare. 

La Bălcescu intrasem, de acum, în biserica nouă, pusesem un altar 
cu fata la popor, injghebasem şi o staţie de amplificare. Aveam acolo un 
preot pensionar care nu voia nicicum să celebreze cu fata la popor. „Eu 
celebrez la altarul lateral, să nu se uite oamenii la mine când îmi şterg 
nasul”. Nu voia să folosească microfonul: „Eu nu celebrez la radio”. 
Adusesem din străinătate veşminte gotice: „Eu nu celebrez cu haine 
ortodoxe”. Asemenea împotriviri erau la ordinea zilei şi, ca atare, este 
de înțeles că a trebuit să treacă un timp până ce, încetul cu încetul, 
venind în contact cu diecezele de limbă maghiară şi germană de dincolo 
de Carpaţi, precum şi cu comunităţile din afara țării şi văzând că ele au 
deja misale tipărite şi că celebrează curent în limba poporului, am 
început să prindem şi noi curaj. 

Pe lângă textele sfintei Liturghii au fost traduse, multiplicate în 
aceleaşi condiţii ca şi textele sfintei Liturghii şi introduse în celebrări, 
şi ritualul înmormântării, precum şi al administrării sacramentelor. 

Prima carte liturgică tipărită a fost Liturghierul, tradus, după câte 
am auzit, din limba spaniolă de către un părinte orodox şi oferit Mons. 
Augustin. După Revoluţie apoi, sub îngrijirea Preasfintitului Petru 

Gherghel, s-a tipărit Misalul, apoi lectionarele şi, in ultima vreme, am 
primit ritualul administrării Botezului şi, după câte ştiu, urmează şi 
ritualul administrării celorlalte sacramente. 

Acesta este un succint istoric al aplicării materiale, la noi, a reformei 
liturgice operate de Conciliul al II-lea din Vatican. Şi fiindcă s-a aplicat 
în modul în care am văzut, în ea se găsesc şi destule inexactitati, in 
sensul că preoții s-au ghidat, în modul de a celebra Liturghia, nu atât 
după cele scrise în rubrici, cât, mai mult, după cele ce au auzit şi au 
văzut la alții. Acest lucru era jenant. După cele ce vad şi aud de la alții, 
se conduc oamenii simplii, respectiv credincioşii, dar norma de cond- 
uită a preotului trebuie să fie cartea, care, acum, slavă Domnului, o 
avem sau o putem avea în mână cu toată uşurinţa, care însă se plânge 
că nu este citită. Iar dacă o vom citi, vom vedea cât de putin am facut 
în materie de reformă liturgică şi ne vom simţi încurajați de a grăbi 
pasul pentru ca în dieceza noastră viata liturgică să pulseze din plin. 

Acum granițele nu mai sunt închise, mijloacele de comunicare sunt 
libere şi rapide, mijloacele tehnice de scris şi multiplicat sunt de ultimă 
actualitate, nu ne mai lipseşte decât pofta de treabă, pe care, dacă ne-o 
facem, vom avea spor la lucru. 

Dumnezeu să ne ajute! 

ok ok ok 


Vin cu completările promise, în materie de muzica bisericească, la 
mărturia referitoare la modul în care reforma liturgică, operată de con- 
ciliu, a pătruns în spaţiul nostru bisericesc. 

Omul de azi se caracterizează prin superficialitate, prin tendința de 
a simplifica totul prin reduceri la minimum, prin eschivarea de la orice 
efort, toate acestea fiind generate de comoditatea sa. 

Acest lucru se verifică, spre regretul nostru, şi în tagma preoțească. 

Din motivele arătate la începutul expunerii mele, adică lipsa de 
informaţii şi de material documentar, dar şi de specialişti în materie de 
muzică bisericească de rit roman, la începutul introducerii limbii române 
în sfânta Liturghie, totul se citea. Curând, însă, au apărut nişte melodii 
scrise, după câte ştiu, de unul dintre „bruderii” de la Fraţii Şcolilor 
Creştine de la Bucureşti. Aceste melodii conțineau adresările preotului 
celebrant către credincioşii participanţi la sfânta Liturghie, precum şi 
răspunsurile acestora. Aceste melodii s-au voit a fi gregoriene. Preoţii 
care s-au putut orienta după note le-au cântat aşa cum au fost scrise. 
Alţii le-au abandonat, iar alţii le-au interpretat fiecare dupa „arta” sa, 
aşa că astăzi, în genere, ele se cântă după urechea şi imaginaţia fiecărui 
celebrant. 

Se aud cântate, pe ici, pe acolo, prin dieceză, (epistola) lectura şi 
evanghelia, tot pe melodii care se vor a fi gregoriene, dar e păcat să 
uzăm această denumire clasică pe nişte improvizații mai mult sau mai 
putin reuşite. 

Spuneam că oamenii de azi se caracterizează prin superficialitate, 
prin tendința de a reduce, de a simplifica. Astfel, unii preoți au simplificat 

melodia la „Cuvântul Domnului”, folosind aceeaşi melodie si la adresarea 
de după lectură - când credincioşii răspund: „Mulţumim lui Dum- 
nezeu” — ca si la adresarea de după evanghelie — când credincioşii 
răspund: „Laudă ție, Cristoase”. Acesta poate nu ar fi un păcat chiar 
atât de mare, dacă nu i-ar deruta pe credincioşii care trebuie sa răs- 
punda nu numai după lectură, ci si după evanghelie, când nu se mai 
cântă „Mulţumim lui Dumnezeu”, ci „Laudă tie Cristoase”. Şi astfel se 
întâmplă că credincioşii, nu foarte atenţi, ori se blochează şi nu răspund 
deloc, ori răspund simultan: unii, „Mulţumim lui Dumnezeu”, iar alţii, 
„Laudă tie, Cristoase”. 

Cât priveşte psalmul responsorial, acesta se cântă pe nişte melodii 
care nu fac parte din gregoriana. In cazul acesta, cântă fiecare dupa 
„măiestria” sa şi nu avem ce obiecta. Dar multi lectori şi preoţi folosesc, 
pentru acest psalm, tonul 8 din psalmodierea gregoriană. Şi aici se 
întâmplă adevărata catastrofă, deoarece sunt modificate elemente de 
bază ale cântului gregorian şi, astfel, facem ca „gregoriana” noastră să 
fie deranjată, deşi ar fi tot atât de uşor să se cânte şi corect. 

Ştiu că se lucrează la ritual şi cred că se va reface şi ritualul înmor- 
mântării, ritual în care invitatorul, antifonele, psalmii şi cântarea de la 
laude şi, respectiv, vesperele pentru morți pot constitui o adevărată 
cheie pentru a intra în frumusețea cântului gregorian şi pentru a-l 
îndrăgi. Nu-mi închipui că sinodul diecezan nu va reintroduce laudele 
şi vesperele, cu care am crescut din copilărie, la Liturghiile cu prohod 
pentru morți. Ceea ce se numeşte azi „Liturghie cu prohod” este un 
simulacru, şi încă şi acesta atât de diferit, potrivit „artei” şi zelului 
fiecărui preot în parte, deşi, dacă şi aşa se dă o sumă în plus pentru 
prohod, măcar din consideraţie pentru oferta respectivă, ar trebui să se 
facă prohodul cu demnitatea şi măsura cerută. 

Putina pricepere şi comoditatea preoților au pauperizat liturgia de 
frumusețea şi atracția ei. Dacă unul dintre marii convertiți ai secolului 
trecut a reintrat în Biserica lui Cristos datorită muzicii gregoriene pe 
care o asculta cu pasiune cutreierând bisericile parisului, „...acele cuvinte 
Dies irae, dies illa cădeau peste sufletul meu ca bolnavii peste sicriu”, 
atunci ar trebui să simțim şi noi responsabilitate pentru frumusețea 
liturgiei noastre, despre care o doamnă ortodoxă din laşi îmi spunea, 
acum vreo patru ani în urmă: „Liturghiile la dumneavoastră nu sunt 
atractive fiindcă nu se cântă”. Desigur, această afirmaţie este exa- 
gerată, dar conţine şi mult adevăr. 

Apoi modul cum se cântă prefetele este sub orice critică. Noi avem, 
de bine, de rău, în misalele vechi trei tipuri de tonuri pentru prefață: 
tonus simplex, tonus sollemnis şi tonus sollemnior. Prefetele pe care le 
cântăm noi au din toate trei câte ceva, dar nu sunt nici una dintre ele. 
Desi ar fi de-a dreptul edificator pentru o ureche, cat de cât cultă, să 
audă, interpretat corect, unul sau altul dintre aceste cântări inaltatoare, 
cântări pentru care unul dintre marii muzicieni a declarat că şi-ar da 
toată opera sa. 

S-a mai spus, îndrăznesc să afirm din prezumtie, că limba romana 
este incompatibilă cu muzica gregoriană, deoarece accentele lexicale 
nu cad pe accente muzicale. Dimpotrivă! Muzica gregoriană este con- 
struită pe structurile limbii latine. Or, cine poate nega că limba română, 
dintre toate limbile neolatine, este cea mai fidelă limbii mamă din care 
îşi are originea? Ca atare, gregoriana cea mai frumoasă şi cea mai 
corectă numai în limba română se poate asculta. Din cele auzite până 
acum, oare nu se poate intui că limba română are vocaţia de a duce mai 
departe, peste secole, comoara cântului gregorian izgonit, pe nedrept, 
din Biserică împreună cu limba latină? 

Şi când ne gândim la tezaurul de peste 5000 de imnuri pe care le are 
Biserica, imnuri dintre care atâtea sunt cântate de cântul gregorian! 
Apoi Secventele, dar şi Introit-urile de la sfintele Liturghii din sărbători, 
antifoanele majore din novena Crăciunului, minunatele cântări din 
Săptămâna Sfântă, preconiul pascal etc., adevărate capodopere, tezaur 
sortit pieirii din cauza înțelegerii şi aplicării greşite a reformei liturgice 
operate de conciliu, care a declarat că limba Bisericii rămâne limba 
latină, iar muzica Bisericii rămâne cântul gregorian, limbă şi cânt care 
nu exclud nici limba vulgului, nici alte genuri de muzică religioasă. 

Mă opresc aici, lăsând ca fiecare să reflecteze asupra celor auzite şi, 
eventual, să devină conştient că noi, românii, avem o vocaţie sfântă, 
din acest punct de vedere, vocație pe care nu avem voie s-o trădăm. 

Vă mulțumesc! 


Pr. Dumitru Patraşcu, paroh şi decan de Suceava 


Apostolatul: qui manet in me et ego in eo, hic fert fructum multum 
(In 15,5). 

Ni se relatează in Evanghelia dupa sfântul Matei (27,45) că, în 
momentul cînd Mântuitorul răstignit pe cruce a murit, „s-a făcut întu- 
neric pe tot pământul”. 

Ce realitate înspăimântătoare! Când Cristos moare, e întuneric. Unde 
nu este Cristos, e întuneric. Unde e alungat Cristos e întuneric. In viata 
omului în care nu este Cristos e întuneric. 

Noi, preoţii şi apostolii, suntem atât de legaţi de Cristos cum sufle- 
tul este unit cu trupul nostru. Avem o răspundere atât de mare în fața 
lui Dumnezeu, a Bisericii şi a lumii, încât putem afirma cu toată certi- 
tudinea că lumina, sfintenia şi mântuirea oamenilor depind de doi 
factori: Dumnezeu şi preoții săi. 

„Voi sunteţi sarea pământului... Voi sunteți lumina lumii” (Mt 5,13-14). 

Ştim că întunericul se va ridica, lumina evangheliei va străluci mai 
vie dacă orice preot al lui Cristos va fi o adevărată lumină în Domnul. 
De constiinciozitatea şi sfintenia preotului depind acceptarea sau respin- 
gerea lui Cristos în sufletele oamenilor. 

Trăim într-o lume în permanentă şi accelerată schimbare. O vedem 
cu ochii, îi simțim pulsul ridicat, o urmărim pas cu pas, zi de zi. Unde 

vor ajunge aceşti oameni? Ce caută? Spre ce se îndreaptă cu atâta 
viteză? Ce urmăresc?... Foarte greu de spus. Dificil de a prevedea. Nesi- 
gură orice afirmaţie. 

Dar în această lume, aşa cum este ea, suntem şi noi, preoţii, şi mai 
presus de toate apostolii. Apostol, în cel mai serios şi responsabil sens. 
Apostol, în toată plinătatea şi originea divină. Acest extraordinar cuvânt, 
Scrisoarea către Evrei îl aplică lui Isus, „apostolul şi marele preot al 
mărturisirii noastre” (Eur 3,1). Căci singur Isus este, prin excelență, 
„trimisul Tatălui”, iar noi avem puterea prin el. Misiunea noastră, ase- 
menea lui Cristos, este în lume, între oameni. Pentru lumea de azi, 
trebuie să corespundă apostolul de azi. 

Stilul apostolatului pe care-l doreşte astăzi Duhul Sfânt a fost trasat 
de Conciliul al II-lea din Vatican. Sfântul Părinte Ioan al XXIII-lea, 
venind pe scaunul apostolic şi aruncând o privire asupra lumii de azi, 
nu i-a fost greu să constate calităţile şi şubrezeniile omului modern. 
Inspirat de Duhul Sfânt, a instituit Conciliul al II-lea din Vatican. A 
voit să aşeze adevărurile creştine într-o lumină nouă, pentru a cores- 
punde problemelor omului de azi. Dacă nu se corespunde la acest nou 
har, la această acţiune a Duhului Sfânt, se produce o tensiune atât între 
preoți, cât şi între credincioşi. Noi suntem cei care formăm istoria 
Bisericii cu ajutorul lui Dumnezeu şi a sosit timpul să transformăm 
acest nou stil în realitate. „Biserica numai atunci se va regăsi şi înnoi 
când se va îndrepta către lume şi va intra în dialog cu societatea”, 
spunea cardinalul Montini. 

La noi în dieceză, aplicarea conciliului a fost foarte anevoioasă din 
cauze multiple. Era perioada comunistă, totul trebuia controlat şi 
aprobat de departamentul cultelor, lipsa mijloacelor de informaţie, con- 
servatorismul preoţilor şi chiar al ierarhiei, diferitele curente pro şi 
contra care circulau prin Occident şi ajungeau la noi într-un mod şi 
mai eronat. 

Totuşi, ştiam că ceva trebuie înnoit, trebuie schimbat, trebuie să 
lucrăm cu mai multă dăruire pentru suflete, pentru mântuire, să-i inte- 
legem şi să le explicăm mai mult oamenilor, arătându-le icoana perpetuă 
a lui Cristos care este viu, şi nu static, şi trăieşte permanent cu lumea 
de azi pe care o iubeşte şi vrea s-o mântuiască. Convertirea, nota 
dominantă a evangheliei, presupune permanenta schimbare, îmbună- 
tatire, perfecțiune personală şi o activitate permanentă pentru viata 
creştină. 

Din activitatea pastorală de 40 de ani de preoţie aş putea consemna 
câteva repere absolut necesare pentru o viata creştină autentică şi pentru 
a traduce ecleziologia Conciliului al II-lea din Vatican în viata pastorală. 

1. Euharistia, care trebuie să devină izvorul şi culmea întregii evan- 
ghelizări, pentru că în ea se află „tot binele spiritual al Bisericii” (PO 5). 
Sfânta Liturghie bine pregătită, cu explicarea textelor liturgice la credin- 
cioşi pentru o trăire mai intensă care poate să ajungă chiar la o mică 
predică de câteva minute. A le explica credincioşilor că o sfântă Liturghie 
la care participă fără să se împărtăşească nu este o Liturghie completă, 

Isus vine pe altar nu numai ca să ne vada, dar şi să se contopeasca cu 
noi, împărtăşindu-ne, si să fim demni pentru această unire. 

2. Caritatea, fata de cei săraci, bătrâni, lipsiţi, familii numeroase, 
bolnavi, abandonați, păcătoşi, betivi, pentru ajutorul lor material, dar 
şi cel spiritual, cu o atenţionare, şi grija deosebită pentru recuperarea 
lor umană şi creştină. 

Formarea caritasului parohial initiindu-i pe copii, în mod deosebit 
pe tineri, confectionand coronite de advent, obiecte de înfrumusețat 
pomul de Crăciun, jucării, steluțe, şi vândute credincioşilor, atentionan- 
du-i pentru scopul caritativ, stimulând grupurile de la Rozariul viu, de 
la Acţiunea Catolică, de la A.M.C. sau întreprinzători particulari pentru 
scop caritativ. 

3. Evanghelizarea, care este misiunea primordială a preotului şi, în 
mod deosebit, a păstorilor sufleteşti. Predicarea cuvântului lui Dumnezeu 
nu numai duminica, dar şi în timpul săptămânii, şi uneori chiar zilnic. 
Este timpul Adventului, al Postului Mare, cu devotiunea „Calea Crucii”, 
luna mai, când credincioşii vin în număr mai mare la biserică, întrucât 
se predică în fiecare zi, alegându-se şi anumite tematici adecvate comuni- 
tatii respective. Apoi, cu ocazia botezului, a căsătoriei şi la înmor- 
mântări, invitând părinţii, naşii, rudele să participe şi la sfintele sacra- 
mente. Încurajarea sărbătorii zilei de naştere şi a zilei onomastice prin 
participarea la sfânta Liturghie şi sacramente, primind din partea 
preotului o iconita pentru consemnarea acestui eveniment. 

Vestirea cuvântului lui Dumnezeu le revine păstorilor, însă orice om 
botezat este obligat să-l anunţe „la toată făpura” (Me 16,15). Este misi- 
unea nostra de a-i constientiza pe laici şi a-i face apți pentru misiunea 
de evangheliazare şi cu o grijă deosebită fata de părinți, care sunt primii 
învăţători ai copiilor lor în privinţa credinței. 

O notă deosebită trebuie acordată evanghelizării pe grupuri: copii, 
tineri, părinţi, intelectuali. De o importanţă deosebită sunt Liturghiile 
prentru copii şi pentru tineri, cu predici adecvate şi implicarea lor în 
desfăşurarea Liturghiei prin citirea lecturilor, a rugăciunii credincio- 
şilor şi cântece după gustul lor. ‘ 

Un mare efect pastoral il are pregatirea solemnitatii Primei Imparta- 
şanii a copiilor, care trebuie să fie o sărbătoare pentru toată comunitatea 
şi o ocazie de revitalizare spirituală a parohiei, tocmai pentru că sunt 
implicaţi nu numai copiii, dar şi părinţii, rudele, cunoscutii şi toți credin- 
cioşii, ca să respire această atmosferă de nevinovăție şi dăruire sinceră 
şi totală lui Dumnezeu. 

Dacă pentru intelectuali poate e mai greu de format un grup bine 
sudat şi ancorat în credință datorită preocupărilor şi serviciilor variate 
în care sunt implicaţi, ei pot fi ajutați mai ales prin copiii lor bine 
pregătiți la sacramente şi catehizati care vor veni la biserică, se vor 
ruga şi vor antrena întreaga familie. Apoi, prin pastorala individuală, 
poate zăbovind mai mult la sfinţirea caselor sau cu alte ocazii şi 
prezența preotului, le face o bucurie şi cinste. Un bun intelectual este 

întotdeauna receptiv la discuţii şi argumente şi, odată recâştigat pentru 
Dumnezeu, va fi o torta vie şi pentru alții. 

O altă metodă pastorală de evanghelizare eficace şi de recuperare 
spirituală este practicarea celor prime nouă vineri din lună. Credinciosul, 
spovedindu-se de nouă ori lunar şi împărtăşindu-se de mai multe ori, 
nu poate fi indiferent, pentru că impactul cu Isus îl va transforma şi-l 
va obişnui cu viața de credință. 

Cunosc parohii mari cu 5000-6000 de suflete, unde, la prima vinere 
din lună, nu participau decât 40-50 de persoane şi aveau două Liturghii 
zilnice dimineaţa şi seara şi, după cicluri de predici despre iubirea lui 
Dumnezeu prin Isus Cristos şi despre importanța spovezii şi a sfintei 
Impărtăşanii, numărul celor care practicau cele prime nouă vineri din 
lună a crescut în câțiva ani la 400-500 de persoane, pentru ca în zece 
ani să ajungă la 700-800 de persoane. 

Multi preoţi, după conciliu, au renunțat la aceste practici, consi- 
derându-le sentimentale, dar oamenii au nevoie de iubire şi să-l cunoască 
pe Dumnezeu-iubire, şi atunci sunt în stare de cele mai mari sacrificii 
pentru a poseda această iubire. Dar nu numai atât, ei devin apostolii 
iubirii şi o răspândesc în familie, între prieteni, în rândul celorlalți 
credincioşi. 

M-a durut mult în suflet când, cu câțiva ani în urmă, l-am rugat pe 
un preot tânăr, cu trei ani de preoţie, care se afla ocazional în parohie, 
şi era prima vinere din lună, să celebreze Liturghia de seară şi să spună 
câteva cuvinte despre inima lui Isus şi mi-a răspuns: „Nu ştiu nimic 
despre inima lui Isus, n-am predicat niciodată despre această temă”. 
Predicile părintelui Leopold Nestmann despre iubirea lui Isus prin 
inima sa preasfântă sunt ca un foc ce arde în vâlvătaie şi incendiază cu 
iubirea lui Dumnezeu sufletele celor mai mari păcătoşi, convertindu-i 
la o viață cu adevărat creştinească. Ar merita să fie publicate. 

In Bucovina, apostolatul îmbracă un aspect mai specific, deoarece 
comunitățile sunt formate, pe lângă români, şi din germani şi ucrai- 
neni. Şi aceste etnii fac parte din poporul lui Dumnezeu, din comuni- 
tatile noastre creştine, şi ei trebuie mantuiti. De aceea, se celebrează 
mai ales în duminici şi cu ocazia hramului comunităţilor respective 
sfânta Liturghie în limba polonă, germană sau ucraineană, la care 
credincioşii participă cu insufletire, citesc lecturile, cântă în limba lor 
şi au ocazia să se cunoască, să se ajute, să colaboreze cu ceilalți membrii 
ai comunităţii. De asemenea, anumite datini şi obiceiuri frumoase spe- 
cifice fiecărei etnii au darul să îmbogăţească şi să infrumuseteze întreaga 
comunitate. 

Adresându-se clerului din Dieceza de Roma (la 7.03.1987), papa 
Ioan Paul al II-lea afirma: „In toată Europa şi chiar în Italia şi la Roma, 
simțim nevoia profundă a unei «a doua evanghelizări». Această nouă 
evanghelizare trebuie să aibă două caracteristici: prima, trebuie să fie 
inspirată din Conciliul al II-lea din Vatican, din învățătura sa, din orien- 
tările sale, a doua să fie îndreptată în mod special spre noile generații”. 

Da, din creuzetul Conciliului al II-lea din Vatican izvorăşte o lumina 
mai pură, mai apropiată de sursă, capabilă să cuprindă toți oamenii. 
lar noi suntem purtătorii acestei torte. lar bunul Dumnezeu să ne 
ajute să purtam stindardul preoţiei lui Cristos, calauziti de lumina lui. 


Pr. Ştefan Erdeş, paroh şi decan de Bacău 


Am fost sfințit preot la data de 21 aprilie 1963, deci în plin conciliu. 
Singurele ştiri despre conciliu le aveam de la „Europa Liberă”, care 
interpreta problemele bisericeşti, ca şi astăzi, anapoda. Am auzit în 
acei ani mai mulți preoți spunând: „Va trebui să vină un mare sfânt să 
repare ceea ce a stricat acest conciliu”. Am crezut şi eu că nu este bine 
ce se hotărăşte la Roma. Au trecut anii, am citit hotărârile conciliului 
şi sunt emoționat, edificat, uimit de ceea ce s-a hotărât acolo. Este 
suficient să amintesc de noua liturgie, în frunte cu sfânta Euharistie, 
Catehismul Bisericii Catolice, noul Cod de drept canonic, limba maternă 
la celebrarea sfintelor sacramente şi multe altele. Celebrarea în limba 
română, Liturghia cu fata la popor, concelebrarea erau la acea vreme o 
provocare, scandal chiar. 

Astăzi vedem lucrurile cu totul altfel. Să ne amintim că Biserica este 
condusă de Duhul Sfânt şi ceea ce s-a hotărât la Conciliul al II-lea din 
Vatican este spre folosul nostru, al tuturor: preoți şi credincioşi. 

Să punem în practică hotărârile conciliului şi vom fi mantuiti. 


Pr. leronim Budulai, paroh de Ciugheş (Bacău) 


După Al II-lea Război Mondial, au avut loc mari transformări 
politice, sociale, economice şi culturale pe întreaga planetă. Comunis- 
mul s-a întins ca o pecingine. Ateismul, materialismul am început să 
facă ravagii. Lumea, în cea mai mare parte, ametita de descoperirile 
ulterioare, a uitat de Dumnezeu, de suflet, de viața veşnică. Astfel, s-a 
ajuns ca metropolele, care odinioară erau focare de credință şi cultură, 
să ajungă a avea un popor ce ignoră tot atât de bine pe Dumnezeu şi 
cele sufleteşti ca şi pieile roşii din America. Oamenii insetati de progres, 
de libertate, de bunăstare, dar toate acestea pământeşti! Marile adevă- 
ruri, care veacuri de-a rânduri au încreştinat Imperiul Roman, au 
îmblânzit popoarele barbare, au menţinut echilibrul între puterile 
Europei, au ajuns să fie puse alături de legendele înflorate ale mito- 
logiei greceşti sau persane, sau în colecţii de basme, cu care bunicii îşi 
adormeau nepoții. 

Era firesc ca, într-o asemenea atmosferă, sufletele mari ale Bisericii 
să ceară de de la dânsa un conciliu. Se pare însă că lucrul a trebuit să 
se amâne. Nu venise încă momentul providential! Lipsea şi omul hărăzit 
de Dumnezeu! Şi acest om a fost papa Ioan al XXIII-lea. 

După moartea lui Pius al XII-lea, conclavul s-a întrunit la 25 
octombrie 1958, cu participarea a 51 de cardinali. La 28 octombrie ei l-au 

ales pe patriarhul de Venetia, Angelo Giseppe Roncalli, ca nou papa; s-a 
numit Ioan al XXIII-lea. 

Mi-aduc aminte ca ieri, cum într-o seară de octombrie 1958, la 
sfârşitul recitării Rozariului, părinte loan Jicmon, de pie memorie, ne-a 
anunțat că a fost ales noul papă şi că se numeşte Ioan al XXIII-lea. 

Noul papă era în vârstă de 77 de ani şi pentru multi trecea drept un 
„papă de tranziţie” şi, totuşi, după expresia lui Y. Congar, Dumnezeu 
„făcea lumii un dar uriaş”, pentru că pontificatul lui Ioan al XXIII-lea 
deschide un nou capitol în istoria Bisericii. El va intra în istorie ca 
„papă al conciliului”. 

Ajuns pe scaunul sfântului Petru, îşi aruncă ochii asupra turmei ce 
i s-a încredințat. Şi nu i-a fost greu să vadă starea în care se afla. L-a 
lovit când a văzut cât de înstrăinat e omul modern de Dumnezeu. Şi l-a 
mai lovit un lucru. Instituţiile şi normele Bisericii nu mai corespun- 
deau cu mersul omenirii. Era nevoie de o reformă, atât în viața creştină, 
cât şi în orânduirea Bisericii. De aceea, cu autoritatea de părinte şi 
inspirat de Dumnezeu, la 25 ianuarie 1959, la 3 luni de pontificat, în 
ciuda împrejurărilor neprielnice, face cunoscută lumii intenția de a 
convoca un conciliu ecumenic. Lumea a rămas surprinsă. Până şi cardi- 
nalii şi-au arătat şovăiala. Din cei 74 au răspuns doar 25 la apelul papei, 
iar din cei 25 numai 7 au venit cu propuneri concrete. 

Ce a voit papa prin conciliu? A voit să pună adevărurile creştine 
într-o lumină nouă, aşa încât ele să răspundă la problemele omului din 
zilele noastre. A voit, cum însuşi papa a zis, un aggiornamentto. Când 
un cardinal l-a întrebat despre necesitatea unui conciliu, papa i-a 
răspuns deschizând o fereastră a apartamentului său şi zicând: „Să 
intre putin aer proaspăt în Biserică”. A voit Sfântul Părinte ca, prin 
conciliu, să se facă un pas spre unirea în credință a tuturor creştinilor. 

Imi amintesc că, înaintea deschiderii conciliului, care a avut loc la 
11 octombrie 1962, papa a făcut un pelerinaj la Assisi şi Loretto, să se 
roage pentru reuşita conciliului. S-a comentat foarte mult acest fapt, 
pentru că era prima călătorie mai lungă pe care o făcea un papă, după 
aproape o sută de ani de prizonerat în Vatican. 

Despre mersul conciliului, ştirile se răspândeau la noi prin Cortina 
de Fier doar prin „Radio Vatican” şi „Europa Liberă”, pe cale oficială 
mai puţin. 

După 1965, când s-a încheiat conciliul şi au început si apară şi la noi 
documentele conciliare, cea mai mare parte din cler şi popor a văzut în 
conciliu o revelaţie, o epifanie, o arătare a lui Dumnezeu. Hoc signum 
Magni Regis est, şi-au primit cu entuziasm aceste documente concili- 
are. A fost însă şi la noi, ca, de altfel, şi în alte parti, o oarecare reţinere, 
o oarecare opoziție chiar, fata de hotărârile conciliului. Vii discuţii s-au 
purtat mai ales cu privire la introducerea reformei în liturgie. Cum să 
se renunţe la limba latină la sfânta Liturghie şi în distribuirea sacra- 
mentelor, cum să se renunţe la Liturghia citită, când în timpul ei puteai 
să reciti în „linişte” Rozariul, sau să spui Breviarul, cum să faci o masă 
a jertfei, când erau altarele atât de meşteşugit lucrate? 

Incetul cu încetul, însă, au început şi la noi să se introducă innoirile 
conciliului şi reforma în domeniul Liturghiei, nu însă fără mari greutăți. 
A apărut mai întâi Liturghierul, apoi foi şapirografiate, uneori aproape 
iligibile, pentru lecturi. Un merit deosebit l-a avut părintele Ioan Ciuraru, 
în domeniul aparitiilor cărților liturgice, care, fiind la Seminar, trăgea 
de dimineață până seara la „cocârlă”, murdărindu-se din cap până în 
picioare. 

Inchei aceste câteva gânduri şi evocări asupra Conciliului al II-lea 
din Vatican, cu speranța că ele vor fi adus, pentru cititori şi ascultători, 
o viziune mai cuprinzătoare asupra acestui moment de har din istoria 
Bisericii universale şi locale. 


FILE DE ISTORIE 


SINOADELE LOCALE 
DIN UCRAINA, POLONIA SI CONSTANTINOPOL 
IN EPOCA CONTRAREFORMEI 


Violeta BARBU 
Institutul de Istorie „N. Iorga”, Bucuresti 


1. Sinoadele locale, ecou al Conciliului Tridentin 


1.1. Conciliul Tridentin (1545-1563) şi naşterea modernităţii 


Pentru istoriografia marxistă, Conciliul Tridentin nu putea fi decât 
expresia rezistenței societății feudale fata de burghezia pe cale de a se 
naşte. Istoriografia idealistă (Benedetto Croce) nu vedea nici ea altceva 
decât o mobilizare a forțelor celor mai conservatoare. După vastele cerce- 
tări întreprinse de Jean Delumeau din perspectiva antropologiei religi- 
oase şi a istoriei sociale, istoriografia mai recentă a văzut în el adevăratul 
început al modernităţii europene. Conciliul a creat o incizie în istoria 
confesiunii catolice şi a separat două perioade mari, dintre care cea de- 
a doua avea să se termine doar odată cu Conciliul al II-lea din Vatican, 
în plină modernitate!. Confruntarea cu provocarea Reformei şi răspun- 
surile găsite la aceasta constituie, fireşte, substanța reflectiei conciliare. 
Dar această problemă obsesivă a fost înfruntată într-un context mai 
vast, care a produs şi a înglobat fractura religioasă. Noul sistem de state, 
apărute la sfârşitul veacului al XV-lea, tindea să-şi asume, direct sau 
indirect, controlul Bisericilor din teritoriul lor. De aceea, întrebarea 
capitală ce se născuse în Biserica Romană, chiar înainte să incolteasca 
semnele Reformei, se formula astfel: cum putea fi menţinut propriul 
magisteriu şi, mai presus de toate, propria jurisdicție universală într-o 
lume a cărei putere se disloca, decupându-se şi consolidându-se teritorial 
la nivelul statelor moderne?. 

Impotriva acestei tendinţe politice, Biserica Romană a reacționat pe 
două planuri: pe de-o parte, ea îşi asumă caracteristicile unei societăți 


1 Despre modul în care conciliul a trasat cadrele modernităţii în toate dimensiunile 
acesteia, cf. A. DUPRONT, „Le concile de Trente”, în Le Concile et les Conciles, Paris- 
Chevetogne 1960, 195-243; W. BOCKENFORDE, „Zum Verhăltnis von Kirche und moder- 
nere Welt. Aufriss eines Problems”, în Studien zum Beginn der modernen Welt, ed. 
Reinhardt Késelleck, Stuttgart 1977, 154-177; P Prodi — W. Reinhard, ed., IJ Concilio 
di Trento e il moderno, Il Mulino, Bologna 1996; G. ALBERIGO — I. ROGGER , ed., IL 
concilio di Trento alla vigilia del terzo millenio, Brescia 1997, 267-285. 

2 Această teză este susținută in H. JEDIN - P PRODI, ed., Il concilio di Trento come 
crocevia della politica europea, Bologna 1979. 

suverane, imitând-o pe cea statală cu toate formele şi expresiile tipice 
ale puterii statului modern (trecerea de la dreptul canonic la jus 
publicum ecclesiasticum ca formă a dreptului pozitiv, înființarea Cole- 
giului Permanent al Cardinalilor, care a devenit Sfântul Scaun), cu 
excepția teritorialitatii; pe de altă parte, se străduie să-şi creeze o 
dimensiune normativă care să nu coincidă şi să se sustragă dimen- 
siunii pozitive (raționale) a statului, care îşi elaborează în această 
perioadă sistemul său propriu de drept. Această dimensiune normativă 
nouă a Bisericii ca instanță atinge straturile profunde ale societății 
până la nivelul persoanei, straturi aflate sub nivelul raportului Bise- 
rică-Stat, sub nivelul compromisurilor dintre „tron şi altar”; dimensi- 
unea nouă se cheamă „puterea asupra conştiințelor”?. Renaşterea Bise- 
ricii Romane se va produce, aşadar, nu în sfera publică, ci în cea 
privată, nu în cea a dreptului, ci a eticii, adică în ceea ce avea să se 
numească, după Conciliul Tridentin, cura animarum. 


1.2. Construirea unei noi legitimitati 


Conciliul s-a deschis după o epocă de scepticism, dacă ținem seama 
de insuccesul conciliilor precedente şi al tentativelor locale întreprinse 
de puterea politică de a angaja un dialog cu protestanții. Conciliul din 
Ferrara-Florenta (1438-1439) îşi cheltuise energiile în efortul unei 
uniri vremelnice şi neviabile cu Biserica Răsăritului, Conciliul din Basel 
(1431-1449) eşuase în condamnarea ereticilor, Conciliul de la Pisa (1409) 
se împotmolise în răfuieli sterile de natura politicăt. Pe plan local, 
eforturile imperiale de „reunire” (Hagenau, Worms, Ratisbona 1540-1541, 
Augsburg 1548) nu reuşiseră să depăşească blocajul asupra chestiu- 
nilor dogmatice, astfel încât nu au condus la o înțelegere doctrinară 
între catolici şi protestanți în Germania”. 

In mai multe privințe, Conciliul Tridentin nu a corespuns exigen- 
telor normative impuse de practica istorică a unui asemenea tip de 
adunare bisericească. El a inaugurat astfel o formă moderna de dezba- 
tere şi de geneză a deciziilor, care va înrâuri decisiv sinoadele ulterioare. 
Deschis oficial la 13 decembrie 1545, conciliul a ratat de la bun început 
obiectivul major care ar fi trebuit să-l justifice: unirea din nou a creş- 
tinilor. Reformarea vieții religioase şi eliberarea creştinilor aflați sub 
stăpânirea Semilunei erau celelalte două ţinte ale părinţilor conciliari. 
De ambele parti, se manifestasera grave neînțelegeri în privința carac- 
terul ecumenic al adunării. Protestantii ar fi dorit ca lucrările să se 


3P PRODI, Una storia della giustizia. Dal pluralismo dei fori al moderno dualismo 
tra coscienza e diritto, Il Mulino 2000, 269-275. 

“Cf. J. HELMRATH, „Reform als Thema der Konzilien des Spătmittelalters”, în 
Christian Unity, ed. G. Alberigo, Presse Universitaire de Louvein 1989, 75-152. 

5 Cf. J. DELUMEAU, Naissance et affirmation de la Reforme, PUF 1988, 87-90; 109- 
111; J. DELUMEAU, Le catholicisme entre Luther et Voltaire, PUF 1985, 47-50; P 
CHAUNU, Le Temps des Réformes, Fayard 1975, 513-537. 

desfăşoare în Germania, țara în care Reforma se născuse, şi să se 
bucure de „libertate”, adică să se acorde un spaţiu suficient de expresie 
teologilor, laicilor reformaţi şi, în primul rând, reprezentanților prin- 
cipilor, papa să se subordoneze hotărârilor conciliului, care să nu fie 
proclamate ca infailibile. Cât despre catolici, aceştia nu doreau cu nici 
un chip să abandoneze autoritatea papei. Aşa se face că doar câțiva 
teologi protestanți germani au venit la Trento în faza a doua a lucră- 
rilor, acceptând să negocieze indirect, prin interpuşii imperiali, obligând 
astfel conciliul să se mulțumească, în final, cu condamnarea tezelor, 
în absenţa capilor Reformei®. 

Al doilea criteriu de legitimare neconfirmat de Conciliul Tridentin 
era reprezentativitatea. Cifrele absolute, ca şi distribuția teritorială a 
diecezelor europene reprezentate la Trento, ne indică un total care 
doar de câteva ori a atins un maximum de 273 de votanti, ceea ce 
însemna chiar mai putin decât la conciliile anterioare şi, in orice caz, 
aproape jumătate din numărul episcopilor catolici din Europa Occi- 
dentală la acea dată. Ca urmare a acestei situații, chestiuni esențiale 
de ordin dogmatic sau de morală, cum ar fi: liberul arbitru, doctrina 
asupra păcatului originar, doctrina despre justificare, Euharistia, au 
ajuns să fie votate de doar 73 de episcopi si reprezentanți ai ordinelor. 
Prin urmare, în istoriografia conciliara’, nu de puține ori s-a afirmat 
caracterul meridional al catolicismului reprezentat la Trento. 

Mai mult decât atât. La deschiderea sa, Conciliul Tridentin nu mai 
era o adunare a creştinătăţii asemenea celorlalte similare ale evului 
mediu târziu, la care națiunile erau prezente nu numai prin inter- 
mediul episcopilor, ci si al stărilor si corporațiilor (capitlurile, univer- 
sitatile) şi al principilor sau al reprezentanților acestora. La Trento, 
aceştia din urmă rămân în mod constant în afara adunării. Iată, aşadar, 
un alt semn al modernității, înscris în paralelismul dintre o adunare cu 
o componență eminamente ecleziastică şi organizarea politică. 

Cu toate acestea, nu este mai puțin adevărat ca măreția conciliului 
s-a născut din răspunsul pe care el l-a oferit unei imense şi arzatoare 
dorințe de reformă, născută în sânul Bisericii catolice înseşi. Dacă salv- 
gardarea si consolidarea catolicismului in teritoriile unde curentele 
protestante nu patrunsesera inca ar fi putut parea la inceput un obi- 
ectiv mai curând minimal şi, in orice caz, mult prea modest, evoluția 
situației dupa un secol de la încheierea lucrărilor Conciliului Tridentin 
avea sa confirme justetea şi eficiența strategiei lui. Restructurarea 
sistematică a teologiei, renovarea catehezei, un cler motivat şi devotat 
pastoratiei, spaţiul acordat devotiunii personale, aşa-numita devotio 
moderna’ au fost obiective atinse care şi-au dat pe termen lung roadele 


6Cf. H. TUCHLE — C. A. BOUMAN — J. LE BRUN, ed., Nouvelle Histoire de l’Eglise. 
Reforme et Contre- Reforme, III, Seuil 1968, 174-175. 

‘Leibniz este primul care a sesizat acest caracter „italian” al conciliului; cf. J. DELU- 
MEAU, Le catholicisme entre Luther et Voltaire, 51. 

8 M. BENDISCOLI, Riforma cattolica. Antologia di documenti, Roma 1963; H. O. 
EVENNETT, The Spirit of The Counter Reformation, Cambridge 1968, 125-146. 

atât calitativ, cât şi cantitativ, in recucerirea treptată a teritoriilor 
pierdute. Dar oricât de pertinente şi indreptatite ar fi fost reformele, 
oricât de necesare şi de conforme realității, ele ar fi rămas doar nobile 
intenţii sau literă moartă în decretele conciliare, dacă nu ar fi fost 
purtate spre viata, puse în practică de instrumente noi, adecvate schim- 
bărilor scontate”. Sinoadele locale au fost, alături de vizitele pastorale 
şi de seminarii, un astfel de instrument privilegiat. 

Consolidarea autorității papale, pe care conciliul o contrapune 
cezaro-papismului suveranilor, a făcut ca aplicarea pe cât de riguros 
posibilă a deciziilor conciliare să devină principalul scop al sinoadelor 
locale. Chiar în decretul general de reformă al conciliului se prevedea 
sinodul diecezan, adică reunirea întregului cler sub preşedinţia episco- 
pului locului o dată pe an şi o dată la trei ani, sinodul provincial, ce 
consta în reunirea episcopilor dintr-o provincie ecleziastică, sub preşe- 
dintia unui arhiepiscop sau mitropolit, în baza unei legislații şi a unei 
jurisdicții". Această dialectică dintre universal şi local s-a izbit însă 
adesea de tendinţele centraliste romane şi de presiunea statului. 

Gest revelator, Pius al V-lea trimite imediat după închiderea lucră- 
rilor textele decretelor conciliare în cele mai îndepărtate dieceze (Gova, 
Mexic, Guatemala, Honduras, Venezuela etc.)!!. Sinoadele au avut apoi 
scopul de a transfera spiritul conciliar in viata cotidiană a catolicilor, de 
a dezbate asupra cultului, a sacramentelor, asupra doctrinei şi moralei. 
Multe dintre ele au fost convocate imediat după închiderea lucrărilor 
Conciliului Tridentin, în 1565, permițând astfel o preluare eficientă a 
controlului asupra clerului şi credincioşilor. Numai între 1566 şi 1581, 
titularul diecezei ambroziane de Milano, sfântul Carol Borromeu, a 
convocat nu mai putin de 11 sinoade diocezane, iar în Lombardia, in 
toată această perioadă, 6 sinoade provinciale”. 

Un număr de peste 100 de astfel de sinoade (diecezane şi provin- 
ciale) se tinura peste tot, în Europa, doar în intervalul 1565-1572. In 
acest context se înscrie, de pildă, şi sinodul local din Moldova, promovat 
de vizitatorul apostolic Alessandro Comuleo, abate de Nona, şi de com- 
panionul său, iezuitul Tomas Radius în 1586, în vremea domniei lui 


9 Cf. G. BEDOUELLE, La storia della Chiesa, Jaka Book 1993, 110; se vorbeşte despre 
„reforma programată” şi „reforma aplicată”. 

10 Cf. G. LE Bras, ,,Dialectique de l'universel et du particulier dans le droit canon”, 
in Annali di storia del diritto 1 (1957) 77-84. Despre criza de creativitate in care au 
intrat sinoadele locale la doar câteva decenii după reformă, cf. P CAIAZZA, „La prassi sino- 
dale nel seicento: un «buco nero »”, in Ricerche di storia sociale e religiosa 51 (1997) 
61-109. 

11 Cf. J. DELUMEAU, Le catholicisme entre Luther et Voltaire, 81. 

12 Cf. G. BASCAPE, Vita e opere di San Carlo, Milano 1983, 123-168. Studiul conci- 
liilor provinciale pe unităţi teritoriale este de abia la început; cf., în acest sens, lucrările 
recente publicate de P CarazzA, Tra Stato e papato. Concili provinciali post-tridentini 
(1564-1648), Roma 1992 şi M. M. MIELE, Die Provinzialkonzilien Siiditaliens in der 
Neuzeit, Paderborn 1996. 

Petru Șchiopul”. Ştirile despre conţinutul acestui sinod sunt foarte 
sumare: un fapt este cert, şi anume voința afirmată cu acest prilej şi 
secondată de politica domnului de a împiedica accesul în Moldova al 
pastorilor luterani, sub amenințarea unor severe amenzi civile. Alături 
de această măsură, sinodul pune problema reorganizării provinciei 
ecleziastice a Moldovei şi a intrării acesteia în regularitatea canonică. 
Acest deziderat nu va fi împlinit decât peste câțiva ani, la 7 ianuarie 
1591, prin numirea lui Bernardin Quirini, fost privincial al minoritilor 
observanti din Creta, ca episcop titular de Argeş, cu jurisdicție şi asupra 
Moldovei şi cu sediul la Bacău. Graţie vizitelor sale eparhiale, Moldova 
se poate mândri că este una dintre primele tari ale zonei în care refor- 
mele tridentine au început să fie aplicate. 


2. Europa „ad extra”: sinoadele în lumea frontierei 


2.1. Ruptură în timp, unitate în spațiu 


Cu atât mai necesar era sinodul ca instituţie a dialogului şi a reflec- 
tiei la marginea Europei, spaţiu al diferenței, acolo unde îşi încrucişau 
prezenţa, alături de catolici şi protestanți, şi popoarele „păgâne” (musul- 
manii) sau cele aflate sub jurisdicția unor Biserici ce se dovediseră 
ireductibile la unire (Bisericile Răsăriteană şi Armeană). De aceea, harta 
sinoadelor locale sau a sinoadelor interconfesionale din prima jumătate 
a secolului al XVII-lea retrasează limitele continuumului creştin euro- 
pean", adică a acelei unităţi axiologice ce continuă să domine continentul, 
în ciuda clivajelor create de Reformă. 


2.2. Europa continuumului creştin 


Am ales această sintagmă ca instrument de analiză eficace, nu 
pentru a introduce în perspectiva noastră iluzia simplificatoare a omoge- 
nitatii instituționale, a normelor şi practicilor, a valorilor şi reprezen- 
tărilor occidentale într-o perioadă dată (premodernitatea). Cu atât mai 
puţin împărtăşim nostalgia celor care şi-ar dori să reînvieze marile 
sinteze „imperialiste” înfăptuite în anii '60-'70 de către nume răsună- 
toare ale istoriei sociale. Inteleasa in cele două dimensiuni ale ei — stu- 
diul economiei şi al mentalităților —, această vârstă a istoriei sociale nu 
a dus, cum se spera, la făurirea unor categorii fundamentale care să defi- 
nească atât civilizațiile europene, cât şi pe cele extraeuropene, din sim- 
plul motiv că acestea din urmă, chiar dacă se doreau cu ardoare integrate 


BCf. C. ALZATTI, Terra romena tra Oriente e Occidente. Chiese ed etnie nel tardo 
'500, Jaka Book 1981, 273-274. Un cadru general, în M. CRĂCIUN, Protestantism şi 
ortodoxie în Moldova secolului al XVI-lea, Cluj-Napoca 1996, 170-185; V. BARBU, „Contra- 
reforma catolică în Moldova la jumătatea secolului al XVII-lea”, în Historia manet. Volum 
omagial Demény Lajos emlekkonyv, ed. V. Barbu — T. Kinga, Kriterion 2000, 332-339. 

“Cf., în acest sens, şi conceptual foarte recent de „frontiere ale credinței” în cule- 
gerea de studii Frontiers of Faith. Religious Exchanges and the Constitution of Reli- 
gious identities. 1400-1750, ed. E. Andor — Istvan György Toth, Budapesta 2001. 

in modele explicative globale, nu se reflectau decat sporadic si partial 
în discursul istoriografic, iar o alternativă la aceasta unică sursă de 
comparaţie încă nu fusese întrezărită. Nu e de mirare că ceea ce a 
rezultat, la capătul eforturilor de sinteză ale lui Fernard Braudel!” a 
fost mai degrabă o articulare a Europei ca model „tare” la lumile care 
o înconjoară, largi zone în care statisticile rezultau rarefiate, iar petele 
albe se uneau între ele. 

Din punct de vedere al evoluţiei istoriei sociale, ne aflăm de abia 
acum în plin proces de explorare a substanței, parametrilor şi istori- 
citatii acestui model „european”. Ultimile două decenii, în afara unui 
progres semnificativ în ceea ce priveşte raționamentul şi epistemologia 
istoriei, au deplasat şi reformulat câteva proprietăți structurale de 
durată lungă ale societății occidentale, iar mai apoi, după 1990, câteva 
„forme de experiență” socială înzestrate cu istoricitate. 

In această conjunctură, ca epocă recunoscută îndeobşte ca cea mai 
unitară, evul mediu s-a bucurat chiar de o dezbatere în cadrul căreia 
Jacques Le Goff, promotorul noii istorii sociale din anii'80, se întreba 
în mod serios dacă este posibilă o „istorie totală”16 a acestei perioade şi 
cât de coerentă şi de unitară este ea cu adevărat. Pentru faza finală a 
evului mediu (secolul al XIV-lea şi al XV-lea), Europa Occidentală s-ar 
delimita cu o frontieră deschisă şi ar constitui un model cultural definit 
printr-o antropologie unitară şi prin recurenta aceloraşi clivaje majore 
în culturile care îl compun (separatia între teologie şi filosofie, între 
justiție ca instituţie şi forul conştiinţei, între cele două „corpuri”, 
privat şi politic, ale principelui, între puterile statului de drept, între 
spiritual şi secular etc.17). O bună parte dintre aceste separatii au 
devenit mai vizibile la analiză când s-a constatat că ele se opreau la 
granițele politice ale Commonwealth-ului bizantin, după expresia binecu- 
noscută a lui Dmitri Obolensky, şi nu întâmplător au fost formulate de 
un istoric răsăritean de reputație europeană, Aaron Gurjeviz, într-o 
carte devenită clasică pentru istoriografia modernă!*. 

Este cazul să aducem aici în discuţie şi o altă teorie faurita recent” 
tot în istoriografia răsăriteană. Autorul ei, Jerzy Kloczowski?, cunoscut 


15 Cf. Grammaire des Civilisations, Flammarion 1987, 25-39. 

16 J, LE GOFF, La nouvelle histoire, Editions Complexe 1978, 18. 

“Cf. J.-C. ESLIN, Dieu et pouvoir. Théologie et politique en Occident, Seuil 1999, 73-78. 

18 Cf. A. GURJEWISCH, Die Welt des Mittel-alterlichen Menschen, Dresden 1978. Despre 
două tradiţii aflate in conflict se vorbea deja în perioada interbelică; cf. A. FLORENSKIY, 
Le conflit de deux traditions, la latine et la Byzantine, dans la vie intellectuelle de l’Europe 
Orientale aux XVIe-XVIle siccle, Praga 1937. Teoria opusă, a legăturilor continue în D. 
GEANAKOPULOS, Byzantine East and Latin West. Two Worlds of Christendom in Middle 
Ages and Renaissance. Studies in ecclesiastical and Cutlural History, Oxford 1967, iar 
pentru momentul particular de translatio studi de dupa 1453, cf. N.G. WILSON, Da 
Bisanzio all’Italia. Gli studi greci nell’Umanesimo italiano, Edizioni dell'Orso, 
Alessandria 2001. 

19 Elemente ale unei teorii similare se regăsesc şi în A. ZOLTOWSKI, Border of Europe. 
A Study of the Polish eastern Provinces, London 1950. 

2 Cf. J. KLOCZWSKI,,Les Slaves dans la chrétienté aux XIVe et XVII"? siècle”, in The 
Common Christian Roots of the European Nations. An international Collokium in the 
Vatican, I, Le Monnier-Florence 1982, 115-126. 

istoric al Bisericii, pleacă de la premisa că, cel putin pentru secolul al 
XIV-lea şi al XV-lea, Europa Răsăriteană ne dă, prin contrast cu cealaltă 
Europă confesional omogenă, imaginea unei mari diversitati culturale 
şi confesionale. Succesul fermentului divizator al Reformei nu a făcut 
decât să ducă mai departe aceasta fărâmițare. In ciuda pluralismului 
confesional al regiunii, din care nu lipsesc nici Islamul, nici iudaismul, 
convietuirea paşnică a denominatiunilor şi toleranța rămân caracte- 
risticile majore şi înainte, şi după valul protestantismului. După 
Kloczowski, secretul se află in prudenta politicii religioase a dinastiilor 
locale. Sub influenţa lor, Bisericile locale au adoptat cu rezervă normele 
canonice şi disciplina ecleziastică romană (bizantină), într-o relație de 
subsidiaritate — dar nu de autonomie — cu autoritatea centrală. In spri- 
jinul demonstraţiei, istoricul polonez aduce şi influenţele religioase 
(comportamente, practici, tipuri de pietate) ce rezultă din contactul 
societăților limitrofe (cultul icoanelor în Polonia, circulația aceloraşi apo- 
crife în zona centrală şi sudică, revendicarea, de către husiti, a Imparta- 
şaniei sub ambe specii etc.). 

Fiindcă este construită atât pe criteriul distinctiei, cât şi pe acela al 
analogiei, ipoteza, lui Jerzy Kloczowsky prezintă interesul unui instru- 
ment de analiză. In fond, ea imaginează spaţiul „celeilalte” Europe ca 
rezultatul îngemănării a două „periferii”, în a căror identitate cultu- 
rală iau loc similare decalaje, frecvente inculturări şi diluări progresive 
fata de cei doi poli. Valoarea de interes a acestor „zone de tranzit”, pentru 
înțelegerea modelului „tare” european, a fost recomandată, de altfel, 
chiar de Fernand Braudel, încă din 197271. 

Dacă admitem ca pe un loc comun „explozia” continuumului creştin 
medieval sub loviturile Reformei şi redesenarea întregii hărți confe- 
sionale a Europei apusene, în geometria mai amplă a întregului continent 
şi la nivelul reprezentărilor dominante, diviziunea nu este atât de pro- 
funda pe cât pare. Distincţiile operate chiar în geografia politică a 
continentului nu sunt de ajuns să-i submineze unitatea. 

Potrivit analizei lui Bernard Plongeron”, doi sunt factorii prin care 
acest orizont comun de valori continuă să supraviețuiască totuşi şi în 
epoca de după Reformă: devotio moderna, care captează masele largi de 
credincioşi din ambele confesiuni, catolică şi protestantă, şi o menta- 
litate teologică în sensul larg al cuvântului. Aceasta din urmă presupune 
convingerea larg împărtăşită în Europa premodernă că lumea este 
teritoriul unui conflict moral între bine şi rău, că trăieşte într-un 
continuum temporal, în care creația şi escatologia trasează traiectoria 
trecut-prezent-viitor. O astfel de percepţie a timpului se organizează în 
jurul a doi poli complementari, cum îi numeşte Reinhardt Kosellek: 
„un spaţiu al experienţei”, pe care Biserica îl numeşte ,,traditie”, şi un 


21 Cf. Ecrits historiques, Flammarion 1972, 23. 
22 Cf. B. PLONGERON, „Continuum chrétien et changement de sociétés en Europe 
Occidentale (XVI°-XX® siècles), in The Common Christian Roots, I, 1387-198. 

„orizont de asteptare””*, împlinit în dimensiunea escatologică. Intre 
aceşti doi poli, se joacă tensiunea dramatică a schimbării sociale. Domi- 
nată de această „mentalitate teologică”, Europa Occidentală tinde să 
subordoneze mereu spaţiul timpului. De abia în epoca Contrareformei, 
spargerea unităţii spaţiale a republicii creştine medievale (Europa ad 
intra) face ca Europa ad extra să devină o realitate ce pătrunde încet, 
dar sigur, în orizontul conştiinţei. Ca orice perioadă de criză, Reforma 
catolică a pus în discuție „unitatea”, declanşând prin mişcarea ce şi-a 
propus să o contracareze un vast proces conştient şi dirijat nu numai 
de recuperare a acestei unităţi ad intra, ci şi de expansiune irezistibilă 
ad extra. Niciodată în trecutul creştinismului, observă Jean Delumeau, 
acesta nu s-a răspândit mai mult şi pe teritorii atât de vaste. Incă 
înainte de Conciliul Tridentin, catolicismul plecase să ia cu asalt lumile 
noi atinse de corăbiile oamenilor Apusului. O cucerire religioasă, compa- 
rabilă cu cea din vremurile apostolice reîncepu nu la scara unui 
imperiu, ci a întregii planete. In secolul al XVI-lea şi al XVII-lea, lumea 
catolică era indreptatita să aibă sentimentul că pierderile provocate de 
Reformă erau generos compensate de câştigurile în afara granițelor euro- 
pene, şi aceasta cu atât mai mult cu cât, în Europa Centrală şi Orien- 
tala, pericolul turcesc părea să fie ținut sub control. Intre 7 octombrie 
1571, cea dintâi mare izbândă asupra turcilor la Lepanto, şi bătălia de 
la Kahlenberg (12 septembrie 1683), care marchează refluxul inexo- 
rabil al otomanilor, Biserica Romană nu a încetat ofensiva spirituală în 
teritoriile creştine care i se deschideau astfel. 

Rosturile acestui demers sunt, aşadar, acelea de a surprinde acest 
fenomen în expansiunea lui şi de a-i măsura importanţa în redesenarea 
frontierelor culturale europene. Peste zonele astfel decupate, imbricate 
şi în continuă mişcare, ampla mişcare a misionarilor trimişi de „Pro- 
paganda Fide” până la Constantinopol a fost susținută de dialogul 
întețit în sinoade şi dispute interconfesionale, tot atâţia vectori ai unei 
noi conştiinţe europene, dramatic interpelata de alteritate. De naşterea 
alteritatii interioare a depins, fără îndoială, conştientizarea alteritatii 
din afară, ca şi dorința de a o depăşi. 


3. Sinodul ca modalitate a acordului şi a consensului 


A. Chestiunea acordului ocupă în ultimii ani un loc central în 
antropologia istorică”. Recursul la sociologia lui Emil Durkheim” este 
esenţial în această privință şi presupune existența unui „loc” care nu 
este niciodată nici pur religios, nici pur politic, nici pur social, în cadrul 


23 R. KOSELLEK, Le future passé; contribution f la sémantique des temps historiques, 
Paris 1990, 123-129 ; A. BOURGUIERE, „Le changement social”, în Les formes de l’expéri- 
ence. Une autre histoire sociale, ed. B. Lepetit — A. Michel, 1995, 256. 

2 Cf. B. LEPETIT, „Histoire des pratiques, pratiques de l’histoire”, in Les formes de 
l’expérience, 16-22. 

25 Cf. E. DURKHEIM, Les formes élémentaires de la vie religieuse, Paris 1912. 

căruia agenţii sociali negociază conventiile pe baza unor sisteme de 
legitimare. Sinodul este, din acest punct de vedere, un astfel de „loc”, 
în care se poate urmări, în toate articulațiile ei, dinamica acordului. In 
cazul sinoadelor din Răsăritul Europei, agenţii sociali posedă o etero- 
genitate etnică, socială şi religioasă, ce nu corespunde regulilor precise 
ale noțiunii de „sinod” în sensul restrâns al cuvântului. Apartenența 
lor la un grup care îi închide şi îi defineşte se constituie, se reconstituie 
sau se refuză în funcţie de instituirea sau de ruperea acordului. Această 
maleabilitate surprinsă istoric ar putea avea aparența doar a unui joc 
instabil al configurației religioase, dacă nu am înscrie-o într-o încer- 
care de a reconstitui pentru acea epocă categoriile în care ea a fost 
gândită. Care ar fi aceste categorii întruchipate de „locul” plurivalent 
al sinodului? Mai întâi, categoria normelor ca regulatoare a practicilor 
religioase şi refondatoare ale instituțiilor. In al doilea rând, categoriile 
unei noi antropologii, articulată la revizuirea unor concepte ale teologiei 
fundamentale, cum ar fi categoria libertăţii (discuţia asupra liberului 
arbitru), categoria persoanei (teologia trinitară), categoria răspunderii 
morale (judecata particulară şi purgatoriul), categoria sacrului (sfin- 
tenia), categoria semnificației (teologia sacramentelor). Cea de-a treia 
categorie este cea a schimbării, înțeleasă în sensul expresiei lui Pierre 
Bourdieu, „o nouă manieră de a gândi”, capabilă să antreneze o tran- 
sformare a socialului. Din acest punct de vedere, sinodul şi, în general, 
ceea ce s-a numit via concilii este un „loc” privilegiat al dialogului, 
adică al împlinirii deficitului de cunoaştere al celuilalt. 


B. O altă noţiune la modă este consensul, care, în timp, a căpătat o 
constelație istorică şi socială de utilizări. In teoria filosofiei politice 
moderne a Şcolii de la Frankfurt, consensul are valoarea de acord asupra 
argumentelor cu care se probează adevărul; prin aceasta se deosebeşte 
de accepţia clasică potrivit căreia prin consens se înțelege acordul 
faptic exprimat al majorităţii. 

Consecințele extrapolării consensului în argumentatia teologică au 
fost explorate şi sistematizate recent”: cum adevărurile teologice sunt 
nu numai universale, ci şi adevăruri de credință şi de speranţă, ele nu 
pot fi închise într-o argumentatie, ci au nevoie de deschiderea cuvenită 
către transcendent. Pe de altă parte, aceste adevăruri sunt rezultanta 
consensului unei pluralitati (tradiția, comunitatea). 

Din acest punct de vedere, apare evident că sinoadele ecumenice au 
fost locuri privilegiate în care căutarea consensuală a adevărului s-a 
făcut pe cale discursivă şi argumentativă. Consensul teologic presupune 


26 Cf. J. HABERMAS, Theorie des kommunikativen Handelns, Frankfurt 1981; J. 
HABERMAS, Diskurs des Moderne, Frankfurt 1985, 362-368. 

21 Cf. J. WOHLMUTH, „Konsens als Wahrheit. Versuch einer theologischen Klärung”, 
în Zeitschrift fiir Katholische Theologie 103 (1981) 309-322; H. G. STOBBE, 
„Konsensfindung als hermeneutische Problem”, în Theologisce Konsens und 
Kirchenspaltung, ed. H. G. Stobbe, Stuttgart 1981, 38-44. 

însă alti doi factori, la fel de indispensabili împlinirii lui, ca şi acordul 
asupra argumentelor: autoritatea şi receptarea acestor adevăruri de 
către ansamblul societăţii. Conciliul din Ferrara-Florenta este un exem- 
plu suficient pentru eşecul în planul autorităţii şi al receptării. In cazul 
acestui conciliu, de care Occidentul şi Orientul îşi legaseră atâtea 
nădejdi, receptarea a dezavuat armonia adevărurilor obținute pe cale 
discursivă şi a atras atenţia în modul cel mai serios cu putință asupra 
necesităţii unei practici a consensului social, fără de care teoria abs- 
tractă şi chiar voința politică nu vor trece de litera moartă. 

In sfârşit, studiul experienţei istorice a încercării de restaurare a 
unităţii pe cale sinodală, via concilii, conduce către existența necesară 
a două planuri pe care se poate dezvolta un dialog ecumenic durabil: 
cel dintâi este convergenta (armonia) asupra unor principii fundamen- 
tale (consens de bază)%, cel de-al doilea, mult mai fragil şi mai dificil de 
atins, este consensul prin unanimitate, unanimis consensus, exprimată 
îndeobşte prin vot. Or, în cazul puterii de convingere a argumentării, 
echilibrul majoritate- minoritate nu este întotdeauna ireversibil şi nici 
atât de simplu de determinat ca în formele mecanice de tip democratic. 


4. Sinoadele din Polonia şi Ucraina 


4.1. Sinodul şi principiul „quod omnes tangit”; Piotrkow (1551) 


Aşa cum se ştie, Polonia nu a participat la Conciliul Tridentin. Sinodul 
de la Piotrkow (1551) fusese convocat tocmai pentru a se decide 
asupra participării Poloniei la Conciliul Tridentin şi asupra poziției ce 
trebuia adoptate în materie de chestiuni de credință. Două figuri impor- 
tante ale catolicismului polonez aveau să-şi dispute poziţiile diametral 
opuse: Andrea Frycius Modrevius” şi Stanislas Hosius*. li uneau 
încrederea de care se bucurau în ochii regelui Sigismund, îi desparteau 
formaţia şi profilul intelectual: în timp ce Modrevius se mândrea cu 
contacte personale foarte strânse cu personaje-cheie ale Reformei, Eras- 
mus şi Melanchton, Hosius, viitor cardinal cu studii la Padova, se consi- 
dera mai apropiat de cercurile romane, conservatoare. 

Miezul dezbaterilor sinodului din 1551 l-au format tezele expuse de 
cei doi teologi: Mărturisirii de credință a lui Hosius, care avea să fie 
editată în 1553 la Cracovia, şi monumentala operă a lui Modrevius De 
Republica emendanda, împărțită în cinci volume: Despre moravuri, 


% Cf. J. WOHLMUTH, „Kircheneinigung durch Konsens? Eine systematisch-histo- 
rische Uberlegung zu den Unionsverhandlungen auf dem Konzil von Ferrara-Florenz?”, 
in Christian Unity, 199. 

% Dintre numeroasele studii care i-au fost consacrate, amintim aici monografia lui 
S. Kot, Andrej Frycz Modrzewski, Cracovia 1923; P MESNARD, L’essor de la philosophie 
politique au XVIe siccle, J. Vrin, Paris 1969, 471 s.u.; T. WyRwA, „La liberté de conscience 
en Pologne à la charnière des XVe et XVII. siècles”, în La liberté de conscience (XVI°- 
XVII siécles). Actes du Colloque de Mulhouse et Bâle, Geneva 1989, Droz 1991, 257-259. 

30 Cf. J. LORTZ, Kardinal Slanislas Hosius, Köln 1931. 

Despre legi, Despre război, Despre Biserică şi Despre şcoală, apărută la 
Cracovia în 1551, cu excepţia părții Despre Biserică, cenzurată deja de 
Universitatea din Cracovia. Deşi poziția lui Hosius, conservatoare şi 
antiprotestantă, domină lucrările sinodului, opera lui Modrevius, reedi- 
tată la Basel în 1554, sub auspiciile importantei case editoriale „Oporin”, 
avea să însemne un moment de răscruce în definirea unei noi ştiinţe 
europene, ştiinţa politică. Prin el, Polonia se înscria în miezul dezba- 
terilor civice ale Renaşterii. Aşezat de către istoriografia recentă alături 
de Erasmus şi de faimosul Jean Bodin, Modrevius împărtăşea poziţii şi 
mai radicale decât aceştia, cu atât mai neaşteptate cu cât, spre deose- 
bire de ceilalți doi umanisti, erau susținute de un teolog catolic. 

Opera sa trasează, de fapt, jaloanele celei dintâi doctrine sociale a 
Bisericii, prin principiile expuse în primele două părți: universalitatea 
pedepselor în conformitate cu egalitatea persoanelor, potrivit dreptului 
natural şi divin, dreptul tuturor de a se bucura de libertate şi propri- 
etate şi desființarea servitutii, ca incompatibilă cu principiile creştine 
catolice, alegerea magistraţilor prin sufragiu universal. 

Dar ceea ce interesează pentru tema noastră este noua ecleziologie 
propusă în partea intitulată De Ecclesia, în care Modrevius preconi- 
zează, sub inspirația operei lui Erasmus, De sarcienda Ecclesiae concor- 
dia*', un nou sistem de organizare a Bisericii locale şi, în consecință, un 
nou mod de a delega trimisii la conciliul general de la Trento. Pentru 
ca un conciliu să fie general, trebuie să fie reprezentată Biserica şi 
poporul întreg. Mai întâi, la nivelul sinoadelor diecezane, era necesar 
să se întâlnească, în spiritul cel mai irenic, toate confesiunile, inclusiv 
cele de rit oriental: rutenii, grecii, armenii. Credincios unui principiu 
apostolic, Modrevius postulează că toţi creştinii, inclusiv laicii, trebuie 
să aibă un cuvânt de spus la conciliu, aşa cum se întâmplă în republică, 
unde regele consultă Senatul şi dietinele, care sunt organisme ce func- 
tioneaza pe temeiul reprezentativitatii. In sprijinul acestei idei, omul 
de stat polonez invocă binecunoscutul adagiu medieval: „ceea ce intere- 
seaza pe toată lumea” — quod omnes tangit? — trebuie dezbătut şi hotărât 
de toată lumea. 

Ducând mai departe acest raționament, Modrevius aplică structurilor 
ecleziastice colective principiile desprinse din organizarea politică: repre- 
zentativitate, alegeri libere, abolirea privilegiilor, toleranță. In conse- 
cinta, sinodul local nu mai trebuie să funcționeze „după obicei”, ci ca o 
adunare generală a tuturor creştinilor, laici şi preoţi. Dintre aceştia, 
prin tragere la sorți, urmau să fie desemnaţi doi delegaţi la sinodul 
provincial, iar de la acest nivel, să fie aleşi trei delegaţi, indiferent de 


31 Cf. J. LECLER, Histoire de la tolérence au siccle de la Reforme, Albin Michel 1994, 
371-374. 

32 A. BOUREAU, „Quod omnes tangit: De la tangence des univers de croyance a la 
fondation sémantique de la norme juridique médiévale”, in Le gré des langues 1 (1990) 
154-160. 

originea lor socială şi de funcţiile deținute, care să ducă la Trento 
poziția Bisericii Catolice din regat. 

Tezele expuse in De Ecclesia, chiar dacă în mod evident de inspirație 
protestantă, sunt interpretate însă cu destulă moderație. In pofida faptu- 
lui că sinodul din 1551 a fost dominat de poziția lui Hosius, semințele 
democratizării ecleziastice şi ale ecumenismului fuseseră aruncate, 
precum fusese deschisă o breşă largă prezenţei laicilor în forurile unde 
se dezbăteau chestiunile de credință, quod omnes tangit. 


4.2. Sinodul ca afirmare a consensului: Sandomir (1570) 


Cuvântul „consens” a fost aşezat în fruntea actului final care a pecet- 
luit sinodul protestant general de la Sandomir**, urmat apoi de alte 
sinoade de acelaşi tip: 1573, 1578, 1583, 1595, care au reînnoit de 
fiecare dată hotărârile din 1570. Valoarea lui juridică, în plan eclezi- 
astic, merită o atenţie specială în studiul de față. Precedat de sinoade 
regionale desfăşurate în intervalul 1567-1570, sinodul protestant de la 
Sandomir consfințea consensul dogmatic al cel putin trei denomina- 
tiuni protestante, cele mai semnificative in Polonia la acea data: calvinii, 
luteranii şi „fraţii boemi”. La sfârşitul deliberărilor, a fost adoptată de 
către toți delegații bisericilor protestante, grupaţi in jurul calvinilor, 
Marturisirea de la Sandomir. Consensul a fost obținut prin recu- 
noaşterea dreptului egal şi pentru celelate mărturisiri de credință (Con- 
fesiunea de la Augsburg pentru luterani şi Confesiunea cehă din 1535, 
aprobată de Luter pentru „fraţii boemi”)**. 

Tăria şi eficacitatea cuvântului consens vin din distincția fata de 
principiul „unirii”, şi aceasta nu va rămâne fără urmări pe parcursul 
secolului următor, ori de câte ori proiecte de unire ecleziastică vor mai 
fi înfăptuite sau imaginate. Dincolo de acordul asupra celor trei mărtu- 
risiri, consensul garanta fiecărei confesiuni libertatea ritului şi a ceremo- 
niilor. Spre a consolida acest acord, credincioşii tuturor denominati- 
unilor semnatare erau invitați să frecventeze bisericile celorlalți, să 
asculte predicile şi să primească sacramentele; reprezentanţi ai celor 
trei Biserici erau invitaţi la sinoadele fiecăreia dintre acestea. 

In timp, formula de acord a consensului de la Sandomir s-a dovedit 
mai viabilă şi mai productivă decât „armonia” preconizată de Theodore 
de Béze în Harmonia confessionum fidei (Geneva 1581), de vreme ce se 
regăseşte şi este invocată explicit ca model peste tot în Europa, acolo 
unde protestanții căutau o reconciliere a poziţiilor in fata inamicului 
comun, catolicismul: Franța şi Germania — 1614, Olanda - 1616, Anglia 
— 1625 şi chiar Suedia, la recomandarea lui Hugo Grotius. 


33 Consensus mutuus in fide et religione christiana inter ecclesias evangelicas 
majoris et minoris Polonaie, magni Ducatus Lithaniae primo Sendomiriae anno 1570 
sancitus; cf. A. JOUBERT, De Luther f Moghila, Heidelberg 1605. 

3 Cf. O. HALECKI, L’accord de Sandomir, Varşovia 1915, 146-210. 

Urmând această posteritate în Polonia şi judecând după strategiile 
utilizate de catolici pentru uniunea de la Brest, nu este greu să desci- 
frăm secretul succesului formulei de consens: uniune de jure, dar nu şi 
de facto, colaborare efectivă şi unitate de poziție fata de celelalte forte 
ale societăţii, cu prețul garantării identităţii şi al recunoaşterii reciproce, 
asumate nu numai de către elita bisericească, ci de întregul ansamblu 
al poporului credincios, prezervarea păcii religioase cu prețul oricărui 
compromis. Mai ales acest din urmă principiu va fi afirmat cu tărie de 
ultimul sinod general din 1595, ținut la Torun”, cu participarea şi a 
unei delegaţii ortodoxe rutene, condusă de principele Constantin Vasile 
Ostrogsky. Doritor să împiedice cu orice preț unirea episcopatului 
rutean cu Roma, exortatiile principelui erau menite să-i stârnească pe 
protestanți la o insurecție armată comună. Adunarea a ales însă calea 
constituțională recomandată de Turnovius, capul „fraţilor boemi”: 
„dreptul comun şi libertăţile de care ne bucurăm alături de adversarii 
noştri” (201). 


4.3. Sinoadele disciplinare ale patriarhului Ieremia al II-lea 


Vizita pastorală a patriarhului ecumenic Ieremia al II-lea la credin- 
cioşii ruteni din Polonia, în 1589, a fost prima de acest fel în toată 
istoria şi a fost un răspuns la cererea acestora de a rezolva problema 
statutului fratiei ortodoxe de la Liov. In drumul de întoarcere de la 
Moscova, unde se dusese să ridice mitropolia la rangul de patriarhie, 
Ieremia al II-lea avea să poposească vreme de şase luni în Polonia. 
Ducea cu sine aspiraţiile noii patriarhii ruseşti, care şi-ar fi dorit să 
capete jurisdicție şi asupra rutenilor. Patriarhul constantinopolitan nu 
înțelegea însă să cedeze mitropolia lituaniană, ci, dimpotrivă, să 
întărească acolo influenţa şi autoritatea scaunului ecumenic”. 

Două sinoade au fost convocate de Ieremia al II-lea: unul la Vilnius, 
în marele ducat, şi altul la Kamienec, în regat“. Primele măsuri luate 
în cadrul acestor sinoade au fost mai degrabă de ordin disciplinar-canonic: 
s-a interzis hirotonirea preoţilor căsătoriți a doua oară şi a fost depus 
mitropolitul Onisifor, pe motiv că fusese căsătorit a doua oară. Succe- 
sorul numit de patriarh, Mihail Rahoza, arhimandrit la Sluck, a primit, 
o dată cu consacrarea, şi porunca patriarhală de a ţine sinod o dată pe 
an. Evident că, prin subordonarea mitropolitului, Ieremia al II-lea 
întărea explicit jurisdicția patriarhală asupra acestor teritorii. Mai 
mult decât atât; în acelaşi scop, îşi numi, fapt fără precedent, şi un 
exarh, un reprezentant personal, pentru toate diecezele orientale din regat, 
în persoana episcopului de Luck, Chiril Terlecki. 


35 Cf. T. GLEMMA, La situation ecclésiatique f Torun aux XVI“ et XVII siécle, Torun 
1934, 125-129. 

36 Cf. H. JABLONOWSKI, Westrussland zwischen Wilna und Moskau, Leiden 1955, 56-89. 

37 Cf. A. JOUBERT, De Luther f Moghila, 331-334. 

Chestiunea fratiei ortodoxe de la Liov* a rezolvat-o în acelaşi spirit 
de întărire a autorităţii: a confirmat privilegiile şi statutele acordate în 
1586 de patriarhul Ioachim al Antiohiei, prin care confreria, initial 
exclusiv burgheză, se deschidea şi nobilimii, căpătând totodată dreptul 
de a deschide o şcoală, după modelul celei de la Ostrog, în care limbile 
de predare să fie slavona şi greaca. Frăția lioveană devenea totodată 
stavropighie patriarhală, ceea ce implica scoaterea ei de sub jurisdicția 
episcopului locului. Pentru întărirea Bisericii Ortodoxe în fața peri- 
colului comun al protestantismului şi al catolicismului, patriarhul a 
înţeles că trebuie să cointereseze elitele sociale, ajutându-le să se soli- 
darizeze şi să-şi creeze şcoli pentru instruirea tineretului. 


4.4. Sinodul de unire de la Brest (1596) 


In logica cauză-efect a istoriografiei din ultimii cincizeci de ani, 
unirea de la Brest a fost evaluată şi interpretată în variate contexte, 
potrivit factorilor pe care fiecare analiză le privilegia: factorul politic, 
factorul ecleziastic şi chiar factorul social. Din acest dosar, deschis de 
apologii contemporane, cum este cea a lui Baronies, nu lipsesc pole- 
micile acerbe, mai ales cele pornite de pe poziţii confesionale asumate. 
Un status questionis** al acestei teme ne indică dezvoltarea paralelă a 
analizelor, dar şi interferența lor sintetizată în pozițiile mai recente. In 
sinteza sa dedicată progresului proiectelor unioniste de la Conciliul din 
Ferrara-Florenta până la cel din Brest, în prelungirea unei tradiţii 
istoriografice poloneze mai vechi, din care îi amintim aici pe Mons. 
Edward Likowski şi pe Janusz Wolinski, Oskar Halecki“0 consideră 
evenimentele din 1596 care au condus la unirea unei parti a Bisericii 
Rutene cu Roma ca pe una dintre cele mai importante infaptuiri ale 
„spiritului federalist” pe care uniunea de la Lublin (1569) îl dezvoltase 
în Europa Centrală. Pentru Halecki, unirea de la Brest nu este decât 
extensia religioasă a unei construcţii politice, ale cărei temeiuri con- 
stitutionale au rezistat vreme de două secole, iar consecința ei cea mai 
îsemnată ar fi înlesnirea extinderii culturii occientale şi a umanismului 
renascentist în teritoriile lituaniene şi rutene şi împingerea spre est a 
frontierei comunității europene. Fata de această teză s-au exprimat 
rezerve întemeiate“, în principal, pe cele mai importante urmări ale 
uniunii de la Lublin: polonizarea elitelor din regiunile slave şi întărirea 
poziției Bisericilor protestante, cele dintâi care au beneficiat de egalitatea 


3% Cf. B. KUMOR, „Les associations ecclésiastiques de laiques dans les pays polonais 
avant le partage”, în Le livre du Millenaire de Catholicisme, I, Lublin 1969, 546 (rez. fr.). 

39Cf. pentru aceasta numărul special al revistei Istina 35 (1990) 3-107; G. 
BEDOUELLE, La storia della Chiesa, 172-173. 

40 Cf. O. HALECKI, From Florence to Brest, Roma 1958, 422-436; O. HALECKI, Border- 
lands of Western Civilisation. A History of East Central Europa, Ronald Press Company, 
New York 1952, 181-185; O. HALECKI, A History of Poland, Routledge and Kegan Paul 
1978, 117; 129. 

41 Cf. Nouvelle Histoire de l’Eglise, III, 487. 

religioasă stipulată în actele tratatului. Istoricii iezuiți şi, în mod 
particular, Georg Hofmann“, cel mai bun cunoscător al activităţii ordi- 
nului în orientul ortodox, au văzut în actul din 1596 încununarea efortu- 
rilor câtorva importanţi reprezentanți ai Societatiii lui Isus şi a strada- 
niilor teologice ale unor personalități din elita poloneză, care au intrat 
în rândurile Societăţii: Jakob Wujek, Stanislas Kostka, Stanislas 
Warszewicki, misionar în Moldova. Lor li se adaugă intransigentul 
Petru Skarga, autorul operei Despre unitatea Bisericii lui Dumnezeu 
sub un singur păstor şi despre ruperea acestei unități de către greci 
(Vilnius 1577, reeditată în 1590)* şi profesor la Colegiul Iezuit înființat 
la Vilnius. A doua dimensiune a activităţii iezuite, dincolo de invata- 
mânt şi de scrierile teologice, este cea a strădaniilor politice în care s-a 
ilustrat Antonio Possevinoff, a cărui misiune ajunsese până la Moscova 
şi în Transilvania. Nu în ultimul rând, trebuie să ataşăm acestei liste 
de nume pe unul dintre cei trei artizani ai unirii, fost elev al Colegiului 
Iezuit de la Roma, episcopul Bernard Maciejowski, viitor cardinal 
(1600) si primat (1606-1608). 

Pe baza seriei de documente publicate de bazilitanul Atanasie 
Welykj*, Ambroise Joubert a dat un credit mic ipotezei unirii ca o creaţie 
iezuită, nu pentru a diminua in vreun fel meritele, remarcabile, de 
altfel, ale fiilor sfantului Ignatiu, ci pentru a atrage atentia asupra unei 
realități pe care corespondenţa o făcea incontestabilă: Vaticanul a rămas 
vreme de mai bine de douăzeci de ani surd la sugestiile acestora de a 
pregăti unirea rutenilor“. Cu acest punct de vedere, sunt scoase din 
discuţie şi numeroasele lucrări aparținând istoriografiei ortodoxe, care 
nu văd în uniunea de la Brest decât duşmănoase acțiuni de prozelitism. 

In acelaşi timp, cercetările lui Jobert au condus la conturarea unei 
a treia poziţii, cea a factorilor socio-religioşi de natură internă. In 
viziunea lui Jobert, împărtăşită şi de autorii sintezei Nouvelle Histoire 
de l'Eglise (sub direcţia lui L. J. Rogier, R. Aubert şi M. D. Knowles), 
ca si de istorici polonezi ca Juliusz Bardach*’, Ludomir Bienkowski“, 


“Cf. G. HOFMANN, Ruthenica. I. Die Wiedereinigung der Ruthenen, OC 1924-1925, 
125-172. 

48Cf. A. BERGA, Un prédicateur de la Cour de Pologne sous Sigismund III. Pierre 
Skarga (1536-1612). Etude sur la Pologne du XVI siécle et le protestantisme polonais, 
Paris 1916, 12. 

44Cf. D. CACCAMO, „La diplomazia della Contrariforma e la croceata: dai piani del 
Possevino alla «luna Guerra» di Clement VIII”, in Archivio Storico Italiano, 128 (1970) 
179-186. 

45 Cf. „Documenta Unionis Berestensis eiusque auctorum 1590-1600”, in Analecta 
Ordinis Sancti Basili Magni, Roma 1970. 

46 Cf. A. JOUBERT, De Luther f Moghila, 343. 

“7Cf. J. BARDACH, „La rencontre des Eglises catholique et orthodoxe sur les 
territoires orientaux du Royaume de Pologne et de Lituanie aux XIVe-XVIe siécl°”, in 
The Commons Christian Roots of European Nations, II, 822-824. 

48Cf.L. BIENKOWSKI, „La culture occidentale et l’union de Brest”, in The Commons 
Christian Roots of European Nations, II, 1201-1206. 

convietuirea cu catolicii şi, mai apoi, cu protestanții a structurilor ecle- 
ziastice ale ortodocşilor pe teritoriul regatului, ca şi în marele ducat al 
Lituaniei a determinat un anume profil al Bisericii Orientale: parti- 
ciparea elementului laic la administrarea Bisericii, prin intermediul 
puternicelor fratii de la Liov şi Vilnius, existenţa lui ius collationis (în 
ruteană prawo podawania), prin care domnii de pământ, atât catolici, 
cât şi ortodocşi, dispuneau de posturi ecleziastice şi de prebende cores- 
punzătoare în bisericile ce se aflau pe pământul lor, profunde clivaje de 
ordin social ce-şi aveau originea în diversitatea confesională (nobilii 
ruteni care trecuseră la catolicism sau la protestantism se considerau 
superiori celor rămaşi ortodocşi). Nu în ultimul rând, trebuie luate în 
calcul criza de identitate a Bisericii Rutene Ortodoxe, mai ales după 
vizita lui leremia al II-lea, în ceea ce priveşte jurisdicția şi dependența 
ei de Patriarhia de Constantinopol, situația precară a clerului ce se 
vedea din ce în ce mai surclasat de cel catolic în privința nivelului ins- 
tructiei, teama în fata pericolului crescând al antitrinitarismului. Privind 
lucrurile în linii generale, se văd întrunite toate condiţiile pentru o con- 
figuratie potential instabilă, gata să se orienteze „într-o mişcare aproape 
spontană”, după fascinația exercitată de o „civilizaţie superioară”. 

Dar această mişcare e mai putin „spontană” decât s-ar crede. In dina- 
mica ei se regăsesc diverse nuclee, grupuri de actori sociali (ierarhi, 
laici), care-i imprimă liniile de conduită. Intre aceşti actori se insta- 
lează, aşadar, diverse serii de acorduri, care se extind apoi, prin adeziune 
şi consens la ansamblul mai larg al corpului social. Unul dintre aceste 
nuclee, cel mai decis şi mai activ în pregătirea unirii, este format din 
tandemul celor doi episcopi de Luck, cel rutean, Terlecki, şi cel latin, 
Maciejowski. 

Din perspectiva demersului nostru, este legitim să ne întrebăm care 
a fost rolul sinodului în geneza acordului asupra unirii. Deşi nu unul, 
ci mai multe concilii locale s-au întrunit în perioada premergătoare, nu 
este dificil de înţeles că rolul lor a fost destul de palid. Cel dintâi sinod 
local, convocat în octombrie 1591, pare să fi avut drept misiune anu- 
larea deciziilor patriarhului Ieremia al II-lea: plasarea confreriilor sub 
autoritate episcopală, împreună cu şcolile şi tipografiile, şi restituirea 
vechiului obicei al alegerilor canonice, prin desemnarea de către rege a 
episcopului sau mitropolitului, în baza unei liste cu patru candidaţi pre- 
zentati de către sinod. De facto, prin votarea acestor hotărâri, Biserica 
Ruteană ieşea de sub autoritatea Patriarhiei de Constantinopol, fie şi 
numai din punctul de vedere al obedientei la care era datoare. Cu acest 
prilej, a fost făcut public un document din 24 iunie 1590, semnat de 
Terlecki şi de alti trei episcopi, prin care cereau protecția regală pentru 
privilegiile anterioare şi se menţiona expres intenția de a recunoaşte 
autoritatea papei. Acest document nu a format obiectul unei dezbateri 
în sinod. 


49 A. JOBERT, o.c., 342-344. 

După multe negocieri diplomatice cu Vaticanul, prin intermediul 
nuntiului Malespina şi apoi cu regele Sigismund al III-lea, episcopul 
rutean de Luck, Terlecki, avea deja pregătită o scrisoare adresată 
papei Clement al VIII-lea. Alături de pecetea mitropolitului Mihail 
Rahoza de Kiev, îşi aşezaseră semnătura şapte episcopi, în dorința de a 
înfăptui unitatea, pentru care patriarhii Răsăritului nu făceau sufi- 
ciente eforturi. Ingrijorati de amploarea ereziilor (protestante), ierarhii 
doreau ca duşmanii unității Bisericii să nu mai profite de diviziunea ei 
şi de faptul că avea prea multi capi. Unul dintre aceşti capi, patriarhul 
de Constantinopol, era „sclavul” turcilor, ceea ce, pe fondul politic al 
proiectului ligii antiotomane al papei Clement al VII-lea, pentru 
episcopatul rutean nu era de acceptat. 

La 22 iunie 1595, în sinodul de la Brest, mitropolitul şi episcopii săi 
au semnat cererea de unire în 32 de articole. Intre acestea, rutenii 
cereau păstrarea disciplinei canonice răsăritene, a ritului, dar nici un 
cuvânt despre Filioque şi despre adoptarea calendarului gregorian. Nu 
a existat o dezbatere în acest sinod, el având rolul de a ratifica un text 
elaborat de ierarhi. In cursul audienței solemne de la Roma a epis- 
copilor Terlecki şi Pociej, la 23 decembrie 1595, papa Clement al VIII-lea 
le-a conferit bula Magnus Domini, în care se stipula dreptul de a 
conserva ceremoniile şi ritul, dar nu cu drept deplin, ci ca pe o favoare 
şi în chip condiționat „cu condiţia ca ele să nu contravină adevărului şi 
doctrinei catolice”. O lungă profesiune de credinţă a fost pronunțată de 
cei doi delegaţi ruteni. 

Cu toate că istoria îl cinsteşte cu un loc memorabil în rândul eveni- 
mentelor europene ale epocii, sinodul de la Brest nu a fost în sine un 
punct crucial; renumele i se datorează doar fructelor pe care le-a dat 
decizia de unire confirmată la acest conclav. 


4.4. Sinoadele din perioada proiectului de unire universală 
(1624-1629) şi problema identităţii ortodoxe 


Primul sinod ortodox de la Kiev (1628) este legat de numele lui 
Meletie Smotryski, arhiepiscop de Polock*!, personalitatea cea mai remar- 
cabilă a ortodoxiei rutene. Tripla sa formație teologică: răsăriteană 
(Colegiul de la Ostrog, al cărui rector fusese chiar tatăl său), protes- 
tanta (Leipzig şi Wittenberg) şi catolică (Colegiul Iezuit de la Vilnius) 
îi conferea o poziţie privilegiată în rândul tuturor celorlalți teologi, nu 
numai ruteni, ci din oricare altă parte a teritoriilor ortodoxe. Consi- 
derând că Biserica Orientală avea mare nevoie de o expunere doctrinală, 


50 Cf. O. HAKECKI, „Rome, Constantinople et Moscou au temps de l’Union de Brest”, 
în 1054-1954. L’Eglise et les églises, I, Chevetogne 1954, 471-480; O. HAKECKI, „Le 
projet de ligue anti-ottomane à la fin du XVI° siècle”, in Académie des Inscriptions et 
Belles Lettres, Paris 1961, 192-197. 

51 Cf. J. UMINSKI, Histoire de l’Eglise, I, Opol 1960, 12-18; A. JOUBERT, De Luther f 
Moghila, 352-353. 

Smotryski redactă un catehism pe care ar fi dorit să-l supună auto- 
ritatii patriarhale. Voiajul în Orient, la Ierusalim şi mai apoi la Con- 
stantinopol nu i-a adus speratele clarificări dogmatice. Mai ales întâlnirea 
cu patriarhul Chiril Lukaris îl dezamăgi profund; acesta îi incredinta 
lui Smotryski manuscrisul unui catehism (astăzi pierdut) redactat de 
el în greaca modernă, iar lectura lui a avut pentru Meletie un efect de 
bumerang. Întors acasă, s-a convertit la catolicism în secret, convins că 
direcția în care se îndrepta patriarhia ecumenică era una extrem de 
periculoasă. 

Contactele strânse cu Petru Movilă, cu alți episcopi şi cu mitropo- 
litul ortodox Iov Borecki au dus la convocarea sinodului din 15 august 
1628, pentru care Smotryski alcătuise Apologia călătoriei mele în Orient, 
în scopul denuntarii pericolului calvin care infestase scaunul patri- 
arhiei ecumenice. Episcopul de Przemysl, Isaak Kopinski, reprezen- 
tantul aripii dure a ortodoxiei rutene”, numai la auzul vestii că se planu- 
ieşte un astfel de sinod, la care el nu fusese invitat, difuză în toată 
eparhia sa o pastorală, prin care denunța demersurile lui Meletie şi pe 
mitropolitul Iov ca pe nişte conspiratori prounionişti. Sub presiunea 
cazacilor care tulburară lucrările sinodului, Apologia a fost condam- 
nată ca incompatibilă cu învăţăturile Bisericii Răsăritului în nu mai 
puţin de 105 de puncte, iar Smotryski însuşi se văzu nevoit să-şi recu- 
noască erorile şi să-şi arunce în foc lucrarea®’. 

Sub presiunea regelui Sigismund al III-lea, un an mai târziu, în 
1629, cele două Biserici rutene au fost obligate să ţină fiecare un nou 
sinod local, ca apoi să se întâlnească într-un sinod de reconciliere, ce 
trebuia să aibă loc la Liov. Congregația „De Propaganda Fide” a zădăr- 
nicit însă demersurile puterii politice şi, consecventă cu poziţiile ante- 
rioare, refuză discutarea argumentelor de pe poziție de egalitate, 
pretinzând ca dogmele ce constituiau principalul obstacol — Filioque şi 
primatul papal — să fie acceptate fără rezerve şi în prealabil. Argumen- 
tele sunt, fireşte, din categoria „autorităţii şi puterii”: un astfel de 
sinod nu mai are competenţa să dezbată asupra unor puncte dogmatice 
asupra cărora s-a obținut un acord la Florenţa şi apoi la Brest. O 
tipologie clară a sinoadelor începe să prindă contur în gândirea Sacrei 
Congregatii: sinoadele provinciale ,nationali”** nu au competența 
necesară să discute chestiuni dogmatice, care sunt de resortul exclusiv 
al sinoadelor ecumenice sau universale. Cu astfel de obiecţii, dar şi cu 
diplomatice rezerve în ceea ce priveşte competența regelui de a emite o 
licență pentru convocarea unor sinoade, „Propaganda Fide” înclină 


5 In 1622 trimisese emisari la Moscova, spre a declara că ortodocşii ruteni şi cazacii 
zaporojeni sunt gata să se unească cu țarul; cf. A. JOUBERT, De Luther f Moghila, 354. 

53Cf. E. SMURLO, Le Saint-Siége et l’Orient orthodoxe (1609-1654), Praga 1928, 
307-310; K. CHODYNICKI, L’Eglise orthodoxe et la République Polonaise 1370-1632, 
Varşovia 1934, 487. 

5E, SMURLO, Le Saint-Siége et l’Orient orthodoxe (1609-1654), 60; instructiile 
Congregaţiei „De Propaganda Fide”, din 6 iulie 1629, către nuntiul polonez. 

mai degrabă către formula ,,conferintei” în care „schismaticii igno- 
ranti” să fie instruiți şi iluminati asupra adevărurilor de credinţă. 
Corespondenta pregătitoare a sinodului de la Liov arată că indicaţiile 
secretarului Congregaţiei, Francesco Ingoli se îndreptau în direcția 
exploatării „ereziilor calvine” profesate de Lukaris şi de Zaharia Ger- 
ganos în catehismul său de inspiraţie calvina”. 

Episcopii uniți au ţinut sinodul lor lângă Wlodzimierz, iar ortodocşii 
s-au întâlnit la Kiev, în prezența unui comisar regal, în persoana lui 
Adam Kissel. La apelul acestuia la pacificare civilă, o parte dintre par- 
ticipanti s-au arătat dispuşi să se prezinte la sinodul comun de recon- 
ciliere (mitropolitul Iov Borecki, arhimandritul Petru Movilă, fratia 
ortodoxă şi targovetii din Vilnius). In tabăra opusă se aflau cazacii, 
care au amenințat pe Borecki şi pe Movilă cu moartea, fratia din Liov 
şi nobilii ruteni din Kiev. 

In ziua aleasă (28 octombrie 1629), în lipsa delegaţiei ortodoxe, unio- 
niştii au fost primiţi în biserica moldovenească de la Liov, unde dialogul 
teologic s-a înfiripat, mai ales pe marginea Mărturisirii lui Lukaris, 
căruia i se trimise din nou o scrisoare în care i se cerea să-şi explice 
poziția. Demersurile acestui grup în care se afla şi Smotryski, de data 
aceasta de partea unioniştilor, au rămas din nou fără rezultat. 

Eşecul sinodului de la Liov din 1629 este grăitor pentru poziția pe 
care avea să se situeze de aici înainte „Propaganda Fide”; dialogul 
teologic nu îşi avea, în ochii ei, rostul, pentru că, pe de-o parte, pregătirea 
şi capacitatea argumentativă a celor două tabere avea să fie mereu 
disproportionata, iar pe de altă parte, nu era de competenţa unui sinod 
local sau provincial să reia discuţiile ce s-au purtat la un sinod ecume- 
nic, cel din Florenţa. Convocarea unui sinod îşi are rostul doar dacă ea 
prilejuieşte recunoaşterea punctelor de diferență dogmatică şi adeziunea 
formală la unirea religioasă. 


4.5. Sinodul de la Kiev (1640), preludiul soborului de la Iasi (1642) 


Alarmati de apariția în 1629 a Mărturisirii lui Lukaris, denuntata 
odinioară de Smotryski, rutenii au crezut de cuviință să ia poziţie. 
Lukaris era cunoscut deja pentru misiunea de exarh pe care o avusese 
în Polonia împreună cu Nichifor Dascăluls, ca trimis al patriarhului 
ecumenic Meletie Pigas, unchiul lui. Unele surse îl atestă şi ca profesor 
la şcoala de la Kiev. 

In anii tulburi în care la Constantinopol păstorea un patriarh 
calvinizant, a cărui poziție era exploatată de adversarii catolici, in 
frunte cu „Propaganda Fide”, ortodocşii ruteni aveau nevoie de o învă- 
tatura doctrinală fermă. Silvestru Kossow, arhiepiscop de Mscis?aw??? 
şi viitor succesor al lui Petru Movilă, publică în 1635 un Mic Catehism, 


55 Cf. E. SMURLO, Le Saint-Siége et l’Orient orthodoxe (1609-1654), 46. 
56 Cf. St. ANDREESCU, „Exarhul patriarhal Nichifor dascălul, cneazul Constantin 
Vasile de Ostrog şi Mihai Viteazul”, în Revista istorică 3 (1992) 489-504. 

ce se bucură de o largă răspândire, chiar dacă influența catolică era 
vădită“. După exemplul lui, Petru Movilă, devenit între timp 
mitropolit al Kievului, a alcătuit o Mărturisire care a fost prezentată la 
sinodul convocat de el la 24 iunie 16405, şi care avea să se reunească 
la Kiev în 8-15 septembrie 1640. A. Joubert crede că versiunea inițială 
a acestei opere era scrisă în limba latină, cu titlul Confessio fidei 
orthodoxae. Opera a avut, potrivit unor cercetări bibliografice mai 
noi®, patru ediţii în acelaşi an (1640), la tipografia Lavrei Pecerska, 
două în limba poloneză şi două în ucraineană, cele din urmă purtând 
titlul: Sobranie korotkoj nauki o artikulach very pravoslavno- 
katoliceskoj christianskoj. E de presupus totuşi că versiunea iniţială, 
care a format obiectul dezbaterilor sinodale din 1640, a fost modificată 
atât în vederea publicării imediate, cât şi pentru a fi trimisă apoi la 
Iasi. Caracterul anticalvin al acestei opere este tot atât de evident ca şi 
înrâurirea catolică. In ce condiţii au decurs discuţiile sinodului din 
1640 se poate afla, în chip destul de laconic, dintr-o relație din 1641 
atribuită lui Cassian Sakowicz, fost rector al Academiei de la Kiev, 
convertit apoi la catolicism. 

Două nume comune apar la acest sinod şi la cel de la Iaşi din 1642: 
egumenul mănăstirii „Sfântul Nicolae” din Kiev, Isaia Trofimovici 
Kozlovski, autorul cuvântării din 9 septembrie 1640, prin care lămu- 
rise adunarea despre rostul Mărturisirii ce urma să fie discutată şi o 
prezentase spre dezbatere“, şi Ignatie Oxenovici, predicator, care 
tinuse o cuvântare despre rolul sinoadelor®. După discuţiile legate de 
formulele liturgice ale botezului şi căsătoriei“, două puncte contro- 
versate au produs aprinse discuţii între mitropolitul Movilă, Isak 
Boriskovic, fost episcop de Lutzk, şi Afanasie Puzyna, episcop titular al 
aceleiaşi eparhii: chestiunea locului unde merg sufletele după moarte 


57 Cf. M. JUGIE, „La Confession orthodoxe de Pierre Moghila”, în Echos d’Orient 32 
(1929), 418. 

5 Actul de convocare a fost publicat de Makarii în Istorija Ryskkoj Terkvy, XI, 
Sankt- Petersburg 1882, 578-581; pe baza lui, Alexandru Elian descifrează intenţiile 
„anticatolice” ale mitropolitului Movilă - cf. AL. ELIAN, „Contribuţia grecească la 
Mărturisirea ortodoxă”, în Balcania 5 (1942) 107. 

59 A. JOUBERT, o.c., 371-372. 

60 Cf. J. ZAPASKO — J. ISAYEVYC, Pamjatky knyzkovoho mystetstva kataloh staro drukiv 
vydanyh na Ukrajini, Liov 1981, nr. 333; 334; 345; 346; R. ZUZEK, ,,L’escatologia di Petro 
Moghila”, in Orientalia Cristiana Periodica 54 (1988) 355. Aceasta editie nu trebuie 
confundată cu cea a Micului Catehism, din 1645; despre raportul dintre ele, cf. A. MALVY 
—M. VILLER, ed., La Confession orhodoxe de Pierre Moghila, Roma-Paris 1926, 114-129. 

61 Edițiile acestei relatări (Varşovia 1641, Cracovia 1642) au fost traduse in ruseşte 
în 1878; după această versiune rusească au fost făcute comentariile lui R. ZUZEK, o.c., 
356-357. 

62 Cf. MAKARII, o.c., 583; AL. ELIAN, o.c., 107. 

6 Cf. N. Popescu — GH. MOISESCU, Istoria Mărturisirii ortodoxe, Bucuresti 1942, 23-24. 

5 Despre inovațiile lui Petru Movilă în raport cu ediţia Molitvenicului din 1604 al 
episcopului de Leopol, Ghedeon Balaban, cf. A. RAEs, „Le Liturgicon ruthene depuis 
l'Union de Brest”, în Orientalia Cristiana Periodica 8 (1942) 96-104. 

şi problema epiclezei (invocarea Sf. Treimi în momentul prefacerii)®. 
Cum părerile nu concordau, Movilă aşezându-se mai degrabă pe o pozi- 
tie apropiată de cea catolică, sinodul a aprobat ansamblul textului, cu 
excepția acestor două puncte, şi a hotârât supunerea lor unei judecăţi 
de autoritate, adică patriarhului de Constantinopol, Partenie I. Cu 
această verigă se ajunge la sinodul de la Iasi (1642). 


5. Sinoadele de la Constantinopol 
şi reînnoirea unei tradiţii ecleziologice 


5.1. Componenţa şi competențele tradiționale ale sinodului 


In organizarea ecleziastică a patriarhiei ecumenice sub stăpânirea 
turcească, sinodul a funcționat ca o instituție permanentă de condu- 
cere colectivă şi ca un mijloc de limitare a puterii patriarhului, pentru 
că acesta nu putea emite hotărâri decât împreună cu ceilalți ierarhi 
care alcătuiau sinodul. Componenţa acestuia era însă variabilă: in 
teorie, trebuia să-i includă pe ceilalți trei patriarhi (Ierusalim, Antiohia 
şi Alexandria?) şi pe toţi mitropoliţii din jurisdicția patrirahiei ecume- 
nice. In practică, judecând după semnăturile prezente pe documentele 
sinodale, adunarea sinodală era alcătuită din mitropoliţii in partibus, 
care rezidau în Constantinopol, cei a căror eparhie se afla în preajma 
oraşului. Pe de altă parte, în secolul al XVII-lea, patriarhii Ierusa- 
limului şi ai Alexandriei au exercitat, prin prezența lor la Constan- 
tinopol şi în țările române, o influență mult mai mare decât în perioada 
anterioară. 

Contradictia dintre puterea politică (etnarhia)® ce se conferise prin 
beratele sultanilor şi principiul sinodalitatii, profund înrădăcinat in 
tradiția Bisericii Răsăritului”, este una dintre provocările la care insti- 
tutia patriarhală a trebuit să răspundă şi care a avut o influență 


6 R. ZUZEK, o.c., 357. 

66 Cf. TH. PAPADOPOULOS, Studies and Documents relating to the History of Greek 
Church and People under Turkish Domination, Bruxelles 1952, 15-26; cf., de asemenea, 
sinteza magistrală a lui S. RUNCIMAN, The Great Church in Captivity, a study of the 
patriarchat of Constantinople from the eve of the Turkish conquest to the Greek War of 
Independence, Cambridge 1968. 

6 Asupra raporturilor speciale de dependenţă al celor trei patriarhii, cu privire speci- 
ală asupra Antiohiei, al cărei patriarh era ales de către un sinod local începând cu 1543, 
cf. R.M. HADDAD, „Constantinople over Antioch, 1516-1724; Patriarchal Politics in the 
Ottoman Era”, in The Journal of Ecclesiastic History 41 (1990) 217-238. 

68 Cf. E. KRAFT, Moskaus griechisches Jahrhundert. Russisch-Griechische Beziehun- 
gen und metabyzantinischer Einfluss (1619-1694), Franz Steiner, Stuttgart 1995, 24-25. 

6% Patriarhul, ca etnarh (cap politic al tuturor creştinilor din posesiunile Imperiului 
otoman), se bucura de suveranitate şi jurisdicție; cf. N.J. PANTAZOPOULOS, Church and 
Law in the Balkan Peninsula during the Ottoman Rule, Tesalonic 1967, 22-24. 

1 Cf., de pildă, analiza acestei instituţii în epoca paleologă, în P LEMERLE, „Recher- 
ches sur les institutions judiciaries à l’époque des Paléologues, II. Le tribunal du patriarcat 
ou tribunal synodal”, în Analecta Bollandiana 68 (1950) 318-333. 


106 DIALOG TEOLOGIC 11(2003) 


covârşitoare asupra relației acesteia cu instituția sinodală. Făcând uz 
de capacitatea sa de etnarh, patriarhul şi-a extins „prezumția de compe- 
tenta”” asupra unei sfere din ce in ce mai largi de drept civil (căsătorie, 
divorţ, zestre, adopţie, moştenire, deserenta), ceea ce a produs un transfer 
obligatoriu de competență şi asupra sinodului. Astfel, curtea sinodală a 
ajuns să judece nu numai pricini între clerici, clerici şi mireni, ci şi între 
mireni sau între mireni creştini şi musulmani. Competența cea mai 
importantă a sinodului, în afara administrării treburilor curente şi a celor 
de tip juridico-canonic, era cea a alegerii unui nou patriarh. Pentru 
această misiune, sinodul funcţiona într-o formulă lărgită, ce integra 
aşa-numita pentadă, adică grupul de cinci nobili, arhonti laici cu drept 
de vot. Pe parcursul secolului al XVII-lea, caracterizat de o mare insta- 
bilitate” a instituției patriarhale, sinodul s-a întrunit de 54 de ori 
pentru alegeri, iar numărul titularilor, aleşi adesea de mai multe ori 
după perioade scurte de timp, a fost de 26, ceea ce dă o medie de păsto- 
rire de trei ani şi zece luni”. 

Cât despre tendințele generale ale evoluţiei jurisdicției pe parcursul 
secolului al XVII-lea, aceasta moşteneşte mutatiile importante 
petrecute în secolul anterior. Dacă pentru teritoriile unei părți din Asia 
Mică, Balcani, o bună parte din Bulgaria, țările române, creştinii orto- 
docşi din teritoriile controlate de venețieni, din regatul polono-lituanian 
şi comunităţile greceşti din diaspora, se poate vorbi despre o jurisdicție 
„relativă”, mărginită adesea la confirmarea unei ierarhii alese la nivel 
local, recrearea patriarhatului sârbesc de Peae în 1557 şi cel al Moscovei 
în 1589'1 punea în mod serios problema autocefaliei, deschisă deja de 
situația ambiguă a Patriarhiei de Ohrida”. 


71 N. PANTAZOPOULOS, 0.c., 44. 

"2 Despre acest fenomen a scris mai întâi V. LAURENT, pe baza studierii unui caz 
particular, „La liste des métropolites de Paronaxia au XVII”, in Echos d’Orient 36 
(1937) 190; cf. şi R. JANIN, La géographie écclésiatique de l’Empire Byzantin. Premicre 
partie. Le siége de Constantinople et le patriarcat byzantin, Paris 1969, 90-106, precum 
şi S. RUNCIMAN, The great Church in Captivity, Cambridge 1968, 201. Pentru acesta 
din urmă, factorii care au indus această instabilitate sunt în principal doi: creşterea tribu- 
tului fata de puterea otomană şi amestecul neîncetat al puterilor europene cu care se 
stabilisiră relaţii diplomatice şi ai căror ambasadori sprijineau fie partite procatolice 
(Franţa, Austria), fie procalvine (Olanda, Anglia). 

73 C£. (Elenismul sub stăpânirea turco-latind, 1669-1821), X, Atena 1974, 101. Cf. şi 
lista patriarhilor ecumenici (cf. 102) — mediile înregistrate pentru Patriarhia de Alexan- 
dria (12 ani şi jumătate), Antiohia (10 ani) şi Ierusalim, unde o păstorire ajunge şi până 
la 25 de ani (cf. S. RUNCIMAN, o.c., 201; 203; lista numără 61 de schimbări şi 31 de 
patriarhi). 

14 Patriarhul Ieremia al II-lea a convocat în 1593 „Marele şi sfântul sinod” pentru 
a consfinti întemeierea Patriarhiei de Moscova. 

% Cf. H. GELZER, Der Patriarchat von Achrida. Geschichte und Urkunden, Leipzig 1902. 

5.2. „Sfântul şi marele sinod” 
sub impactul Reformei şi al Contrareformei 


Seria sinoadelor constantinopolitane provocate de scandalul din jurul 
Mărturisirii patriarhului Chiril Lukaris (1629) reprezintă un moment 
important în evoluţia gândirii teologice răsăritene. Bogata bibliografie 
adunată în jurul cazului atât de controversat al lui Chiril Lukaris a pus 
în evidență atât aspectele politice“, cât şi pe cele religioase ale optiu- 
nilor sale, influenţa latină, caracteristică perioadei 1601-1605”, şi cea 
calvina’’, cu mult anterioară şi ea urcării pe tronul patriarhal. Nu este 
locul aici pentru a relua acest dosar imens, ci pentru a reliefa tipul de 
reacție sinodală stârnit de poziţiile sale. 

Dacă asupra paternității Mărturisirii publicate în 1629 sub numele 
lui Lukaris au fost emise opinii diferite”, chiar începând din epoca 
imediat următoare morţii acestuia, în schimb, nu există nici un dubiu 
asupra faptului că primul sinod de condamnare convocat în septembrie 
1638 de către patriarhul Chiril Kontaris® a fost sugerat de către 
cardinalii Congregaţiei „De Porpaganda Fide”. Nu numai simpatiile 
catolice ale acestui patriarh ,,latinolatru” şi profesiunea de credință la 
care misionarul Angelo Petricca, vicar patriarhal latin de Constan- 
tinopol, a reuşit să-l determine stau mărturie in acest sens*!, ci si cores- 
pondenta lui Kontaris cu cardinalul Antonio Barberini din perioada 
1638-1639%, in care se găsesc suficiente dovezi asupra autorilor morali 
ai condamnării. 

Deşi ideea convocării sinodului aparținea Congregaţiei, maniera de 
desfăşurare a acestuia păstra toate canoanele formale ale perioadei vechi 
conciliare: anatemizarea însoţită de stingerea lumânărilor. Explicația 
acestei proceduri, atât de ceremonioase, dar, în acelaşi timp, destul de 
anacronice, stă în faptul că momentul dezbaterilor teologice ale tezelor 
lui Lukaris se consumase. Într-adevăr, încă din perioada 1635-1636, 
când Chiril Lukaris a fost înlăturat şi înlocuit cu acelaşi Chiril Kontaris 
din Veria, la invitaţia acestuia din urmă, sosise la Constantinopol teologul 
Gheorghios Coressios din Chios, cu scopul de a combate punctele 


16 Cf. R. SCHLIER, Der patriarch Kyrill Lukaris von Konstantinopol. Sein Leben und 
sein Glaubenbekenntnis, Marburg 1927; I. KARMIRIS, Optodoéia Kal mpoteotavtiopod, 
I, Atena 1941, 142-169. 

11 Cf. G. HOFMANN, „Patriarch Kyrillos Lukaris und die Römische Kirche”, în Orien- 
talia Cristiana Periodica (1929); (1941) 250-265. 

Cf. I. MIHALCESCU, „Ideile calviniste ale patriarhului Chiril Lukaris”, in Studii 
teologice 1 (1932) 7-16.” Cf. F PALL, „Les relations de Basile Lupu avec POrient orthodoxe 
et particuliérement avec le Patriarcat de Constantinople”, in Balcania 8 (1945) 71-72; 
teologii ortodocşi greci şi romani au susținut, în majoritatea lor, tezele sinodului de la 
Ierusalim din 1672, potrivit cărora Lukaris nu a fost autorul scrierii care i se atribuie. 

80 Cf. G. HOFMANN, „Patriarch Kyrill Kontaris”, în Orientalia Cristiana (1930) 20-29. 

81 Cf. A. DE SANCTIS, Un tentative di unione fra Roma e Constantinopole nel secolo 
XVII. L’attivitr del P Angelo Petricca, Assisi 1966, 58-69. 

82 Cf. G. HOFMANN, „Patriarchen von Konstantinopel”, în Orientalia Cristiana Perio- 
dica (1933) 20-21. 

Marturisirii calvinizante, aparate, printre altii, de Teophil Corydaleu, el 
însuşi chemat în capitală de maestrul său, Lukaris®. Duelul lui Coressios 
cu capelanul ambasadei Olandei, Antoine Leger, pe tema transsubstan- 
tierii, duel oral, dar şi epistolar, a ţinut locul unei dezbateri sinodale, şi 
ea începuse îndată după publicarea textului latin al Mărturisirii lui 
Lukaris, în 1629. 

Cel de-al doilea sinod prilejuit de problema condamnării catehis- 
mului lukarian s-a ținut imediat după sinodul de la Iasi, în 1643. La 
convocarea patriarhului Partenie al II-lea şi în prezența celorlalți trei 
patriarhi (Ioanichie - patriarh de Alexandria, Macarie — patriarh de 
Antiohia şi Paisie — patriarh de Ierusalim), hotărârile luate la Iasi au 
fost validate şi versiunea greacă a Mărturisirii de credinţă a lui Petru 
Movilă, în care Meletie operase amendări, a primit aprobarea sinodală. 
Numeroasele fluctuații care au urmat vreme de mai multe decenii, atât 
în poziția fata de acest document al patriarhilor ecumenici, cât şi in 
lipsa de autoritate şi unitate clare a receptării lui în țările ortodoxe, ne 
îndeamnă să înțelegem că nici sinodului ieşean şi nici celui de la 
Constantinopol nu li s-a recunoscut o legitimitate definitivă în deciziile 
cu caracter dogmatic. Numai aşa se explică de ce patriarhi ai Con- 
staninopolului, ca Partenie al III-lea, au însoțit gestul de a îngropa cu 
cinste rămăşiţele lui Lukaris de convocarea unui sinod care denunța 
caracterul prolatin al cărții lui Movilă. Seria sinoadelor cu caracter 
dogmatic în secolul al XVII-lea, prezidate de patriarhi, culminează cu 
aşa-zisul „sinod de la Betleem”, convocat şi prezidat de patriarhul de 
Ierusalim, Dositei Nottaras, în 1672, pentru a sancţiona propria sa 
mărturisire de credință. In chip ireversibil, sinodul nu mai este un 
instrument care să compenseze criza de autoritate creată în materie de 
elaborare dogmatică. Orice patriarh îl poate manipula în propriul său 
interes, pentru a cautiona documente al căror conținut oglindea punctul 
său de vedere. 


83 Cf. P VANCOURT, „Georgio Coressios”, în Orientalia Cristiana Periodica (1933) 42-45; 
C. TsourKAS, Les débuts de l’enseignement philosophique et de la libre pensée dans les 
Balkans, Tesalonic 1967, 66-67. 


SINODUL DE LA COTNARI - 6 NOIEMBRIE 1642 


Pr. Fabian DOBOS 
Parohia „Adormirea Maicii Domnului” Iaşi 


Cuvântul synodos înseamnă, în limba greacă, „drum împreună”, 
adică lucrarea mai multor persoane care urmăresc acelaşi scop. In 
terminologia Bisericii primare, „sinod” însemna „conciliu”, adunare de 
episcopi. Practica sinoadelor a apărut din două motive: dorința epis- 
copilor de a se consulta între ei atunci când întâmpinau dificultăți 
deosebite în diecezele lor şi conştiinţa acestora că ei formează un singur 
colegiu episcopal!. 

Extinderea continuă a creştinismului a purtat cu sine mărirea 
numărului diecezelor şi al episcopilor. De asemenea, problemele pe care 
aceştia erau nevoiţi să le înfrunte erau tot mai acute. Pentru rezol- 
varea lor nu au fost îndeajuns sinoadele locale sau interdiecezane, ci s- 
a impus convocarea sinoadelor generale, care au luat numele de concilii. 
Prima adunare de acest fel a avut loc în anul 325 la Niceea, la cererea 
împăratului Constantin cel Mare. La acest eveniment, Papa Silvestru I 
(314-335) a participat printr-o delegaţie care avea datoria să ia o 
atitudine severă fata de aceia care nu ar fi recunoscut că Fiul este egal 
cu Tatăl?. 

De-a lungul celor două mii de ani de existență, Biserica Catolică a 
celebrat 21 de concilii, ultimul fiind Conciliul al II-lea din Vatican 
(1962-1965). După fiecare conciliu, episcopii se întorceau în diecezele 
lor şi încercau să introducă hotărârile respective în comunităţile lor 
prin celebrarea sinoadelor locale’. 

In istoria Bisericii, Conciliul Tridentin (1545-1563) reprezintă o coti- 
tură deosebit de importantă datorită decretelor pe care le-a aprobat. 
Dintre numeroasele decizii ale acestui conciliu amintim numai câteva: 
decretul despre păcatul originar, decretul despre răscumpărare, decretul 
despre sacramente, decretul despre sfânta Impărtăşanie, decretul 
despre reformă etc“. Părinţii conciliari au reuşit să rezolve la Trento o 
problemă care aştepta de mult timp o soluţie. Este vorba despre înfiin- 
tarea de seminarii pentru pregătirea tinerilor în vederea primirii sacra- 
mentului Preotiei. Imediat după încheierea Conciliului Tridentin, au 


1Cf. Lexicon. Dizionario teologico enciclopedico, Casale Montferrato, 1993, 960. 

2 Conciliul din Niceea a condamnat doctrina lui Arius, care susținea că Fiul este 
inferior Tatălui. 

3Cf. F Dosos, „Sinodul de la Cotnari (6 noiembrie 1642)”, Lumina crestinului 
155(2002) 13. 

‘Pentru a avea o imagine mai clară a desfăşurării Conciliului Tridentin, cf. Conci- 
liorum oecumenicorum decreta, Bologna 1991, 657-799. 

fost deschise câteva seminarii in unele dieceze italiene, în timp ce alte 
țări au primit cu reținere canoanele promulgate la Trento”. La 2 februarie 
1565, Pius al IV-lea (1560-1565) a înființat Seminarul Roman, ut aliis 
civitatibus exemplo esset’ („pentru a fi de exemplu altor oraşe”). Pentru 
misiunile din țările îndepărtate, Congregația „De Propaganda Fide” a 
deschis, la începutul secolului al XVII-lea, un seminar special, în care 
se pregăteau tineri trimişi din locurile în care condiţiile economice, 
politice sau sociale nu permiteau înființarea unui astfel de institut’. La 
acest colegiu au fost trimişi, încă din secolul al XVII-lea, unii tineri de 
pe meleagurile moldovene, pentru a se pregăti la sfânta Preotie. 

Suflul nou pe care l-a dat Bisericii Conciliul Tridentin a ajuns in Mol- 
dova abia spre anul 1600£. In această perioadă, preoții de aici au înțeles 
că, pentru a progresa, Misiunea trebuie să se conformeze noilor dispoziții 
date de Conciliul Tridentin. In afara lipsei unui seminar, misionarii se 
mai confruntau cu unele dificultăți de ordin pastoral, despre care vom 
trata în paginile studiului de față. 

Prezenţa catolicilor în Moldova la sfârşitul evului mediu este o reali- 
tate cunoscută publicului larg. Preoţii dominicani şi franciscani au purtat 
pe aceste meleaguri sămânţa credinței începând cu secolul al XIII-lea, 
înființând parohii care, în timp, aveau să devină adevărate centre misio- 
nare. Unul dintre acestea a fost Cotnariul, sat „aşezat într-o vale, între 
dealuri, deasupra unui lac în care se află diferite soiuri de peşti. Aici 
sunt foarte multe vii, pentru că pământul acesta dă cele mai bune 
vinuri din toată tara. Au vii aici şi domnul, şi boierii. In vremea culesu- 
lui, aproape toată tara se adună aici, fie pentru cules, fie pentru a 
cumpăra vin”?. 

Prima mențiune documentară a catolicilor din Cotnari se găseşte în 
Efemeridele Cibinului, unde se afirmă că, în anul 1420, husitii, alungați 
din Ungaria şi Boemia de regele Sigismund, au trecut Carpaţii răsări- 
teni, stabilindu-se la Baia şi Cotnari’®. Relația pe care misionarul francis- 
can Paul Bonici a trimis-o superiorilor săi de la Roma în anul 1632 ne 
informează că Ştefan cel Mare a construit pentru catolicii din Cotnari 
o biserică închinată „preasfintei Marii din luna august şi este numită 
«Sfânta Maria Mare»”"'. Data înființării Parohiei Cotnari nu se cunoaşte, 


5 In acest sens, Franţa, afectată de galicanism, a arătat cea mai înverşunată opoziţie. 
Aici, abia în secolul al XVII-lea a fost posibilă deschiderea unor seminarii, un rol 
important avându-l sfântul Vincențiu de Paul. Cf. G. BEDOUELLE, Dizionario di storia 
della Chiesa, Bologna 1887, 240. 

6 PONTIFICIO SEMINARIO ROMANO MAGGIORE, Elenco dei sacerdoci ex alunni, Roma 
1939, 135. 

1Cf. G. BEDOUELLE, Dizionario di storia della Chiesa, 240. Ă 

8Cf. G. SCALETTA, La chiesa Cattolica in Moldavia, Roma 2001, 40. Infiintarea Epis- 
copiei de Bacău în anul 1607 poate fi interpretată ca o consecință a Conciliului Tridentin. 

°GH. VINULESCU, „Pietro Diodato e la sua relazione”, în Diplomararium italicum, 
IV, Roma 1939, 114. 

10 Cf. I. GABOR, Dicţionarul comunităţilor catolice din Moldova, Bacău 1996, 78. 

1 Călători străini despre Ţările Române, V, Bucuresti 1973, 25. 

însă din documentele pe care le avem rezultă că aceasta exista încă de 
la sfârşitul secolului al XVI-lea)!?. Episcopul Bernardin Quirini, dupa 
vizita pe care a făcut-o Misiunii în anul 1599, a trimis papei Clement al 
VIII-lea (1592-1605) un raport în care face o prezentare vastă a situa- 
tiei catolicilor din Moldova. Documentul ne informează că la Cotnari trăiau 
la acea dată 198 de familii catolice cu 1083 de credincioşi!5. Datorită 
numărului mare al catolicilor din Cotnari, domnul Moldovei, Gaspar 
Gratiani, ar fi dorit ca papa să înființeze o episcopie in această locali- 
tateit. Până la jumătatea secolului al XVII-lea, Cotnariul a reprezentat 
un adevărat focar pentru Misiune, catolicii din această localitate fiind 
prezenți in toate relaţiile despre situaţia catolicilor din Moldova”. Fiind 
o comunitate numeroasă, Parohia Cotnari a avut parte şi de unele dificul- 
tati pastorale pe care misionarii au încercat să le rezolve prin diferite 
metode. Părintele Bartolomeu Bassetti, vicarul general al arhiepisco- 
pului de Sofia, Petru Deodat (Bogdan) Bacsié, vizitând parohiile Misiunii 
în anul 1642, şi-a dat seama că toate comunităţile catolice se confrun- 
tau cu anumite probleme care, în concepţia sa, nu puteau fi soluționate 
decât printr-un sinod la care să participe toţi preoții de pe teritoriul 
Moldovei. Convins de acest lucru, părintele Bassetti i-a convocat pe 
confrații săi pentru data de 6 noiembrie 1642, la Cotnari, pentru a 
îndrepta anumite greşeli pe care le făceau atât clericii, cât şi laicii. Dar 
înainte de a trata despre cauzele şi desfăşurarea sinodului de la Cotnari, 
vom prezenta pe scurt biografia misionarului Bartolomeu Bassetti, 
personajul principal al primului sinod catolic celebrat pe teritoriul Moldo- 
vei în secolul al XVII-lea. 

Părintele Bartolomeu Bassetti s-a născut în localitatea Piano Cas- 
tegnaio (Toscana)'®, probabil spre sfârşitul secolului al XVI-lea. Simtind 
dorința de a-şi dedica viata celorlalţi, a intrat în rândul franciscanilor 
conventuali”. La cererea lui Vasile Lupu, Congregația „De Propaganda 
Fide” l-a desemnat în 1639 pe părintele Bassetti pentru Misiunea Fran- 
ciscană din Moldova, unde a sosit la începutul anului 1640, însoțit fiind 
de misionarii Simon Apolloni de Veglia şi Benedict Remondi'®. Numai 
după un an, la 15 februarie 1641, părintele Bassetti le-a trimis superi- 
orilor săi de la Roma o scrisoare prin care îi informa despre intenția de 


Cf. V. A. URECHE, Codex bandinus, Bucuresti 1985, 127. 

13 Aceste cifre par exagerate. Însă, dacă ținem cont de faptul că localitatea Cotnari 
era a treia din Moldova (după Suceava şi Bacău), informaţia episcopului Bernardin Qui- 
rini devine credibilă; cf. I. GABOR, Dicţionarul comunităților catolice din Moldova, 79. 

14 Această dorință reiese din Instrucţiunile pe care Domnul Moldovei le-a dat la 12 
decembrie 1620 nuntiului de Polonia, Diotallevi; cf. A. MESROBEANU, „Nuovi contributi 
sul voivoda Gaspare Graziani e la sua guerra turco-polacca del 1621”, in Diploma- 
tarium italicum, III, Roma 1939, 147-148. 

1 Cf. I. GABOR, Dicţionarul comunităţilor catolice din Moldova, 79. 

16 Cf. I. GABOR — I. SIMON, Necrolog, Presa Bună, Iasi 2001, 175. 

17 Loc. cit.; alte surse susțin că Bassetti nu a fost conventual, ci observant. Cf. Călători 
străini despre Țările Române, V, 175. 

18 Cf. I. GABOR — I. SIMON, Necrolog, 175. 

a tipări „un catehism în limba valahă, la tipograful care venise chiar 
atunci in laşi pentru a tipări, între alte cărți, un Evangheliar!* in aceasta 
limbă valahă”. Tipărirea unui catehism în limba țării de către un 
misionar abia venit în Moldova reprezintă un fenomen miraculos. Acest 
eveniment confirmă ipoteza că misionarii italieni, înainte de a veni în 
Moldova, învățau limba moldovenească în centrele speciale pe care 
Ordinul Franciscan le-a deschis în diferite oraşe din Italia, imediat 
după înființarea Congregaţiei „De Propaganda Fide”. La sfârşitul vizitei 
pe care a făcut-o în Moldova, arhiepiscopul de Sofia, Petru Deodat 
(Bogdan) Bacsié l-a numit, la 3 octombrie 1641, pe părintele Bassetti 
vicar general pentru Moldova. Pentru a acționa în această calitate, 
acesta a primit şi permisiunea lui Vasile Lupu. După un an, la 6 noiem- 
brie 1642, noul vicar general i-a convocat pe toți preoții din Moldova la 
Cotnari, pentru celebrarea unui sinod ce trebuia să rezolve unele pro- 
bleme religioase care se verificau în comunitățile catolice din Misiune. 
Cu această ocazie, a fost întocmit un document special, Speculum 
ordinis, pe care părintele Bassetti l-a prezentat î în 1643 superiorilor săi 
de la Congregația „De Propaganda Fide” din Roma. În 1644 şi-a început 
călătoria de întoarcere în Moldova, dar se pare că a murit în Polonia”. 
Sinodul de la Cotnari se înscrie în seria evenimentelor religioase 
ignorate de istorici. Acest lucru se datorează şi faptului că în aceeaşi 
perioadă a avut loc la Iasi un sinod ortodox”, care a fost convocat pentru 
a condamna cele 18 teze calviniste pe care patriarhul de Constantinopol, 
Chiril Lukaris”, le publicase In 1629. Deja la 8 septembrie 1640 un 
sinod local, condus de mitropolitul Kievului, a aprobat o confessio orto- 
doxae fidei, care conținea idei opuse profesiunii făcute de patriarhul 
Lukaris cu unsprezece ani înainte”. Fiind prieten bun al domnului Mol- 
dovei, Vasile Lupu”, mitropolitul de Kiev, Petru Movilă, i-a cerut acestuia 
permisiunea de a convoca un sinod la laşi pentru a corecta greşelile 
introduse în teologia ortodoxă de patriarhul Chiril Lukaris. Acest 
eveniment a durat aproape două luni (septembrie-octombrie 1642)%. 


19 Este vorba despre cazania mitropolitului Varlaam sau Carte românească de învă- 
țătură, care a fost tipărită la Mănăstirea „Trei Ierarhi” din Iaşi, în anul 1643. 

2D, GAZDARU, „Un catehism românesc din 1640-1641, scris pentru catolicii din 
Moldova de misionarul Bartolomeu Bassetti”, Omagiu porfesorului D. Găzdaru. Misce- 
llanea din studiile sale inedite sau rare, I, Freiburg 1974, 7. 

21 Cf. I. GABOR — I. SIMON, Necrolog, 176. 

22 Cf. N. IORGA, Istoria Bisericii româneşti, I, Bucuresti 1928, 327. 

23 Acesta a fost de cinci ori patriarh de Constantinopol, fiind condamnat la sinodul 
care a avut loc în acelaşi oraş la data de 25 septembrie 1638, condus de succesorul său, 
Ciril Contari, pentru profesiunea de credinţă infectată de calvinism, publicată în anul 
1629; cf. B. MORARIU, La Missione dei Frati Minori Conventuali in Moldavia e Valacchia 
nel suo primo periodo, 1623-1650, Roma 1962, 44. 

2 Cf. I. GABOR, Ierarhia catolică a Moldovei, II, Nisiporeşti 1970, 83. 

25 Cf. B. MORARIU, La Missione dei Frati Minori Conventuali..., 45. 

2 Domnul Moldovei se arăta foarte interesat de unele argumente teologice în dis- 
cutie la acea dată: purgatoriul, purcederea Duhului Sfânt, indulgentele papale etc.; cf. 
D. GĂZDARU, „Un catehism românesc din 1640-1641...”, I, 9. 

21 Cf. I. GABOR, Ierarhia catolică a Moldovei, II, 83. 

Ideea convocării unui sinod catolic i-a venit părintelui Bassetti în 
urma participării la şedinţele sinodului ortodox, la care a participat cu 
mult entuziasm”. Pentru ca lucrările sinodului de la Cotnari să se 
desfăşoare în armonie cu legile civile, părintele Bassetti, ajutat de medicul 
lui Vasile Lupu, loan Andrei Scocardi, a primit permisiunea domnului 
Moldovei”. Cauzele care l-au determinat pe părintele Bassetti să- i con- 
voace pe toţi slujitorii altarului din Moldova la sinod sunt reprezentate 
de ignoranta religioasă a credincioşilor şi de unele abuzuri care se 
verificau atât în rândul clericilor, cât şi în cel al laicilor: existau preoți 
care cereau taxe prea mari pentru botez; unii preoți nu administrau 
sfântul Maslu bolnavilor, motivând că în Moldova nu este acest obicei; 
alti preoți nu voiau să dea pocăință penitentilor deoarece considerau că 
penitentul trebuie să-şi aleagă singur pedeapsa; unii dascăli susțineau 
că sfânta Impărtăşanie trebuie primită obligatoriu sub ambele specii; 
deseori se întâmpla ca la botez să fie admişi naşi ortodocşi care 
transmiteau finilor propriile convingeri religioase etc. 


Din cauza faptului că în Moldova s-au introdus multe abuzuri cauzate de 
lipsa unui păstor onest, sus-numitul părinte vicar Bassetti a convocat o 
congregatie sinodala, în care au luat cuvântul preoţi şi laici. Aceştia s-au 
unit pentru ca împreună să anihileze abuzurile şi greşelile. De asemenea, 
cu ocazia sinodului de la Cotnari, s-a introdus ritul roman, fiind acceptat 
de toţiil. 


Protagonistul sinodului de la Cotnari a fost părintele Bartolomeu 
Bassetti? care, în urma vizitei ce a făcut-o Misiunii din Moldova în 
1642, scria la 3 octombrie acelaşi an“ Congregaţiei „De Propaganda Fide” 
că, pentru a elimina unele neajunsuri spirituale existente în comu- 
nitatile catolice, a hotărât convocarea unui sinod în ziua de 6 noiem- 
brie 1642, eveniment la care erau obligaţi să participe toţi preoţii care 
slujeau pe teritoriul Diecezei de Bacău. In ziua stabilită, s-au adunat 
la Cotnari? trei călugări misionari şi alti şase sau şapte preoţi diece- 
zani care lucrau în Moldova. Deciziile luate la acest sinod au fost 
adunate într-o vastă lucrare numită Speculum ordinis. Documentul 
cuprindea versiunea românească a întrebărilor de la botez, a rugăciunii 
„Tatăl nostru”, a crezului şi a unor formule de binecuvântare folosite 


28 Cf. D. GĂZDARU, „Un catehism românesc din 1640-1641...”, I, 9. 

2 Cf. D. GĂZDARU, „Documente”, Omagiu profesorului D. Găzdaru..., I, 56-57. 

30 Cf. I. GABOR, Ierarhia catolică a Moldovei, II, 85. 

31 Arhiva Congregaţiei „De propaganda Fide”, Moldavia, I, 143. 

32 Acesta a fost unul dintre cei mai importanți conducători ai Misiunii din Moldova, 
fiind preocupat de promovarea spiritului tridentin; cf. A. DESPINESCU, „Preocupări sino- 
dale în secolul al XVII-lea la Episcopia Bacăului”, în Buletin istoric 2 (2002) 115. 

33 La sfârşitul acestei scrisori, Bartolomeu Bassetti s-a semnat astfel: „Viceprefect 
al celor două Valahii, vicar general în cele spirituale în Moldova, frate minor conven- 
tual, doctor în teologie”. 

3 Cf. F DOBOş, „Sinodul de la Cotnari (6 noiembrie 1642)”, 13. 

35 A fost aleasă această localitate întrucât era locul cel mai comod şi central din 
Episcopia de Bacău; cf. B. MORARIU, La Missione dei Frati Minori Conventuali..., 47. 

în Moldova:$, precum şi unele doleante ale preoţilor de aici (permisi- 
unea de a deschide la Iaşi un seminar; diferite facilităţi şi facultăți pentru 
preoţii care slujeau în Moldova, trimiterea unor manuale de teologie 
dogmatică, morală, precum şi a celor mai importante colecţii de canoane 
ale conciliilor ecumenice pentru pregătirea viitorilor clerici etc.). 

In perioada 16 ianuarie-12 aprilie 1643, părintele Bassetti vizitează 
din nou Misiunea din Moldova, care cuprindea la acea vreme 27 de 
centre de catolici. Din raportul pe care vicarul general l-a trimis Congre- 
gatiei „De Propaganda Fide” aflăm că în Moldova trăiau 1050 de 
familii catolice cu 5000 de suflete, păstorite de 10 preoţi (patru călugări 
misionari şi şase de mir). In fiecare comunitate exista câte un dascăl. 

După această vizită, însărcinat de participanţii la sinod, părintele 
Bassetti s-a îndreptat spre Roma pentru a prezenta superiorilor săi 
hotărârile luate de preoţi la Cotnari şi adevărata situaţie a Misiunii din 
Moldova. Călătoria a început-o în iunie 1643, după ce a primit o scri- 
soare de recomandare din partea lui Vasile Lupu şi a medicului său, 
catolicul Ioan Andrei Scocardi*?. 

Ajuns la Roma, părintele Bassetti a încredințat lucrarea întocmită 
cu ocazia sinodului, Speculum ordinis, secretarului Congregaţiei „De 
Propaganda Fide”, Mons. Francisc Ingoli+0, cu rugămintea de a fi anali- 
zată, revizuită şi apoi tipărită, lucru care nu s-a realizat niciodată“. In 
decembrie 1643, cancelaria Congregaţiei Romane a întocmit următorul 
referat în vederea şedinţei din 19 ianuarie 1644: 


1. Prin mijlocirea cardinalilor Congregaţiei „De Propaganda Fide”, preoţii 
din Moldova îl roagă pe papa să se ocupe de soarta lor, să-i scoată din 
mizerie, pentru ca ei să se poată îngriji mai bine de slujirea lui Dumnezeu 
şi a sufletelor, având în vedere că nu sunt decât patru parohii în care să 
poată locui un preot, şi anume: Cotnari, Bacău, Baia şi Huşi. Mai cer ca, 
pentru progresul Bisericii lor, să li se trimită Sfânta Biblie, manualul lui 
Layman şi canoanele Conciliului Tridentin. 

2. In plus, preoţii cer să nu fie lăsaţi fără păstor, deoarece nici episcopul, 
nici prefectul apostolic nu locuiesc în Moldova. De aceea, ei roagă să li se 
dea un episcop care să-i promoveze la ordinul sacru pe cei din provincie, 
fără a fi nevoiţi să schimbe patria pentru a ajunge preoți. 

3. Neavând posibilitatea de a-i face pe tineri să studieze, cer bani pentru 
înființarea unei şcoli şi pentru a-i plăti pe învățători. Ei doresc foarte mult 
să realizeze acest lucru, deoarece nu există un mijloc mai eficient pentru a 
răspândi credința decât educaţia în diferite domenii, după cum se poate 
vedea din experiența Germaniei şi Ungariei, care s-au convertit prin şcolile 
şi operele părinţilor iezuiți. 


3% Cf. F. Dosos, „Sinodul de la Cotnari (6 noiembrie 1642)”, 13. 

37 Cf. I. GABOR, Ierarhia catolică a Moldovei, II, 86. 

38 Cf. I. GABOR — I. SIMON, Necrolog, 176. 

39 Cf. B. MORARIU, La Missione dei Frati Minori Conventuali..., 47. 

“Cf. Arhiva Congregaţiei „De propaganda Fide”, Moldavia, I, 143. 

41 Cf. A. DESPINESCU, „Preocupări sinodale în secolul al XVII-lea...”, 115. 

4. Întrucât există multe sate în care preoţii nu pot ajunge, în schimb, sunt 
dascăli care se ocupă de credincioşi, iar în aceste sate se întâmplă des ca 
pruncii să nu fie botezați decât după trei ani, preoţii cer ca laicii să poată 
boteza nu doar în caz de moarte, ci mereu, pentru a nu-i lăsa pe oameni să 
trăiască precum animalele. 
5. Deoarece zilnic se întâlnesc cazuri în care fetele bătrâne sunt răpite şi 
necinstite pe motiv că se vor căsători, preoţii cer ca uneori, cu acordul lor, 
să poată asista la căsătorie şi laicii. 
6. Există obiceiul ca, de exemplu, dacă soția nu-şi mai iubeşte bărbatul, 
acesta pleacă la ortodocşi sau se botează din nou şi îşi ia altă soţie chiar 
dacă prima trăieşte. Acest lucru este împotriva dreptului divin. Bărbaţii, 
astfel, îşi reneagă credința, neputând trăi fără femeie, şi de aceea apelează 
la preoți. 
7. Cer facultatea de a putea dezlega de orice caz rezervat episcopului si 
Sfântului Scaun, astfel încât să nu mai existe diferență între un caz rezer- 
vat şi unul obişnuit. Dacă nu, oamenii se spovedesc la alti preoți. In plus, 
cer ca misionarii să folosească vechiul calendar şi să celebreze mai multe 
Liturghii fără a purifica. 
8. In sfârşit, sinodul a decis ca fiecare paroh şi călugăr să celebreze două 
sfinte Liturghii pentru papa Urban al VIII-lea, două pentru Congregația 
„De Propaganda Fide”, două pentru domnul Vasile Lupu, stăpânul acelei 
țări, una pentru soția sa, una pentru fiii săi, una pentru sinod şi una pentru 
toți catolicii din Moldova, una pentru toată Moldova şi una pentru bine- 
făcători“?2. 
In şedinţa din 19 ianuarie 1644, Congregația „De Propaganda Fide” 
a analizat referatul reprodus mai sus şi a decis ca preoții din Moldova 
să primească patru Biblii, patru volume Actele Conciliului Tridentin şi 
patru manuale despre cazuri de conştiinţă, opera lui Layman. Referitor 
la toate celelalte probleme, ele au fost încredințate noului conducător 
al Misiunii din Moldova, Marcu Bandini, numit la 16 noiembrie 1643 
arhiepiscop de Marcianopoli şi administrator apostolic al Diecezei de 
Bacau. Deşi cancelaria congregatiei romane a alcătuit referatul pe baza 
lucrării Speculum ordinis, în răspunsul din 19 ianuarie 1644 nu se 
aminteşte nimic despre acest document, care nu a fost încă identificat în 
Arhiva Congregaţiei „De Propaganda Fide” sau într-o altă arhivă din 
Cetatea Eternă. Găsirea sa rămâne o prioritate de viitor pentru istorici. 
Efectele sinodului de la Cotnari nu au fost prea îmbucurătoare 
pentru catolicii din Moldova. Primirea câtorva manuale nu a repre- 
zentat nici pe departe rezolvarea problemelor cu care Biserica din Mol- 
dova trebuia să se confrunte. Aşteptările preoţilor care au întocmit 
Speculum ordinis nu au fost împlinite decât simbolic, întrucât arhiepis- 
copul Bandini, care primise sarcina să rezolve toate problemele discutate 
la sinod, nu a reuşit să colaboreze în totalitate nici cu laicii, nici cu 
misionarii“. Catolicii din Dieceza de Bacău au încercat să se alinieze 


42 D, GĂZDARU, „Documente”, Omagiu profesorului D. Găzdaru..., I, 60-61. 
43 Cf. B. MORARIU, La Missione dei Frati Minori Conventuali..., 47. 
4 Cf. A. DESPINESCU, „Preocupări sinodale în secolul al XVII-lea...”, 116. 

normelor pe care Biserica Catolică le-a dat cu aproape o sută de ani 
înainte, la Conciliul Tridentin. Din nefericire, condiţiile vitrege care 
existau în secolul al XVII-lea nu au permis decât o apropiere spirituală 
a catolicilor din Moldova de cei din Occident. 

Biserica lui Cristos ştie că ea trebuie să străbată calea pustiului 
spiritual, care mai întâi a fost bătută de întemeietorul ei. Asemenea lui, 
ea nu se descurajează, ci continuă să călătorească, primind necontenit 
forța supranaturală care o menţine tânără. Celebrând sinodul de la 
Cotnari, Biserica din Moldova s-a arătat disponibilă fata de chemarea 
lui Dumnezeu la convertire. In a doua jumătate a secolului al XVII-lea, 
Dieceza de Bacău a cunoscut alte două momente asemănătoare: sinodul 
de la Târgu Trotuş (1659) şi sinodul de la Bacău (1663)%. 

Astăzi, când Biserica locală de Iaşi celebrează sinodul diecezan, fiecare 
credincios este invitat să contribuie cu bucurie la reînnoirea spirituală 
a diecezei noastre, ascultând şi acceptând provocarea pe care Cristos o 
lansează tuturor: Duc in altum!*. 


45 Cf. F. DOBoş, „Sinodul de la Cotnari (6 noiembrie 1642)”, 13. 
46 Cf. P GHERGHEL, „Duc in altum — Să mergem înainte cu speranță”, în Almanahul 
„Presa Bună”, laşi 2002, 28. 

1. A. E. R. C. Iasi, dosar 2/1960, f.123-124. 


Preacucernici părinţi, 
Iubiti credincioşi, 


Murind papa Pius al XII-lea, figură măreaţă a Bisericii, în aprecierea 
oamenilor, părea că Biserica va fi lipsită de un conducător destoinic. Insă 
Isus, care a asigurat că va fi mereu cu Biserica sa până la sfîrşitul lumii, 
a destinat turmei sale iubite un păstor, care s-a dovedit vrednic urmaş 
al marelui predecesor, în persoana papei Ioan al XXIII-lea. 

Numele lui era: Angelo Giuseppe Roncalli. S-a născut la 25 noiem- 
brie 1881, în provincia Bergamo din Italia de Nord. 

In anul 1900, a absolvit Seminarul diecezan din Bergamo, iar în anul 
1904, seminarul Papal din Roma, fiind sfinţit şi preot. 

In următorii 10 ani, a fost secretatul episcopului din Bergamo şi pro- 
fesor în Seminarul diecezan. 

In anul 1925, a fost consacrat episcop şi trimis în Bulgaria ca delegat 
apostolic. In acest timp, a vizitat şi tara noastră, petrecindu-si într-un 
an vacantele la Timişul de Jos, ca oaspete al arhiepiscopului Cisar. 

In anul 1935, a fost transferat la Constantinopol, ca delegat apostolic 
pentru Turcia şi Grecia. 

In anul 1944, a fost numit nunțiu apostolic la Paris, ca în 1953 să fie 
înălțat la rangul de cardinal şi numit patriarh de Veneţia. 

La 28 octombrie 1958, a fost ales păstor suprem al Bisericii. 

In timpul pontificatului său, s-a remarcat printr-o bunătate excep- 
tionala, fiind numit Părintele celor săraci, al celor ce suferă. A vizitat spi- 
tale, case de educaţie, închisori, ducând pretutindeni bucurie şi mângâiere. 

In mai putin de cinci ani, şi-a atras admiraţia lumii întregi, convo- 
când Conciliul ecumenic Vatican al II-lea, în care a reafirmat că toți 
oamenii sânt fraţi şi, ca atare, trebuie să trăiască în unire, dragoste şi 
pace. A invitat toate confesiunile creştine să participe la conciliu, ca 
împreună să cunoască adevărul şi să aducă la îndeplinire testamentul 
Mântuitorului: „Ca toţi una să fie”. 

Constient de paternitatea sa universală, Ioan al XXIII-lea a înțeles 
adânc aspirația omenirii spre pace şi, cu autoritatea-i apostolică, a adre- 
sat conducătorilor de popoare şi omenirii întregi repetate apeluri, trezind 
astfel conştiinţa ca oamenii să se iubească ca fraţi şi contribuind astfel 
la înlăturarea unui conflict, care ameninţa distrugerea omenirii. 

Ca suprem învățător, a propus principiile ce trebuie să stea la baza 
unei păci trainice, publicând cele două scrisori enciclice: Mater et magis- 
tra şi Pacem in terris, în care a trasat calea spre o nouă epoca de renas- 
tere a lumii, în spirit de adevăr, dreptate, înțelepciune şi iubire. 

Pentru aceste bunuri supreme, papa Ioan al XXIII-lea şi-a jertfit 
viata, declarând solemn, pe patul ultimei sale suferințe: „Mă jertfesc pe 
altar, pentru Bisercă, pentru conciliu şi pentru pacea lumii!” 

In seara zilei de 3 iunie 1963, marele pontif a trecut la cele veşnice, 
iar noi ne-am adunat astăzi ca să ne rugăm, pentru ca bunul Dumnezeu 
să-i facă parte cu dreptii, în împărăţia cerului. 


Discurs ţinut de P Pleşca la Requiem-ul 
pentru papa loan al XXIII-lea, 


Iaşi, 05.06.1963 


2. A. E. R. C. Iasi, dosar 1/1964, f.20. 


Segreteria di Stato Dal Vaticano, 27 iulie 1964 
di Sva Santita 
N. 27.181 


Preaonorate domn, 


Indeplinesc venerata insarcinare primita din partea Sfantului Parinte 
Paul al VI-lea de a va transmite documentul prin care sunteti ales intre 
periti Conciliului ecumenic al II-lea din Vatican. 

După cum se ştie, în ziua de 14 septembrie a. c. se va începe a treia 
sesiune a Conciliului ecumenic Vatican al II-lea şi am onoarea de a va 
invita să participaţi la lucrările ei în calitate de peritus. 

In timp ce vă aduc la cunoştinţă acest lucru, tin să vă asigur că Sfan- 
tul Scaun va suporta toate cheltuielile necesare pentru călătoria şi 
întreținerea la Roma. 

Rămân în aşteptarea unui răspuns la această scrisoare şi mă folosesc 
de ocazie pentru a vă ruga să primiţi asigurarea deosebitei mele consi- 
deratii. 

Semnătura: A. G. Card. Cicognani 


Preaonoratului domn Pr. Petru Plesca 
laşi 


3. A. E. R. C. Iasi, dosar 1/1964, f. 21. 


N. 27.181 


Preafericitul nostru Parinte 


Cu bunăvoință s-a invrednicit a alege între pe r i t i Conciliului 
ecumenic al II-lea din Vatican pe preacucernicul preot 


PETRU PLEŞCA 
din Dieceza de Iasi. 

Cele de mai sus se comunica aceluiasi preot plesca pentru oportuna 
sa cunoştinţă şi norma. 


Din Vatican, 27 iulie 1964 
Semnătură: A. G. Card. Cicognani 


4, A. E. R. C. Iasi, dosar 1/1964, f. 45. 
Beatissime pater, 


dignetur nobis clementissime permittere, ut pro benigna invitatione 
nostri ad Concilium Oecumenicum Vaticanum corde gaudentes gratias 
agamus Sanctitati Vestrae, Vicario Domini nostri Jesu Christi. 

Paterna ista invitatio facta est nobis extraordinaria gratia Dei, cujus 
fructus in hoc puncto temporis dimetiri vix possumus. 

Paterna nostri invitatio perfodit parientem istius silentii, qui nos 
plus quam per decennium a Sancta Sede Apostolicam separatos tenebat. 

Verum est quidem, quod nos et fideles nostri etiam in absentia ista 
fovebamus in cordibus nostris et in nostra agendi ratione caritatem et 
fidelitatem erga Sedem Apostolicam: tamen dolendo debebamus sentire 
distantiam ab Urbe Aeterna. 

Ex paterna ista invitatione laeti sentivimus calorem dilectionis 
paternae Sanctitatis Vestrae, qui ex corde Patris versus totum genus 
humanum, praesertim vero versus filios in tempestate versantes radiatur. 

Invitatio nostri ad Concilium confirmavit in nobis spem, fore, ut 
dioceses nostrae in vitalem circulationem universalis Ecclesiae inti- 
mius infibulatae esse poterunt et nos, per decreta Concilii Oecumenici 
novas directivas pro vita futuri saeculi formanda atque pro salute fide- 
lium nobis commissorum operanda lucrantes, domum reversuri sumus. 

Firma nobis affulget etiam spes, quod commoratio nostra ad limina 
Apostolorum vires nostras in certamine et labore forsan defatigatas 
recreatura est. 

De genu renovamus fidelitatem filialem erga Sanctam Apostolicam 
et supplices exoramus Santictatem Vestram: dignetur nobis apostoli- 
cam benedictionem impertiri, ut missionem nostram ad gloriam Dei et 
ad salutem animarum nobis commissarum fideliter explere valeamus. 


Răspunsul pr. Petru Pleşca la 
scrisoarea din 27 iulie 1964 
(ciornă) 


5. A. E. R. C. Iasi, dosar 1/1964, f.102. 


Excelentisim si reverendisim domn, 


Cu cea mai mare bucurie şi mângâiere sufletească am primit plicul 
conținând cele cinci decrete promulgate de Conciliul al II-lea din Vatican, 

fapt care dovedeşte deosebita grijă a Preafericitului Părinte pentru fiii 
săi imprastiati pe întreaga fata a pămîntului. Documentele trimise ne- 
au pus la curent cu doctrina şi disciplina propusă de preasfântul conciliu. 

Rog pe Excelenţa voastră să primească cele mai calde mulțumiri ale 
întregului cler diecezan şi ale mele. 

De asemenea, mulțumesc Excelenței voastre din adâncul inimii pentru 
salutările şi urările adresate mie persoanl. 

Nutresc speranţa să fiu prezent la viitoarea sesiune a IV-a. 

Intr-aceea, exprim adânca mea mulțumire, depun la picioarele 
Sanctitatii sale papei Paul al VI-lea cel mai fidel omagiu şi atestez cea 
mai mare supunere păstorului suprem al Bisericii. 

Rog de la Cel de Sus asupra Excelenței voastre reverendisime abun- 
denta harului divin, sănătate deplină şi tărie statornică, ca să poată 
duce la bun sfârşit preaînaltul oficiu încredințat. 

Cu toată reverenta, mă declar al Excelenței vostre reverendisime 
preasupus, 


Ordinariu substitut de Iaşi 
laşi, 24 iunie 1965 


Excelentisimului şi reverendisimului domn, 
Domnului Pericle Felici, arhiepiscop, 
secretar al Conciliului al II-lea dinVatican 


6. A. E. R. C. Iasi, dosar 1/1964, f.103. 
Excellentissime ac Reverendissime Domine, 


Summo gaudio animique solatio involucrum includens quinque 
Decreta a Concilio Vaticano II promulgata accepi, quod factum peculia- 
rem sollicitudinem curamque Beatissimi Patris erga suos filios ubique 
terrarum dispersos demonstrat. Documenta transmissa doctrinae et 
disciplinae a Sacrosancto Concilio editae nos conscios reddiderunt. 

Excellentiam Vestram Reverendissimam precor ut exquisitissimas gra- 
tiarum actiones totius cleri diocesani measque accipere dignetur. 

Praeterea Excellentiae Vestrae Reverendissimae ex intimo corde pro 
salutationibus votisque mihi personaliter directis gratias refero. 

Sessione proximae Concilii me adfuturum spem foveo. 

Interim meam profundissimam gratitudinem profero, fidelissimum 
obsequium ad pedes Sanctitatis Suae PAULI VI depono, summamque 
oboedientiam Supremo Pastori Ecclesiae profiteor. 

Excellentiae Vestrae Reverendissimae abundantiam divinae gratiae, 
integram salutem validumque robur desuper adprecor ut ad felicem 
exitum altissimum munus sibi concreditum perducere valeat. 


Omnimoda cum reverentia Excellentiae Vestrae Reverendissimae 
me addictissimum profiteor. 

Iassiis, die 24 mensis lunii 1965 
Ordinarius Subtitutus Iassiensis 


Excelentissimo ac Reverendissimo Domino, 
Domino Pericli Felici, Archiepiscopo, Secretario Concilii Vaticani IT 


7. A. E. R. C. Iaşi, dosar 1/1964, f. 120. 
Domnule secretar general 


Subsemnatul Mons. Petru Pleşca, pro-vicar general la Arhiepiscopia 
Romano-Catolică de Bucureşti, am primit invitația de a participa la 
sesiunea a IV-a a Conciliului al II-lea din Vatican. 

Subsemnatul, doresc să particip la această sesiune. 

Primiti, vă rog, domnule secretar general, asigurarea înaltei mele 
consideratiuni. 


Bucuresti, 4 septembrie 1965 
Mons. Petru Plesca 


Domniei sale, 
domnului secretar general al Departamentului Cultelor 
de pe lângă Consiliul de Miniştri. 

Bucureşti 


8. A. E. R. C. Iasi, dosar 5/1973 f. 174-182. 


Conferinţa elaborată de părintele Mihai Rotaru 
şi citită în cadrul şedinţelor decanele din noiembrie 1973 


Literatura postconciliara tratează dimensiunile Conciliului al II-lea 
din Vatican în aceşti termeni: „Vatican II est le plus grand concile de 
Phistoire: Il est le seul qui ait pu rassembler l’episcopat du monde 
entier. Pour la première fois, le peuples de toutes le races et de toutes 
les couleurs, tout en gardant leur pluralisme de culture, de tendances 
et de civilisation, ont pu s'exprimer ensemble dans l’unité de la 
catholicité. Aucun concile n-a groupé, dans un effort comun, autant 
d’experts spécialisés. Utilisant les technique de travail et les moyens de 
comunication les plus modernes” (M. M. PHILIPON, o. p., expert al 
conciliului, membru al comisiei teologice, Essor de L’Eglise, 11). Rezul- 
tatul unei munci imense, timp de cinci ani, este corpus conciliar, cel 
mai monumental din istoria conciliilor, lăsat în seama echipelor de cerce- 
tători pentru generaţii; la indemina tuturor sunt cele 16 documente de 
autoritate şi autenticitate conciliară. 

Textele acestor documente, după cum s-a exprimat Sfântul Părinte 
papa Paul al VI-lea la finele conciliului, 4 noiembrie 1965, în fața 
episcopilor prezenţi, sunt „instrumente providentiale” ale înnoirii 

Bisericii, ale apropierii de fratii separati si ale dialogului dintre Bise- 
rica şi lume. In perioada post-conciliară ne incumbă tuturor, după cum 
declara Sfântul Părinte la o audienţă din 12 ianuarie 1966, dubla datorie, 
de a studia şi de a aplica aceste texte conciliare. 

La această şedinţă a noastră decanală, vrem să ne ocupăm de aspectul 
dogmatic al Conciliului al II-lea din Vatican, natural, în limita posibili- 
tăţilor. 

Caracteristica Conciliului al II-lea din Vatican este nota pastorală: 
„Vatican II a entendu faire oeuvre realiste plutot que spéculative. Il 
s’est voulu pastoral” (cardinalul Richard, arhiepiscop de Bordeaux). 

„Das Konzil war ein pastorales Konzil. So war es von Joh. XIII. von 
vornherein verstanden worden, und so hat sich dieses Konzil auch selbst 
verstanden” (Karl Rahner). Desi nu poate avea loc un conciliu ecumenic 
care să nu se ocupe mai presus de toate de mântuirea oamenilor, deci 
care să nu fie pastoral, totuşi acesta a fost mai pastoral. Iată, s-a ferit 
ostentativ de anatematisme împotriva erorilor moderne, fiind bine ştiut 
că o anatemă lasă impresia că nu se condamnă eroarea, ci că se dă în 
cap celui rătăcit. La acest conciliu s-a evitat pronunțarea unor definiții 
chiar dogmatice — nu este acest lucru important? 

Totuşi, trebuie să ne aşteptăm ca acest cel mai mare for doctrinar al 
Bisericii să ia poziție fermă împotriva erorilor teologice de pe tărâmul 
dogmaticii şi al teologiei morale. 

Astfel, avem două constituţii, care se intitulează expres „dogmatice”; 
ele vor forma, în special, obiectul preocupării noastre; dar şi în celelalte 
texte conciliare avem o mulțime de declaratiicare, de asemenea, ne obligă 
să le acceptăm cu credință, să le marturisim şi să le propovăduim. Din 
capul locului este îmbucurător de revelat duhul bun care i-a animat pe 
participanţi. A fost vorba despre viata istorică, deci evolutivă, a uneia 
şi aceleiaşi permanente revelații a lui Cristos, despre milenara credință 
a Bisericii. Pe acest fundament indiscutabil al credinţei creştine şi cato- 
lice, acest conciliu a fost un conciliu al libertăţii şi al dialogului deschis; 
nu a existat nici o grupare, nici o minoritate care să pună în discuţie 
vreo dogmă definitivă, deşi au existat diferențe de păreri, chiar discuţii 
aprinse, nu numai referitor la noua restructurare a liturgiei, a practicii 
pastorale, a dreptului bisericesc cu caracter uman schimbător, dar şi 
asupra unor declarații absolut noi ireformabile, căutându-se o înțelegere 
mai aprofundată şi mai nuanţată a credinței. 

Acest conciliu a fost un conciliu al Bisericii asupra Bisericii, în care 
Biserica îşi pune toate problemle, pe care situația actuală şi viitoare i 
le pune ei asupra ei însăşi ad intra şi asupra lumii ad extra, şi tocmai 
pentru a rămîne pastoral, în problematica lui nu a fost plănuit după vreun 
sistem oarecare; cum i s-au prezentat problemele, aşa au fost tratate. 
Astfel, prima a fost Constitutio de sacra liturgia — Sacrosanctum conci- 
lium, fiindcă a fost prima elaborată. Nu voi construi nici un sistem, ci 
voi urma rânduiala publicării lor, voi releva aspectele dogmatice noi, 
caracteristice Conciliului al II-lea din Vatican. 

Din această primă constituție, consemnam in capitolul al II-lea o 
descriere teologică a Euharistiei — Sacrosanctum Euharistiae mysterium, 
pentru a exprima într-un limbaj cât mai ecumenic jertfa şi sacra- 
mentul; două elemente specifice Conciliului al II-lea din Vatican: 
Cristos a instituit sacrificiul euharistic al trupului şi sângelui său, „quo 
sacrificium crucis in saecula, donec veniret, perpetuaret, atque adeo 
Ecclesiae dilectae sponsae memoriale concrederet...”, evitând absichtlich 
(Rahner), termenul Conciliului Tridentin, repreasentation, şi expresia 
întâlnită chiar recent în unele texte papale, renovatio, a sacrificiului 
Domnului. 

In partea a doua a art. 55, păstrând principiile dogmatice fixate de 
Conciliul Tridentin, incuviinteaza, fără multe circumstanțe, împărtăşirea 
cu ambele specii şi pentru laici. In art. 57 se extinde facultatea conce- 
lebrării. Astfel, se aplanează paşnic discuții şi dezbinări, care au agitat 
secole de-a rândul constiintele. 

Pentru tema noastră, cel mai important document al Conciliului al 
II-lea din Vatican este Constitutio dogmatica de Ecclesia — Lumen 
gentium. După redactarea definitivă, acestei constituții i s-au adăugat, 
la cerea papei prin secretarul general al comisiei, Notificationes, iar la 
cererea comisiei Observationes generales. Acestea se referă la califi- 
carea teologică a declaraţiilor conciliare despre colegialitatea episcopilor; 
votat în noiembrie 1964 cu 2151 „pro” şi 5 „contra”, textul este o cons- 
titutie dogmatică, adică, chiar dacă după conţinut şi precizări nu s-a 
definit nici o dogmă nouă, ea este o declarație doctrinală a magiste- 
riului suprem bisericesc obligatoriu în conştiinţă. Calificativul „dogma- 
tică” mai spune ceva nu lipsit de importanță exact asupra lui „cum” a 
întemeiat Cristos Biserica, asupra sacramentalitatii Bisericii, daca este 
sacrament primordial deosebit de cele şapte sacramente, deosebit de 
sacramentul fundamental, originar, care este Cristos. 

Capitolul I, în 8 art., vorbeşte De Ecclesiae mysterio: „Ecclesia cum 
et in Christo veluti sacramentum seu signum et instrumentum intimae 
cum Deo unionis totiusque generis humani unitatis”, precizează cele 
două funcţii ale Bisericii: semn eficient de har (nu însuşi harul), cau- 
zează harul şi slujeşte la intima legărtură a oamenilor cu Dumnezeu şi 
la legătura dintre oameni; aceasta-i natura, esența Bisericii şi misiunea, 
menirea ei; asertiuni pe baza conciliilor precedente. De altfel, aceasta 
este şi tema generală a întregului Conciliu al II-lea din Vatican, şi apare 
mereu şi mereu în constituția pastorală şi celelalte multe texte conciliare. 

Lucrarea mântuirii o săvârşeşte Sfânta Treime. „Veşnicul Părinte 
acordă credincioşilor ajutorul mântuirii, în vederea faptei lui Cristos în 
tot timpul, chiar după căderea în păcat; Dumnezeu Fiul împlineşte 
voința Tatălui răscumpărând pe credincioşi; Duhul Sfânt îi sfințeşte pe 
credincioşi. „Sic apparet Ecclesia sicuti de unitate Patris et Filii et Spiri- 
tus Sancti plebs adunata” (sfântul Irineu). Duhul vieții uneşte Biserica 
şi o conduce prin diferite daruri ierarhice şi carismatice. 

Pe baza sinopticilor, se arată fondarea Bisericii de către Cristos. 
„Regnum Dei” este predicat de Biserică, dus la popoare; ea însăşi 

nazuieste spre desavarsirea lui. Biserica este pre-reprezentata in Cristos, 
care şi-a dat viata pentru ea: Domn, Cristos, Mesia, Cel Uns, Preot, iar 
trupul său mistic este insufletit de Duhul Sfânt. Biserica este vizibilă, 
compusă din element uman şi divin, analog Cuvântului întrupat; carac- 
teriscile ei sunt cele patru note din Crez; „subsistit (nu est) este reali- 
zată în Biserica Catolică sub păstorirea urmaşilor lui Petru şi a episco- 
pilor în comuniune cu el. Deci, Biserica Catolică este acea realizare 
perfect instituțională, Biserica voită de Cristos; dar ea nu se epuizează 
in institutional”, nu este nici cea „latină”, „romană”, urmaşul lui Petru 
nu este numai pontifex romanus. Continuându-se analogia Biserica = 
Cristos, ea este Biserica sărăciei şi a săracilor, a renunţării la măriri 
pământeşti, chemată să dea pildă. Spre deosebire de Cristos, Biserica 
cunoaşte păcatul, ar fi Biserica păcătoşilor. Are permanent nevoie de 
purificare, este pe drumul pocaintei, al reînnoirii spirituale, este peregrina. 

In ciuda voinței sale supreme, suverane, de a-i mântui pe toți 
oamenii, Dumnezeu şi-a avut mereu poporul său ales (capitolul al II- 
lea); nu-i cuprinde pe toți oamenii, ci apare ca „mica turmă”; dar dupa 
poporul lui Israel, legământul nou „est firmissium germen unitatis, 
spei et salutis, pro tot tamen genere humano”. Poporul Bisericii formează 
„sacerdotium comune fidelium”; comune o expresie aleasă în loc de 
universale, generale (gemeinsam, nu allgemein), expresie mai agreată 
de teologia reformatoare şi tot mai împământenită în Biserica noastră 
după Pius al XII-lea. In limbaj traditional se relevă deosebirea esenţială 
dintre preoția comună şi preoţia ierarhică. 

Art.12 cuprinde două teme importante: infailibilitatea nu se 
mărgineşte numai la magisteriu, ea este şi a Bisericii comune: „cum ab 
episcopis usque ad extremos laicos fideles (sfântul Augustin) unive- 
salem suum consensum de rebus fidei et morum exibet”. Apoi, carismele 
lăsate Bisericii, nu numai cele originare, sunt spre înnoirea şi deplina 
construire a Bisericii, de care carisme jurisdictionalii să ţină seama. 
Biserica universală „ad novum populum Dei cuncti vocantur homines”; 
ea nu este uniformă, ci pluralistă, compusă din ,,Ecclesiae particula- 
res”, a căror varietate îi apără „primatul Scaunului lui Petru”. Se evită 
a se vorbi despre calitatea de membri ai Bisericii, ci de „omnes homines 
qui ad eam variisque modis pertinent vel ordinantur”, nefiind nimeni 
exclus de la mântuire. Biserica este necesară pentru mântuirea tuturor 
catolicilor, dar nu se pot mântui acei oameni „qui ecclesiam catholicam 
a Deo per Jesum Christum ut necessariam esse conditam non ignoran- 
tes, tamen vel in ea intrare, vel in eadem perseverare noluerint”; nu se 
mai poate mântui acela care, deşi încorporat în Biserică, nu perseverează 
„în caritate”, el fiind „corpore” dar nu „corde”, în Biserică; a fi în 
Biserică nu este merit al omului. Catecumenii, care cer „explicita volun- 
tate” de a fi incorporati, sunt în Biserică „hoc ipso voto”. 

Creştinii care nu mărturisesc credința neştirbită sau nu păstrează 
unitatea comuniunii cu urmaşul lui Petru — nu numai că nu sunt carac- 
terizati „eretici” sau „schismatici”, dar nici ca „frați despărțiți” — sunt 


FILE DE ARHIVA 125 


creştini prin multe rațiuni legați de Biserică, de exemplu, prin Sfânta 
Scriptură, Botez, episcopat, Euharistie, cultul Mariei... 

Urmează un îndemn la rugă, la muncă pentru propria curățare şi 
înnoire, să se ajungă la unitate (mai amplu în De Oecumenismo, art. 3). 

Biserica şi necreştinii, „qui evangelium nondum acceperunt”..., ad 
populum Dei diversis modis ordinantur”, mai ales evreii (declarație 
specială). Cei care nu din vina lor n-au ajuns la evanghelie, dacă se 
străduiesc să ducă o viață dreaptă, ceea ce nu este posibil fără harul lui 
Dumnezeu, şi au „quidquid boni et veri” în credinţele lor, sunt socotiți 
ca şi pregătiți pentru evanghelie; cei ingelati de Cel Rău, trăind si 
murind numai în slujba făpturilor, se expun „Extremae desperationi”. 
Se trece la caracterul misionar al Bisericii (decr. spec.). Miezul acestei 
constituții dogmatice îl constituie capitolul al III-lea — De constitutione 
hierarchica Ecclesiae et in specie de episcopatu (continuarea şi comple- 
tarea Conciliului I din Vatican, întrerupt de cunoscutele conjuncturi 
istorice). Mai întâi se enuntau acele principii ale structurii ierarhice bise- 
riceşti de la care nu se poate abate. Cristos a instituit în Biserică „varia 
ministeria”, diferitele slujiri, „ministri”, slujitori, cu împuternicire sacră, 
spre a fi de folos fraţilor lor. Precum Cristos este trimisul Tatălui, 
astfel, el trimite apostoli, ai căror urmaşi, episcopii, îi vrea păstori pînă 
la sfi rşitul veacului. „Ut vero episcopatus ipse unus et indivisus esset, 
Petrum ceteris apostolis preposuit in ipsoque instituit perpetuum ac 
visibile unitatis fidei et comunionis principium et fundamentum”. Misi- 
unea divină încredințată apostolilor de către Cristos „erit duratura 
usque at consumationem saeculi”, deci apostolii oranduiti în aceasta 
societate ierarhică s-au îngrijit de instituirea succesorilor. „Non solum 
varios adiutores in ministerio habuerunt... sed viros probatos quorum 
ordinationem dederunt, ut cum decessissent, ministerium eorum excipe- 
runt... praecipuum locum tenet munus illorum qui in episcopatu 
constituti, succesionem habent”. Avem, deci, o declaraţie conciliara, nu 
o definiție dogmatică: „Episcopos ex divina institutione in locum 
apostolorum successisse tamquae Ecclesiae pastores” (ca şi Conciliul I 
din Vatican), şi aceasta prin consacrarea episcopală, conferindu-li-se 
plenitudinea ordinului, care se mai cheamă „summum sacerdotium”, 
„cum munere sanctificandi, munere quoque confert docendi et regendi, 
quae tamen natura sua nonnisi in hierarchica communione cum Colegii 
capite et membris exerceri possunt”; astfel se jalonează un progres față 
de teologia tradițională care deosebea două „puteri”, puterea hiroto- 
nirii, care se conferă prin hirotonire, şi puterea jurisdictionala, care se 
conferă originar şi numai prin papă sau alt jurisdictionar mai sus pus 
decât cel care o primea; deci, ambele puteri rezidă în unitatea intrin- 
secă a sacramentului. Este hotărât caracterul sacramental al consacrării 
episcopale şi transmiterea lui prin episcop. 

Se menţionează (în art. 21, şi mai precis în art. 28) că episcopii sunt 
asistați de prezbiteri; apostolii au transmis datoria funcţiei lor („munus 
ministri sui”) „vario gradu, variis subiectis in Ecclesia legitime tradide- 
runt episcopi, prezbiteri et diaconi”, deci, funcţia întreagă a apostolilor 

se exercită în diferite feluri şi chipuri, este latentă şi prezentă nu 
numai în episcopi, ci şi în colaboratori, ceea ce este spus despre episcopi 
nu este valabil numai pentru ei. Cristos este prezent şi activ în episcopi 
întrucât sunt slujitorii săi. Slujirea lor este sacramental perceptibilă, 
nu substitutivă, prin excelență, nu exclusivă, mai ales la vestirea 
cuvântului. 

Taina hirotonirii episcopului nu se înțelege ca provenind din preoția 
simplă, din puterea preotului de a consacra euharistic; nu trebuie consi- 
derată ca în teologia scolastică tradițională, ca treaptă ascendentă a 
sfinților, nu ca un adaos cu caracter demnitar, ci ca o completare esten- 
tiala a tainei preotesti. 

Precum din rânduirea Domnului, sfântul Petru şi ceilalți apostoli au 
constituit un „colegium apostolicum”; „pari ratione” pontiful roman, 
urmaşul lui Petru, şi episcopii, urmaşii apostolilor, sunt legaţi între ei; 
„pari ratione” vrea să spună că raportul dintre episcopi şi papă nu este 
la fel cu cel dintre apostoli şi Petru. Papa este cap şi element constitutiv 
al acestui colegiu; fără el, acest colegiu încetează de a mai fi colegiu. 
Acestui colegiu îi incumbă puterea supremă şi deplină în Biserică, deci, 
cu papa şi sub oblăduirea lui, colegiul are aceeaşi putere ca şi papa şi 
nu o primeşte de la el. Exercitarea acestei puteri a colegiului trebuie să 
fie un act colegial, deci, din însăşi natura acestui colegiu colaborarea 
papei este necesară, se impune. Tot ca să elimine orice confuzie în accep- 
tarea egalităţii în drepturi ale tuturor membrilor care formează colegiul, 
expresia „colegiu” este atenuată prin sinonime, substituită prin „coetus, 
corpus episcoporum, ordo...”. „Puterea supremă în Biserica universală, 
de care se bucură acest colegiu, se exercită în mod solemn în conciliu 
ecumenic... dar este prerogativ al pontifului roman de a-l convoca, 
prezida şi confirma” (CD C, can. 222; 227). 

Relaţia dintre episcopi. Episcopul Romei este principiul permanent, 
vizibil (fiindcă principiul propriu-zis ultim este Duhul lui Cristos) 
pentru unitatea mulțimii credincisilor. In paralel, fiecare episcop in parte 
este principiul unității Bisericii sale particulare. O declarație impor- 
tantă în Bisericile particulare şi din ele „extetit una ex unica Ecclesia 
Catholica”. Fiecare episcop îşi exercită funcția păstoririi „super porti- 
onem populi Dei sibi commissum”, dar şi membrii colegiului episcopal, 
succesori ai apostolilor, ei trebuie să aibă şi grija Bisericii întregi deci 
misionarism, ajutor spiritual şi material reciproc, „coetus episcopales”. 
Conferințele episcopale sunt favorabile dezvoltării acestei conştiinţe 
colegiale. Funcţia episcopilor este „diakonia”, slujirea; după primirea 
celor trei funcții prin hirotonire, îşi preiau conducerea diocezei prin 
„missio canonica”, iar aceasta nu numai de la papa, ci şi din „consue- 
tudines legales”, respectându-se astfel (dreptul) Bisericilor răsăritene. 
Indatorirea primară a episcopilor este „predicatio evanghelicae”, iar 
credincioşilor, ascultarea „religioasă”; către episcopul Romei, „religiosum 
osequium voluntatis et intellectus singulari ratione praestandum est 
authentico magisterio etiam cum non ex cathedra loquitur”; rămâne, 
deci, tradiţia teologică, după care, în anumite condiţii, această ascultare 


FILE DE ARHIVA 127 


este discutabilă. Episcopii în parte nu învaţă infailibil, totuşi, chiar 
dispersati pe glob, păstrând legătura dintre ei şi urmaşul lui Petru 
„authentica res fidei et morum docentes in unam sententia tamquam 
definitive tenendam convenuit (trebuie să existe această clauză) doctri- 
nam Christi infallibiliter enuntiant”. Ceea ce avem mai ales în conciliile 
ecumenice. Infailibilitatea papei, conform Conciliului I din Vatican, 
totuşi, cu mare precauţie, este aşezată în cadrul infailibilitatii Bisericii 
întregi, astfel cum enunță principiul dogmatic de bază: toți, papa si 
colegiul episcopal, să se tina de revelaţia lui Cristos (mai pe larg în 
constituția specială - De divina revelatione, nu mai are loc vreo 
revelație nouă oficială). Toţi au datoria morală să tina contact perma- 
nent cu revelaţia lui Cristos, enuntand-o conform pentru actualitate; să 
se folosească de mijloace apte: studiu, meditație, dialog. 

Viaţa concretă a Bisericii se trăieşte în comunitatea locală prin 
cuvânt, cină şi caritate; în fiecare comunitate, cât de mică, săracă, disper- 
sată, este prezent Cristos, Biserica întreagă. Episcopul este, de fapt, 
adevăratul fruntaş preot şi al acestor comunități particulare. Epis- 
copul, în ciuda subordonării sale principale fata de papa, nu este loctii- 
torul papei, ci îşi conduce dieceza cu responsabilitate personală. 

După ce conciliul acordă episcopilor atâta importanță şi putere, 
revelând împrospătat demnitatea lor, ca să nu rămână, ca să nu se mai 
strecoare pe vreo cale „triumfalismul episcopal”, îi îndeamnă stăruitor 
să fie conştienţi de îndatoririle lor oficiale şi personale, neuitând că fac 
şi ei parte din Biserica păcătoşilor. Despre preoţi tratează restrâns art. 
28. Conciliul nu aduce clarificare termenilor; foloseşte cu preferință 
termenul „presbyteri”, dar şi expresia „sacerdos” (pune „sacerdotium” 
chiar pe aceeaşi treaptă cu „ordo”). Astfel: „Misterium ecclesiasticum 
divinitus institutum diversis ordinibus exercetur ab illis qui iam ab 
antiquo episcopi, presbyteri, diaconi vocantur”. Conciliul nu dă, cum 
am aşteptat, lămurirea asupra originii teologice a funcției preotesti, ci 
o ancorează în expresiile biblice: peotii sunt „ad imaginem Christi” 
(Scrisoarea către Evrei), „participes muneris unici mediatoris Christi” 
(1Tim 2,5), mai foloseşte traditional „in persona Christi agentes”, deci 
o subliniere a relației directe preot-Cristos. Ca şi episcopii, se fac prin 
hirotonire părtaşi ai celor trei funcţii: a învăţa, a sfinţi, a conduce, deci, 
astfel, sunt cu adevărat preoți. Preoţii Bisericilor locale formează cu epis- 
copul lor un singur „presbyterium” (toţi episcopii — un colegiu). 

„(Quodammodo praesentem reddunt eiusque munera et sollicitudinem 
pro parte suscipiunt et cura cotidiana exercent”. Ei reprezintă vizibil 
local Biserica universală, deci să se străduiască „operam suam ad opus 
pastorale totius dioceseos, immo totius Ecclesiae conferre”. Pe episcop 
„ut patrem suum agnoscat eique reverenter oboediant, episcopus vero 
sacerdos cooperatores suos ut filios et amicos consideret”. Preoții 
„inter se intima fraternitate nectuntur, quae sponte ac libenter sese 
manifestet in mutuo auxilio, tam spirituali quam materiali, tam pasto- 
rali quam personali, in conventibus et communione vitae, laboris et 

caritatis”. Preoţii să fie pentru credincioşi „tamquam patres, uti boni 
pastores”, „pro catholicis et noncatholicis, fidelibus et infidelibus”. 

Diaconii fac parte din ierarhie; imputernicirile lor nu decurg din 
hirotonire, tot vechea acceptare că ele se dau la consacrarea euharis- 
tică, stau cu o treaptă mai jos, concretizează poporului slujirea ierarhică. 
Diaconii tineri, în Diaconatul permanent restaurat, să rămână celi- 
batari, dar pot fi şi „viri maturis aetatis etiam in matrimonio viventes”. 

Capitolul al IV-lea — Christifideles (laicii). 

Misiunea santificantă a Bisericii nu este dată numai păstorilor, ci 
tuturor credincioşilor. O definiție: „Apostolatus laicorum est partici- 
patio ipsius salvificae missionis Ecclesiae”, chemaţi prin Botez, Confir- 
matiune; sufletul acestui apostolat este iubirea de Dumnezeu şi de 
oameni, alimentată mai ales, de sfânta Euharistie. 

Şi sunt chemați „ut praesentem et actu suam reddunt Ecclesiam in 
eis locis et rerum adjuncti, ubi ipsa nonnisi per eos sal terrae vadere 
potest”, raport fratern şi colaborare cu ierarhia. Participă la cele trei 
funcţii ale lui Cristos; prin preoția comună realizează şi ei „sanctifica- 
tionem mundi”. 

Urmează capitolul al V-lea — De universali vocatione ad sanctitatem 
in Ecclesia; toți sunt chemaţi, nu numai călugării, să se sfinteasca; 
despre „religiosis”, pe baza celor trei sfaturi evanghelice, în special. 

Biserica, la care suntem chemaţi şi în care ne sfintim, „nonnisi in 
gloria coelesti consumabitur”, caracterul escatologic al Bisericii peregrine 
şi unirea ei cu Biserica cerească; acest caracter se desluşeşte în cinstirea 
sfinților. Un scurt istoric despre acest cult, cum ne pot fi sfinții îndru- 
mători, în diferitele situații ale vieţii, cum întăresc ei fratia în Biserică. 
Pentru a ne abate atenţia de la cinstirea izolată a sfinţilor, se vorbeşte 
despre legătura dintre liturgia pământească şi cea cerească, spre a ne 
fixa asupra închinării comune a lui Dumnezeu. Cinstirea sfinților nu 
este considerată în a-i acorda prea puţină importanţă, ci în abuzuri şi 
exagerări, lipsuri, asupra cărora păstorii să fie vigilenti. 

Ultimul capitolul (al VI-lea) tratează De beata Maria Vergine Deipara 
in mysterio Christi et Ecclesia. In discursul de închidere a sesiunii a 
treia, Sfântul Părinte a menţionat că nici un conciliu anterior nu a 
prezentat „o sinteză atât de vastă a doctrinei catolice despre locul pe 
care îl ocupă Maria în misterul lui Cristos şi al Bisericii”. 

Conciliul trece misterul marian de pe planul devotional pe cel al 
istoriei mântuirii. El se desfăşoară, ca şi misterul lui Cristos, de care 
rămâne nedespartit, în vastul orizont al răscumpărării lumii, legat de 
toată economia mântuirii. Toată dezvoltarea teologiei mariane îşi va 
găsi cadrul în viitor, în această sinteză. Lucru mai prețios decât procla- 
marea vreunui privilegiu nou. Conciliul din Efes rămâne conciliul mater- 
nitatii divine, Conciliul al II-lea din Vatican - al maternității spirituale: 
Theotokos-Mater Ecclesiae. Maria rămîne înglobată în rândul 
oamenilor care necesită mântuirea; este tip şi model originar în credință 
pentru Biserică; se descrie istoria mântuirii şi pregătirea lentă şi progre- 
sivă a femeii din Geneză, a Mamei Mântuitorului, până la înălțarea ei 

la cer şi cu trupul. Conciliul al II-lea dinVatican omite intenționat 
expresia „coredemptrix”. Asociată mereu, reprezentată la toate misterele 
lui Cristos. Prin „fiat” (după sfântul Irineu), „obediens et sibi et universo 
generi humano causa facta est salutis”, „operi Salvatoris singulari modo 
cooperata est, oboedientia, fide, spe et flagrante caritate, ad vitam ani- 
marum supernaturalem restaurandam. Quam ob causam mater nobis 
in ordine gratiae extiti”. „B. Virgo in Ecclesia titulis advocatae, auxilia- 
tricis, adiutricis, mediatricis invocatur. Quo tamen ita intelligitur, ut 
dignitate et efficacitate Christi unius mediatoris nihil derogat, nihil 
superaddat”. Maria este numită, după sfântul Ambroziu, „typus Eccle- 
siae”, prezentată exemplu ideal şi model al tuturor virtuților. 

Cultul Mariei, hiperdulia, conform tradiției, se deosebeşte esenţial 
de adorarea lui Dumnezeu. Titlul „Mater Ecclesiae”, conferit de Paul 
al VI-lea, consimţit de conciliu. Indemn la cinstirea Maicii Domnului, 
dar nu sentimental şi credul; teologii şi predicatorii să se ferească de 
exagerări, dar şi de îngustime. Despre apariţii nu se pomeneşte. Maria, 
semnul nădejdei sigure şi al mingiierii pentru poporul lui Dumenzeu, 
în drum spre desavirsire. 

Acestei constituţii i se anexează Notificatione despre „qualificatio 
theologica” a doctrinei expuse, în special în capitolul al III-lea, textul tre- 
buie interpretat după regulele generale. 

Apoi, Nota explicativa praevia vizează tot capitolul al III-lea — 
art. 22, ca să liniştească minoritatea, neliniştită de tematica „colegia- 
litatii”. Colegiul nu trebuie luat în sens strict juridic, adică „coetus 
aequalium”, ci „coetus stabilis”, „cuius structura et auctoritas ex reve- 
latione deduci debent” (de aceea s-a pus, nu „eadem sed pari ratione”). 
Punctul (2) despre raportul dintre puterea hirotonirii şi a păstoririi. 
Punctul (3) despre raportul colegiului (cu papa) față de papă (singur). 
In punctul (4), papa, căutând să-şi extindă atributia imputernicirii sale, 
a cerut adăugarea „suam potestatem omni tempore ad placitum exercere 
potest”, iar comisia teologică, ca să indice cel putin hotarele intrinsece 
ale puterii papale (J. Ratzinger), a mai cerut completarea „sicut ab ipso 
suo munere requiritur”. 

In noiembrie 1962, comisia pregătitoare a Conciliului al II-lea din 
Vatican a prezentat schema Despre izvoarele revelatiei; aceasta a fost 
aprig discutată; atunci papa loan al XXIII-lea a format o comisie din 
doi prezidenti egali în rang: Ottaviani şi Bea, care au elaborat şi pre- 
zentat un text nou, Despre revelația divină, acest text a făcul loc unui 
al treilea în urma modificărilor cerute de comisia teologică; ca rezultat 
al discuţiilor asupra lui, s-a redactat al patrulea text; şi acesta a mai 
suferit unele modificări şi, supus votării, a întrunit 2344 voturi „pro” 
şi 6 „contra”, promulgat la noiembrie 1965. 

Textul constituţiei se intitulează tot dogmatic, deşi nu defineşte nici 
o dogmă nouă, ci tot numai declaraţii. Nu tratează nici probleme de 
teolegie fundamentală, ca, de exemplu, premergătorul revelatiei — cum 
preia revelaţia divină ca drept aceea a Dumnezeului revelator? De ce 

revelatia divina a incetat dupa Cristos? Cum poate ajunge omul de azi 
la credința unei revelatii încheiate şi în atâtea feluri şi chipuri trans- 
mise? 

Cum o spune „inhoerens vestigiis”, călcând pe urmele Conciliului 
Tridentin şi ale Conciliului I din Vatican, nu se revizuieşte nimic, ci se 
construieşte. 

După sfântul Paul (cf. Ef 1,9), enunţă faptul: „placuit Deo in sua 
bonitate et sapientia seipsum revelare et notum facere sacramentum 
voluntatis suae”. Revelația este o comunicare pe care Dumnezeu o face 
despre sine însuşi şi intenţiile sale, nu numai o enuntare a unor pro- 
pozitiuni „despre” el şi gândurile sale; ea nu este cuprinsă în cuvinte şi 
învăţătură, ci în unitatea, legătura dintre fapta revelată şi cuvântul 
revelat, ca o lucrare a lui Dumnezeu asupra omului, în care cuvântul 
spus spre crezare înseamnă un moment intrinsec esențial. 

Această constituție nu se ocupă de revelaţia naturală, nici de minuni 
sau profeții împlinite (obiect al teologiei fundamentale). Revelația culmi- 
nează în Isus Cristos, încheiată şi împlinită, dar activă fără încetare. 

Se trece la „obeditio fidei” şi în art. 5 avem două declaraţii ale 
magisteriului suprem: „Deo revelante prestanda est oboeditio fidei, 
qua homo se totum libere Deo committit”, „plenum revelanti Deo inte- 
llectus et voluntatis obsequium prestando et voluntarie revelationi, ab 
eo datae assetiendo”. După sfântul Paul, ascultarea, întâlnirea cu 
Dumnezeu şi totala luare în posesie a omului de către Dumnezeu, 
această credință se realizează „praeveniente et adjuvante gratia Dei”; 
alte daruri ale Sfântului Duh o desăvârşesc (Conciliul I din Vatican). 

Tot după Conciliul I din Vatican, se vorbeşte în art. 6 despre posi- 
bilitățile intelectului uman fata de revelaţia divină: cele surprinse in 
revelație „humanae mentis intelligentiam omnino superant”. „Deum 
certo cognosci posse”, cu lumina naturală a rațiunii umane din cele 
create; datorită revelatiei, celei dumnezeiesti, neaccesibile de la sine 
minții omeneşti, pot fi cunoscute cu uşurinţă şi fără amestec de greşeală 
şi în actuala stare. Ceea ce Dumnezeu a revelat spre mântuirea tuturor 
popoarelor vrea să fie şi transmis. Evanghelia a fost şi încredințată 
spre păstrare şi propovăduire apostolilor şi „viris apostolicis” (expresie 
aleasă cu atenţie). Apostolii i-au învățat pe credincioşi să tina tradițiile 
primite fie prin grai viu, fie prin epistole (2Tes 2,15). Raportul dintre 
Scriptură şi tradiție: ambele sunt „pari pietatis afectu ac reverentia 
suscipienda et veneranda”, fiindcă sunt cuprinse originar în aceeaşi 
„predicatio apostolica”. Scripturii i se cuvine o demnitate mai mare, 
întrucât în ea această predicatio îşi găseşte expresia „speciali modo”. 
Tradiția apostolică creşte în Biserică sub asistența Duhului Sfînt, 
creşte înțelegerea „perceptio rerum quam verborum traditorum” prin 
meditaţie, studiu, experiență spirituală, deci are loc un progres canti- 
tativ, nu calitativ. 

Intucât tradiţia nu este totul, ci trebuie deosebită de Scriptură, are, 
după Conciliul I din Vatican, o dublă funcţie: de a da Bisericii „integer 
Sacrorum Librorum canon” şi siguranța despre cele revelate (art. 9). 

Conciliul lasă vădit problema deschisă: dacă tradiţia este o întregire 
material cantitativă a Scripturii. La mult discutata problemă, dacă 
revelaţia divină ne parvine prin unul sau prin doi ,,afluenti” deosebiți 
unul de altul, cu un conţinut material cel puţin diferit (expresia „izvoa- 
rele” ar fi cu totul greşită), conciliul ia poziție numai întru cât accentu- 
ează unitatea transmiterii. 

In continuare, se afirmă că magisteriul nu este deasupra cuvântului 
lui Dumnezeu, ci el îi slujeşte, întrucât ascultă de el. Două declaraţii 
iarăşi ale magisteriului despre funcţia sa slujitoare: el nu este norma 
Scripturii, ci o normă a înțelegerii Scripturii de către fiecare creştin. 

Capitolul al III-lea — Conciliul dă libertate şcolilor exegetice pentru 
înțelegerea inspirației. Face deosebire clară între Dumnezeu „auctorem 
Scripturae” şi om, hagiografi, care îi numeşte „ut veri autores” (nu 
„secretari”). Nu atribuie Scripturii „infailibilitate”, ci învaţă „adevărul” 
şi spune ce trebuie să înțelegem în acest consens prin „adevăr”, ade- 
vărul pe care Dumnezeu l-a vrut consemnat în Sfintele Scripturi de 
dragul mântuirii noastre. Nu exclude faptul că în Scripturi există şi 
erori omeneşti, profane, adică unele propoziții care, luate în afară de 
context, neținându-se seama de genul literar propriu, pot fi înțelese de 
sine ca asertiuni cu adevărat susținute, desprinse de adevărurile ce pri- 
vesc mântuirea noastră. Principiile de interpretare ale Scripturii sunt 
cele însuşite sub Pius al XII-lea şi în Instrucţiunile Comisiei Biblice, 
din 1964. Interpretul să descopere intenţia hagiografului; când nu se 
poate simplu, să se folosească de metodele analitice ale ştiinţelor biblice. 
In ultimă instanţă, hotărăşte Biserica, ea a primit mandatul şi slujba 
cuvântului. „Novum Testamentum in veter latet et in Nuovo Vetus 
patet...”. 

Printre Sfintele Scripturi ale Vechiului Testament, „Evangelia merito 
excellare”. Origine apostolică, de la apostoli „et apostolici viri”, o spune 
cu mare precauţie. 

Biserica afirmă historicitatea celor patru Evanghelii „incunctanter” 
— neîndoielnic. Expresia „historicitas” nu este explicată , necesită studiu, 
mai ales că anterior a vorbit despre „veritas in textibus vario modo 
historicis”. Conciliul, însuşindu-şi rezultatele exegezei moderne cu 
mare atenţie, zice clar: după ce Isus li s-a luat, apostolii au predicat 
„pleniore intelligentia”, apoi că au redactat materialul predicat „eligen- 
tes”, „synthesim regentes”, actualizând la situaţia bisericii „explanan- 
tes”... ca să ne comunice „vera et sincera de Jesu”. 

Capitolul al VI-lea — De Sacra Scriptura in vita Ecclesiae, nu trebuie 
înțeles pastoral. Cinstirea cuvântului divin este încadrată paralel în cins- 
tirea sfintei Fuharistii: „mensa tam verbi Dei quam corporis Christi 
panem vitae...”, temă reluată din Constiutio de sacra liturgia (art. 7; 
24; 51; 56). Biserica vede în Scriptură „una cum sacra traditione ... 
supremam fidei suae regulam” — răspunzând la vechea problemă, dacă 
Scriptura este „norma” Bisericii. 

Predica şi cateheza să se orienteze după Scriptură. Se deschid 
porțile pentru traduceri biblice ecumenice. Fundamentul permanent al 

teologiei este Scriptura împreună cu sfânta tradiție. Teologia, daca este 
biblică, întinereşte; sufletul ei este studiul Scripturii. (Foarte 
important! Mai pregnant în articolul 16 — Presbyterorum ordinis). 

Călugării şi credincioşii să citească Biblia: dacă nu cunoaştem Biblia, 
nu-l cunoaştem pe Cristos! 

Superiorilor, pentru a fi de folos şi credincioşilor, li se acordă liber- 
tate asupra cercetărilor biblice; se aprobă legitimitatea metodelor ştiin- 
tifice, nu se intervine in cotroversele inter-catolice; nu se împiedică 
dialogul ecumenic Biblie -traditie. 

. Se încheie cu expunerea unui program pentru viata creştină şi teologie. 
Incă nu s-a vorbit aşa despre Sfânta Scrptura! 

Decretul De Ecclesia orientalibus catholicis — Orientalium Ecclesia- 
rum, foarte importanta pentru noi, spicuiesc numai declaratia solemna 
(nu dogma): ,,...Ecclesias orientis sicut et occidentis iure pollere et 
officio teneri se secundum proprias disciplinas peculiares regendi, 
utquote quae veneranda antiquitate commendentur, moribus suorum 
fidelium magis sint congrue atque ad bonum animarum consulendum 
aptiores videntur” (art. 5), în concordanţă cu art.14 şi 16 din decretul 
De oecumenismo. Astfel, se statornicesc drepturile si privilegiile acestor 
Biserici, aducând modificări dreptului Bisericilor orientale catolice, 
elaborat (1949) sub Pius al XII-lea. Se confirmă disciplina referitoare 
la sfintele taine (sfântul Mir conferit de preoți), neobligativitate „pro 
validitate” a formei latine pentru căsătoriile mixte; competențe exclusive 
a jurisdictionarilor pentru subdiaconat şi alte trepte inferioare, cum 
ziceam, un decret de studiat în special de noi, în aceste împrejurări de 
convietuire şi cu frații necatolici. 

Incă o pildă despre cum vorbeşte magisteriul bisericesc despre o 
problemă pastorală disciplinară, despre celibat, în Decretum de presbi- 
terorum ministerio et vita. In art. 16, continenta perfectă şi perpetuă 
recomandată de Cristos pentru împărăţia cerurilor, de multi creştini 
observată, a fost „semper permagni habita” pentru viața preoțească. 
„Non exigitur a sacerdotio suapte natura... sunt etiam optime meriti 
presbyteri coniugati... plene et generosi vitam suam gregi sibi commissio 
impendere pergant...”. Argumentele care pledează pentru celibat sunt 
„multimodae convinientie”. 

In acelaşi decret se spune, ca în treacăt, un adevăr pe care trebuie 
să-l învăţăm, dar care până acum nu a fost în afară de orice controversă: 
prin sacramentul Penitentei, cei păcătoşi se împacă „cum Deo”, dar şi 
„cum Ecclesia” (art. 5). 

Astfel, toată învăţătura Conciliului al II-lea din Vatican este o plat- 
formă de pe care, cu mult interes şi cu multă prospețime, putem şi 
trebuie să le oferim credincioşilor de toate nivelurile vechea şi neştirbita 
credință a Bisericii lui Cristos. 


RECENZII 


TOTH TIHAMER, Căsătoria creştină (traducere de pr. Ioan Sociu), Presa 
Buna, Iasi 2002 (297p). 


T.T. s-a născut in 1896 la Szolnok, în Ungaria. Şi-a făcut studiile semina- 
riale la Budapesta şi la Viena şi a fost sfinţit preot în 1911. După şase luni de 
zile, şi-a luat doctoratul în teologie şi apoi a lucrat în diferite locuri în calitate 
de capelan, catehet, profesor de teologie, prefect de studii la Seminarul Central 
din Budapesta, lector la Universitatea Pâzmâny Péter din Budapesta, profesor 
de oratorie bisericească la aceeaşi universitate şi titular al amvonului Bisericii 
Universităţii din Budapesta. In timpul Primului Război Mondial a fost încor- 
porat şi a participat la ostilitățile războiului pe câmpul de luptă, în calitate de 
capelan militar. După război, a fost preşedinte al Scoutului național maghiar. 
A fost numit abate, prelat papal, în 1935, a fost numit episcop auxiliar de 
Veszprem, iar la 3 martie 1939 a fost numit episcop rezidenţial de Veszprem, 
unde păstoreşte doar trei luni şi moare la 5 mai acelaşi an, în vârstă de doar 
50 de ani. 

Pe lângă muncile variate pe care le-a efectuat, T.T. a fost şi un mare scriitor 
bisericesc, un adevărat titan al literaturii religioase maghiare. 

Lucrările sale însumează 23 de volume, ultimul fiind editat de foştii săi 
studenţi, şi conține doar nişte notițe, destul de multe, pe care le pregătise 
pntru a compune o carte care trebuia să fie volumul al II-lea al explicării 
Rugăciunii Domneşti: „Tatăl nostru”. 

T.T. a numit primele cinci volume din opera sa Scrisori către elevii mei. 
Acestea sunt cinci cărți în care, cu o afecțiune părintească de neîntrecut, se 
apropie de sufletul elevilor, al adolescenților, explicându-le fenomenul evoluţiei 
lor fizice, ajutându-i să-şi controleze în mod eroic pornirile instinctuale 
specifice vârstei; îi învaţă arta de a studia, îi pregăteşte pentru viata, inoculând 
în ei religiozitate, verticalitate şi caracter. 

In alte două volume se ocupă de catehizarea inimii, respectiv, explică, am 
putea spune, quasi-exhaustiv, decalogul, pentru ca apoi să elaboreze catehizarea 
minții, explicând cu măiestrie de teolog şi orator adevărurile de credință 
conţinute în „Crez”. 

Celelalte volume tratează teme nu mai puţin importante, cum ar fi pastorala 
tineretului în două volume, pastorala clasei intelectuale şi altele. Precizez că 
toate cele 23 de volume sunt deja traduse, şapte sunt tipărite, iar restul fac 
coadă la „Presa Bună”, aşteptându-şi ziua naşterii pentru publicul cititor. 

Pentru prezentarea de azi am ales volumul Căsătoria creştină, apărut anul 
trecut. 

În ultimele decenii s-a vorbit din ce în ce mai accentuat, şi se mai vorbeşte 
încă, despre criza familiei. 

T.T. spune că, de fapt, aici nu este vorba de criza familiei, ci de criza societăţii. 
Societatea care vrea să reformeze legile Creatorului a intrat în criză. 

Şi, într-adevăr, privind obiectiv viata actuală, vedem că omul modern, 
consumist, vrea să-şi făurească paradisul pe pământ. Astfel, el a devenit robul 
banului şi al sexului şi caută să îndepărteze orice obstacol din calea fericirii pe 
care o visează. 

El consideră că obstacol îi sunt legile stabilite de Creatorul său, iar în ele, 
căsătoria, omul preferând amorul liber; obstacol îi este familia care, la baza ei, 
drept condiţie existenţială, are indisolubilitatea; obstacol îi sunt copiii care îi 
fură din timpul scump rezervat distractiilor, îi consumă banii pe care consu- 
mistul nu este dispus să şi-i împartă cu alții, mai ales cu copiii nedoriți. 

T.T. arată în această carte: ce este căsătoria după voinţa Creatorului care a 
inventat-o; cine trebuie să se căsătorească şi cine nu trebuie; cum trebuie să 
fie pregătiți, respectiv, cum trebuie să se pregătească tinerii pentru căsătorie; 
calitățile bunului partener de căsătorie; obstacole în calea căsătoriei. 

Vorbeşte apoi despre căsătoria monogamă, care cere fidelitate matrimonială; 
despre reformarea căsătoriei pe care cei care o pretind o numesc căsătorie de probă, 
căsătorie de week-end sau căsătorie de ocazie, şi arată că acestea nu au nimic 
comun cu căsătoria, ele fiind desfrâu detestabil ce se doreşte institutionalizat. 

Arată apoi pentru ce trebuie să fie căsătoria indisolubilă, vorbeşte despre 
divorț, arătând că el este un blestem pentru bărbat, un mai mare blestem pentru 
femeie, un blestem teribil pentru copil şi o adevărată catastrofă pentru societate. 

În capitolul al XIII-lea vorbeşte sespre familia fără copii: un păcat împo- 
triva lui Dumnezeu, un păcat împotriva intereselor copilului şi un păcat împo- 
triva intereselor părinţilor. 

Scoate în evidenţă faptul că nu lipsurile materiale, ci comoditatea constituie 
obstacolul în calea venirii copiilor; nu săracii, ci bogatii sunt aceia în palatele 
cărora nu încape decât cel mult un singur copil. Apoi, în trei capitole, vorbeşte 
despre familia cu multi copii, evidențiind imensele avantaje şi bucurii de care 
au parte familiile cu multi copii. 

Ceea ce merită remarcat la acest autor este faptul că, în toate capitolele 
acestei cărți, el scoate în relief, pe lângă aspectul religios şi moral al căsătoriei 
şi al familiei, aspectul social al problemei şi parcă îl vezi cum suferă văzând 
cum națiunea sa se stinge, şi o sting conationalii săi cu mâna lor. 

La sfârşitul cărții este ataşat un adaos intitulat Eugenetica. Este vorba 
despre ramura biologiei care cercetează fenomenele şi legile eredității, transmi- 
terea proprietăţilor fizice, dar şi spirituale ale strămoşilor la descendenţi. Acesta 
este un studiu foarte interesant, mai ales pentru educatori şi pentru păstorii 
spirituali care, înțelegând particularitatile genetice, mai ales cele negative, one- 
roase, pe care copiii le moştenesc prin ereditate, vor putea trata cu calm şi dife- 
rentiat comportamente, adeseori ciudate ale copiilor, respectiv, ale credincioşilor. 

Cu aceste amănunte, cred că l-am caracterizat atât pe autor, cât şi cartea 
sa: Căsătoria creştină, o carte ale cărei învățături, dacă vor fi studiate şi aplicate 
în viața familiilor noastre, nu va trebui să ne temem de un sfârşit al lumii 
provocat de însăşi mâna omului. 

Inchei cu o viziune apocaliptică pe care o are un scriitor al deceniilor noas- 
tre privind războiul atomic care poate fi identificat cu războiul alb dus în 
familii împotriva vieții. 

Se declanşează un război crunt. Părţile angajate în conflict, în cele din 
urmă, folosesc bomba atomică. Avioane cu încărcătura ucigaşă brăzdează cerul 
aruncând moartea, şi de o parte, şi de alta, pe teritoriul inamicului. Ard câm- 
piile, ard oraşele, totul se dărâmă şi pământul devine un morman de moloz. 
Ultimele două avioane îşi dispută forța şi iscusinta într-o luptă aeriană deasupra 
unei păduri ecuatoriale. In cele din urmă, ambele iau foc şi se prăbuşesc peste 
pădure. 

Acestui cataclism îi supraviețuiesc doi oameni: un bărbat şi o femeie. Privesc 
în jur, văd dezastrul cumplit şi, în cele din urmă, bărbatul îi spune femeii: „No, 
femeie, acuma hai să luăm totul de la început”. 

Să dea Domnul ca înainte ca omul de azi să stingă viața pe pământ cu 
practicile moderne sinucigaşe, să se trezească şi cu mult curaj să spună: „No, 
femeie, acuma hai să luăm totul de la început”. 


Ioan Sociu 

DANIEL-ANGE, Păstorul rănit, Presa Bună, laşi 2002 (196p). 


„Dacă nu mai însemni nimic pentru ceilalți şi nici pentru tine; dacă viața 
ta e nulă, făcută din rătăciri, halucinaţii, prăpăstii, atunci cartea aceasta este 
pentru tine şi nu spune decât un lucru: eşti iubit. Chiar dacă nu ştii asta! 
Lasă-l să te întâlnească pe el, singurul care nu te lasă niciodată singur! Mii de 
tineri au citit aceasta carte înaintea ta. Fericirea lor datează din acea zi. In 
viaţa lor a intrat un prieten. O dată cu el, bucuria veşnică”. 

Aşa începe „Păstorul rănit”, o traducere din limba franceză făcută de Daniela 
Stoica. Este scrisă de Daniel-Ange; de paisprezece ani animă Şcoala de Rugă- 
ciune şi de Evanghelizare ,,Jeunesse-Lumiére”, care adună tineri din numeroase 
tari. Părintele Daniel-Ange, care în anul 1999 a vizitat România, este de 
origine franceză şi, pe lângă activitatea misionară, este şi un autor cunoscut 
de cărţi de spiritualitate. In zilele de 24 şi 25 noiembrie 1999, pr. Daniel-Ange 
a vizitat Seminarul Romano-Catolic din laşi, unde a ţinut o conferință studen- 
tilor teologi, după ce a vizitat mai întâi „Seminarul mic” din Bacău şi Insti- 
tutul 'Teologic Franciscan din Roman. Cu această ocazie, s-a întâlnit cu IPS 
Daniel, mitropolitul Moldovei şi Bucovinei. 

Este posibil ca băieți îmbrăcaţi în piele neagră, cu pletele vopsite punck, 
aceia care beau bere şi fac tot felul de glume, să-l găsească pe Cristos? Este 
posibil ca generaţia tinerilor de azi, care pare uneori că şi-a pierdut reperele 
şi e debusolată, să găsească drumul spre Biserică? Cartea părintelui Daniel- 
Ange ne spune că da... 

In cele 192 de pagini, cartea este se prezintă pe două „niveluri de viata” 
care se întrepătrund: 

1. Realitatea vieții cotidiene vizibile, realitate obiectivă, care descrie 
lucrurile văzute, auzite, trăite... E vorba de un tânăr în căutare care împăr- 
tăşeşte ceea ce sute de tineri i-au scris, i-au mărturisit autorului, povestind 
propria lor viata. Frâmântări, întrebări, dubii, căderi, căutări.... 

2. Realitatea vieţii spirituale redată într-un limbaj poetic, singurul potrivit 
să exprime ceea ce există dincolo de lucruri. Şi aici totul se bazează pe experi- 
enta trăită de un mare număr de oameni... Sunt aduse în discuţie realitățile 
autentice şi eterne... se face apel la ochii inimii care pot detecta invizibilul. 

„Această cărticică, ne spune autorul, vrea, pur şi simplu, să te deschidă 
spre privirea care va face ca viata ta să fie viata. Existenţa ta să capete un sens, 
să se transforme în prezenţă, să devină incandescenta, să semene speranța”. 

Mai mult de treizeci de grupuri (studenţi sau liceeni) au pus în scenă textul 
cărţii şi l-au jucat în şcolile lor, în teatrele din oraşele lor, în închisori, spitale 
etc., chiar şi în Africa Centrală. 

Pentru a vedea impactul pe care l-a avut cartea asupra unor persoane în 
paginile finale, sunt redate câteva reacţii. 


Câteva reacţii la Păstorul rănit 


Cântecul fluierului este pentru mine cel mai mare mesaj de iubire, de pace, 
de viață închinat lui Dumnezeu. Prin această muzică, Dumnezeu aminteşte 
care este izvorul vieţii. Mă compar cu Emanuel şi văd că sunt puncte comune. 

Este adevărat că Dumnezeu ne ajută să revedem trecutul vieţii noastre, 
numai că noi nu suntem îndeajuns de cinstiți pentru a-l parcurge împreună cu 
el. Pentru că ne este ruşine să-l privim în fata (Nathalie, 15 ani). 

Este o carte de o blandete uimitoare. Prin blandetea şi sensibilitatea ei, a 
făcut o breşă în ființa mea, chiar dacă eu nu rătăcesc drumul. Sau poate rătă- 
cesc şi nu ştiu. Prin această breşă, au pătruns în mine aceste cuvinte: „Să am 
încredere”. Să am încredere, chiar dacă nu înțeleg întotdeauna. 

Il iubesc pe Dumnezeu, dar dupa ce am citit Păstorul rănit am plâns, 
realizând că nu îl iubesc de ajuns. Am înţeles ca, dacă te laşi in grija lui Dum- 
nezeu, nimic nu mai este ca înainte. M-am simţit „uşoară” de parcă aş fi înțeles 
ceva unic: de parcă aş fi captat un mesaj pe care încă nu îl înțeleg (Myriam, 16 ani). 

M-a făcut să înțeleg obstacolele pe care Domnul le ridică în calea noastră. 
Trebuie să spun că lumea pe care am descoperit-o în carte şi despre care îmi 
puneam rareori întrebări îmi era destul de necunoscută: lumea de dincolo sau, 
altfel spus, existența îngerilor; importanța Trinității şi, mai ales, importanţa 
Euharistiei. Acum asta este pentru mine Allégres. 

Înainte eram motor care trebuia băgat în priză, dar care nu funcționa. 
Cartea dumneavoastră a fost declicul care m-a băgat în priză şi m-a pus în 
mişcare. Ma rugam..., dar îmi scăpa esentialul care, pentru mine, a devenit 
Euharistia (Anita, 15 ani). 

Am învăţat că Dumnezeu ar face totul pentru a nu ne pierde. La început, 
fugim de el, dar apoi, după ce ne spune numele său şi ajungem să-l cunoaştem 
mai bine, îl urmăm (Irene, 14 ani). 

Cartea Păstorul rănit m-a entuziasmat! Este evanghelia celor care se simt 
pierduţi. 

Am citit-o fără să o las din mână, plângând, tipand toată seara (Therese, 67 
de ani). 

In fata iubirii lui Cristos am simţit toată mizeria vieții mele (Alain, 22 de 
ani, deținut). 

Păstorul rănit a marcat începutul convertirii mele (Odile, 34 de ani). 

Sunt aproape zguduit de asemănarea frapantă dintre viața lui Emanuel şi 
cea pe care am dus-o eu până acum (Marc, 20 de ani, deţinut). 

Cum să exprim influența, repercusiunile profunde ale acestei cărți, impactul 
ei in viata mea? A devenit tovarăşa mea... O citesc... şi o recitesc.., şi nu din 
scoarță în scoarță... un pasaj ajunge să mă hrănească... Il rumeg... Il savurez. 

Da, minunată carte, care „nu este un roman”, nici vorbă... Ea trebuie citită 
cu inima, cu o inimă rănită. Pentru că sunt puse în discuţie, în lumina adevă- 
rului, realități. Povestirea aceasta se citeşte dinăuntru, ca o întâlnire. De altfel, 
o întâlnire imposibil de evitat... cu păstorul divin. Chiar dacă la început nu iei 
această carte în serios, tot aici ajungi... Nu poţi fugi de Întâlnire... Te laşi îmblân- 
zit... te laşi recunoscut... (Sora M. Louise). 


Cornel Cadar 


ALOIS BIşoc, Preotul. Identitate, misiune şi formare permanentă, Sapi- 
entia, laşi 2003 (242p). 


De douăzeci de secole, Biserica trăieşte şi continuă cu succes opera mântui- 
toare a lui Isus Cristos prin preoții săi, care vestesc cuvântul lui Dumnezeu, 
administrează sfintele sacramente şi îi conduc cu zel pe cei incredintati lor. 
Este adevărat că între timp multe s-au schimbat şi continuă să se schimbe în 
această lume. Chiar şi imaginea preotului este acum mai mult ca niciodată 
antrenată în această evoluţie continuă. Alta era imaginea preotului în Biserica 
primară, când îşi desfăşura activitatea numai în cadrul comunității ecleziale, 
şi alta astăzi, când este nevoit să se confrunte cu atâtea probleme. Ne punem 
concomitent atâtea întrebări, şi anume: Mai este necesar preotul în societatea 
de azi? Nu cumva este tot mai mult împins la periferia societății? Nu este oare 
destinat să dispară? Altfel spus: cine spune lumea că este preotul? Intrebarea 

nu este din pură curiozitate, aşa cum nu a fost nici pentru Isus când i-a 
întrebat pe discipolii săi: „Cine spun oamenii că sunt eu?” (Mc 8,27), ci este 
pentru a tine seama de mentalitatea acelora cărora trebuie să le fie procla- 
mata evanghelia. 

Intr-un moment în care este pusă în discuţie identitatea preotului de către 
multi contemporani, Biserica, prin documentele sale, propune imaginea 
preotului catolic în toată integritatea sa. Prin vocea sa cea mai autorizată, 
papa loan Paul al II-lea afirmă că „există o fizionomie esenţială a preotului 
care nu se schimbă: preotul de mâine, de fapt, nu mai putin ca cel de azi, va 
trebui să se asemene lui Cristos. Când trăia pe pământ, Isus a oferit prin el 
însuşi fizionomia definitivă a preotului, realizând o preoție ministerială cu 
care, în primul rând, au fost investiti apostolii; această preoție este destinată 
să dureze, să se reproducă fără încetare în toate perioadele istoriei. Preotul 
mileniului al treilea va fi, în acest sens, continuatorul preoţilor care, în 
precedentele milenii, au animat viata Bisericii. Chiar şi în mileniul al III-lea, 
vocaţia sacerdotală va continua să fie chemarea la a trăi unica şi permanenta 
preoție a lui Cristos. Dar la fel de sigur este că viata şi ministerul preotului 
trebuie să se adapteze fiecărei epoci şi fiecărui ambient de viata. De aceea, in 
ceea ce ne priveşte, trebuie să căutăm să ne deschidem, pe cât posibil, ilumi- 
nării superioare a Duhului Sfânt, pentru a descoperi orientările societății 
contemporane, a recunoaşte nevoile spirituale cele mai profunde, a determina 
datoriile concrete cele mai importante, metodele pastorale de adoptat şi, astfel, 
să răspundem în mod adecvat aşteptărilor umane” (Pastores dabo vobis 5). 

Volumul de faţă nu are pretenţia de a fi o expunere exhaustivă despre preo- 
tie, ci vrea mai degrabă să prezinte unele aspecte teologico-pastorale mai impor- 
tante, pentru a explica mai mult adevărata identitate şi misiune a preotului 
contemporan. Sperăm ca acest volum să fie de folos atât candidaţilor la preoţie, 
cât şi confratilor preoți, pentru a trăi în profunzime şi cu mai mare convingere 
unirea lor cu Dumnezeu prin Isus Cristos în Duhul Sfânt şi pentru a-şi înde- 
plini cu mai mult zel misiunea de slujire în Biserică în favoarea comuniunii 
oamenilor cu Dumnezeu şi a oamenilor între ei, cu scopul de a construi familia 
fiilor lui Dumnezeu ca o fraternitate animată de Duhul unităţii. Insă aceste 
pagini sunt destinate şi pentru ceilalţi creştini, care vor să pătrundă şi să apro- 
fundeze mai mult darul preoţiei, să înţeleagă în mod corect identitatea şi misi- 
unea preotului în lumea de astăzi şi să apeleze cu mai multă încredere la el care 
este chemat să fie imagine vie şi transparentă a lui Cristos, păstorul cel bun. 


Alois Bişoc 


MARIO CAPRIOLI, Preotia. Teologie şi spiritualitate, Sapientia, laşi 2003 
(320p). 


Preotia. Teologie şi spiritualitate a lui Mario Caprioli (O.C.D.) este o incer- 
care de a prezenta preotul şi viata preoțească în viziunea documentului conciliar 
Presbyterorum ordinis. 

„Oamenii din timpul nostru, uneori în mod involuntar, cer credincioşilor 
nu numai să le vorbească despre Cristos, dar, într-un anumit sens, să-l şi 
vadă” (NMI 16). Cu atât mai mult în preot. In complexitatea lumii contem- 
porane, preotul rămâne omul lui Dumnezeu. 

Preotul diecezan are o spiritualitate proprie, distinctă de cea a călugărilor 
şi de cea a laicilor, ajunge la sfințenie în modul său propriu, dacă îşi îndeplineşte 
îndatoririle cu sinceritate şi statornicie în Duhul lui Cristos. O spiritualitate 


138 DIALOG TEOLOGIC 11(2003) 


proprie comportă, aşadar, depăşirea unui individualism apostolic şi a unei men- 
talitati fac totum. 

Cele noua capitole ale cărții se conduc dupa o logică evidentă: in primele 
două se delinează un tablou al preoţiei în secolul al XX-lea, cu dezbaterile asupra 
spiritualităţii clerului diecezan, autorii care au apărat-o, papii care au scris 
despre viața preoțească, precum şi definițiile care se prezintă ca răspunsuri la 
întrebarea „Cine este preotul ?”. 

După această prezentare sunt tratate fiecare dintre cele 22 de numere ale 
documentului PO, în capitole care au ca titlu: „Prezbiteratul în misiunea 
Bisericii”, „Ministeriul prezbiteral”, „Preoţie şi sfințenie”, ,, Virtutile preotesti”, 
„Ajutoare pentru viata prezbiterilor”. 

Inaintea capitolului conclusiv: Ce preoţie pentru viitor?, autorul încearcă o 
sinteză doctrinala în jurul a câtorva dimensiuni ale vieţii preotesti care reies 
din lectura şi din aprofundarea învăţăturii expuse în capitolele precedente. 

Deşi se referă în mod cu totul special la viața preotului, această carte va 
putea fi citită atât de laici, cât şi de persoanele consacrate care vor găsi în ea 
foarte multe aspecte comune tuturor credincioşilor cât priveşte viata spiri- 
tuală, dar şi puncte specifice prezbiterilor. 

Această lucrare este o contribuţie în drumul eclezial la începutul mileniu- 
lui al treilea, un material deosebit de valoros pentru formarea viitorilor preoți 
şi un ajutor acordat preoţilor diecezani pentru a trăi esentialul ministeriului 
lor, pentru „a reînflăcăra darul lui Dumnezeu” (2Tim 1,6) care este în ei. 


Cristinel Fodor 


VLAD MIHAI NICULESCU, Teologie şi retractare, Sapientia, laşi 2003 (232p). 


Cine este Vlad Mihai Niculescu, ne spune domnul Virgil Nemoianu în pre- 
fata cărții: „Extrem de bine pregătit, cu studii la Bucuresti, Viena, Washing- 
ton, versat în literatură şi artă, adâncit în domeniul pe care cândva îl numeam 
«bizantinologie» (Early Christian Studies spun americanii de azi, mai practic 
şi mai corect), dar, în acelaşi timp, tot mai pasionat de figurile filozofiei 
moderne şi contemporane, Niculescu este nu numai pe cale de a deveni unul 
dintre principalii gânditori tineri din România, ci chiar este, încă de pe acum, 
cum dovedeşte volumul său de debut, o figură interesantă şi de valoare”. 

Cartea de fata a domnului Vlad Niculescu pare, la prima vedere, o culegere 
de eseuri şi articole separate. O lectură atentă dovedeşte însă că există aici 
elemente de unitate şi coerență dintre cele mai semnificative şi viguroase. 

Astfel, în prima parte a cărţii, intitulată sugestiv „Traseul mistagogic, de 
la slujirea misionară la înrudirea cu Dumnezeu”, autorul a grupat o serie de 
eseuri care au ca temă: „Socrate şi originea misionară a filozofiei”, „Traseul 
ascensiunii spirituale a adevăratului gnostic în teologia lui Clement de Alexan- 
dria”, „Eros şi omonimie în teologia lui Origene”, „Hermeneutica ascetică a 
distanţei dintre Dumnezeu şi om în teologia lui Evagriu Ponticul”, „Inrudirea 
cu Dumnezeu ca principiu constitutiv al ierarhiilor în teologia lui Dionisiu 
Areopagitul”. 

În partea a doua, „Persoane teologice în diferend şi întâlnire”, sunt prezen- 
tate următoarele articole: „Diferența henologică în Enneadele lui Plotin”, 
„Persoana problematică”, „Doctrina trinitară a teologilor capadocieni, Pentru 
un personalism altfel decât ontologic”, „Unu şi acelaşi. Identitatea personală 
ca operator teo-dramatic în cristologia lui Ciril de Alexandria”. 

Partea a treia, „Teologie şi retractare”, de unde vine şi titlul cărţii, repre- 
zintă un fel de concluzie a muncii de până acum a autorului. Mărturiseşte 
domnul Niculescu: „Teologie şi retractare este încheierea unei cărți, dar, mai 
ales, o încheiere în drumul meu intelectual. O încheiere care nu desavarseste; 
e vorba, mai degrabă, de un sfârşit prin saturație, de atingerea unei limite 
subiective. De aici şi ideea de retractare: satietatea creează nevoia de retragere, 
de îndepărtare de obiectul dorinței, de revizuire a unor poziții pentru a te face 
disponibil pentru alte experienţe. In asta e implicată, în mod subtil, şi con- 
ştiinţa eşecului unui ataşament în care sperai să mobilizezi energii inepui- 
zabile, dar care până la urmă s-au dovedit a fi limitate. Cam astfel simt şi eu 
în ce priveşte conţinutul eseurilor din volumul de față, eseuri ce acoperă in 
mare activitatea mea scolastică din ultimii zece ani”. 

Despre valoarea acestor studii prezentate de domnul Niculescu în cartea 
Teologie şi retractare ne vorbeşte tot domnul Virgil Nemoianu: „Ne aflăm, am 
convingerea, în fața unuia dintre gânditorii cu adevărat serioşi ai generaţiei 
tinere, în fața unuia dintre cei care vor plăsmui în viitor modurile de gândire 
şi însăşi imaginaţia morală a culturii române”. 


Ştefan Lupu 


CLAUDIU DUMEA, Cred în Dumnezeu, Sapientia, laşi 2003 (184p). 


Această carte deschide colecţia „Credo”, în care părintele Dumea şi-a 
propus să prezinte sub formă de meditații principalele articole ale Crezului. 
Prin urmare, primul număr al colecţiei este dedicat primului articol al Crezului: 
„Cred în Dumnezeu”, cu referință la „Dumnezeu, creatorul celor văzute”. Al 
doilea număr din colecția „Credo”, Ingeri şi Diavoli, care a apărut deja, este 
dedicat tot primului articol al Crezului, dar cu referință la „Dumnezeu, 
creatorul celor nevăzute”. 

Cartea Cred în Dumnezeu este o invitaţie la a descoperi adevăratul chip al 
lui Dumnezeu care s-a revelat prin creaţia sa. Acestei revelații, omul trebuie 
să-i răspundă prin credință. Spune părintele Claudiu Dumea: „Impinşi de o 
sfântă curiozitate şi urmând invitaţia pe care Dumnezeu ne-o face prin glasul 
inimii, deseori, în timpul exerciţiilor spirituale, dorim să ne retragem departe 
de zgomotul lumii şi de preocupările vieţii zilnice, ca să încercăm să 
descoperim fata lui Dumnezeu. 

Dorim să contemplăm chipul Tatălui! Dar cum vom contempla chipul Tata- 
lui dacă nu-l vom descoperi? Şi cum îl vom descoperi dacă nu-l vom căuta? Şi, 
mai ales, cum îl vom descoperi, dacă el însuşi nu ni-l va descoperi? (...) Daca 
am reuşit să-l descoperim deja pe Dumnezeu Creatorul şi Tatăl nostru, în 
lucrările minunate înfăptuite în univers şi în fiecare dintre noi, nu ne rămâne 
decât să-l preamărim cu cuvintele Apocalipsului: «Vrednic eşti, Doamne si 
Dumnezeul nostru, să primeşti slava, cinstea şi puterea, căci tu ai făcut toate 
lucrurile şi prin voia ta stau în fiinţă şi au fost făcute» (Ap 4,11)”. 

Iată principalele titluri care ne indică şi temele spre care se îndreaptă 
reflectia autorului: „Cred, Doamne, ajută necredintei mele”, „Credinţa, darul 
iubirii lui Dumnezeu”, „Cauzele ateismului”, „Un Dumnezeu care tace”, „Un 
Dumnezeu care vorbeşte”, „Un sens pentru viață”, „Creatorul cerului şi al 
pământului”, „Crearea lumii”, „Filozofie şi credință”, „Originea omului”, 
„Păcatul originar”, „Tatăl, creatorul cerului şi al pământului”, „Cristos ni-l 
descoperă pe Tatăl”, „Fericirea de a crede”. 

Această carte se adresează tuturor acelora care doresc să-şi întărească 
credința în Dumnezeu unul şi întreit. 


Ştefan Lupu 

CLAUDIU DUMEA, Îngeri şi diavoli, Sapientia, Iasi 2003 (338p). 


Simbolul Apostolilor mărturiseşte că Dumnezeu este „Creatorul cerului şi 
al pământului”, iar Simbolul de la Niceea-Constantinopol explicitează: „al tutu- 
ror celor văzute şi nevăzute”. Profesiunea de credință a Conciliului al IV-lea 
din Lateran afirmă că Dumnezeu, „încă de la începutul timpurilor, a creat 
toate făpturile, una după alta, spirituale şi trupesti, adică îngerii şi lumea 
pământească, şi apoi făptura umană care tine de amândouă, fiind alcătuită din 
suflet şi trup” (CBC, 325-327). 

După ce în primul volum al colecţiei „Credo” s-a meditat primul articol al 
Crezului: „Cred în Dumnezeu, Tatăl atotputernicul, Creatorul cerului şi al 
pământului, al celor văzute”, in acest al doilea volum tema meditatiilor este: 
„Dumnezeu, Creatorul celor nevăzute”, adică al îngerilor. 


Claudiu Dumea 


WILHELM HUNERMANN, Flacără vie. O biografie a sfântului papă Pius al 
X-lea, Sapientia, Iaşi 2003, (340 p). 


Această biografie a sfântului Pius al X-lea ne pune în față o parte dintre 
operele nealterate ale lui Hiinermann. Prin alegerea acestei figuri din rândul 
papilor, autorul se apropie mult de epoca în care trăim. Hiinermann ne 
prezintă viu şi emotionant singura carieră de acest fel a unui om care, de la 
funcţia de vicar, urcă până la cea mai înaltă treaptă a ierarhiei creştine, rămâ- 
nând mereu smerit, gata să ajute prompt, simplu. Ignis ardens — „Flacără vie” 
e numele pe care i-l dă profeția lui Malahia din anul 1595 acestui mare părinte 
al creştinătăţii, pe care contemporaneitatea l-a numit „papă al poporului”. 
Trebuie să-i mulțumim autorului că prezintă oamenilor, şi mai presus de toate 
tineretului, această personalitate. 


Ştefan Lupu 


ALOIS TINTI, Memorii despre părintele Alois Scrosoppi, Sapientia, laşi 
2003 (340p). 


La zece iunie 2001, Sfântul Părinte Ioan Paul al II-lea îl ridica la cinstea 
altarelor pe sfântul Alois Scrosoppi (1804-1884), preot catolic din Udine 
(Italia), fondatorul Congregaţiei Surorilor Providentei. In omilia ţinută cu 
acea ocazie, Sfantul Parinte l-a prezentat ca pe un preot daruit cu totul iubirii 
lui Dumnezeu si aproapelui, mai ales celor mai nevoiasi, ca un slujitor al 
providentei care a făcut din credință principiul sfințirii sale. Speranţa l-a 
susținut pe drumul ascezei, înfruntând cu răbdare multe încercări. In sfârşit, 
caritatea, pe care a practicat-o în mod exemplar, a fost secretul lungului şi 
neobositului său apostolat, alimentat de constanta unire cu Cristos, contem- 
plat şi imitat în umilința şi sărăcia naşterii sale la Betleem, în simplitatea 
vieţii trudnice de la Nazaret, în completa jertfire de sine pe Calvar şi în tăcerea 
elocventă a Euharistiei. De aceea, Biserica îl propune preoților şi credin- 
cioşilor ca model de profundă şi eficientă sinteză dintre comuniunea cu Dum- 
nezeu şi slujirea fraților. 

Dată fiind actualitatea sa, am tradus din limba italiană biografia părintelui 
Alois Scrosoppi, scrisă de canonicul pr. dr. Alois Tinti la câțiva ani după 
moartea sfântului. Prin toată viata sa, părintele Alois Scrosoppi ne îndeamnă 
şi pe noi ca sufletele noastre să respire printre sfinți. Sfintindu-ne, îi vom 
putea sfinți, la rândul nostru, pe alții. 

Eduard Ferent 

ANTON Farcas (coord.), Ave Crux, spes unica. Modele pentru meditarea 
suferințelor şi morții Domnului Isus Cristos pe cruce, Sapientia, laşi 
2003 (274p). 


Celebrarea şi meditarea misterelor lui Cristos şi ale Maicii Domnului au 
trezit în sânul poporului creştin diferite practici de pietate, între care cele mai 
cunoscute sunt: Via Pacis (timpul Adventului şi Crăciunului), Via Crucis, Via 
Matris (timpul Postului Mare) şi Via Lucis (timpul Pastelui). 

Vizitarea locurilor în care Domnul Isus Cristos a trăit misterul pătimirii, 
morţii şi învierii sale a dat naştere la un itinerar de rugăciune, ritmat de 
opririle la diferitele evenimente comemorate (staţiunile). Trecerea de la un loc 
la altul, în contextul rugăciunii comunitare, a fost asumat ca experiența unui 
drum interior, care îl conduce pe cel ce se roagă la contemplarea misterelor 
vieţii lui Cristos şi ale Maicii Domnului. 

Istoria ne-a transmis diferitele modele de „Calea Crucii”. Forma cea mai 
cunoscută, atestată încă din secolele XVII-XVIII, aprobată de pontifii romani 
şi înzestrată cu indulgență, fixează la 14 numărul statiunilor „Căii Sfintei 
Cruci”. Timpurile privilegiate pentru rugăciunea „Calea Crucii” sunt, în 
special, zilele penitentiale: zilele de vineri din timpul anului, timpul Postului 
Mare şi, în Triduum-ul pascal, Vi nerea Sfântă. 

Cum se face „Calea Crucii”? Parcurgerea celor 14 stațiuni ale „Căii Sfintei 
Cruci” este precedată de „Rugăciunea de pregătire” şi de recitarea „Actului de 
cainta”. La fiecare stațiune, după enuntarea misterului comemorat, se spune: 
„Ne închinăm tie, Cristoase, şi te binecuvântăm”, „Căci prin sfânta ta cruce 
ai răscumpărat lumea”. Urmează meditarea staţiunii, care se încheie cu 
rugăciunea „Tatăl nostru”, „Bucură-te, Marie” şi ‘formula: „Doamne, 
miluieşte-ne”, „Miluieşte-ne pe noi”. În locul acestei formule se pot folosi şi 
altele, în funcţie de tradiţia locală. La sfârşitul „Căii Sfintei Cruci”, se spune 
„Rugăciunea de încheiere” şi o rugăciune după intenția Sfântului Părinte, 
pentru dobândirea indulgentei. Această rugăciune poate fi un „Tatăl nostru” 
şi un „Bucură-te, Marie”, sau o altă rugăciune. 

În cartea Ave Crux, spes unica, pr. Anton Farcaş a adunat, deja din timpul 
când era în seminarul din Iaşi (1980-1986), 22 de modele pentru meditarea 
suferințelor şi morţii lui Cristos pe cruce. Deşi diferite ca proveniență, din 
fiecare model transpar trăsăturile caracteristice ale spiritualităţii „Căii Sfintei 
Cruci”: solidaritatea lui Cristos cu natura omenească, până la moartea pe 
cruce; exemplaritatea lui Cristos suferind, curajos, blând, răbdător, umil, 
persecutat, trădat, binevoitor, iertător; urmarea lui Cristos, care cere o par- 
ticipare concretă la suferința sa; purtarea propriei cruci după exemplul lui 
Cristos; necesitatea crucii pentru a lua parte la gloria învierii; lauda pătimirii 
răscumpărătoare, mărturisirea propriilor păcate şi invocarea milostivirii divine 
pentru toți oamenii. 

Aceste modele adunate de pr. Anton Farcaş îi pot ajuta pe atâţia credincioşi 
creştini să aibă mai mult folos sufletesc din recitarea rugăciunii „Calea 
Crucii”. De fapt, „Calea Sfintei Cruci” este icoana vieţii noastre. La prima sta- 
tiune suntem condamnaţi la moarte, iar la ultima, aşezaţi în mormânt. Dar 
între aceste două momente ale vieţii noastre, câte încercări, lupte şi necazuri, 
vai, câte căderi! În această luptă, însă, nu suntem singuri. Sfânta Fecioară 
Maria ne urmează pe acest drum, aşa cum l-a urmat şi pe Isus. Ea este mereu 
atentă la ceea ce ni se întâmplă, este gata să ne ridice când cădem, să ne 
întărească atunci când am obosit. 


Ştefan Lupu 

AUREL IŞTOC, Sărbătorile Sfintei Fecioare Maria, Sapientia, Iasi 2003 
(280p). 


La prima vedere, s-ar părea că asistăm la o inflaţie a materialelor menite 
să ofere sugestii şi sprijin pentru omilii şi predică. Numai la Editura „Sapi- 
entia” au apărut mai multe titluri în această sferă. Acest fapt ne-ar putea face 
să privim cu suspiciune o nouă apariție. Şi totuşi, cartea părintelui Aurel Iştoc 
îşi găseşte cu prisosinta loc printre materialele subsidiare necesare oricărui 
păstor şi catehet. Din două motive: subiectul avut în obiectiv şi modul de 
prezentare. 

A devenit un loc comun sintagma că „despre Maria niciodată nu-i de ajus”. 
Lucrul acesta este adevărat, întrucât concentrarea meditatiei şi a reflectiei 
asupra sfintei Fecioare, mamă a lui Dumnezeu, ne situează în starea de 
uimire, de bucurie şi de recunoaştere a celei mai mari minuni din istoria care 
a învăluit vreodată pământul: „Când a venit împlinirea timpului, Dumnezeu 
l-a trimis în lume pe Fiul său, născut din femeie, născut sub Lege, ca să-i 
rascumpere pe cei care sunt sub Lege, ca să primim infierea” (Gal 4,4-5). 

Aflată în fruntea celor săraci şi umili ai Domnului, care speră cu încredere 
mântuirea de la el şi o primesc, ea este Fecioara care va zămisli şi va naşte un 
fiu care va fi numit Emanuel (cf. Is 7,14; cf. Mih 5,2-3; Mt 1,22-23). 
Impodobita încă din prima clipă a zămislirii sale cu strălucirea unei sfintenii 
unice, Fecioara din Nazaret a consimţit cuvântului divin: „lată slujitoarea 
Domnului, fie mie după cuvântul tau” (Le 1,38), a devenit mama lui Isus şi, 
imbratigand din toată inima, fără a fi împiedicată de vreun păcat, voința 
mântuitoare a lui Dumnezeu, s-a oferit total pe sine ca slujitoare a Domnului 
şi a cooperat la mântuirea omului în libertatea credinței şi a ascultării (cf. LG 
55-56). Insotitoare de o excepţională generozitate şi slujitoare umilă a Dom- 
nului, Maria ne este mamă în ordinea harului. In misterul Bisericii, numită si 
ea, pe drept cuvânt, mamă şi fecioară, sfânta Fecioară Maria este cea dintâi, 
oferind în mod neasemuit şi unic exemplul de fecioară şi mamă. Contemplând 
sfintenia tainică a Mariei şi imitându-i iubirea, implinind cu fidelitate voința 
Tatălui, prin primirea cu credință a Cuvântului lui Dumnezeu, Biserica devine 
şi ea mamă. Ea îşi atinge în preacurata Fecioară desăvârşirea care o face să fie 
fără pată şi zbarcitura (cf. Ef 5,27), în timp ce credincioşii se străduiesc încă 
să crească în sfințenie, învingând păcatul. 

Pe bună dreptate, aşadar, Biserica o cinsteşte pe Maica preasfântă a lui 
Dumnezeu printr-un cult deosebit. Acesta diferă în mod esenţial de cultul de 
adoratie care i se aduce Cuvântului întrupat, Tatălui şi Duhului Sfânt (cf. LG 
60-66). Dar este un cult cu totul aparte, creştinii alergând sub ocrotirea ei şi 
invocând-o în toate primejdiile şi nevoile. 

Părintele Aurel Iştoc prezintă lămurit acest cult adus sfintei Fecioare în 
liturgia Bisericii de-a lungul anului liturgic. Sunt împreunate în acest volum 
solemnitatile, sărbătorile, comemorările obligatorii, dar şi comemorările facul- 
tative, printre care şi ultima introdusă în calendar, Sfântul Nume al Mariei, 
la data de 12 septembrie. Sunt în total cincisprezece teme. 

Expunerea este sistematică, plurivalentă şi clară. Fiecare titlu se 
articulează în şase puncte: prezentarea istorico-liturgică, documentele magis- 
teriale şi ale tradiţiei legate de evenimentul sau aspectul celebrat, tematica 
liturgiei respective, aprofundarea textelor biblice, sugestii omiletice şi exemple 
menite să uşureze sau să clarifice expunerea. 

Incitându-ne să medităm la ceea ce Maria este înaintea lui Dumnezeu: 
„plină de har”; la tot ceea ce Dumnezeu a făcut pentru ea: „Domnul este cu 

tine; binecuvântată eşti tu între femei”; la cel pe care ea l-a născut în credință 
şi de la Duhul Sfânt şi pe care îl iubeşte; şi la tot ceea ce el este pentru ea: 
„binecuvântat este rodul trupului tău, Isus”, cartea de față ne ajută să înăl- 
tam cu umilință şi încredere rugăciunea ,,...pentru noi, păcătoşii, acum şi în 
ceasul morții noastre”. 


Alois Bulai 


